
Sfântul Diadoh al Foticeni 


Prolog: 


Trăire filocalică, scrieri filocalice şi 
tâlcuiri la Filocalie 


În foişorul de sus, unde erau adunaţi apostolii (F. A. 
2, 1 ş.u.), s-a petrecut Taina cea mare a Bisericii, Taină din 
care de atunci și până la sfârşitul veacurilor s-au hrănit şi se 
vor hrăni, generaţie după generaţie, toți „cei ce sunt ai lui 
Hristos lisus” ( Gal. 5, 24). Din miezul de foc al Cincizeci- 
mii s-au adăpat şi s-au îndumnezeit minţile apostolilor, care 
au transmis ucenicilor lor această taină a unirii omului cu 
Dumnezeu, iar aceştia au transmis-o mai departe, până ce a 
ajuns astăzi la noi. Biserica s-a născut ontologic în focul 
Duhului Sfânt, pe care îl păstrează şi îl împărtăşeşte celor 
doritori şi pregătiți. Trăirea conştientă a acestui foc este 
ceea ce Ortodoxia înţelege prin mântuire şi este tot una cu 
îndumnezeirea omului prin har. Dacă, aşa cum arată 
sinaxarul, Biserica nu a fost niciodată lipsită de sfinți, 
atunci înseamnă că ea nu a fost niciodată lipsită de 
experiența plenară a focului Cincizecimii. Se poate doar ca 
mădularele Bisericii care au ajuns la această trăire să fie 
într-o epocă mai numeroase decât în alta. 

Aşa se face că există o trăire a lui Dumnezeu, prin 
unire cu El, prezentă mereu în Biserică. Pe măsură ce 
condițiile istorice pe care Biserica le-a parcurs s-au 
schimbat şi s-au împuţinat trăitorii şi cunoscătorii din 
experienţă ai lui Dumnezeu, a apărut necesitatea consemnă- 

rii în scris a învățăturilor despre condițiile de viaţă care fac 
posibilă această experiere și trăire duhovnicească. Aşa s-au 
născut scrierile filocalice în care sfinţii trăitori ai tainei 
Cincizecimil au scris din îndemnul Duhului „ceea ce au 
văzut cu ochii lor, ce au privit, ce au văzut şi au auzit, ca şi 
noi să avem împărtăşire cu ei” (cf. 1 In. 1, 1-3). lar această 
împărtăşire a noastră este identitatea de trăire duhov- 
nicească cu ei, către care ne povăţuiesc prin scrierile lor. 
Sfântul Siluan Athonitul era conştient de unitatea 
experienței duhovniceşti a nevoitorilor din toate timpurile, 
şi de aceea spunea că monahii, în cazul în care toate 
scrierile filocalice s-ar pierde, le-ar putea scrie din nou din 
propria lor experiență. Gândul Sfântului Siluan are şi un 
corolar: cei care au o experiență şi o trăire identică sau 
înrudită cu a autorilor filocalici pot să ne tâlcuiască scrierile 
acestora, deoarece „au învăţat din cele ce au pătimit”. 
Scrierile filocalice s-au născut într-o epocă diferită 
de a noastră ca mentalitate, grai, educaţie, şi, de aceea, au 
un univers propriu. Duhul Bisericii şi al trăiru duhovniceşti 
se exprimă prin aceste date, caracteristice unui univers 
străin omului contemporan. În plus, omul nostru de azi se 
află sub influenţa spiritului secularist din fragedă pruncie, 
diferitele forme şi etape de şcolarizare împărtăşindu-i de 
toate, dar numai duh bisericesc şi viziune filocalică nu. Cu 
cât mai lumesc, mai secularizat e cititorul — monah sau laic 
— al Filocaliei, cu atât mai străin este el de duhul acesteia. 
Secularismul pătrunde astfel vrând nevrând în Biserică şi el 
înseamnă orientarea minții, iar prin aceasta a întregului mod 
de viaţă, spre alte țeluri decât cel al Bisericii, potrivit cu 
gândirea lumească formată de o şcoală atee şi de traiul într- 
o societate materialistă. Secularismul are propria sa 
structură de valori, propria sa spiritualitate, prin care 
înstrăinează mădularele Bisericii contaminate de el de 

adevăratul duh bisericesc şi filocalic. În măsura în care 
cugetul filocalic nu e prezent, în aceeaşi măsură 
secularismul îşi face loc. De aceea, chiar şi pentru mulţi din 
cel „duşi la biserică”, Filocalia e adesea o „grădină ferecată 
ŞI un izvor pecetluit” (Cânt. Cânt. 4, 12) datorită duhului ei 
ascetic, dar şi a terminologiei sale speciale, a elementelor 
de antropologie patristică cu care operează, a scării de 
valori pe care o presupune, a modului în care folosește şi 
tâlcuieşte Scriptura. 

În faţa acestor realităţi întrebarea dregătorului 
etiopian: „Cum aş putea să înțeleg dacă nu mă va povăţui 
cineva?” (F.A, 8, 31) se naşte, chiar şi nerostit, în sufletul 
oricărui cititor sincer şi smerit al Filocaliei. De aceea, 
Duhul care l-a răpit pe Filip în văzduh şi l-a dus în preajma 
dregătorului, îndemnându-l să-i tâlcuiască Scripturile, 
acelaşi Duh a îndemnat odinioară pe unii dintre trăitorii 
sfinți să scrie, spre povăţuirea noastră, aceste lucrări 
ascetice şi duhovniceşti, iar acum îndeamnă pe trăitori 
contemporani nouă să ne lămurească şi să ne tâlcuiască 
scrierile filocalice având autoritatea propriei lor experienţe. 
Tâlcuirea unu text filocalic mijloceşte între autorul de 
odinioară şi cititorul de acum, între Sfântul de atunci și 
căutătorul de azi al sfințeniei, făcând mai explicite 
învățăturile, dezvăluindu-le sensul şi ideile subînțelese, care 
se înțeleg şi se cunosc doar prin experiență. După cum nu 
poate să existe o traducere perfectă dintr-o lhmbă într-alta, 
tot așa nu există tâlcuire exhaustivă. Tâlcuirea poate începe 
de la elemente omeneşti: chestiuni istorice, de context 
teologic, social, filologic, etc. Este cazul tâlcuirilor 
academice, care au şi ele valoarea lor. Dar sunt şi tâlcuiri 
ale nevoitorilor şi trăitorilor focului Cincizecimii, tâlcuiri 
care îți luminează drumul spre miezul de trăire al autorului 
filocalic, ţi-l desluşesc, ţi-l îmbie, şi-ţi ușurează calea către 

acea trăire, tocmai pentru că s-au născut din experienţă şi au 
fost făcute din „îndemnul Duhului”. O astfel de tâlcuire este 
în cele din urmă o povăţuire duhovnicească spre duhul şi 
miezul filocalic al vieţii bisericeşti. lar acest miez filocalic 
este Duhul Sfânt, focul Cincizecimii întru care se cunoaşte 
Tatăl şi Fiul, prin care ne unim cu Dumnezeu şi prin care ne 
sfințim, dobândind înfierea. 

Astfel de tâlcuiri cuprinde seria de 7â/cuiri la 
Filocalie, începută cu Cuvintele ascetice ale Avvei Isaia, 
tâlcuite de Părintele Emilianos Simonopetritul. Continuăm 
acum seria cu Cele o sută de capete despre cunoştinţă ale 
Sfântului Diadoh al Foticeii, tâlcuite tot de un trăitor 
athonit, cuviosul monah Theoclt Dionisiatul. Dacă primul 
volum, al Avvei ISaia, vorbeşte, mai ales, despre condiţiile 
fundamentale ale vieții duhovniceşti, respectiv relațiile 
interumane, în acest al doilea volum, Sfântul Diadoh 
analizează viața personală de rugăciune, fără a trece cu 
vederea şi aspecte ale vieții de obşte. 

Sfântul Diadoh al Foticeii este un autor duhovnicesc 
din veacul V, despre care se ştiu puţine lucruri. Pentru 
această stare, de anonimat aproape deplin, s-a rugat, de 
altfel, el însuşi (cum vedem din capul 13), datorită 
smereniei sale covârșitoare. Ştim despre el că a fost episcop 
al Foticeii între 451 — 458 fund un luptător împotriva 
ereziei monofizite, chiar dacă în timpul sinodului de la 
Calcedon încă nu era episcop. Despre el aflăm informații în 
Istoria lui Victor, episcopul Vitiei (sfârşitul sec. V) şi din 
Biblioteca Marelui Fotie. Scrierile sale sunt puţine, dar 
adânci și au influenţat decisiv scrisul duhovnicesc al 
autorilor de după el. Pe lângă Capetele despre cunoştinţă, 
Sfântul Diadoh ne-a mai lăsat şi un Cuvânt la Înălțare, în 
care se dovedeşte un profund cunoscător al teologiei despre 
unirea neamestecată a celor două firi ale lui Hristos. De 

asemenea, mai avem de la el o serie de Definiţii, o Cateheză 
precum şi o Vedere duhovnicească, în care Sfântul poartă 
un dialog cu Cinstitul Înaintemergător pe diferite teme 
duhovniceşti. 

În contextul de ansamblu al scrierilor filocalice 
opera Sfântului Diadoh reprezintă un moment important şi 
literalmente crucial, deoarece în el se întâlnesc accentele 
deosebite ale simţirii duhovniceşti, întâlnite în Omiliile 
Sfântului Macarie, cu elementele valoroase, pozitive şi 
ortodoxe din scrisul Avvei Evagrie. Sfântul Diadoh duce 
mai departe învăţătura din Omiliile macariene despre 
simţirea duhovnicească, adăugând lămuriri teologice care 
întregesc teologia vieții duhovniceşti. La el întâlnim 
expresii ca simțirea minții, simţire înțelegătoare (mentală — 
spirituală), în care sunt adunate atât comorile macariene cât 
şi filoanele păstrate în scrisul lui Evagrie. Deşi pe vremea 
Sfântului Diadoh Evagrie nu fusese condamnat, totuşi, 
Sfântul, prin darul discernământului cu care era înzestrat şi 
pe baza propriei sale experiențe duhovniceşti a reuşit să 
despartă elementele valoroase şi ortodoxe din învăţătura 
evagriană, de cele eretice, pentru care Evagrie ulterior a şi 
fost condamnat. Așa se face că Cele o sută de capete despre 
cunoştinţă sintetizează învățătura despre  simţirea 
duhovnicească a sufletului, specifică Sfântului Macarie, cu 
cea despre curățirea progresivă a sufletului şi despre curăția 
minţii, proprie curentului evagrian în care s-au format Sf. 
Ioan Casian, Sf. Nil Ascetul (sub al cărui nume au şi fost 
păstrate câteva din scrierile lui Evagrie), Sf. Marcu Ascetul 
şi alți sfinți nevoitori. „Termenii pe care îi foloseşte Diadoh 
sunt cunoscuți de la Evagrie, dar au la el mai multă suplețe 
şi acuratețe, fiind curăţiți de exagerările gnostice şi 

origeniste”, scrie patrologul grec P. Hristoul. Dincolo de 
toate acestea, în primul rând se află trăirea personală şi 
experiența Duhului: Sfânt pe care Avva Diadoh le-a avut din 
belşug şi care sunt la temelia teologiei sale. În câteva 
cuvinte, principalele idei din aceste Capete sunt: 

- legătura fundamentală între Taina Botezului şi 
viața duhovnicească, Botezul fiind sămânţa din care creşte 
viaţa duhovnicească; 

- importanţa simţirii duhovniceşti a minţii, care, 
sesizând „realitățile distincte din lumea nevăzută”, ne 
conduce în urcuşul către Dumnezeu; 

- prezentarea legăturii dintre rugăciunea lui lisus şi 
curăția minții, şi înfăţişarea locului central pe care îl are 
această rugăciune în lupta cu gândurile, Sfântul Diadoh 
fiind unul dintre primii autori care ne dau învățături practice 
despre rugăciunea lui lisus; 

- descrierea lucrărilor Duhului Sfânt asupra minții 
omului şi desluşirea lor de diferitele lucrări şi influențe 
înșelătoare venite din partea duhurilor viclene. 

Toate acestea sunt câteva premise pentru adevărata 
cunoştinţă la care ajunge creştinul nevoitor, şi care e putinţa 
deosebirii binelui de rău. Apoi urmează înțelepciunea, ca 
putință de înţelegere a adevărurilor dumnezeieşti, şi în 
sfârşit, teologia ca urmare a iluminării şi a vederii lui 
Dumnezeu. Pe calea dobândirii acestora Sfântul Diadoh a 
fost socotit de toate generațiile de monah un povăţuitor 
sigur. 

Pentru a arăta, dacă mai e nevoie, importanţa celor 
O sută de capete despre cunoștință pentru vieţuirea 
filocalică amintim că marele cunoscător al Părinților, 
traducătorul şi scoliastul Filocaliei în limba română, 


! Panagitou Hristou, Ekk/esiasteke grammatologia,(în lb. greacă), vol. 
1, Tesalonic, p.240 

Părintele Dumitru Stăniloae, numea această scriere a 
Sfântului Diadoh drept „un tratat complet asupra vieţii 
duhovniceşti, scris de un om care a practicat-o”2. Iar 
Părintele Theoclit Dionisiatul, tâlcuitorul capetelor în 
volumul de față, socoteşte scrierea drept „arhetip al vieții 
mistice, trezvitoare”. 


Părintele Theoclit Dionisiatul (1916-2006), autorul 
tâlcuirii acestei cărți, este cunoscut în Grecia ca un profund 
teolog patristic, un adevărat reper de gândire ortodoxă în 
„zilele cele din urmă”. În cele peste cincizeci de cărţi scrise 
atinge probleme de aghiografie, teologie patristică, 
comentarii patristice, atitudini teologice față de tendinţe 
eretice contemporane. În România e cunoscut mai ales prin 
cele două volume de Dialoguri la Athos”, primul închinat 
monahismului athonit, iar al doilea rugăciunii minții. 


Rămâne ca iubitul cititor să guste el însuşi din 
nectarul Filocaliei, povățuit de tâlcuitor spre dreapta 
înțelegere a scrierii, şi, în măsura împlinirii cu nevoinţă a 
celor scrise, să dea şi el mărturie, din propria-i trăire, 
„împreună cu toți sfinții” (Ef. 3,18) că „lisus Hristos ieri şi 
azi şi în veci este Acelaşi” (Evr. 13, 8). 


Traducătorul 


2 FR 1 (ed.2004) p.306 

3 În traducerea Pr. Prof..loan Ică, Ed. Deisis, Alba Iulia, 1994 în care, în 
vol. 1, p. V-— XXXVIII se poate citi şi o temeinică prezentare a activită- 
ţii părintelui Theoclit, semnată de diac. loan |. Ică. 


ul 


Temelia duhovnicească a vieții în Hristos 


capul 1 


Fraților, oricărei vederi (contemplații) duhovniceşti 
să-i premeargă credinţa, nădejdea şi dragostea, dar mai 
ales dragostea. Căci acelea ne învață să nesocotim bună- 
tățile văzute, iar dragostea ne leagă sufletul însuşi de virtu- 
țile lui Dumnezeu, adulmecând printr-o simţire a minții 
urma Celui nevăzut. 


“Theoria” (vederea, contemplația) nu este ceea ce 
denumim astăzi cu acest termen. În terminologia Părinților 
ascetici contemplaţia constituie o “vedere” diferită a minţii. 
În principal ea se împarte în contemplaţie naturală şi 
supranaturală. Există însă şi o a treia, numită extaz. 

Prima este mişcarea minţii spre zidire, în care 
aceasta cercetează creaturile “bune foarte”. Prin aceasta 
mintea este înălțată prin credință, nădejde şi dragoste la 
Ziditor şi cercetează “rațiunile creaturilor” (rovG AOyovc 
TOV OvTwv), şi chiar şi caracterul analogic dintre zidire şi 
Ziditor. În aceasta mintea înțelege, se minunează, se bucu- 
ră, iubeşte, este recunoscătoare, se umple de dragoste. 

A doua, contemplația duhovnicească, este consti- 
tuită din mişcarea minţii în ambele regiuni, a lumii create şi 
a celei necreate. Acolo doar prin intermediul zidiru. Aici 
însă, prin Sfintele Scripturi şi prin lucrarea Sfântului Duh, 
în mod analog cu iubirea “contemplativulu:”. 

Cea de-a treia este cea a Apostolului Pavel, care “a 
fost răpit în ra! şi a auzit cuvinte de nespus pe care nu se 


13 


O SUTĂ DE CAPETE DESPRE CUNOȘTINȚĂ 


cuvine omului să le grăiască” (2 Cor. 12, 4), şi de care s-au 
împărtăşit şi mulți Sfinţi. 

Contemplația de care vorbește Sfântul Diadoh este 
cea generală, “oricare contemplaţie duhovnicească”, însă cu 
siguranță nu cea lucrată abundent de Duhul Sfânt. Altfel nu 
se explică recomandarea. 

Dar Dumnezeu are, oare, virtuți în sensul propriu al 
cuvântului? Sfântul Diadoh se referă din nou la virtutea lui 
Dumnezeu în capul 70, unde ea constituie o proprietate a lui 
Dumnezeu. Care dintre proprietăți este, însă? Sfântul 
Maxim Mărturisitorul distinge lucrările virtuoase de virtu- 
tea lui Dumnezeu. “Toate faptele cele virtuoase şi virtutea 
lui Dumnezeu sunt fapte ale lui Dumnezeu. Dar cele virtu- 
oase sunt lucrate în timp, căci era vreme când nu erau. Dar 
virtutea nu e lucrată în timp, căci nu a fost un timp când ea 
să nu fi existat”*. 

Prin urmare, virtutea este împreună fără de început 
cu Dumnezeu. Care? Se pare că Sfântul Diadoh denumeşte 
virtuţii ale lui Dumnezeu toate însuşirile, atributele sau 
calitățile Lui, de care, prin har, se împărtăşeşte şi omul în 
Hristos, câtă vreme “este după asemănare, drept, adevărat, 
milostiv, îndurător şi iubitor de oameni”. 

În dialogul “Vederea” dintre Sfântul Diadoh şi Sfân- 
tul Ioan Botezătorul, Sfântul Diadoh îl întreabă pe Înainte- 
mergător: “- Ce trebuie să credem că este virtutea lui 
Dumnezeu? — A răspuns: că este bun, fără formă şi cunos- 
cut doar întru slavă”. 

lar în continuare arată că slava lui Dumnezeu nu o 
constituie o vedere oarecare simţuală, deoarece “este: bine 
să se creadă că firea aceea este imaterială şi mai presus de 


* Capetele teologice, 1, 50 

formă pentru multa curăţenie”. Dar vom mai reveni asupra 
consideraţiilor Sfântului Părinte despre “slava dumnezeias- 
că”, sau “lumina dumnezeiască”. 

“Simure a minţi”, în limbajul Părinților Mistici, 
este o calitate a puterilor sufleteşti corespunzătoare calității 
simţurilor trupeşti. “Fără simțirea înţelegătoare a minții este 
cu neputinţă a gusta dulceaţa celor dumnezeieşti. Căci pre- 
cum cel ce şi-a tocit simţurile față de cele supuse lor (...) 
aşa şi cel ce şi-a amorțit puterile sufleteşti cele după fire, 
prin patimi, le-a făcut nesimțitoare față de lucrarea şi îm- 
părtăşirea tainelor Duhului. Căci cel ce nu vede, nu aude şi 
nu simte duhovniceşte, este mort, fiindcă nu este Hristos vi- 
ind în el, nici el mișcându-se şi lucrând în Hristos”. 


capul 2 


Singur Dumnezeu e bun prin fire. Dar şi omul se 
face bun prin Cel cu adevărat bun, dacă îşi cultivă modu- 
rile viețuirii. Din această stare nu se mai poate schimba, 
când sufletul, prin cultivarea binelui, a ajuns în Dumnezeu 
aşa de mult, cât poate vrea puterea care lucrează în el. 
Căci zice: “Fiţi buni şi milostivi, ca Tatăl vostru cel din 
Ceruri”. 

Omul, zidit “după asemănare”, în înțelesul capa- 
cităţii sale de a se asemăna cu Dumnezeu, devine şi el, după 
har, bun, prin harul Celui “cu adevărat bun”, Dumnezeu, 
doar “dacă îşi cultivă modurile vieţuirii”. Şi în ce măsură? 


Ă Diadoqgue de Photice, Ed. des Places, Paris, 1966, p. 173: După cum 
scriem Şi în altă notă a cărții, Sfântul Diadoh s-a ferit cu grijă să se re- 
fere la slava văzută a lui Dumnezeu datorită ereziei mesalienilor, care 
susțineau că vedeau ființa lu: Dumnezeu, în timp ce era vorba de lumină 
demonică. 

“Cât poate să vrea (sufletul împreună cu) puterea care lu- 
crează în el”. Şi aceasta, deoarece ni s-a poruncit: “Fiţi buni 
şi milostivi ...” (Le. 6, 36). 

Expresia “omul din această stare nu se mai poate 
schimba” se referă la prefacerea sa cea mai dumnezeiască, 
atunci când el se preschimbă în ceea ce înainte nu a fost. Și 
ce nu are? Curăţia chipului şi a asemănării “atât cât suportă 
firea omenească”. Sfântul Diadoh tâlcuimd acest lucru în 
chip foarte limpede scrie: “căci este obiceiul şi nu firea pe 
care întruparea Cuvântului a schimbat-o pentru ca noi, 
dezgoliți de pomenirea răului şi reînveşmântați cu iubirea 
lui Dumnezeu, nu prefăcuţi în ceea ce nu eram, ci reînnoiţi 
cu slavă prin. prefacerea în ceea ce am fost” (Cuvânt la 
Înălțare). 

În acest punct se vede sinergia dintre har şi voința 
omenească. Acest lucru îl exprimă fraza “a ajuns în 
Dumnezeu aşa de mult, cât poate vrea puterea care lucrează 
în el”. Iubirea acum este preschimbată în putere iubitoare, 
însă lucrătoare. Deoarece iubirea este o lucrare curată, 
pururea mişcătoare către Dumnezeu. Şi pe cât se mişcă pe 
atât se apropie de Dumnezeu. Şi pe cât se apropie pe atât se 
luminează şi omul se preschimbă dumnezeieşte. Această le- 
gătură o arată Apostolul Pavel “căci în Hristos lisus ... are 
putere credinţa lucrătoare prin iubire” (Gal. 5, 16). 


* Sfântul Diadoh, în Cuvântul la Înălțare se adresează mai ales iudeilor 
necredincioşi cărora le aduce argumente scoase din Profeți şi teologice, 
legate de unirea celor două naturi şi de Inălţarea cu trupul a Domnului. 

capul 3 


Răul nu este în fire, nici nu este cineva rău prin fire. 
Căci Dumnezeu nu a făcut ceva rău. Când însă cineva, din 
pofta inimii, aduce la o formă ceea ce nu are ființă, atunci 
aceea începe să fie ceea ce vrea cel ce face aceasta. Se 
cuvine deci ca prin cultivarea necontenită a amintirii lui 
Dumnezeu să ne ferim de a ne deprinde cu răul. Căci e mai 
puternică firea binelui, decât deprinderea răului. Fiindcă 
cel dintâi este, pe când cel de-al doilea, nu este, decât 
numai în faptul că se face. 


Constituie învăţătură dogmatică a Bisericii faptul că 
“răul nu are nici existenţă în fire, şi nici că cineva este rău 
din fire”, câtă vreme “Dumnezeu nu a făcut nimic rău”. 

Răul reprezintă lhpsa binelui, după cum întunericul 
este lipsa luminii. Răul şi înfăţişarea sa încep să “existe” 
din clipa zămislirii lor în inimă de către poftă. În scrierea sa 
“Vedere”, Sfântul Diadoh reia ideea că “reprezentarea pe 
care mintea o smulge din partea ei poftitoare (concu- 
piscentă) se face ca un chip pentru lucrarea sufletului”. 
Mergând mai departe cu lămuririle arată ce ceea ce se 
petrece cu răul, aceea se petrece şi cu binele, ““şi dacă acest 
lucru se întâmplă să fie însoțit de slavă, şi dacă se întâmplă 
să fie însoțit de patimă”. Atunci ia şi binele “existență”, 
“chip” când îl dorim şi îl gândim, chiar dacă se află în firea 
noastră. 

Răul ca unul “ce nu are ființă” este slab. Firea bi- 
nelui însă, ca una ce este mai puternică, poate să domnească 
peste acela, după presupoziţia Sfântului Diadoh. Cum? În- 
deletnicindu-ne cu pomenirea lui Dumnezeu — care poate fi 


17 


O SUTĂ DE CAPETE DESPRE CUNOȘTINȚĂ 


înțeleasă şi ca rugăciune neîncetată a minții — slăbănogim 
puterea răului. 

De asemeni, constituie o experienţă generală faptul 
că cuvântul, gândul simplu sau dezvoltat, imaginaţia, con- 
templația lasă în suflet simţirea calității lor doar atunci când 
sunt în lucrare. Este însă posibil ca în zona amintirii să se 
îngrămădească o mulțime nesfârşită de înțelesuri bune şi 
rele. Nu pot însă să stârnească sufletul dacă nu sunt reținute 
în conştiinţă. Dim această perspectivă, se poate spune că 
sufletul este mort şi pentru bine şi pentru rău? Desigur că 
nu, fiindcă în afara celor de mai sus în suflet se află şi 
“simţirea” atât a Celui Sfânt, cât şi a “celui rău” astfel încât 
poate să se mişte prin lucrarea acestora. Dar mişcarea 
sufletului “prin simţire” se săvârşeşte de obicei fără să luăm 
cunoştinţă. De aceea, câtă vreme se află răul în suflet, ca 
lipsă a binelui, înarmăm mintea fie prin gânduri şi înțelesuri 
bune, slăbindu-i sistematic puterea, fie prin rugăciunea 
neîncetată, aşa cum spune Sfântul Diadoh'. 


capul 4 


Toți oamenii suntem “după chipul lui Dumnezeu, 
dar “după asemănare” nu Sunt decât aceia care prin mul- 
lă dragoste şi-au robit libertatea lor lui Dumnezeu. Când 
deci nu Suntem ai noştri, atunci Suntem asemenea Celui ce 
prin dragoste ne-a împăcat cu Sine. La aceasta nu ajunge 
însă cineva, de nu-şi va convinge sufletul său să nu se mai 
lase vrăjit de slava vieții uşoare. 


” Reprezintă o experiență generală a monahilor faptul că răul întărit în 
suflet este îndepărtat cu rugăciunea neîncetată. 


18 


TEMELIA DUHOVNICEASCĂ A VIEŢII ÎN HRISTOS 


Conţinutul acestui cap este dezvoltat mai pe larg în 
capul nouă. Acum Sfântul Diadoh învață că urcăm spre 
starea “după asemănare” pe o scară care începe prin dis- 
prețuirea slavei omeneşti, trece prin lepădarea de sine şi 
sfârşeşte cu iubirea fierbinte prin robirea libertății. Este deci 
cu putinţă să fim în starea “după chip” fără să fi ajuns la cea 
“după asemănare”. lar aceasta, câtă vreme prin sfintele 
porunci păzim neatinsă starea “după chip”. 

Semnul că ne aflăm în starea “după asemănare” este 
faptul că “nu suntem ai noştri”. Lepădarea de sine întru 
“dezbrăcarea omului vechi” (cf. Col. 3, 9) este cu neputinţă 
de împlinit dacă nu “convingem” sufletul să nu fie “vrăjit” 
de iubirea lumească de slavă. 

Sfântul Diadoh nu înţelege să “convingem” în mod 
rațional sufletul “să nu se lase vrăţit”. Desigur că o stră- 
danie rațională poate să ajute sufletul la curățire şi, în ge- 
neral, la îmbunătățire, conform maximei stoice: “a trăi după 
rațiune”, cu ajutorul harului. 

Deoarece Sfântul Diadoh foloseşte în chip repetat 
acelaşi verb, trebuie să fie lămurit faptul că dascălul prin 
excelență al “viețu potrivite cu simţirea sufletului” are în 
vedere transformarea ipostatică a sufletului, astfel încât să 
nu mal fie clătinat de momeala slavei deşarte omeneşti, ci 
să înseteze după slava lui Dumnezeu, singura iubire sfântă 
de slavă. 

Altfel nu se poate înțelege cum “suntem asemenea 
Celui ce prin dragoste ne-a împăcat cu Sine” — Hristos, doar 
printr-o simplă disciplină a cugetării impusă neorânduielii 
sufletului. 

Expresia “să nu se mai lase vrăjit” o putem înțelege 
mai bine prin cuvântul Sfântului Grigorie Palama: “umflați 
de slavă”, care vizează confuzia ce se naşte prin ameste- 

carea în suflet a unei mişcări pătimaşe a inimii însetate de 
slava omenească:. 


* Capul al patrulea aminteşte de 1 In. 3, 2. 

Libertatea voinţei — Lumina cunoștinței — 
Cuvântul — Mijlocirea 


capul 5 


Libertatea voinţei se arată în voirea sufletului 
rațional, care e gata să se mişte spre orice ar vrea. Pe 
aceasta să o convingem să fie gata numai spre bine, ca prin 
amintirile cele bune să nimicim totdeauna pomenirea 
răului. 


Antropologia Sfinților Părinu identifică libertatea 
morală (£AevOepia) cu hbertatea voinței (avretovoia). De 
aceea şi Sfântul Diadoh caracterizează libertatea voinţei ca 
“voire ... gata să se miște spre orice ar vrea”, adică drept 
voie liberă. Dar libertatea morală (EAevOepia) stă sub 
necurmata încercare a chemării ei, câtă vreme sufletul este 
cuvântător (AoyikŢ) şi se mişcă “spre orice ar vrea”, dar şi 
poate primi atât cele rele cât şi pe cele bune. 

Aşa cum spune şi Sfântul Grigorie Palama, “sufletul 
rațional şi înțelegător are viața ca ființă, dar în stare să 
primească cele potrivnice, adică răutatea şi bunătatea. De 
aici se arată că nu are bunătatea ca ființă, precum nici 
răutatea, ci o oarecare însuşire în stare să se îndrepte şi spre 
o parte şi spre alta când e lăsată”. 


? Sfântul Grigorie Palama, Capete naturale, teologice, c. 33 

Aşadar, omul este liber deoarece e “vas cuvântător”. 
Însă lupta pentru ca binele să se sălăşluiască în noi, iar răul 
strecurat de diavol şi patimile să fie lepădate, se duce în 
minte prin gânduri. 

Prin observarea faptului că “prin amintirile bune să 
nimicim totdeauna pomenirea răului”, Sfântul Diadoh are în 
vedere un suflet vătămat deja de amintiri rele. Când 
amintirile zăbovesc, devin patimi mincinoase, stare în care 
libertatea morală (EAevOepia) este robită. Unul din modurile 
de bază pentru eliberare sunt “amintirile cele bune”, ajutate 
fireşte de o viață ascetică dusă potrivit tradiției şi de 
lucrarea poruncilor lui Hristos şi, mai întâi de toate, de 
lucrarea Sfântului Duh'". 


capul 6 


Lumina cunoştinței adevărate stă în a deosebi fără 
greşeală binele de rău. Căci atunci calea dreptăţii, 
atrăgând mintea spre Soarele dreptăţii, o duce la lumina 
nesfăârşită a cunoştinţei, ca pe una care caută de aci înainte 
cu îndrăznire dragostea. Trebuie deci să smulgem într-o 
mânie nemânioasă dreptatea de la cei ce îndrăznesc să o 
necinstească. Căci râvna evlaviei îşi arată biruința nu 
urând pe cineva, ci mustrându-l. 


Discernământul constituie lumina cunoştinţei, po- 
trivit Sfinţilor Părinți, şi este “cea mai mare dintre virtuți”. 
Prin harul discernământului monahii nu sunt înşelați de cele 
care par adevărate, dar nu sunt. Discernământul naşte şi 





0 Cf. Sfântului Maxim Mărturisitorul, Cele 400 de capete despre 
iubire, suta a patra, c. 47 


22 


LIBERTATEA VOINŢEI - LUMINA CUNOȘTINȚEI - CUVÂNTUL - MIJLOCIREA 


păzeşte toate virtuțile. Se naşte din ascultare şi nepătimire, 
dar constituie un rod al Duhului Sfânt. 

Sfântul Diadoh spune că în lumina discernământu- 
lui, mintea intră în “calea dreptății” care înalță mintea în 
Soarele dreptăţii — Hristos, unde se află lumina nesfârşită a 
cunoştinței. 

Acestea au loc prin îndrăzneala minţii care caută 
dragostea lui Dumnezeu. “Îndrăzneala” este un termen cu 
conţinut duhovnicesc-mistic despre care va fi vorba mai 
târziu şi care însemnează familiaritatea sufletului cu 
Dumnezeu. 

Expresia “mânie nemânioasă” pare a fi un oximo- 
ron. Aici reprezintă o virtute de temelie, analogă uneia din 
cele patru “virtuți generale”, anume bărbăției (celelalte trei 
fiind prudența, înţelepciunea şi dreptatea). 

Profetul David îndeamnă: “mâniaţi-vă dar nu gre- 
şiți””. Sfântul Diadoh reia mai pe larg tema “mâniei nemâ- 
nioase” în capul 62 şi vom vorbi acolo despre ea. 

Aşadar sensul capului al şaselea este că trebuie cu o 
“mânie nemânioasă” întărită de “râvna evlaviei” să luptăm 
pentru dreptatea necinstită de altul. Se înțelege că nu e vor- 
ba de a noastră. Nu urând, ci păzind pe cei nedreptățiți şi pe 
înşişi cei ce nedreptăţesc de păcatul nedreptăţirii!!. 


capul 7 


Cuvântul duhovnicesc umple de încredințare [încu- 
noştiințează şi satură] simţirea minţii, căci e purtat de lu- 
crarea dragostei ce izvorăşte din Dumnezeu. De aceea min- 


'! Doar când sufletul ajunge la nepătimire prin lucrarea iubirii poate să 
urmărească dreptatea pentru ceilalți fără să se vatăme. Altfel o să 
vatăme şi o să fie vătămat. 

[ea noastră se îndeletniceşte, fără să fie silită, cu grăirea 
despre Dumnezeu. Căci nu simte atunci vreo lipsă care 
provoacă grijă. Fiindcă atât de mult se lărgeşte prin vederi 
[contemplații], cât vrea lucrarea dragostei. Bine este deci 
să aşteptăm totdeauna cu credință, ca să primim prin 
dragoste iluminarea pentru a cuvânta. Căci nimic nu e mai 
sărac decât cugetul care, stând afară de Dumnezeu, 
filosofează despre cele ale lui Dumnezeu. 


Cuvântul duhovnicesc se naşte din iubirea lui 
Dumnezeu şi lucrează asupra simţirii minții, despre care am 
vorbit. Ca rezultat, deci, al iubirii lui Dumnezeu, cuvântul 
duhovnicesc se mișcă în aerul teologiei ca nişte fâlfâiri de 
aripă tihnite şi îmbelşugate. 

Simţirea minţu, unită cu mintea însăşi rodește 
necontenit înţelesuri teologice. Mintea, aşadar, rămâne 
nctulburată, adică mai presus de grijile în care zăboveşte 
sufletul, datorită uşurinţei cu care ea odrăsleşte. În această 
stare ea nu simte nici o lipsă. 

Mintea petrece atunci într-o plinătate duhovnicea- 
scă, fără să fie silită, se lărgeşte datorită contemplaţiilor şi 
se mişcă în spațiile nemărginite ale vederilor mistice. Cât? 
Atâta “cât vrea lucrarea dragostei”. De aceea nici nu cade în 
grija de multe. Grija aceasta de multe, sau împrăştierea 
minții, constituie o stare de plictiseală, de tristețe, de 
neliniște a sufletului, ca rezultat al “lipsei”, al sărăciei, al 
vidului, al nelucrării celor duhovnicești de către minte. 

De aceea Sfântul Diadoh spune că înainte ca cineva 
să înceapă a vorbi despre Dumnezeu, trebuie să aştepte cu 
credință iluminarea de la Dumnezeu, lucrată “prin 
dragoste”, fază când simțirea minţii este încunoștiințată prin 
“umplerea ei de siguranță”. 

Fără aceste premise nimic nu este mai sărac decât 
“cugetul care, stând afară de Dumnezeu, filosofează despre 


12 
cele ale lui Dumnezeu” *. 


capul 8 


Nici cel ce nu este încă luminat nu se cade să se 
apropie de vederile duhovniceşti; nici cel învăluit din 
belşug de lumina bunătății Preasfântului Duh să nu încea- 
pă a cuvânta, pentru că lipsa luminii aduce neştiință, iar 
belşugul nu îngăduie să se vorbească. Căci sufletul fiind 
atunci beat de dragoste către Dumnezeu, vrea să se des- 
făteze cu glas tăcut de slava Domnului. Prin urmare numai 
cel ce ține mijlocia iluminării, trebuie să purceadă a grăi 
despre Dumnezeu. Căci această măsură dăruieşte sufletului 
cuvinte pline de strălucire. lar strălucirea iluminării hră- 
neşte credința celui ce grăieşte întru credință. Căci rându- 
iala este ca cel ce învaţă pe alții să guste, prin dragoste, el 
mai întâi din rodul cunoştinței, aşa cum plugarul care se 
osteneşte trebuie să se împărtășească el mai întâi din 
roade. 


În capul al optulea, Sfântul Diadoh reia mai pe larg 
cele din capul precedent în care a arătat numai o singură 


'2 În orice știință omul poate progresa dacă are inteligență (4va46) 
ascuțită. Doar în teologie ce de trebuință o minte (vovc) curată şi 
iluminată de Sfântul Duh. Aceasta însă se întâmplă după ani îndelungaţi 
de viață ascetică în sânul tradiției Bisericii Ortodoxe unde, în mod 
treptat, mintea devine “mintea lui Hristos”, “mintea Părinților”. Dacă 
nu este urmată această cale a curățirii şi a iluminării pe urmele Sfinţilor 
Părinți, așa-zisul “teolog” devine orice altceva în afară de teolog. 
Expresia Sfântului Diadoh “nimic nu e mai sărac ...” oare nu spune de 


la sine toate? 

stare a minții: iluminarea produsă prin lucrarea dragostei. 
Iluminarea constituie stare “mijlocie” între “lipsa luminii” 
ŞI “belşugul strălucirii”. 

În prezentul cap, Sfântul Diadoh ne descoperă alte 
două stări în care “nici cel ce nu este încă luminat ... nici 
cel învăluit din belşug de lumina bunătățui Preasfântului 
Duh să nu înceapă a cuvânta”. Aceasta deoarece în prima 
stare avem de-a face cu o “lipsă”, cu o sărăcie care aduce 
neştiinţă. În a doua stare avem un “belşug”, care este o 
“beţie a sufletului” ce “vrea să se desfăteze cu glas tăcut de 
slava Domnului”. 

Prin urmare trebuie să se păstreze, să se ceară starea 
“mijlocie”, ca singura potrivită pentru a învăţa pe alţii, fi- 
indcă Sfântul Duh insuflă în minte cuvinte, înțelesuri înalte, 
gânduri sfinte, “cuvinte pline de strălucire”. 

Strălucirea iluminări Sfântului Duh împreună cu 
darurile Sale dumnezeieşti amintite mai înainte, “hrăneşte 
credința” învățătorului întru credință. Aşa se împlineşte po- 
runca Apostolului Pavel, în cel mai mistic şi mai duhov- 
nicesc înţeles al ei, ca învățătorul să guste el mai întâi prin 
dragoste din roade (2 Tim. 2, 6)5. 


capul 9 


Atât înțelepciunea, căt şi cunoştinţa, căt şi celelalte 
daruri dumnezeieşti sunt ale unuia şi acelaşi Duh Sfânt. 
Dar fiecare din ele işi are lucrarea sa deosebită. De aceea, 


'5 Legat de cele de mai sus, trebuie să spunem că elementul care 
constituie semnul iluminării este blândeţea şi iubirea pentru Dumnezeu 
şi pentru aproapele, pe care le simte sufletul celui a cărui minte este 
îmbibată de Scripturi şi de duhul Părinților. Dar iubirea trebuie să fie 
completă, să se întindă şi la vrăjmaşi şi este piscul experiențelor treptate 
pe care le-au avut Părinţi. Altfel este vorba de autoînşelare. 

unuia i s-a dat înțelepciune, altuia cunoştinţa întru acelaşi 
Duh, mărturiseşte Apostolul. Cunoştinţa leagă pe om de 
Dumnezeu prin experiență, dar nu îndeamnă sufletul să 
cuvânteze despre lucruri. De aceea unii dintre cei ce petrec 
în viața monahală sunt luminaţi de ea în simţirea lor, dar la 
cuvinte dumnezeieşti nu vin. Dacă însă se dă cuiva pe lângă 
cunoştinţă şi înțelepciune, în duh de frică, lucru ce rar se 
întâmplă, aceasta descoperă înseşi lucrările cunoştinţei. 
Fiindcă cea dintâi obișnuiește să lumineze prin trăire, a 
doua prin cuvânt. Dar cunoştinţa o aduce rugăciunea şi 
liniştea multă, când lipsesc cu desăvârşire grijile; iar înțe- 
lepciunea o aduce meditarea fără slavă deşartă a cuvin- 
telor Duhului, şi mai ales harul lui Dumnezeu care o dă. 


Învățătura despre harismele Sfântului Duh (1 Cor. 
12, 8 ş.u.) îşi găseşte, potrivit Sfântului Diadoh, cel mai 
adânc înţeles în monahism. 

Harismele Sfântului Duh, ale înțelepciunii şi ale 
cunoștinței, precum şi toate celelalte, îşi au fiecare lucrarea 
lor deosebită. În capul nouă se vorbeşte doar despre cunoş- 
tință şi înțelepciune. 

După Sfântul Diadoh “cunoştinţa” constituie o 
lucrare a unei experienţe lăuntrice. Aici experiența (7reipa) 
o formează toate trăirile duhovniceşti (Eurreipiau), ca rod al 
Sfântului Duh. 

Aşa pot fi enumerate “bucuria, pacea, iubirea, 
îndelunga răbdare, bunătatea, facerea de bine, credinţa, 
blândețea, înfrânarea” (Gal. 5, 22), precum şi toate virtuțile 
monahale ca plânsul, neîncetata rugăciune, străpungerea 
(kaT&vuELc). 

Prin acestea sufletul se uneşte în trăire, în experienţă 
(rreipa) cu Dumnezeu, fără ca mintea să poată să se mişte în 
discursuri duhovniceşti sau “în cuvinte dumnezeiești” după 

cum se poate constata la astfel de monahi. “Cunoştinţa” se 
naşte din neîncetată rugăciune, în multă isihie, linişte și 
lipsă de griji, cu ajutorul harului dumnezeiesc. 

“Înţelepciunea” este iarăşi un rod al harului, desigur, 
în unire cu meditarea Sfintelor Scripturi — se înțelege că 
“fără slavă deşartă a cuvintelor Duhului” — şi constituie 
modul exprimării lucrărilor “cunoștinței”. Aşadar, dacă ha- 
risma “înţelepciunii” se unește cu cea a “cunoștinței”, chiar 
dacă acest lucru se întâmplă rar, prima exprimă, tâlcuiește, 
analizează, adevereşte, deosebeşte (discerne), înalță, teolo- 
ghiseşte şi, în general, descoperă înseşi lucrările cunoş- 
tinţei”. Expresia “în duh de frică” probabil că se referă la 
pericolul slavei deşarte care însoţeşte cele două harisme. 

Ar trebui însă observat aici faptul că atât 
“cunoştinţa”, cât şi “înţelepciunea” ca harisme ale Sfântului 
Duh sunt, prin împreuna lucrare a omului, foarte impor- 
tante. Acest lucru este adeverit de felurita lor explicare de 
către Sfinții Părinți ascetici-mistici. Termenu ascetici Şi 
duhovniceşti au mai multe accepţiuni la Sfinții Părinți. Dar 
o privire stăruitoare, făcută cu smerenie în adâncimea 
terminologiei lor, poate să dezvăluie o unitate minunată 
deoarece toți lucrează mişcaţi de către Unul şi Acelaşi Duh 
Sfânt. 

Harismele, potrivit Sfinților Părinți, se dau după 
măsura credinţei fiecăruia. lar după Sfântul Maxim Mărtu- 
risitorul “orice harismă dumnezeiască are în noi un organ 
propriu corespunzător prin care ea se pune în lucrare. Aşa 
cel care şi-a făcut mintea curată de orice tulburare a simţuri- 
lor primeşte înţelepciune. Cel ce şi-a făcut stăpână rațiunea 
peste patimile înnăscute, vorbesc de mânie şi de poftă, acela 
primeşte cunoştinţă” (Despre teologie, suta a S-a, c. 33). 

Înainte de harisma înţelepciunii se cere curățirea 
minţii de “toată tulburarea simţurilor”, cale care conduce la 

teologie. Pentru “cunoştinţă” însă e nevoie de stăpânirea 
rațiunii asupra patimilor naturale ale părților “irascibilă” şi 
“poftitoare” ale sufletului, lucru la care se poate ajunge doar 
prin “experienţa care leagă pe om de Dumnezeu”. Asupra 
lucrărilor celor două harisme vom reveni şi mai încolo!*. 


1 Acest cap ajută la sublinierea semnificației şi importanţei harismelor 
Duhului Sfânt precum și a lucrării lor. Neştiinţa acestui lucru conduce 
la îndreptăţirile noastre necuviincioase. Aceasta deoarece atunci când 
vedem pe cineva având “cunoştinţă” se poate să-i acordăm no! înşine şi 
“înțelepciune”, pe care nu o are şi astfel să generalizăm lucrarea 
harismei lui personale. Acest lucru se întâmplă şi invers. Consecința 
acestui lucru este că arătăm mai multă încredere decât trebuie în 
probleme care se găsesc în afara sferei de lucrare a harismei. În această 
situație şi “harismaticul” poate să înșele iar cel care 1 se încredinţează să 
cadă în rătăcire. Dar despre aceasta vom continua în alt cap. 

capul 10 


Când facultatea impulsivă (mânia) a sufletului se 
porneşte împotriva patimilor, trebuie să ştii că este vreme 
de tăcere, căci este ceas de luptă. lar când vede cineva că 
starea aceasta de neliniște a ajuns la linişte, fie prin rugă- 
ciune, fie prin milostenie, atunci să-şi mişte sufletul către 
dragostea dumnezeiască prin cuvintele dumnezeieşti [ale 
Scripturilor], asigurând însă prin legăturile smeritei cuge- 
tări aripile minţii. Căci până nu se smereşte cineva foarte 
prin disprețuirea de sine, nu poate grăi despre măreţia lui 
Dumnezeu. 


Facultatea impulsivă, numită şi irascibilitate sau 
mânie, este cunoscută din antichitatea clasică drept una din 
cele trei părţi ale sufletului. În lucrarea sa împotriva firii 
(7rapacpvoikr)) mânia dă naştere la unul din cele şapte 
păcate de moarte. În lucrarea sa conformă cu natura însă, 
constituie o putere (6vvapuc) ce se numeşte bărbăție 
(ă&v&peia) fără de care virtutea nu este posibilă. Aceasta 
deoarece nu este suficientă înclinarea voinţei spre bine, ci 
este de trebuință şi avântul bărbătesc al sufletului pentru a 
reuşi în virtute, după ce mai înainte s-a întors de la rău. 

În capul 10, Sfântul Diadoh înfăţişează o situaţie 
aparte, în care patimile se răscoală. Acum stârmnim mânia 

pentru reprimarea lor. Sfântul Diadoh consideră nepotrivită 
această situație pentru a vorbi sau cugeta despre Dumnezeu. 
Dar când acea neorândujală lăuntrică s-a schimbat în linişte, 
prin rugăciune sau prin milostenie, atunci trebuie să ne 
mișcăm către dragostea de Dumnezeu prin meditarea dum- 
nezeieştilor cuvinte ale Sfintei Scripturi sau ale Sfinților 
Părinți. 

Milostemia poate să fie şi duhovnicească, ca 
dispoziție spre milostivire prin rugăciune şi iubire, atunci 
când nu există posibilitățile unei milostenii materiale cum e 
cazul în pustie sau în chinovie. 

Aceste schimbări ale sufletului nu sunt necunoscute 
nici celor virtuoşi, cu excepția monahilor desăvârşiţi în 
1ubire. De aceea, după “starea aceasta de nelinişte” este in- 
dicată încălzirea inimii răcite, prin dragostea de Dumnezeu 
1zvorâtă din meditarea “cuvintelor dumnezeieşti”. 

Pentru ca mintea să nu o ia razna din prea multa 
bucurie, este nevoie însă de controlul zborului ei de către 
smerenie. Trebuie, aşadar, să o readucem într-o stare de e- 
chilhbru prin cugetarea la nimicnicia noastră. Aceasta fiind- 
că o condiţie de bază pentru a cerceta sau a grăi despre mă- 
reția lui Dumnezeu este dispreţuirea de sine, sau, exprimată 
în termeni ascetici, “întristarea bucuroasă”, sau “plânsul de 
bucurie făcător”, sau “osândirea de sine” (avroueutpia). 

Această ultimă concepţie pare inexplicabilă la o 
primă privire. De ce să fie rău a lăsa mintea liberă şi fără 
frâu în zborurile iubirii de Dumnezeu, şi de ce trebuie să 
ținem cu legătura smereniei aripile ei? Îndrăznim să dăm 
următoarea tâlcuire: Sfântul Diadoh vorbeşte în mod evi- 
dent pentru cei nedesăvârşiți sau “mijlocii” şi nu pentru cei 
desăvârşiți la care veselia fără măsură a minţii nu e ames- 
tecată cu slava deşartă. Din acest motiv vorbeşte despre 
smerenie, fie şi indusă cu efort, pentru ca veselia să nu cadă 

în sentimentalism bolnăvicios. Dar şi prin meditarea “cu- 
vintelor dumnezeieşti”, de asemenea sufletul e în pericol să 
fie învins de slavă deşartă odată cu prinderea înţelesurilor 
înalte '?. 


capul 11 


Cuvântul duhovnicesc păstrează sufletul celui ce-l 
grăieşte pururea neiubitor de slavă deşartă. Căci mângâind 
toate părțile sufletului prin simţirea luminii, îl face să nu 
mai aibă trebuință de slava de la oameni. De aceea îi 
păzeşte pururea cugetarea fără năluciri, prefăcând-o 
întreagă în dragoste de Dumnezeu. Dar cuvântul înţelep- 
ciunii lumești îl îndeamnă pe om pururea spre iubirea de 
slavă. Căci neputând mângâia şi satisface pe cei ce-l gră- 
iesc, prin experiența simţirii, le dăruieşte plăcerea laude- 
lor, fiind el însuşi o plăsmuire a oamenilor iubitori de sla- 
vă. Vom cunoaşte deci fără rătăcire această înrâurire a 
cuvântului lui Dumnezeu, dacă vom cheltui ceasurile când 
nu grăim, în tăcere lipsită de griji şi în pomenirea fierbinte 
a lui Dumnezeu. 


Sfântul  Diadoh compară natura celor două 
“cuvinte”, cel duhovnicesc şi cel lumesc. Primul luminează 


5 Într-adevăr este un mare pericol a lăsa mintea în zborurile ei înalte cât 
timp sufletul nu are smerenia în mod subzistent. Sfântul Diadoh a trăit 
unitatea în lumină a minții şi a simțirii sufletului şi ştia cât de rău este a 
lăsa mintea să rătăcească fără a depinde de însoțirea cu smerenia. În 
această înşelare cad toți raționaliştii, poeţii, literaţii, scriitorii, teologii, 
care confundă mişcările şi zborurile cugetării, ale rațiunii sau ale 
imaginației cu mișcările curate, în Duhul Sfânt, ale sufletului în lumina 
adevărului, și consideră imaginile inimii necurăţite drept realități 
subzistente. 

şi încălzeşte şi veseleşte întreg sufletul, adică toate puterile 
lui, aşa-numitele “părți” ale sufletului, într-un fel în care îl 
face pe om fără vreo lipsă, îndestulat, bogat în fericirea 
duhovnicească şi, prin urmare, fără trebuință de cinstirile 
omeneşti. 

Omul din care izvorăşte cuvântul duhovnicesc prin 
lucrarea Sfântului Duh se face, potrivit Sfântului Simeon 
Noul Teolog, “mai frumos decât toți cei frumoşi, mai bogat 
decât toți cei bogați şi mai puternic decât toți cei puternici”. 

Prin urmare, ce bun omenesc îl va mai putea oare 
mişca? Cuvântul duhovnicesc “păzeşte pururea cugetarea 
fără nălucuri”, adică mai presus de imaginațiile lumeşti care 
țin de iubirea de slavă, de plăcere şi de arginți. De ce? 
Deoarece cuvântul lui Dumnezeu, “care este mai ascuţit 
decât toată sabia ascuțită de amândouă părțile”, a prefăcut 
întreg cugetul în iubirea de Dumnezeu. 

Cuvântul înțelepciunii lumeşti însă, ca plăsmuire a 
oamenilor iubitori de slavă deşartă, neputând să se desfăte- 
ze cu simțţirea sufletului şi experienţa, iubeşte laudele ome- 
nești şi îl îndeamnă pe omul întemeiat pe el către parada 
nebună a slavei deşarte. 

Pentru a simți superioritatea cuvântului duhov- 
nicesc, este necesar ca, în deplină lipsă de griji, să petrecem 
vremea şcolii într-o fierbinte pomenire a lui Dumnezeu, 
astfel încât sufletul să prăznuiască prin lucrările Sfântului 
Duh. 

În capul 11, Sfântul Diadoh reia problema legăturii 
cuvântului omenesc cu cel dumnezeiesc şi descrie carac- 
teristicile lor. Ambele cuvinte izvorăsc, desigur, din unul şi 
acelaşi izvor, mintea omenească. Dar primul se îmbunătă- 
țeşte şi se schimbă în dumnezeiesc, devenind duhovnicesc 
sub lucrarea Sfântului Duh; al doilea rămâne în starea lui 
firească. Dacă cineva se va gândi, pe baza antropologiei 

creştine, la faptul că raţiunea din om înnăscută s-a corupt 
prin păcatul strămoşesc, este evident că dacă omul, după 
Botez, nu a păzit şi nu a lucrat darul Sfântului Duh, 
cuvântul lui este sărac, întunecat, înșelat, mincinos, plin de 
slavă deşartă, demonic, în deplină opoziție față de cuvântul 
duhovnicesc. Sfinții Părinţi au deosebit cele două cuvinte şi 
au cercetat lucrările lor şi în sfera gnoseologică, bazându-se 
pe un criteriu fundamental: participă cuvântul la lucrarea 
Sfântului Duh şi în ce măsură, sau nu participă, ci stă sub 
stăpânirea păcatului ajungând până la îndrăcire? Indicule 
după care se recunosc ambele “cuvinte” arătate în sfera 
gnoseologiei şi a vieţii, sunt cu desăvârşire limpezi şi sunt 
descrise atât în Sfânta Scriptură, cât şi de către Sfinţii 
Părinţi '€. 


capul 12 


Cel ce se iubeşte pe sine nu poate iubi pe 
Dumnezeu. Dar cel ce nu se iubeşte pe sine, din pricina 
bogăției covârșitoare a iubirii lui Dumnezeu, îl iubeşte pe 
Dumnezeu, fiindcă unul ca acesta nu caută niciodată slava 
sa, ci pe a lui Dumnezeu. Căci cel ce se iubeşte pe sine cau- 
tă slava sa. lar cel ce iubeşte pe Dumnezeu iubeşte slava 
Celui ce l-a făcut pe el. Fiindcă e propriu sufletului simţitor 
şi iubitor de Dumnezeu să caute, pe de o parte pururea sla- 
va lui Dumnezeu în toate poruncile pe care le împlineşte, 


1 Una dintre caracteristicile elementare ale cuvântului omenesc 
neînduhovnicit este dorința de laudă din partea oamenilor. Cei la care se 
referă acest cap pătimesc de dorinţa de a se arăta, de a fi cinstiți, de a fi 
slăviți de oameni. Dacă se întâmplă să-i critice cineva pentru ideile lor, 
se ridică şi luptă ca să-și susțină rătăcirile, spre deosebire de oamenii 
sfinți care primesc cu mulțumire critica, discuția, ocările pentru 
cuvintele lor fără ca măcar să se tulbure. 

iar pe de alta, să se desfăteze întru smerenia sa. Căci lui 
Dumnezeu 1 se cuvine slavă, pentru măreţia Lui, iar omului 
smerenie, ca prin ea să ajungem să ne facem casnici lui 
Dumnezeu. De vom face aceasta şi noi, bucurându-ne 
întocmai ca Sfântul loan Botezătorul de slava Domnului, 
vom Începe Să zicem neîncetat: “Acesta trebuie să crească, 
iar noi să ne micşorăm . 

În capul acesta este propus un criteriu invers al iu- 
birii de Dumnezeu: câtă vreme ne iubim pe noi înşine, nu-L 
iubim pe Dumnezeu. Şi câtă vreme nu ne iubim pe noi în- 
şine, pentru că simțim “bogăția covârşitoare a iubirii lui 
Dumnezeu”, atunci cu adevărat Îl iubim pe Dumnezeu. 

Urmare -a iubirii de Dumnezeu este slăvirea lui 
Dumnezeu în orice mod, iar urmare a iubirii bolnave de 
sine este vânarea egoistă a slavei. 

Sfântul Diadoh, ca şi ceilalți Sfinţi ai lui Dumnezeu, 
a avut o experiență personală. Două iubiri, două lucruri 
diferite nu încap într-unul şi acelaşi suflet. Dumnezeu şi 
omul sunt radical diferiți. Omul este făcut pentru a iubi. 
Nu-şi poate tăgădui firea. A iubi însă ceea ce e măreț, 
adevărat, dumnezeiesc. lar decât Dumnezeu nimic nu este 
mai mare, mai adevărat, mai dumnezeiesc. 

Porunca Domnului: “să iubeşti pe Domnul Dumne- 
zeul tău din toată inima ta, din tot sufletul tău şi din tot cu- 
getul tău” nu lasă nici o îndoială asupra faptului că Dum- 
nezeu cere omul întreg pentru Sine însuşi. lar poruncile ur- 
măresc readucerea omului în starea “potrivit firii” care s-a 
stricat prin neascultare. Aşadar se află în firea omului să nu 
se iubească pe sine, ci doar pe Dumnezeu. 

Sfântul Diadoh vorbeşte din experienţa iubirii lui 
pentru Dumnezeu. Sufletul care Îl iubeşte cu simţire pe 
Dumnezeu nu doar caută slava Lui în toate câte săvârşeşte, 

Cl şi se bucură, “se desfătează” când are prilejul să se 
smerească. De ce? Nu doar pentru că “lui Dumnezeu se cu- 
vine slava”, ci şi pentru că “omului i se cuvine smerenia”. 
De ce? Pentru că “prin ea ne facem casnici ai lui Dumne- 
zeu”. Aceasta nu este doar o simplă poruncă morală de 
comportare, ci o necesitate ontologică ce decurge din firea 
omului, exprimând desăvârşirea lui prin smerenie, aşa cum 
s-a întâmplat cu Sfântul Botezător, care este luat ca 
dovadă”. 


capul 13 


Știu pe cineva care iubeşte așa de mult pe 
Dumnezeu, plângând totuşi că nu-L iubeşte cât vrea, încât 
sufletul lui este necontenit într-o astfel de dorinţă fierbinte, 
că Dumnezeu se slăveşte în el, iar el este ca şi când n-ar fi. 
Despre sine nu ştie ce vrednicie are, iar laudele cuvintelor 
nu-l îndulcesc. Căci din multa dorire a smereniei nu-şi ştie 
vrednicia sa, ci Slujește lui Dumnezeu după rânduiala preo- 
ților. Iar din multa iubire de Dumnezeu îşi ascunde amin- 
lirea vredniciei, îngropând cu smerenie undeva în adâncul 
dragostei de Dumnezeu lauda ce i se cuvine din pricina 
acestei vrednicii, ca să-şi pară în cugetarea sa totdeauna o 
slugă netrebnică, fiind cu totul străin de vrednicia sa, prin 
dorul după smerenie. Acest lucru suntem datori să-l facem 
şi noi, fugind de orice cinste şi slavă, pentru covârşitoarea 
bogăție a dragostei Domnului, care ne-a iubit aşa de mult 
pe noi. 


'7 Sunt stări empirice, adânci, duhovniceşti carc nu se fac înțelese cu 
mintea. Au trebuință de simţ duhovnicesc. Nu este o obligaţie morală 
pentru nimeni ca el să vrea să se smerească. Este lucrarea Sfântului Duh 
care “sileşte” sufletul să se autodispreţuiască, în acelaşi timp găsindu-şi 
sinele autentic. Acest înțeles îl are şi cuvântul Domnului (Mc. 9, 35) 

Și în acest cap, Sfântul Părinte se ocupă de iubirea 
pentru Dumnezeu şi de legătura iubirii cu smerenia. Sub 
expresia “ştiu pe cineva” se ascunde el însuşi, la fel ca 
Apostolul Pavel ascuns sub formula “ştiu un om”. Chiar şi 
numai acest cap este suficient pentru a arăta mărimea sfin- 
țeniei Sfântului Diadoh. 

Atât iubea pe Dumnezeu, încât plângea “că nu-L 
iubeşte cât vrea”, neștiind cu desăvârşire marea măsură a 
lubirii lui dumnezeieşti, din pricina smereniei corespunză- 
toare iubirii. Și petrece într-o aşa de fierbinte dorință, încât 
Dumnezeu se slăveşte, iar el se priveşte pe sine însuşi “ca şi 
când n-ar în”. 

Și când îl laudă prin cuvinte, el nu-şi bănuieşte pro- 
pria virtute. Cum aceasta? Aşa este firea smereniei, încât 
să-l orbească pe cel care-i aparține şi care deține comoara 
CI. 

Din multa iubire “este răpită” pomenirea propriei 
vrednicii a celui ce iubeşte pe Dumnezeu şi din dorirea 
smereniei “nu-şi ştie vrednicia sa”. Şi aici, în cugetul său, 
se vede mereu o “slugă netrebnică”, deoarece, potrivit Sfân- 
tului loan Scărarul ““smerema este acoperământ dumneze- 
lesc, spre a nu fi văzute izbândirile noastre şi abisul 
nimicniciei” (Scara, XXV, 25). Şi potrivit aceluiaşi Sfânt 
Ioan, “iubirea, după calitate este asemănare cu Dumnezeu, 
pe cât e cu putință muritorilor. lar după lucrare e o beţie a 
sufletului ... oceanul smereniei” (Scara, XXX, 3). Astfel 
avem limpede conținutul capului. 

Desigur că e foarte greu, dacă nu imposibil, să 
vorbim noi despre iubirea de Dumnezeu şi despre smerenie. 
Sfântul loan Scărarul spune că cel ce vrea să vorbească 
despre dragostea de Dumnezeu şi despre sfânta smerenie şi 
să lumineze pe cei ce n-au gustat din această sfinţenie, 


38 


MÂNIA - CELE DOUĂ CUVINTE - IUBIREA DE DUMNEZEU - EXTAZUL 


seamănă cu cel ce vrea să înveţe despre miere pe alții care 
niciodată n-au gustat din ea. 

Un Sfânt zice că cineva a văzut urma smereniei în 
inima sa şi orbit cum era a întrebat-o, personificând-o: cine 
este tatăl tău? Iar ea cu bunătate şi pace i-a zis surâzând: 
cum vrei să afli înainte de vreme numele tatălui meu? El nu 
are nume. Nu ţi-l voi spune până ce nu se va sălăşlui întru 
tine Dumnezeu. 


capul 14 


Cel ce iubeşte pe Dumnezeu întru Simțirea inimii 
acela este cunoscut de El. Căci în măsura în care primeşte 
cineva în simţirea sufletului dragostea lui Dumnezeu, în 
aceeași măsură ajunge în dragostea lui Dumnezeu. De 
aceea, unul ca acesta nu încetează să dorească după 
lumina cunoştinței cu o dragoste aşa de puternică, încât să- 
L simtă pe Dumnezeu cu întreaga simțire a oaselor, 
nemaiştiindu-se pe sine, ci fiind prefăcut întreg de dra- 
gostea lui Dumnezeu. De unul ca acesta putem spune şi că 
este în viața aceasta şi că nu este. Căci petrecând în trupul 
său, călătorește, datorită dragostei, afară din el, mişcându- 
se necontenit cu Sufletul către Dumnezeu. Arzând cu inima 
neîntrerupt de focul dragostei, s-a lipit de Dumnezeu prin 
puterea neslăbită a unui mare dor, ca unul ce a ieşit odată 
pentru totdeauna din iubirea de sine pentru dragostea de 
Dumnezeu: “Căci dacă ne-am ieşit din minte, zice, este 
pentru Dumnezeu, iar de suntem cu mintea întreagă, este 
pentru voi . 


15 Prezentul cap adevereşte încă o dată că smerenia este de netâlcuit 
unui neinițiat. Numai gustarea din ea în mod personal o face accesibilă. 

În acest cap, iubirea este prezentată printr-o altă 
lucrare a el. Cel ce iubeşte pe Dumnezeu “întru simțirea 
inimii” “este cunoscut de EL”. Aici Sfântul Diadoh se referă 
la Sfântul Pavel (1 Cor. 8, 3), după care prin iubirea de 
Dumnezeu credinciosul “este cunoscut de EI”. 

Sfântul Diadoh alternează termenii cu aceeaşi 
semnificaţie “simțirea inimii” şi “simţirea sufletului”, care 
indică aceeaşi lucrare. 

În acest cap, iubirea este înfăţişată sub aspectul ei 
dinamic. Pe cât primeşte cineva iubirea lui Dumnezeu, pe 
atât se apropie de Dumnezeu, pe atât de mult iubeşte. Aici, 
cel ce acționează astfel se dilată sub stăpânirea iubirii 
puternice şi năvalnice, după cum este luminat mai mult în 
cunoaşterea lui Dumnezeu, care nu reprezintă o formă a 
cunoaşterii raționale, ci constituie experienţa mistică a 
unirii cu Dumnezeu “întru simţirea sufletului”, aşa cum am 
arătat la capul al nouălea. 

De aceea, cel ce iubeşte pe Dumnezeu, chiar dacă s- 
a uitat pe sine din pricina beției dumnezeieşti, “nemai- 
ştiindu-se pe sine”, chiar dacă este “prefăcut întreg de dra- 
gostea lui Dumnezeu”, totuşi nu are “odihnă”, după cum se 
scrie în Apocalipsă despre cele patru animale simbolice 
(Apoc. 4, 8). 

Avântul spre o cunoaştere şi mai mare se găseşte şi 
la îngeri, după cum ne-a fost predat de mulţi Sfinți Părinţi, 
care îngeri atât iubesc, pe cât cunosc. Şi pe cât cunosc, pe 
atât iubesc. Fiindcă “după măsura cunoștinței este şi dorul”. 
ȘI, cu adevărat, aceasta este a vedea pe Dumnezeu, ca 
niciodată dorinţa să nu-şi afle săturare. Ci întotdeauna este 
de trebuinţă ca cel ce vede (contemplă) să-şi aprindă dorinţa 
spre mai multă vedere (contemplație). (Sfântul Grigorie de 
Nyssa, Viaţa lui Moise). 

Aşadar, cel ce petrece în iubirea lui Dumnezeu este 
nesăturat. Şi nu-şi încetează cererea nici când “simte cu 
întreaga  simțire a oaselor” lumina cunoaşterii lui 
Dumnezeu. 

În această stare omul şi trăieşte, şi nu trăieşte pe 
pământ, fundcă are “petrecerea în ceruri” cu toată puterea 
poftei inimii lui. Şi în vreme ce se află în trup, sufletul lui 
din pricina iubirii călătoreşte, se află în afara lumii, se 
lărgeşte în extaz, fundcă “s-a lipit de Dumnezeu”. 

Sfântul Diadoh, vorbind despre extaz şi “călătorie”, 
desigur că nu a avut la îndemână scrierile Areopagitice, 
scrise la aproape 100 de ani după Capetele gnostice, în care 
Sfântul Dionisie se referă la “iubirea extatică”. “Iubirea 
dumnezeiască este şi extatică, îndrăgostiții nefiind ai lor, ci 
al celor pe care le iubesc ... De aceea şi marele Pavel, în 
mărturisirea cu glas tare a dumnezeieştii iubiri şi a puterii ei 
extatice, cu gură inspirată zice: «Nu mai trăiesc eu, ci 
Hristos trăieşte în mine», ca un adevărat îndrăgostit şi 1eşit 
din sine către Dumnezeu, după cum însuşi zice, şi netrăind 
viața lui, ci viaţa Celui pe care-L iubea, ca pe Cel 


SE N ca | 
Preaiubit”!?. 


9 Vezi Sfântul Maxim Mărturisitorul, Capetele teologice, suta a VII-a, 
capetele 85, 86. 

capul 15 


Când începe cineva să simtă cu îmbelşugare dra- 
gostea lui Dumnezeu, începe să iubească şi pe aproapele 
intru simțirea duhului. Și aceasta este dragostea despre 
care grăiesc toate Sfintele Scripturi. Căci prietenia după 
trup se desface foarte uşor când se găseşte o cât de mică 
pricină. Pentru că nu a fost legată cu simţirea duhului. Dar 
în sufletul ce stă sub înrâurirea lui Dumnezeu, chiar dacă 
s-ar întâmpla să se producă vreo supărare, totuşi legătura 
dragostei nu se desface dintr-însul. Căci aprinzându-se pe 
sine însuşi din nou de focul dragostei lui Dumnezeu, îndată 
revine iarăşi la starea cea bună şi cu multă bucurie 
primeşte dragostea aproapelui, chiar dacă a fost ocărât sau 
păgubit mult de către acela, pentru că acest suflet topeşte 
în dulceaţa lui Dumnezeu amărăciunea iscată de gâlceavă. 


Iubirea de Dumnezeu aduce cu ea şi iubirea pentru 
aproapele. Iubirea autentică pentru Dumnezeu nu poate să 
nu-l cuprindă şi pe om. Şi nimeni care iubeşte în chip au- 
tentic pe aproapele său, nu poate să nu-L iubească şi pe 
Dumnezeu. Există însă şi o iubire de Dumnezeu care nu-l 
cuprinde şi pe aproapele. Este o iubire mincinoasă, conven- 
țională, pe care Evanghelistul loan o mustră: “cel ce nu iu- 

beşte pe fratele său, pe care l-a văzut, pe Dumnezeu, pe 
Care nu L-a văzut, nu poate să-L iubească” (1 In. 4, 20). 

Sfântul Diadoh zice că atunci “când începe cineva 
să simtă cu îmbelşugare dragostea pentru Dumnezeu”, 
atunci începe şi să iubească “întru simţirea duhului” pe 
aproapele. Și aceasta este iubirea despre care vorbesc toate 
Scripturile. 

Într-adevăr. Atât Noul cât şi Vechiul Testament 
unesc iubirea pentru Dumnezeu cu cea pentru aproapele. E 
vorba, desigur, despre iubirea autentică, aşa cum am arătat 
mai sus. Se poate observa, totuși, că naşterea iubirii pentru 
aproapele începe atunci când iubirea pentru Dumnezeu este 
simțită cu îmbelşugare. 

Acest semn este foarte important ca un indiciu al 
iubirii pentru aproapele. Prin urmare, trebuie să nu 
nădăjduim că iubim pe aproapele “întru simțirea duhului” — 
ceea ce este acelaşi lucru cu termenii din capul precedent — 
câtă vreme nu simţim “cu îmbelşugare” iubirea pentru 
Dumnezeu. 

Alt semn nemincinos al iubirii frățeşti autentice este 
că “legătura dragostei nu se desface” în cazul unei pricini 
oarecare, spre deosebire de “prietenia după trup” care “se 
desface foarte uşor”, dat fiind că “nu a fost legată cu 
simţirea duhului” ca prima. Și încă deoarece “topeşte în 
dulceaţa lui Dumnezeu amărăciunea iscată de gâlceavă”. 

Cu toate acestea, unii din Sfinții Părinţi se pare că 
inversează scara iubirii şi că socotesc iubirea pentru 
Dumnezeu ca pe o prelungire a iubirii de aproapele. Într- 
adevăr, Sfântul loan Scărarul zice: “Cel ce iubeşte pe 
Domnul pe fratele său l-a iubit mai întâi. Căci dovada 
primei este cea de-a doua” (Scara, 30). Însă în adâncime, 
calea iubirii, ca şi a tuturor virtuților, este comună Sfinţilor 
şi nu putem să distingem strict obârşia iubirii duhovniceşti. 

lubirea purcede împletit, îndreptându-se către Dumnezeu şi 
către aproapele, ajutându-se reciproc în înaintarea ei. E cu 
neputinţă să avem iubire pentru Dumnezeu fără să iubim pe 
aproapele, şi invers. Sufletul este unitar şi nu încape în sine 
“patimi” contrare, simțiri şi lucrări opuse. Diferenţa care 
apare în scrierile Sfinţilor Părinți are semnificaţie în funcţie 
doar de scopul pe care-l urmăreşte fiecare din ei, dacă nu e 
vorba de iubirea dumnezeiască despre care vorbeşte aici 
Sfântul Diadoh2. 


capul 16 


Nimenea nu poate să iubească pe Dumnezeu din 
toată inima, dacă nu se va teme de El mai întâi întru 
simţirea inimii. Căci numai curățindu-se şi înmuindu-se su- 
fletul prin înrâurirea temerii, vine la dragoste lucrătoare. 
Dar nu va veni cineva la temerea de Dumnezeu în chipul 
arătat, dacă nu va părăsi toate grijile lumeşti. Căci numai 
când ajunge mintea la linişte multă şi la negrijă, o strâm- 
torează frica de Dumnezeu, curățind-o întru simţire multă 
de toată grosimea pământească, ca astfel să o aducă la 
marea dragoste a bunătăţii lui Dumnezeu. Astfel frica este 
o stare proprie drepţilor care încă se curățesc, fiind împre- 
unată pe jumătate cu dragoste. lar dragostea desăvârşită 
este proprie drepţilor curățiți deplin, în care nu mai este 
frică. “Căci dragostea desăvârşită, zice, scoate afară fri- 
ca”. Dar de amândouă au parte numai drepţii, care lucrea- 
ză virtuțile cu ajutorul Duhului Sfânt. De aceea zice Scrip- 
tura într-un loc: “Temeţi-vă de Domnul, toți Sfinții Lui, 
iar în alt loc: “Iubiţi pe Domnul, toți cuvioşii Lui”. Prin 


29 Pentru problema iubirii se pot vedea Cele patru sute de capete despre 
iubire, ale Sfântului Maxim Mărturisitorul. 

acestea învăţăm limpede că frica de Dumnezeu este proprie 
drepţilor ce se curățesc încă, fiind împreunată, cum s-a zis, 
pe jumătate cu dragoste; iar dragostea desăvârşită e 
proprie drepţilor curățiți, în care nu mai este gândul 
vreunei temeri, ci o ardere neîncetată şi o alipire a sufletu- 
lui de Dumnezeu, prin lucrarea Duhului Sfânt. Căci s-a zis: 
“Lipitu-s-a sufletul meu de Tine şi dreapta Ta m-a spriji- 


. 99 


nil . 


Aici Sfântul Diadoh recurge la premisele iubirii. lar 
premisa de temelie este, zice, frica de Dumnezeu “din toată 
inima”, care frică lucrează în chip purificator în suflet, 
îndepărtându-i demnitatea. Fără frica premergătoare nu 
există iubire. 

Dar dacă premisa iubirii este frica, premisa fricii 
este oprirea de la grijile lumeşti. lar dincolo de lipsa de 
grijă stă isihia (liniştirea). “Căci numai când ajunge mintea 
la linişte multă şi la negrijă, o strâmtorează frica de 
Dumnezeu”. 

Într-adevăr. Sfinţii Părinţi Ascetici laudă isihia ca pe 
cea mai de trebuinţă cale de suire spre “piscul filosofiei”. 
Dar atunci, prin urmare, creştinii din lume sunt excluşi de la 
Cina dumnezeiască a iubirii? Nefiind fără griji şi neavând 
1Sihie, nu vor putea să simtă frica curăţitoare şi de aici să 
ajungă la iubirea desăvârşită? 

Când Părinţii Ascetici vorbesc despre isihie, nu fac 
deosebire între cea fizică şi cea lăuntrică. Aceasta fiindcă, 
în adâncime, a doua o presupune pe prima. Nu e uşor a avea 
linişte lăuntrică fără cea exterioară. Dar ceea ce constituie 
vrăjmaşul principal al liniştii (isihiei), nu e atât zgomotul 
exterior, cât grija lăuntrică. Ea (grija) nu constă doar în 
numărul, ci şi în gradul participării sufleteşti la acestea, 

adică în ceea ce se numeşte în terminologia ascetică 
“împătimire pentru ceva” (rpoorâ0ea). 

Dincolo de aceasta, însă, importanță are scopul 
grijilor, câtă vreme lucrurile se deosebesc. Altceva este 
grija pătimaşă pentru propriile interese, şi altceva slujirea 
cu râvnă a Bisericii, care e slujire adusă lui Dumnezeu. 
Prima robeşte. A doua eliberează. Dar în ciuda vredniciei 
slujirii şi a binelui ce-l aduce, spargerea unității lăuntrice 
este de neînlăturat când sufletul nu e unit cu Dumnezeu?”!. 


capul 17 


Rănile primite de trup, dacă s-au înăsprit şi s-au 
umplut de murdărie, nu simt lucrarea leacului: dar după ce 
sunt curățite, simt lucrarea leacului, ajungând prin el la 
tămăduire desăvârşită. Aşa şi sufletul: câtă vreme e 
neîngrijit şi acoperit în întregime de lepra iubirii de 
plăcere, nu poate simţi Jrica lui Dumnezeu, chiar dacă i-ar 
vesti cineva neîncetat judecata înfricoşată şi aspră a lui 
Dumnezeu. Dar când începe să se curățească cu multă 
luare aminte, simte frica lui Dumnezeu ca pe un leac 
adevărat al vieţii, care mustrându-l, îl arde ca într-un foc 
fără durere. Pe urmă, curățindu-se treptat, ajunge la 
curățirea desăvârşită, sporind în dragoste pe măsură ce se 
micşorează frica din el. În felul acesta ajunge la dragostea 
desăvârşită, în care, cum am zis, nu mai este frică, ci 
nepătimirea deplină, produsă de slava lui Dumnezeu. Să 
avem deci ca laudă neîncetată, mai presus de toate laudele, 


2! Problemele legate de lumea tainică a sufletului, de patimi păcătoase și 
de lucrările Sfântului Duh şi ale demonilor sunt analizate detaliat doar 
de către Părinții neptici. 

întâi frica lui Dumnezeu, apoi dragostea, care este plinirea 
legii desăvărşirii în Hristos. 


Prezentul cap constituie urmarea celui precedent, 
accentuând necesitatea fricii. Sfântul Diadoh compară lipsa 
de simțire a sufletului cu rănile pline de murdărie, care s-au 
înăsprit şi nu simt lucrarea diferitelor medicamente. Cauza 
nesimţirii o consideră a fi “lepra iubirii de plăcere”. Aici, 
Sfântul Părinte prin “iubire de plăcere” înțelege tihna 
sufletească în general, plăcerea pe oricare din treptele ei, 
care încep de la micile plăceri ale cărnii şi ale sufletului şi 
sfârşesc în plăcerile grosolane şi intense. 

Aşadar, după cum rănile, când se curăţesc, simt 
lucrarea doctoriei, tot aşa şi sufletul, când se dezmeticeşte 
prin atenție, simte frica dumnezeiască. Frica produce 
mustrări în sufletul ce era mai înainte nesimţitor, mustrări 
care lucrează ca un foc curățitor. Curăţindu-se treptat, 
sufletul ajunge la nepătimirea desăvârşită. 

Curăţirea naşte iubirea, care, în mod corespunzător 
creşterii ei, micşorează frica, până ce va ajunge la iubirea 
desăvârşită în care nu mai este frică, aşa cum am scris mai 
sus, potrivit Evanghelistului loan: “În iubire nu este frică, ci 
iubirea desăvârşită alungă frica” (1 In. 4, 18). 

De aceea, Sfântul Diadoh, urmând tradiţiei 
duhovniceşti ascetice, consideră frica de Dumnezeu ca o 
lucrare de temelie pentru ca cineva să ajungă la iubire, care 
este “plinirea legii desăvârşirii în Hristos” (Rom. 13, 10). 

Potrivit Sfinţilor Părinţi, înaintarea de la frică la 
iubire este treptată. Câtă vreme există frică, este mustrată 
lipsa iubirii. Cu cât mai puţină e frica — nefiind vorba, 
desigur, de netemerea de Dumnezeu şi de indiferență, aşa 
cum se aminteşte în capul antecedent — cu atât mai multă 
este iubirea, până când sufletul a fost curățit în chip 

desăvârşit, când dispare şi mustrarea conştiinţei și se 
înstăpâneşte iubirea, iubirea desăvârşită, “care scoate afară 
frica”. Exact acest lucru se petrecea cu Sfântul Antonie cel 
Mare, când spunea “eu nu mă mai tem de Dumnezeu, ci Îl 
iubesc pe EI”. 

Oricum, împreună existenţa fricii şi a iubirii în 
acelaşi suflet constituie inărturia bunei aşezări a sufletului, 
luptător prin lucrarea poruncilor spre a ajunge la 
desăvârşire. Aici sufletul se eliberează de frică şi ajunge la 
unire desăvârşită cu Dumnezeu, stare care e o neîncetată 
ardere, iubire dumnezeiască şi pătimire necurmată a 
lucrărilor Duhului Sfânt. 

“Să filosofăm, zice Nazianzeanul, începând de la 
ceea ce e mai bine, pe care a legiuit-o Solomon. Începutul 
înțelepciunii, zice, dobândește înțelepciunea. Care e 
începutul înţelepciunii? Frica. Nu trebuie să începem de la 
contemplații duhovniceşti şi să sfârşim în frică (fiindcă 
vederea nesupusă va îmbrânci în prăpăstii), ci îndrumați, 
curățiți, şi, ca să zic, subțiați de frica de Dumnezeu să ne 
îndreptăm spre cele înalte. Deoarece unde este frică, acolo e 
ŞI păzirea poruncilor. Unde e păzirea poruncilor, acolo e şi 
curățirea trupului de norul care înconjură sufletul şi nu-l 


lasă să vadă limpede razele harului”??. 


capul 18 


Sufletul care nu s-a izbăvit de grijile lumeşti nu 
iubeşte nici pe Dumnezeu cu adevărat şi nu disprețuieşte 
nici diavolul cum trebuie. Căci grija vieţii îi este ca un 
acoperământ, care îl impovărează. Din această pricină, 
mintea nu-şi poate cunoaşte dreptul de judecată asupra 


22 Sfântul Grigorie de Nazianz, Cuvânt la Botez. 

acestor feluri de lucruri, ca să dea fără greşeală hotărârile 
judecății sale. Deci, în toate chipurile, retragerea din lume 
e folositoare. 


Acest cap constituie o completare a capului 16 
despre necesitatea isihiei (a liniştii). Adresându-se mona- 
hilor, este firesc ca Sfântul Diadoh să accentueze premisa 
retragerii din lume pentru dobândirea desăvârşirii. 

Asemenea “teze” s-ar putea să-i scandalizeze pe 
creştinii care se luptă în lume astăzi. Totuşi, ele exprimă 
învăţătura Sfinților Părinţi Asceţi. Potrivit concepției lor, 
este clar că monahismul, ca viaţă în pustie, în afara lumii, 
dacă se ridică deasupra trupului, a lumii şi a stăpânitorului 
ei, reuşeşte să ajungă la suişuri înalte în inimă şi poate să 
discearnă ceea ce creştinul în lume, datorită grijilor lumești, 
nu poate. 

Sfântul Diadoh nu spune că creştinul din lume nu 
poate să-L iubească pe Dumnezeu şi să-l urască pe diavol. 
Ci doar că nu poate să facă acestea “cum trebuie”. De ce? 
Pentru că are neîncetată grijă pentru cele ale vieţii, grijă 
care nu-i îngăduie să-şi cunoască starea lăuntrică. 

Acestea sunt desigur adevărate, cum scriam şi în 
capul 16, exceptând pe harismatici şi un nou tip de creştini, 
apărut astăzi şi care, fără a fi în pustie, nu se implică în 
plasa lucrurilor lumeşti; este vorba de cei care în lume fiind 
s-au afierosit spre a sluji Biserica în diferite feluri. Cu 
toate acestea, nici ei nu pot aduce atâtea roade duhovniceşti 
ca şi monahii. Săvârşesc,. desigur, o slujire şi împlinesc 
fapte vrednice de răsplată şi folositoare Bisericii. Dar să nu 


2 N. trad.: Părintele Theoclit se referă la diferitele frății laice cu 
caracter celibatar şi structură ierarhică, apărute în Grecia, ai căror 
membri desfăşoară diferite activități sociale în slujba Bisericii în funcție 
de specificul frăției. 

uităm că Sfântul Diadoh vorbeşte despre o duhovnicie 
adâncă, specifică monahilor care au lepădat lumea şi care 
au o puternică simţire a lucrărilor harului. Trebuie să 
precizăm că experienţele monahilor se deosebesc prin 
legătura lor mistică cu Dumnezeu în chip nemijlocit, câtă 
vreme nimic nu întrerupe legătura lor tainică. 

Experiențele celor din lume afierosiți Bisericii se 
deosebesc prin activitatea depusă în slujba Bisericii şi 
constituie rezultatul legăturilor indirecte cu Dumnezeu, în 
ele stăpânind lumea exterioară cu toate împrăştierile şi 
ştirbirile ce le aduce unității lăuntrice prin diferitele lucruri 
şi forme. De aceea “retragerea din lume e folositore”. 

Aici trebuie să considerăm ca necesară ura faţă de 
diavol, “dispreţuirea cum trebuie a diavolului”, care nu este 
o ură pătimaşșă față de însăşi persoana diavolului, ci faţă de 
lucrările lui rele care vatămă şi sufletul nostru împreună cu 
al altora. 

Ura ce o simt Sfinţii nu e aceeaşi cu cea pe care o 
simt cei pătimaşi. De aceea Sfinţii, în timp ce îl luptă pe 
diavol cu toată voinţa lor, se întristează pentru el, aşa cum 
scrie despre acestea Avva Isaac Sirul”. 


2 Există astăzi o divergență, uneori mai domoală, “alteori mai acidă, 
între monahi şi laicii şi monahii care activează în lume ca şi predicatori 
etc. Aceştia din urmă susțin că nu le lipseşte nimic față de monahii din 
pustii şi mănăstiri. Un răspuns autentic există însă: să se măsoare ei cu 
învățătura Părinților Ascetici şi Neptici şi să se privească pe ei înşişi 
prin prisma Filocaliei. Nimic altceva. 


5] 


Semnele curăţirii — Credinţă şi fapte — 
Credinţă și iubire 


capul 19 


[ine de sufletul curat cuvântul fără pizmă, râvna 
fără răutate şi dragostea neîncetată față de Domnul slavei. 
Atunci şi mintea îşi potriveşte cumpenele sale cu exactitate, 
fiind de față în cugetarea sa ca în cel mai curat loc de 
judecată. 


Dacă cineva vrea să-şi cerceteze măsura de curăție a 
sufletului său, trebuie să citească acest cap. Şi când se 
încredințează de existența acestor semne, atunci este 
evidentă şi starea sufletului. Acum mintea poate să 
deosebească şi să evalueze cuvintele şi înțelesurile şi 
simțirile şi tot ceea ce apare în lăuntrul ei, fie semănat de 
diavol, fie din partea patimilor, fie lucrat de Duhul Sfânt. 
Aceasta deoarece în această stare de curăție mintea “îşi 
potriveşte cumpenele cu exactitate, fiind de față în cuge- 
tarea sa ca în cel mai curat loc de judecată”, adică e stăpână 
peste suflet şi cercetează toate mişcările lui. 

Într-adevăr. Constituie o experiență mistică şi o 
“onoză” faptul că o caracteristică a sufletului curat este cu- 
vântul fără pizmă, râvna fără răutate şi dragostea neîncetată 
pentru Dumnezeu. Necazul este însă că, fiind vorba de o 
experiență subiectivă, nu putem să fim obiectivi în 
aprecierea pe care ne-o facem. Adică cele ale noastre sunt 


greu de apreciat şi cântărit de către noi înşine. 

Acest cap al Sfântului Diadoh îi ajută pe teologi să 
exerseze cercetarea propriului suflet. Deja am spus că 
aceasta e dificilă fiindcă bezna patimilor şi înălțarea 
cugetării împiedică vederea. Numai cel smerit cunoaşte 
nedesăvârşirile şi patimile sale pe care, în chip analog 
luminării dumnezeieşti ce o are, le supradimensionează şi 
strigă către Dumnezeu: “luminează-mi întunericul, lumi- 
nează-mi întunericul”, ca şi Sfântul Grigorie Palama, sau ca 
toți Sfinţii Părinţi care se vedeau pe ei înşişi ““mai răi decât 
draci”! 

Ceilalți însă se văd pe ei a fi buni şi “nu precum 
ceilalți oameni”. Se autoîndreptăţesc, nu-şi cercetează pati- 
mile şi se înalță într-atât cu cugetarea, încât li se pare “că 
aduc slujbă lui Dumnezeu”. 

O, cât a suferit Dumnezeu din partea unei asemenea 
râvne, fie din partea fiilor sinagogii, fie din partea 
mădularelor Bisericii! Până azi cât este de tulburată 
Biserica lui Hristos de acest elan al inimii împătimite! Câte 
suflete nu pierd calea, câte nu se smintesc, câte altele nu iau 
aminte la Biserică văzând-o “protejată” de fii ei mânioşi! 

Dar ce este râvna? Avântul sufletului, căldură a 
sângelui. Acesta nu este prin sine nici bun, nici rău. Devine 
rău sau bun în funcţie de starea sufletului. Când Sfântul 
Diadoh vorbeşte despre “râvnă fără răutate” deja a separat-o 
de rău. Dacă prima este arătarea sufletului curat, a doua 
țâşneşte din cel murdar. Şi câtă vreme sufletul curat 
izvorăşte râvna paşnică, cel întinat revarsă râvnă demonică, 
plină de mânie şi de tulburare. 

Întunecarea sufletului stăpânit de o astfel de râvnă — 
numită de Sfântul Isaac Sirul “zel nebun” — este aşa de 
mare, încât adesea ajunge până la fapte de neimaginat şi 
chiar la crime, lucruri pe care le consideră ca înalte reuşite 
eroice. În adâncimea ei această patimă, fiindcă este vorba 


54 


SEMNELE CURĂȚIRII —- CREDINȚĂ ȘI FAPTE - CREDINŢĂ ȘI IUBIRE 


despre o patimă, are izvorul în mândrie, în închipuirea de 
sine, care insuflă independenţa şi încrederea în sine. lar 
dacă un suflet bolnav de această boală înaintează, atunci 
întreaga lume nu va putea să schimbe acest suflet chinuit. 
Se poate chiar să ajungă la fapte, care put a absurd şi lipsă 
de cucernicie, dar el nici măcar să nu bănuiască în ce haos a 
căzut. Această râvnă demonică ia forma cea mai ascuţită în 
spațiul religios, unde fanatismul se însoţeşte cu trebuința 
ocrotirii credinţei aşa-zis periclitate. În acest caz nimic nu 
mai îngăduie. Acest tip de râvnă o întâlnim în noaptea 
Sfântului Bartolomeu, în care, în numele lu: Hristos, s-au 
măcelărit între ei 100000 de oameni în Apusul creştin. 

Sfinţii Părinți spun că există patimi pe care le 
tămăduiesc oamenii, altele pe care le tămăduiesc îngerii şi 
altele pe care le tămăduieşte numai Dumnezeu. Se pare, 
aşadar, că această patimă o tămăduiește singur Dumnezeu. 
De ce oare Sfinţii Părinţi s-au asigurat cu smerenia şi când 
au fost uniţi cu Dumnezeu? De ce Pavel, cel “răpit până la 
al treilea cer” se socotea pe sine ca “lepădătură”, “nevrednic 
să se numească apostol” şi câte alte cuvinte de smerenie îşi 
rostea sieşi?” 


capul 20 


Credinţa fără faptă şi fapta fără de credinţă vor fi 
la fel de lepădate. Căci credinciosul trebuie să-şi arate 
credința, aducând Domnului fapte. Pentru că nici părinte- 
lui nostru Avraam nu i S-ar fi socotit credința spre dreptate, 
dacă nu ar fi adus pe fiul său ca rod al ei. 


25 Încă o dovadă a căderii de la tradiţia duhovnicească a celor influențați 
de “râvna” lui Ilie este că cei ce vatămă şi cei vătămați nu pot să se 
înțeleagă. Şi în această problemă iarăşi criteriile nerătăcite sunt marii 
anatomişti ai sufletului, Părinții ascetici. Să ne sfătuim cu ei neîncetat. 


5) 

Ceea ce face credința vrednică sunt faptele. Şi ceea 
ce trebuie faptelor este credința. luptele întrupează 
credința. Și credința înduhovniceşte faptele. De la un 
creştin se cer, aşadar, fapte din credință şi credință prin 
fapte. Temelia credinţei este credinţa. Credinţa îl leagă pe 
om cu Dumnezeu. Cu cât este credinţa mai caldă cu atât 
mai strânsă este umrea. ȘI, prin urmare, şi frica 
dumnezeiască cu cât e mai mare cu atât e mai fierbinte şi 
iubirea dumnezeiască, mai credincioasă credința. Faptele se 
arată acum a fi “credinţa lucrătoare prin iubire” (Gal. 5, 6). 

Dar care sunt faptele? În acest cap e atinsă problema 
importanței faptelor. După cum se ştie, Biserica Ortodoxă 
ne învață că pentru mântuire sunt de trebuință credinţa şi 
faptele.  Romano-catolicismul accentuează mai ales 
necesitatea faptelor ca “fapte bune”. Protestantismul 
consideră că doar credința mântuie, faptele fiind doar o 
simplă expresie a credinţei. 

Din perspectiva ortodoxă faptele sunt porunci ale 
Domnului. Au o asemenea însemnătate încât Domnul le-a 
arătat ca fiind dovezi ale iubirii față de EI (In. 14, 21). Dar 
poruncile Domnului nu constituie un scop în ele însele. Nu 
împlinim poruncile pentru porunci, ci ele au un scop 
dincolo de ele. Scopul este unirea cu Dumnezeu şi prefa- 
cerea noastră dumnezeiască în mod analog cu lucrarea lor, 
adică îndumnezeirea. “Asemănarea cu Dumnezeu şi unirea 
cu EI — zice Dionisie Areopagitul — se săvârşeşte doar în cei 
ce împlinesc foarte cucernic poruncile şi iubesc”. 

Dincolo de scopul îndumnezeirii, poruncile urmă- 
resc şi păstrarea curăţiei primite prin Sfântul Botez. “Toţi 
câți ne-am învrednicit de baia înnoirii, faptele bune nu le 
săvârşim pentru răsplată, ci ca să păzim curăția dăruită 

nouă”2€. Acelaşi Sfânt Părinte, în capul 22 al aceleiaşi 
scrieri, susține că Dumnezeu nu răsplăteşte faptele, ci 
credința sau necredința exprimate prin fapte. “Când auzi 
Scriptura zicând că Dumnezeu «va răsplăti fiecăruia după 
faptele sale» (Efes. 4, 30), să nu înţelegi că e vorba de fapte 
de o vrednicie egală cu Gheena sau cu Împărăţia, ci că 
Hristos va răsplăti faptele necredinței în El sau ale 
credinței, nu ca un schimbător care cântăreşte preţul 
lucrurilor de schimb, ci ca Dumnezeu, Ziditorul şi 
Răscumpărătorul nostru”. 

De aceea, faptele nu se cinstesc după numărul sau 
mărimea lor, ci după credinţa şi starea celui ce le face, aşa 
cum arată şi pilda cu cei doi bani ai văduvei, precum şi 
cuvântul “credința ta te-a mântuit”. Prin urmare, Sfântul 
Diadoh urmează credința ortodoxă când spune că “credința 
fără fapte şi faptele fără credinţă vor fi la fel osândite”. Aici 
poate fi citat şi Sfântul Apostol Iacov (lac. 2, 19-26) pe care 
l-a avut în vedere, cu siguranță, şi Sfântul Diadoh în acest 
cap. 

În ultimă analiză, aici este temeluită importanţa nu a 
faptei exterioare, ci a stării lăuntrice care prilejuieşte faptele 
şi care se exprimă în exterior în mod corespunzător 
condițiilor externe sau, în lipsa lor, rămâne neexprimată. 

Vrednicia rezidă, aşadar, în starea pozitivă a 
sufletului, care preface sufletul îndumnezeindu-l. Se 
autoiluzionează însă cel care crede că îi ajunge să aibă o 
stare bună a sufletului şi să nu facă nimic, chiar dacă 
situația îl cheamă la împlimrea poruncilor şi la arătarea 
credinţei sale prin fapte”. 


2 Sfântul Marcu Ascetul, Despre cei ce cred că se îndreptează din 
fapte, c. 23. 

2! Insistăm asupra ajutorului cărțuliei Sfântului Marcu pomenită aici 
precum şi a scricrii sale Despre legea duhovnicească. 

capul 21 


Cel ce iubeşte pe Dumnezeu acela crede totodată cu 
adevărat şi săvârşeşte faptele credinței cu evlavie. Iar cel 
ce crede numai şi nu este întru dragoste, nu are nici credin- 
[a însăşi, pe care socotește că o are. Căci crede cu o minte 
uşuratică ce nu lucrează sub greutatea plină de slavă a 
dragostei. Drept aceea, credința lucrătoare prin dragoste 
este marele izvor al virtuţilor. 


Capul 21 limpezeşte pe cel dinainte, arătând ultime- 
le lui consecinţe. 

Premisa faptelor credinţei este credința curată, a 
cărei premisă este iubirea pentru Dumnezeu. În chip cuvios, 
întru cunoştinţă, cu credință, pentru Hristos — aşa se săvâr- 
şesc faptele. 

Sfântul Diadoh leagă, prin urmare, “faptele credin- 
țe/” de iubirea pentru Dumnezeu. Fără iubire, “faptele cre- 
dinței” nu se pot săvârşi, ceea ce înseamnă că, dacă nu 
avem iubire, nici “fapte ale credinţei” nu putem săvârşi. 

Dar credința? După Sfântul Diadoh, aceasta este o 
credință părelnică. Lipsa iubirii de la un creştin arată că 
acesta “nu are nici credinţa însăşi pe care socoteşte că o 
are”, deoarece credința este “întru simțirea sufletului” şi nu 
întru uşurătatea minţii. Dacă avem în minte întotdeauna 
semnificația pe care o dă Sfântul Diadoh faptelor săvârşite 
“întru simțirea sufletului”, atunci putem înţelege cu uşurinţă 
de ce credinţa neunită cu iubirea este considerată aproape 
inexistentă. 

Deşi nu se poate tăgădui faptul că există o oarecare 
credinţă, cum am scris la capul 20, şi în starea de rob şi în 
cea de năimit, totuşi adevărata credință este cea “lucrătoare 
prin iubire”. 

Dar această stare duhovnicească constituie “cea mai 
mare între virtuți”, pe care nu o avem cei mai mulți, însă 
spre care trebuie să tindem trecând prin cele două stadii 
amintite, al robului şi al năimitului, pentru a ajunge fii 
adevărați ai Tatălui nostru cel din ceruri. Şi fii adevăraţi 
devenim prin iubirea faţă de Dumnezeu şi de aproapele, 
iubire fără de care rămânem “aramă sunătoare şi chimval 
răsunător”, cu toate harismele noastre. Măsură adevăratei 
iubiri este, însă, iubirea pentru vrăjmaşi. Sufletul care a 
ajuns, din adâncul smereniei şi din lucrarea Sfântului Duh, 
să iubească pe vrăjmaşi, cu adevărat “lucrează sub greutatea 
plină de slavă a dragostei” şi se aseamănă cu Dumnezeu. 
Fericit este omul acesta. A înviat înainte de învierea cea de 


obşte a morţilor şi s-a făcut dumnezeu după har “şi la 


. PRI . Li e P- 2 
judecată nu va veni, ci s-a mutat de la moarte la viață” i 


“5 Greşeala — de temelie şi fatală — a diferiților didascali autoinvestiţi ai 
Evangheliei iubirii, constă în faptul că amestecă credința cu “o minte 
uşuratică” cu credința pe care o cere Domnul lisus şi pe aceasta îşi 
construiesc viața lor. Fireşte, cei ce nu văd nimic mai adânc şi mai 
dumnezeiesc îi învață pe creştini ceea ce ei înşişi fac. Și cu conştiinţa 
liniştită — de vreme ce cred, merg la biserică, se spovedesc şi se 
împărtăşesc — aşteaptă mântuirea ca pe o obligaţie a lui Dumnezeu. 
Aceea că sufletul lucrează sub stăpânirea patimilor, că nu au dobândit 
iubire și smerenie şi lucrarea Sfântului Duh, că sufletul nu s-a 
preschimbat, nu s-a prefăcut, nu s-a îndumnezeit, nu-i interesează, 
fundcă nu bănuiesc că fără renașterea în Hristos sufletul se află sub 
judecată și că nu exploatează destul comoara pe care ne-a dat-o prin 
viață Hristos. Ceea ce este deznădăjduitor este suficiența pe care o simt 
în sărăcia lor. De aceea, iarăşi şi de multe ori le recomandăm să citească 
Sfinţii noştri Părinţi, care au urcat toată scara lui Iacov de pe pământ la 
cer. 

capul 22 


Când cercetăm adâncul credinței, se tulbură, dar 
când îl privim cu dispoziția simplă a inimii, se înseninează. 
Căci adâncul credinţei, fiind apa uitării relelor, nu rabdă 
să fie cercetat de cugetări iscoditoare. Să plutim deci pe 
aceste ape cu simplitatea înțelegerii, ca să ajungem la 
limanul voii lui Dumnezeu. 


Aici este expusă firea credinţei. Deoarece credinţa 
este, după Apostolul Pavel, ““postasul celor nădăjduite, 
dovedirea lucrurilor celor nevăzute” (Evr. 1l, 1), este evi- 
dent că în acest text despre credinţă nu încape loc pentru 
NICI O cugetăre omenească. Credinţa se află dincolo de limi- 
tele gândirii omeneşti. “Caută credinţa singură, şi nu do- 
vezi”, zice Marele Vasilie, câtă vreme “credinţa este înso- 
țirea neiscoditoare cu cele auzite”. 

Însă în urma credinţei este cu putință ca cineva să 
cugete asupra celor crezute, pentru a ilumina credinţa prin 
gândire şi pentru a o articula în cuvinte. E ceea ce zice 
cineva care, deşi dă prioritate credinței, urmărind să 
înțeleagă cele dumnezeieşti pe cât e cu putinţă oamenilor, 
totuşi consideră “înțelegerea”, studiul, silogismul ca şi 
elemente ce contribuie la luminarea şi sporirea credinţei. 
“Cred ca să înţeleg şi înţeleg ca să cred” chiar dacă, potrivit 
tradiției ortodoxe duhovniceşti, în tainele credinței se intră 
prin luminare dumnezeiască şi curăția inimi. 

În acest cap se reamintesc cele două căi de suire 
către Dumnezeu: cea catafatică şi cea apofatică. Dar şi 
acestea două presupun credinţa câtă vreme şi prima este 
studiu şi silogism împreună cu credința. 

Sfântul Diadoh aseamănă taina credinţei cu adâncul. 
Adâncul se tulbură când e cercetat şi se înseninează când e 
privit cu dispoziţia simplă. Într-adevăr, aşa cum zice şi 
Sfântul loan Damaschin în stihira laudelor glasului $: ,, ... 
căci amândouă s-au pecetluit de către cei ce ispiteau şi s-au 
arătat minunile celor ce se închină cu credinţă tainei”. 

“Adâncul credinței”, deci, nu primeşte “să fie 
cercetat de cugetări iscoditoare”. De ce? Pentru că credinţa 
c simplă, iar cercetarea aduce sinteza, spărgând simplitatea. 

Sfântul Diadoh compară credința ca “uitare a 
relelor”, cu iscodirea — “cercetări iscoditoare” — care 
constituie un rău. Rezultatul iscodirii este tulburarea liniştii 
din inimă, “adâncul credinţei”, de unde rezultă şi că stăru- 
irea în iscodire duce la rătăciri şi erezii. 

Dar toată iscodirea e rea? Presupunem că Sfântul 
Diadoh zicând asta înţelege taina credinţei ca “însoţire 
neiscoditoare cu cele auzite”. Atunci omul se preface şi se 
strămută de la răul necredinței la “uitarea relelor” a 
credinței, pe care o păstrează în “simplitatea cugetului” 
pentru toate câte privesc ţara adevărurilor mai presus de 
înțelegere. Cu ceea ce are însă legătură cu morala, cu 
duhovnicia şi cu teologia, lucrurile stau altfel. Cineva poate 
cerceta fără a tulbura “adâncul credinţei” dacă, desigur, are 
ca împreună luptător cunoașterea întru simţire a sufletului şi 
înțelepciunea, aşa cum le înţeleg Părinţii”. 


2% Pentru a înțelege cineva aceste experienţe ale Sfântului Diadoh şi 
schimbările lor trebuie să trăiască în simplitatea credinţei, în bucurie şi 
veselie, în iubire şi pace. Altfel, doar bănuieşte cum sunt. 

capul 23 


Nimenea nu poate iubi sau crede cu adevărat, dacă 
nu se are pe sine însuşi pârâş al său. Căci când conştiinţa 
noastră se tulbură prin mustrările ce şi le face, nu mai e 
lăsată mintea să simtă mireasma bunurilor supralumeşti, ci 
îndată e cuprinsă de îndoială: pe de o parte doreşte acea 
mireasmă cu ardoare pentru experienţa lor anticipată prin 
credință, pe de alta nu o mai poate prinde cu simţirea 
inimii prin dragoste, din pricina deselor împunsături ale 
conştiinţei mustrătoare. Dar, curățindu-ne pe noi înşine 
printr-o atenţie mai fierbinte, vom câştiga ceea ce dorim în 
Dumnezeu, dobândind o şi mai deplină experiență. 


De la capul 12 şi până la cel de faţă se întinde cercul 
unei serii de experiențe ale Sfântului Părinte cu referire la 
iubire şi la virtuțile teologice ale credinţei şi nădejdii. În 
capul 23 se descoperă alt adevăr. Câtă vreme conştiinţa ne 
este acuzator, nu putem să iubim şi să credem cu adevărat. 
Tulburarea pe care o produce mustrarea îndepărtează de 
minte “mireasma bunurilor supralumeşti”, deoarece produ- 
ce în aceasta o ruptură. 

Pe de o parte, se mişcă cu dorinţă fierbinte — în 
“mireasma bunurilor supralumeşti” — din pricina experien- 
ței de mai înainte a lucrărilor credinței. Pe de alta iarăşi, nu 
poate să ajungă acolo prin iubire întru simţirea inimii, din 
pricina împunsăturilor acuzatoare ale conştiinţei. 

Din cele de mai sus se conchide că mintea, urmărind 
să rămână în ţara credinţei şi a iubirii curate, trebuie să nu 
fie acuzată de conştiinţă. Aceasta este ceea ce spune 
Evanghelistul Ioan: “Tubiţilor, dacă inima noastră nu ne 
osândeşte, avem îndrăznire către Dumnezeu” (1 In. 3, 21). 
Prin urmare conştiinţa care acuză îndepărtează îndrăzneala. 

Îndrăzneala, în înţeles duhovnicesc, este o stare de 
familaritate a sufletului cu Dumnezeu, o simţire a lucrării 
minții sub înrâurirea Sfântului Duh, precum şi simţirea 
“miresmei bunurilor supralumeşti”. Căzând în orice fel de 
păcat, se taie simţirea “miresmei” în mod analog schimbării 
care s-a produs prin păcat în inimă. Întotdeauna este 
necesară pocăința pentru revenirea la starea din care am 
căzut. Atunci când, curățindu-ne sufletul prin lacrimi şi o 
“atenție mai fierbinte”, vom avea, cu ajutorul lui 
Dumnezeu, o experienţă sporită, ne vom găsi în starea de 
dinainte de păcat. 

E o experiență generală a Părinților Mistici faptul că 
viața duhovnicească se  adevereşte prin  “simțirea 
sufletului”, prin experienţă duhovnicească. Experienţa este 
rod al cunoaşterii întru simțirea sufletului cunoscătorului şi 
reprezintă o fărâmă a cunoaşterii dumnezeieşti. Cunoaşterea 
lui Dumnezeu însă se realizează treptat. Când apar, deci, 
motive Care determină mustrări ale conştiinţei, atunci 
sufletul încetează să simtă ceea ce simţea înainte de a se 
schimba prin păcat. Păstrând însă amintirea bunurilor a 
căror simțire a pierdut-o, doreşte iar să simtă, dar nu poate. 
De aceea, până ce va veni la “schimbarea cea bună”, 
păstrează, după terminologia mistică, o “pomenire subțire”. 
Altfel nu se poate explica cum unii oameni decăzuţi şi 
trăind în bezna patimilor pot să aibă o oarecare cunoştinţă 

duhovnicească. E vorba de cunoştinţa “subțire” care nu 
Axe 0 
poate încălzi sufletul"“. 


capul 24 


Precum simţurile trupului ne mână spre cele ce ni 
se arată bune oarecum cu sila, tot aşa obişnuieşte să ne 
călăuzească simţirea minţii spre bunurile nevăzute, după ce 
a gustat odată din ele. Căci fiecare se doreşte totdeauna 
după ceea ce e înrudit cu sine: sufletul ca netrupesc, după 
bunurile cereşti, iar trupul ca pământ, după desfătarea 
pământească. Deci la experiența Simţirii nemateriale vom 
ajunge fără rătăcire, dacă vom subţia materia prin osteneli 
şi dureri. 


Existenţa a două principii constituie experiența 
comună a Părinților Ascetici, nu însă în mod ontologic, cum 
credeau maniheu, ci moral, ca un antagonism între simțurile 
trupeşti şi simţirea duhovnicească. Primele, fiind înrudite cu 
lucrurile materiale, tind spre acestea. A doua însă, înrudită 
cu cele nemateriale, se întoarce spre ele. “Căci fiecare se 
dorește totdeauna după ceea ce e înrudit cu sine”. lar 
pornirea către fiecare din ele e analogă stării duhovnicești a 
omului. Pe cât slăbeşte înclinarea sufletului spre bunurile 
nemateriale, pe atât se întăreşte lucrarea simţurilor trupeşti, 
ŞI invers. 

Sfântul Diadoh atinge un principiu de bază al antro- 
pologiei şi vieţuirii ascetice: firea dublă a omului. Toţi 


* E un om periculos acela care printr-o sârguință îndelungată a 
dobândit o oarecare “cunoştinţă” duhovnicească, iar mai apoi din 
neîngrijire i-a rămas doar imaginea ei. lar pericolul acestui gen de om 
stă în faptul că, în această stare, amestecă “imagini” adevărate cu 


lucrurile în mijlocul cărora trăieşte. 

Sfinții Părinţi fac o distincție clară în sensul că această fire 
dublă nu înseamnă existenţa a două principii, ci existența a 
două elemente cu caracteristici diferite: elementul trupesc şi 
cel sufletesc — duhovnicesc. “Sufletul, ca netrupesc, [tinde] 
după bunurile cereşti, iar trupul ca pământ după desfătarea 
pământească”. 

Unii din teologii contemporani, greci şi străini, 
negustând din experiența patristică, nici din cea a 
învățăturii, nici din cea a practicii luptei ascetice, au bănuit 
aici o influență maniheică. Noi însă îi respingem, fundcă 
Părinții niciodată nu s-au referit la existența a două principii 
în om şi nici în creştinul înfrumusețat prin Duhul Sfânt. 
Recunoaşterea diferenţei dintre cele două elemente în om şi 
lupta pentru trecerea de la cele mai rele la cele mai bune nu 
conduce nicidecum la ideea existenței a două principii 
ontologice. 

În cele mai multe din lucrările Sfântului Părinte se 
observă că stăpâneşte concepția opoziției dintre trup şi 
suflet, necesară însă în înaintarea spre libertate. Opoziția 
dispare însă fie prin biruinţa dispoziție: celei bune, fie prin 
înstăpânirea “cugetului trupesc”. În primul caz, vom avea o 
unitate a sufletului, a trupului şi a duhului: — mintea, lucrând 
sub înrâurirea Sfântului Duh, lucru exprimat în învățătura 
Sfântului Grigorie Palama despre unitatea trupului şi a 
sufletului, la care ne vom referi în capul următor. În a doua 
stare, avem o ““somatizare” a sufletului; în ea se găseşte cea 
mai mare parte a oamenilor, nebănuind năpasta şi stând 
liniştiți în unitatea lor demonică. 

Premisa de bază este gustarea de către minte a 
bunătății dumnezeieşti, prin care simțim practic cele bune 
din lumea nevăzută. După gustare rămâne amintirea 
simţirii. Aceasta, deci, va călăuzi mintea să guste bunurile 
nemateriale şi mai mult. Însă e nevoie de un mijloc ajutător, 

asceza, pentru subțierea trupului. Este o experiență comună 
tuturor Sfinților Părinți faptul că întărirea trupului duce la 
ridicarea unei catapetesme grele ce împiedică vederea 
bunătăţilor cereşti. Cu adevărat. Pe cât se toceşte funcționa- 
rea în stare naturală a simţurilor trupului, gustând cele ma- 
teriale, pe atât scade mărimea dorinţei, şovăind între simţuri 
şi desfătările cele mai presus de simțuri, însă tot pe atât se şi 
eliberează încă de aici de mişcarea pătimaşă a sufletului 
spre plăcerile pământeşti. Această experiență o exprimă 
Sfântul Apostol Pavel când scrie: “De aceea nu ne pierdem 
curajul şi, chiar dacă omul nostru cel din afară se trece, cel 
dinăuntru însă se înnoieşte din zi în zi” (2 Cor. 4, 16)". 


capul 25 


Însăşi lumina Sfintei cunoştinţe ne învață că 
simțirea naturală este una, dar e împărțită în două lucrări, 
din pricina neascultării lui Adam. Deci una şi simplă este şi 
lucrarea Duhului Sfânt, coborătă în acea simțţire. Dar pe 
aceasta nimenea nu o poate cunoaşte, decât numai cei ce s- 
au lepădat cu bucurie de plăcerile vieţii, pentru nădejdea 
bunurilor viitoare, şi au veştejit toată dorința simțirilor 
trupeşti prin înfrânare. Mintea acelora, mişcându-se cu 
toată puterea numai spre acele bunuri, datorită lipsei de 
griji, simte întâi ea în chip negrăit bunătatea dumneze- 
iască. Pe urmă împărtăşeşte şi trupului din bucuria sa, pe 


"1 Expresia “omul din afară se trece” nu se înțelege numai ca o 
dezîntrupare, ci şi ca o neparticipare a trupului la plăcerile cărnii. Când 
prisoseşte lucrarea sufletului sub insuflarea Sfântului Duh, atunci 
aceasta se transmite şi trupului. Întotdeauna tocirea simţurilor trupului 
reprezintă o bună premisă pentru întărirea simţirii duhovniceşti a 
sufletului. Trupul costeliv sau nu adesea nu are nici o legătură cu 
asceza. 


67 


O SUTĂ DE CAPETE DESPRE CUNOȘTINȚĂ 


măsura înaintării sale, având un dor nemărginit de a se 
mărturisi. “Căci întru El a nădăjduit, zice, inima mea şi am 
fost ajutat; şi a înflorit trupul meu, şi cu voia mea mă voi 
mărturisi Lui. Bucuria adevărată ce se revarsă atunci în 
suflet şi în trup este o înştiinţare neînşelătoare despre viața 
cea nestricăcioasă. 


Acest cap îl tâlcuieşte pe cel de dinainte şi explică 
dualismul despre care se vorbea acolo. Lucrarea cea sfântă 
a cunoștinței ne învață că, deşi simţirea naturală a sufletului 
este una, totuşi, din pricina spargerii unității lui prin 
neascultarea primilor zidiți, ea se bifurcă în două lucrări. 
Ne-am referit în tâlcuirea capului 24 în ce condiții lucrează 
simţurile sufletului şi ale trupului. Sfântul Diadoh lămureşte 
faptul că lucrarea Duhului Sfânt nu o poate cunoaşte 
nimeni, decât cei care s-au lepădat cu bucurie de bunurile 
pământeşti pentru cele viitoare. Şi nu numai atât, dar şi “au 
veştejit toate dorinţele trupeşti prin asceză”. 

Este limpede importanţa dată tocirii dorințelor 
trupeşti şi subțierii materiei ca premise necesare pentru ca 
Prea Sfântul Duh să lucreze în suflet. 

Aici trebuie să spunem că cei care “s-au lepădat cu 
bucurie de plăcerile vieţii” sunt monahii, potrivit Sfântului 
Diadoh. Aceasta deoarece o spune explicit că mintea lor, 
“din pricina lipsei de grijă”, mişcându-se cu multă putere, 
simte bunătatea dumnezeiască. Iar lipsiţi de griji sunt numai 
monahii. 

Sfântul Diadoh era, fără îndoială, părtaş lucrărilor 
Sfântului Duh şi întreaga sa gnoseologie constituie o 
strălucire şi o iradiere a acestora. Atingând puțin mai încolo 
tema participării trupului la lucrările Sfântului Duh în 
suflet, exprimă cu zece secole mai devreme învățătura 
Sfântului Grigorie Palama care, după cum se cunoaşte, a 

fost atât de controversată, dar în cele din urmă a fost 
recunoscută în mod sinodal. 

Partea a doua a acestui cap (“mintea acelora, 
mişcându-se cu toată puterea ... despre viaţa nestricăcioa- 
să”) a fost folosită în întregime de către Sfântul Grigorie 
Palama în “Tomul Aghioritic pentru cei ce se liniştesc cu 
sfinţenie”. În acest tom, precum şi în restul învățăturii sale, 
Sfântul Părinte dezvoltă pe larg problema legăturii dintre 
suflet şi trup, urmând tradiția duhovnicească, adică 
experienţele comune în Duhul Sfânt ale Sfinților. 

Problema legăturii dintre suflet şi trup a fost 
discutată pe larg de Sfântul Grigorie Palama şi monahul 
calabrez Varlaam, din pricina împotrivirii celui de-al doilea 
faţă de rugăciunea minţii. Despre aceasta Varlaam, influen- 
țat de logica aristotelică, susținea printr-o serie de silogisme 
că partea pătimitoare a sufletului, adică mânia şi pofta, 
trebuie să fie mortificate în vremea rugăciunii, răstălmăcind 
învățătura Sfântului Dionisie Areopagitul — al cărui tâlcui- 
tor se credea — către Timotei: “Cele mai dumnezeieşti şi 
mai Cculminante dintre cele văzute şi înțelese sunt nişte 
rațiuni supuse şi subordonate Celui mai presus de toate, 
prin care se arată prezența Lui mai presus de orice înţele- 
gere în vârfurile inteligibile [...] Moise s-a eliberat de ele şi 
de ei ca să ajungă în Cel cu totul nearătat şi nevăzut, fiind 
întreg, dincolo de toate, nemaiaflându-se în nimic, nici în al 
său nici în al alțuia. Căci era unit desăvârşit cu Cel 
necunoscut în sens bun prin nelucrarea oricărei cunoaşteri 
Şi cunoscând mai presus de minte prin faptul că nu cunoştea 
NIMIC”. 

Sfântul Grigorie Palama, întemeiat pe tradiția 
duhovnicească şi trăind pe viu experienţa lucrărilor Duhului 
Sfânt care se transmit din suflet la trup — după cum se 
întâmplă cu metalul înroşit în foc — a dovedit că partea 

pătimitoare a sufletului nu trebuie să fie mortificată în 
vremea rugăciunii, -ci să participe şi aceasta îndreptată spre 
bine, fiindcă întreg omul este o unitate psiho-somatică 
nedespărțită. 

capul 26 


Cei ce se nevoiesc trebuie să-şi păstreze cugetarea 
pururea netulburată, ca mintea, deosebind gândurile ce 
trec prin ea, pe cele bune şi trimise de Dumnezeu să le 
aşeze în cămările amintirii, iar pe cele întunecoase şi 
drăceşti să le arunce afară din jitnițele firii. Căci atunci 
când marea e liniştită, pescarii văd până în adâncuri, încât 
nu le scapă aproape nici unul din peştii care mişună acolo. 
Dar când e tulburată de vânturi, ascunde în negura 
tulburării ceea ce lasă cu prisosință să fie văzut când e 
liniştită şi limpede. Meşteşugul celor ce pun la cale 
vicleşugurile pescăreşti nu mai are atunci nici o putere. 
Aceasta se întâmplă să o pățească şi mintea contemplativă, 
mai ales atunci când dintr-o mânie nedreaptă se tulbură 
adâncul sufletului. 


Întreaga luptă a monahilor se desfăşoară în minte şi 
în cuget. Este aşa-numita luptă a gândurilor. Orice gând 
determină o schimbare duhovnicească şi morală în mod 
corespunzător calități sale şi după cum este acceptat sau 
respins. 

Gândurile vin fie de la Dumnezeu, fie de la diavol, 
fie se nasc în suflet din patimi sau din nepătimurea pe care, 
eventual, sufletul o are. A desluşi proveniența gândurilor 
însemnă a avea vrednicia discernământului. Discernământul 
constituie o harismă a Duhului: Sfânt. 

Desigur că nu este suficient să cunoaştem 
proveniența gândurilor, ci este nevoie să desluşim şi 
calitatea lor. Aceasta deoarece există gânduri drăceşti care 
se înfăţişează “în blană de oaie”, în timp ce sunt lupi. 

Aşadar, o obligaţie de bază a monahilor este să-şi 
păzească cugetarea netulburată pentru a putea desluşi 
proveniența Şi calitatea gândurilor. 

După cum am mai spus, gândurile determină viața 
duhovnicească şi morală. Într-adevăr. Dacă nu premerge un 
gând, nici o patimă nu se mişcă în suflet, nici bună, nici rea, 
astfel încât totul depinde de gânduri. 

Sfântul Diadoh, purtător al experienţei călugărești a 
ISihiei, cunoscând în adâncime aceasta, atrage atenția 
asupra gândurilor şi recomandă ca să păstrăm în “cămările 
amintirii” gândurile trimise de Dumnezeu, iar pe cele 
drăceşti să le lepădăm şi să le uităm. Aceasta deoarece, pe 
de o parte, amintirea gândurilor bune mişcă sufletul în chip 
bun, iar pe de alta, uitarea celor rele păstrează sufletul curat. 

Și această lucrare a minţii, a alegerii, a primirii şi a 
respingerii gândurilor se numeşte discernământ şi luptă 
“antiretică” potrivit graiului ascetic. 

Există situații care fac desluşirea gândurilor cu 
neputinţă. Este vremea tulburării din cauza războiului 
patimilor. Aici Sfântul Diadoh notează numai mânia, 
desigur cea neîndreptățită. Orice mânie, desigur, este rea și 
produce tulburare. Există însă mânie îndreptățită şi 
neîndreptățită. Cea îndreptăţită, aşa cum o spune în alt cap 
Sfântul Diadoh, trebuie folosită pentru apărarea săracilor 
nedreptățiți. Despre ea David cântă “mâniați-vă şi nu 
greşiți” fiindcă este posibil să fie vorba şi despre o mânie a 
sufletului împotriva păcatului în vreme de război. Oricum, 
în timpul tulburării care se naşte din mânie, mintea 
contemplativă nu mai lucrează. Tulburarea a întunecat 

curăţenia locului minţii, iar vederea cu mintea şi-a pierdut 
lucrarea curată şi nu poate să se mai mişte în spaţiile 
nemărginite ale lumii dumnezeieşti. 

Chiar dacă vom mai reveni asupra temei mâniei, 
pentru a împiedica înțelegerile greşite, notăm că mânia 
pentru bine nu trebuie să fie lucrată fără discernământ de 
către oricine. Nu ajunge ca scopul să fie bun, ci este nevoie 
şi de potrivirea sufletului. Dacă sufletul este pătimaş, atunci 
şi mânia pentru bine se va preface în pătimaşă. Chiar şi 
când dispoziția sufletească este bună, patimile amestecate 
în suflet fac netrebnic şi sufletul şi binele. În acest caz, se 
naşte o păgubire a celui ce lucrează cu mânie pentru bine şi 
astfel se provoacă tulburare şi către ceilalți. Astfel de 
inițiative nu sunt încurajate de Sfinții Părinţi. De aceea, 
înainte ca cineva să se lase cuprins de mânie în mod 
îndreptățit, trebuie să cerceteze dacă dispoziţia sa este 
curată. Şi curată este atunci când are puterea să separe 
nedreptatea de cel ce nedreptăţeşte. Și nedreptatea s-o 
lovească şi persoana celui ce nedreptăţeşte s-o înconjure cu 
simpatie, astfel încât să n-o schimbe prin judecarea 
nedreptăţii. Experienţa zilnică ne încredințează că sunt rari 
cei care au puterea să facă această desluşire şi să o 
împlinească”?. 


“2 Poruncile lui Hristos, înainte de a-l desăvârşi pe lucrătorul lor întru 
“bărbat desăvârşit”, lucrează în mod tămăduitor asupra patimilor 
sufletului. Sufletul deja tămăduit se află în pace, în linişte şi blândeţe. 
Atunci şi partea contemplativă a sufletului disceme cu precizie 
gândurile care vin şi le vede în lumina păcii sufletului. Vai de sufletul 
care, neavând pace, caută adevărul în problemele sale. 

capul 27 


Sunt foarte puţini aceia care işi cunosc cu de- 
amănuntul toate greşelile lor şi a căror minte nu e răpită 
niciodată de la pomenirea lui Dumnezeu. Căci precum 
ochii noştri cei trupeşti, când sunt sănătoşi pot vedea toate, 
până şi țânţarii care zboară în aer, dar când sunt acoperiți 
cu albeaţă sau niscai urdori, chiar dacă vine înaintea lor 
vreun lucru mare, nu-l văd decât foarte şters, iar pe cele 
mici nici nu le prind cu simțul vederii, tot aşa şi sufletul, de 
îşi va subția cu luare aminte coaja care i-a venit din iubirea 
de lume, va socoti chiar şi cele mai mici greşeli ale sale ca 
foarte mari şi va vărsa neincetat lacrimi peste lacrimi cu 
multă mulțumire. Căci s-a spus: “Drepţii se vor mărturisi 
numelui Tău”. Dar de va stărui în dragoste de lume, chiar 
dacă ar săvăârşi vreo ucidere, sau altă faptă vrednică de 
mare pedeapsă, o va privi foarte liniştit, iar celorlalte 
greşeli nu le va da nici o însemnătate, ci le va socoti 
adeseori ca isprăvi. De aceea nu se va ruşina netrebnicul 
chiar să le apere cu căldură. 


În acest cap, Sfântul Diadoh face cunoscută firea 
fluidă a conştiinţei. În măsura curăţiei sau a întinării ei, 
conştiinţa simte sau nu simte păcatele. Aşa se poate 
încredința cineva cât de nesigur este conştiinţa ca şi criteriu 
moral, câtă vreme există posibilitatea schimbării ei într-un 
astfel de mod, aşa încât să nu mai simtă nici cea mai mică 
împunsătură pentru păcatele vădite pe care le săvârşeşte 
omul. 

Dumnezeiescul Diadoh era neîndoielnic şi un ascet 
râvnitor plin de Duhul Sfânt, după cum se vede din puţinele 

lucrări păstrate de la el, şi a cunoscut prin experienţă 
întreaga scară a schimbărilor stării lăuntrice. Cei 
desăvârşiţi, cărora nu le scapă nici cele mai mici păcate 
numite “nu de moarte” sau, după cuvântul lui David, 
“fărădelegea călcâiulur” (Ps. 48, 5), sunt întotdeauna puţini. 
Cei mai mulți însă se mişcă pe o scară fie semiluminată, fie 
întunecată a conştiinţei calității faptelor lor. Pilda pe care o 
foloseşte dumnezeiescul Părinte corespunde stăru lăuntrice 
a oamenilor. În măsura vredniciei contemplative a 
sufletului, a minţii, urmează cunoştinţa calității morale a 
faptelor, a dispozițiilor, a gândurilor. Şi invers, în mod 
analog gradului orbirii minții, sunt înţelese şi devin simţite 
doar lucrările din sfera păcatului. 

Mai: este oare nevoie să se aducă exemple de păcate 
obişnuite care nu mai sunt simţite ca atare uneori nici fapte 
înfricoşătoare sau sălbăticii ascunse sub mantii ideologice. 
Istoria este plină de pilde de acest fel şi chiar realitatea 
contemporană şi viaţa noastră personală strigă mereu. 
Trebuie să avem doar urechi ca să auzim. 

Există însă pocăinţa ca şi mijloc de tămăduire. Dacă 
orbirea sufletului a provenit din păcat şi din iubirea lumii 
atunci redobândirea vederi va reveni prin iubirea de 
Dumnezeu. Când sufletul, prin lucrarea Duhului Sfânt, se 
va curăți treptat şi va dobândi vedere curată atunci îşi vede 
trecutul şi plânge, mulțumind şi fiind recunoscător lui 
Dumnezeu pentru izbăvirea lui”. 


3 Dacă însă, aşa cum se arată în capul următor, doar Duhul Sfânt poate 
să curățească sufletul de patimile pe care le-au creat demonii, atunci ne 
putem da seama în ce rătăcire se află psihanaliza şi psihiatria când 
pretind că vindecă bolile sufleteşti. Oprirea simptomelor se poate 
realiza cu medicamente, dar niciodată vindecarea. 

capul 28 


Numai Duhul Sfânt poate să curățească mintea. 
Căci de nu va intra Cel puternic să dezarmeze şi să lege pe 
tâlhar, nu se va slobozi nicidecum prada. Deci se cade ca 
prin toate şi mai ales prin pacea sujletului să dăm odihnă 
Duhului Sfânt în noi, ca să avem sfeşnicul cunoştinţei 
luminând în noi totdeauna. Căci răspândindu-şi el neînce- 
tat lumina în cămările sufletului, nu numai că se fac arătate 
în minte acele mici şi întunecate atacuri (momeli) ale 
dracilor, ci se şi slăbesc, fiind date pe față de lumina aceea 
sfântă şi slăvită. De aceea Apostolul zice: “Duhul să nu-l 
stingeți! ”, adică nu lucraţi, sau nu gândiţi cele rele, ca să 
nu întristați bunătatea Duhului Sfânt şi să vă lipsiţi de 
sfeşnicul acela ocrotitor. Căci nu se stinge Cel veşnic şi de 
viață făcător, ci de-L vom întrista, se va depărta de la noi, 
lăsând mintea încețoşată şi neluminată. 


În ciuda iubitorilor clasicismului şi a celor care 
preamăresc vrednicia educaţiei profane ca şi luminătoare şi 
curățitoare a sufletului, Sfântul Diadoh, găsindu-se prin 
experiență personală înlăuntrul tradiției vieții duhovniceşti, 
susține cu tărie că purificarea minţii de neştiințţă, de 
întunericul firu pătimaşe şi de întunericul demonilor este 
lucrată numai de Duhul Sfânt. Se vede că ciocnirea celor 
două curente, a umanismului şi a creştinismului, este veche 
şi se păseşte chiar în firea lor. Umanismul nu ar stărui în 
antropocentrismul său dacă ar bănui sărăcia şi insuficiența 
lui pentru a-l elhbera pe om din năpasta neştiinţei şi a 
întunericului său duhovnicesc. Creştinismul pe de altă 
parte, cunoscând “de unde vine şi încotro merge”, având 
conştiinţa obârşiei sale suprafireşti, în lumina nezidită, 
afirmă dogmatic că doar lucrările şi energiile necreate ale 

Duhului Sfânt Cel Necreat curăţesc mintea şi inima, 
luminează şi îndumnezeiesc pe om. Umaniştii consideră 
răul ca firesc şi, de aceea, li se pare că pot să-l tămăduiască 
prin educația firească. Filosofii greci considerau neştiința ca 
ŞI pricina oricărui rău. Până la un anumit punct acest lucru 
este adevărat. Dacă însă răul are o obârşie metafizică cum 
ar putea fi tămăduit prin mijloace fireşti, naturale? Oare 
cunoaşterea teoretică a răului ne izbăveşte de rău? 

Sfântul Diadoh, când se referă la curățirea minții 
numai de Duhul Sfânt, are în vedere atât afirmațule 
umaniştilor, precum şi natura curățirii ca aparținând sferei 
celor duhovniceşti. De aceea aduce îndată cuvântul 
evanghelic: “cum poate cineva să intre în casa celui tare şi 
să-l jefuiască lucrurile, dacă nu va lega întâi pe cel tare şi pe 
urmă să-i prade casa?” (Mt. 12, 29) pentru a fixa tema în 
sfera mai presus de fire. “Cel puternic” este Duhul Sfânt, 
“tâlharul” este demonul, iar prada este sufletul care înainte 
de Sfântul Botez este stăpânit de către demon prin păcatul 
strămoşesc. Dar şi după Sfântul Botez demonul poate din 
nou să se însoțească cu omul şi să stăpânească sufletul. 
Exact de această situație vorbeşte Sfântul Diadoh, având în 
vedere însă toate treptele stăpânirii demonului asupra 
omului. Aceasta deoarece stăpânirea lui are diferite grade în 
mod corespunzător gradului de păcătoşenie a omului. 

Vrând, aşadar, cineva să-şi curățească mintea şi 
inima “de toată întinăciunea trupului şi a sufletului”, trebuie 
să fie ajutat de energiile şi lucrările Sfântului Duh pentru a 
se elibera de lucrările celui rău prin pacea sufletului astfel 
încât, în timpul “împreună lucrării”, să păzească lumina 
cunoştinţei duhovniceşti care constituie o lucrare a Duhului 
Sfânt. În acest fel, în lumina cunoștinței, momelile 
vrăjmaşului nu numai că sunt descoperite, ci şi îşi pierd 
puterea. De aceea, este nevoie de o grijă permanentă de 

păstrare şi sporire a luminii dumnezeieşti în inimi pentru ca 
. ES) 97 A . în d "A P-d 34 
mintea să nu rămână neluminată Şi întunecată . 


*4 Întreaga problemă a cunoașterii duhovniceşti şi umaniste este expusă 
în cartea noastră Sfântul Grigorie Palama (Tesalonic, 1976) unde 
arătăm că Sfântul Grigorie reface în mod înțelept legătura dintre 
cunoașterea duhovnicească şi educația umanistă (pp. 86-89). 

Imprăştierea — Unificarea simţurilor 
sufletului 


capul 29 


Precum am imai Spus, ştim că nu există decât o 
singură simţire naturală a sufletului, căci cele cinci se 
deosebesc după trebuințele trupului nostru, cum ne învaţă 
Preasfântul şi de oameni iubitorul Duh al lui Dumnezeu. 
Dar ea se împarte în tot atâtea părți câte feluri de mişcări 
sufleteşti există, din pricină că mintea s-a făcut lunecoasă 
în urma neascultării. Astfel o parte din ea e dusă de latura 
pătimaşă a firii noastre, şi de aceea simțim plăcere de bu- 
nătățile vieţii. Altă parte se îndulceşte adeseori de mişcarea 
rațională şi mintală a firii noastre, întrucât mintea noastră 
doreşte să alerge spre frumusețile cereşti, când petrecem în 
curăție. Dar când vom dobândi deprinderea de a nesocoti 
bunurile din lume, vom putea să unim şi pofta pământească 
a sufletului cu dorinţa lui rațională. lar de acest lucru ne 
va face parte împărtăşirea de Duhul Sfânt. Căci dacă n-ar 
lumina dumnezeirea Lui cu putere cămările inimii noastre, 
n-am putea să gustăm binele cu o simţire neîmpărțită, 
adică cu toată afecțiunea sufletului. 


Capul 29 constituie o completare a capului 25. Şi în 
acela şi în acesta se exprimă existența unei împărțiri a 
sufletului între bine şi rău care trebuie pusă pe seama 
rupturii unităţii firii din pricina neascultării. Este vorba de 

legea păcatului zugrăvită atât de dramatic de Apostolul 
Pavel în Epistola către Romani. 

Această dezbinare o trăiesc acei creştini şi monahi 
care se oştesc împotriva înclinațiilor pământeşti ale 
sufletului. Câtă vreme ține această antinomie ciocnirea este 
cu atât mai dură cu cât mai puternice sunt patimile şi cu cât 
este mai hotărât cineva să se lupte pentru depăşirea 
dezbinării spre “mişcarea înțelegătoare şi rațională a 
sufletului”. Deoarece este cu putință să realizăm în noi 
înşine o unitate, însă o unitate a răului în care înaintarea se 
uneşte cu răul şi “în care simțim plăcere de bunătățile 
vieţii”, şi războiul, în mod firesc, încetează. 

Ar trebui oricum să observăm că viața dublă a 
sufletului, în acelaşi timp în sferele binelui şi ale răului, nu 
are nici o legătură cu mesalianismul care acceptă existenţa a 
două principii în om. Tradiţia duhovnicească ortodoxă 
adeverind dezbinarea, o tâlcuieşte ca fund de natură morală 
şi nu ontologică, ceea ce este un lucru foarte diferit față de 
învățătura acestei vechi erezii. 

Ceea ce se urmăreşte după aceea, potrivit Sfântului 
Diadoh, este dobândirea, prin luptă ascetică, a deprinderi 
“de a nesocoti bunurile din lume” şi în continuare unirea, în 
sfera binelui, dintre “pofta pământească a sufletului şi 
dorința lui rațională”. Dacă cineva se întreabă care sunt 
“bunurile din lume”, vom răspunde că sunt toate cele ce au 
legătură cu patimile iubiru de slavă, iubirii de plăcere şi a 
lubirii de arginți. Și care sunt cele cu adevărat bune? 
Sfântul  Diadoh răspunde cu o singură expresie: 
“frumuseţile cereşti”. 

Se înţelege, desigur, că pentru a se realiza aceste 
lucruri este nevoie neapărată de ajutorul Sfântului Duh, de 

împreuna Lui lucrare, fără de care este cu neputinţă ca 
b d vf Lă . . D] 5 
sufletul să guste “cu toată afecțiunea” din bunurile cereşti”. 


capul 30 


Simţirea minţii constă în gustarea precisă a 
realităților distincte din lumea nevăzută. Căci precum prin 
simțul gustului trupesc, când se află în: stare de sănătate, 
deosebim fără greşeală cele bune de cele rele şi dorim cele 
bune, tot aşa mintea noastră, când începe să se mişte în 
deplină sănătate şi fără griji, poate să simtă din belşug 
mângâierea dumnezeiască şi să nu mai fie răpită niciodată 
de contrariul aceleia. Și precum trupul, gustând din dulce- 
urile pământeşti, experimentează fără greşeală simţirea 
lor, aşa şi mintea, când se află deasupra cugetului trupesc, 
poate să guste fără să se înșele mângâierea Duhului Sfânt, 
căci zice: “Gustaţi şi vedeți că e bun Domnul”. Şi aşa să 
păstreze amintirea gustării neuitată prin lucrarea dra- 
gostei, încât să-şi poată da seama Jără greşeală de cele ce-i 
sunt de folos, după Sfântul care zice: “Şi aceasta mă rog, 
ca dragostea voastră să prisosească tot mai mult şi mai 
mult, în cunoştinţă şi simţire, ca să preţuiți cele ce sunt de 


folos”. 


Sfântul Diadoh este dascăl al monahismului, 
dobândind învățătura din experienţa sa isihastă, racordată la 
tradiția duhovnicească. In capul 30, dă definiția simțirii 


* Şi în situaţia unificării sufletului dezbinat prin păcat și patimi se cere 
acoperământul şi ajutorul Sfântului Duh şi, după cum atunci când 
sufletul gustă cu toate puterile lui păcatul, este prezent acolo şi satana, 
tot aşa, când sufletul gustă “cu toată afecțiunea” din bunătățile mai 
presus de fire şi din iubirea dumnezeiască, este prezent şi lucrează 


dumnezeiescul Duh. 

minții: aceasta este “simțirea precisă a realităților distincte 
[din lumea nevăzută]”. Are sufletul simțre? Sfinții Părinți 
disting în suflet minte, cuget, imaginație, judecată și 
simţire. Simţirea sufletului — a sufletului care prin lucrarea 
Sfântului Duh s-a făcut numai minte — constituie criteriul de 
apreciere a stării sufletului. Această simţire e solidară cu 
nivelul etic şi duhovnicesc al omului în al cărui suflet ea se 
mişcă pe două scări, în mod analog cu modul vieţuirii: scara 
vieții şi scara morții. Prima scară se stabileşte în funcție de 
viaţa în Duhul Sfânt şi pe ea sufletul se mişcă de la prima 
treaptă până la ultima. A doua scară aparține sferei vieții 
păcătoase, în care sufletul este rob mai mult sau mai puţin 
diferitelor patimi. 

Diferitele lucrări (evepyeiau) asupra sufletului, fie 
bune, fie rele devin obiectul gustării de către simţirea 
sufletului. Energiile Sfântului Duh ca lumină, iubire, frică 
dumnezeiască, străpungere, pace, plâns, bucurie, dragoste 
dumnezeiască, pocăință, rugăciune şi lacrimi, ca blândeţe şi 
nerăutate, ca dor dumnezeiesc ... devin “conştiente” (sunt 
conştientizate) prin simţirea duhovnicească, prin care 
sufletul le gustă, atâta timp cât este curat, iar simțţirea 1 s-a 
înduhovnicit prin har. Sufletul acesta respinge imediat 
lucrările satanei sau ale patimilor păcătoase ca nefiind 
înrudite cu el şi urâte lui. Dar în ce măsură primeşte sau 
respinge sufletul fie lucrările Sfântului Duh şi ale patimilor 
ireproşabile, fie pe cele ale duhurilor necurate sau ale 
patimilor păcătoase, depinde de măsura sfințeniei sau a 
răutății sufletului. Tocmai de aceea am vorbit de scări. 
Deoarece lucrarea Sfântului Duh, în afară de faptul că este 
variată — împărţită în “felurimea darurilor” — se face primită 
de suflet în mod analog cu capacitatea sufletului de a primi. 
Acest lucru este valabil și pentru latura negativă, a 
demonilor şi a patimilor acuzabile, dat fiind că sufletele 

diferă în privinţa stricăciunii şi a răutăţii. Cu toate acestea, 
organul care încunoştiințează mintea în ambele stări este 
simţirea ei, a cărei calitate depinde de cea a sufletului. 

Plecând de la aceste premise, Sfântul Diadoh se 
referă la “mângâierea “* Sfântului Duh. Termenul 
“mângâiere” are un înțeles general, exprimând consolarea 
pe care o simte sufletul din lucrarea dumnezeiască a 
Duhului. În mod evident, sufletul are nevoie ca să fie 
mângâiat. Amărăciunea ispitelor, duritatea luptei duhov- 
niceşti, asceza fără mângâiere şi, în general, gustarea durerii 
din războaiele drăceşti, impun ca în momentele potrivite 
Duhul Mângâietor să “mângâie” inimile iubitorilor de 
Dumnezeu. 

O premisă fundamentală pentru ca mintea să guste 
din belşug, prin simţire, dumnezeiasca mângâiere este ca ea 
să fie desprinsă de toate formele grijilor care îi sparg 
unitatea, şi astfel să se poată mişca cu putere şi sănătate. 
Atunci, cu adevărat, datorită supremației pe care o are 
mintea asupra poftelor trupeşti şi fiindcă “simte din 
belşug”, fiecare încercare a celui rău devine nelucrătoare, 
deşi el încearcă să înşele sufletul cu pseudo-mângâtreri, 
adică cu lucrări plăcute sufletului. Experiența pe care o 
dobândeşte însă mintea din gustarea mângâierilor Duhului 
Sfânt, constituie singurul criteriu de deosebire între cele 
două ““mângâieri”. Despre aceasta vorbeşte şi Apostolul 
Pavel, după cum este şi amintit. 

Cele două “mângâieri” — Sfântul Duh — satana 


capul 31 


Când mintea noastră începe să simtă harul 
Preasfântului Duh, satana caută şi el să ne mângâie 
sufletul printr-o simţțire la aparență plăcută, aducând peste 
noi, în vremea liniştirii de noapte, o adiere asemenea unui 
somn foarte uşor. Dar dacă mintea va fi găsită ținând în 
pomenire fierbinte sfântul nume al Domnului Iisus şi va 
folosi preasfântul şi slăvitul nume al Lui ca pe o armă 
impotriva înşelăciunii, se va depărta amăgitorul viclean. 
Însă de aici înainte se va aprinde statornic împotriva 
sufletului. lar urmarea va fi că mintea, cunoscând cu de- 
amănuntul înşelăciunea celui viclean, va câștiga şi mai 
multă experiență în a deosebi aceste două lucrări. 


Despre “mângâiere” am scris deja. Sfântul Diadoh a 
cunoscut din experiența personală încă o formă a războiului 
lui satana împotriva monahilor care, prin lupta lor 
întemeiată pe mețodele şi experiența tradiţionale, încep să 
primească mângâierile Sfântului Duh. Satana cunoaşte, 
desigur, acest lucru din lucrările şi din schimbările 
dumnezeieşti ale sufletului, precum şi din cele spuse sau 
scrise de monahi, fiindcă se ştie că nu poate cunoaşte 
gândurile. De aceea, după o rugăciune fierbinte, mai ales 
când monahul după privegherea de noapte cade într-un 
somn subțire, duhul cel rău se apropie de suflet, producând 
în acesta “o simţire la aparență plăcută”, înrudită oarecum 

cu mângâierea Sfântului Duh, ca să-l înşele. Iar atunci când 
găseşte sufletul slab şi fără căldură, cu siguranță se va uni 
cu el şi-l întinează prin această preacurvie. De obicei însă, 
mângâierea primită şi dobândită de suflet este fierbinte, 
având întipărit în ea însăşi numele Domnului lisus din dorul 
şi din rugăciunea neîncetată. Chiar dacă mintea nu poate să 
articuleze în timpul somnului chemarea “Doamne, lsuse 
Hristoase, miluieşte-mă”, totuşi rugăciunea lucrează ca 
stare în suflet. Altceva este, desigur, harisma rugăciunii 
care a fost dată multor Sfinţi şi rugăciunea care se lucrează 
şi în somn, împlinindu-se cuvântul din Cântarea Cântărilor: 
“eu dorm şi inima mea se roagă”. 

Câtă vreme, aşadar, sufletul petrece într-o stare 
fierbinte, înveşmântat în armura Sfântului Nume al lui 
lisus, înşelătorul nu va putea să se atingă de el şi începe un 
război, pe care Sfântul Diadoh îl numeşte “statornic”. 
Probabil că înţelege prin aceasta că însuşi diavolul se 
înfăţişează cu chipul său hdos sau că ridică diferite 
războaie sau că se atinge de trup pentru a-i produce felunte 
spurcăciuni. 

Din toate acestea se vede cât de necesară este 
rugăciunea neîncetată, cât de necesară este căldura pe care o 
aprinde în suflet Sfântul Duh şi de câtă experienţă are 
nevoie mintea pentru a putea desluşi duhurile, “dacă sunt de 
la Dumnezeu” (1 In. 4, pei 


3 Marele pericol pentru creştinii care luptă pentru mântuirea lor sunt 
lucrările lui satana asemănătoare cu cele ale Sfântului Duh. Satana 
produce lumini, mirosuri, dulceaţă în suflet, vedenii, etc. pe care numai 
prin simţirea duhovnicească a Sfântului Duh poate cineva să le 
deosebească de cele adevărate, duhovniceşti. 

capul 32 


Mângăierea cea bună vine sau în vreme de veghe a 
trupului sau ca o arătare în somn a vreunui bun viitor; însă 
numai când cineva, stăruind în pomenirea fierbinte a lui 
Dumnezeu, s-a lipit de dragostea Lui. lar mângâierea 
amăgitoare vine, cum am Spus, totdeauna când cel ce se 
nevoieşte e furat de o toropeală uşoară, amestecată cu o ju- 
mătate de pomenire a lui Dumnezeu. Cea dintâi, ca una ce 
e de la Dumnezeu, îndeamnă în chip vădit sufletele nevoi- 
torilor spre dragoste, umplându-le de multă bucurie. Cea 
de-a doua, obişnuind să învăluie sufletul într-o adiere amă- 
gitoare, încearcă să fure prin somnul trupului simţirea min- 
fii sănătoase, care păstrează pomenirea lui Dumnezeu. 
Deci dacă mintea se va afla, cum am spus, stăruind cu lua- 
re aminte în pomenirea Domnului lisus, va risipi adierea 
dulce la părere a vrăjmaşului şi se va porni cu bucurie la 
războiul impotriva lui, având la îndemână ca armă, pe 
lângă har, experienţa dobândită. 


Capetele 30, 31 şi 32 formează o unitate. În ele 
suntem încredinţați de Sfântul Diadoh de experienţele 
provenite din cercetarea Duhului Sfânt, de simţirea minţii şi 
de discernerea de către aceasta a lucrărilor Sfântului Duh de 
lucrările înrudite ale satanei. În capul de faţă se arată, pe de 
o parte, vremea lucrării acestora şi, pe de altă parte, câştigul 
obţinut din ele. 

Este important să se noteze faptul că mângâierea 
Sfântului Duh se lucrează în sufletul încălzit de rugăciune şi 
de iubirea pentru Dumnezeu în vremea de veghe a mona- 
hului sau, în general, a luptătorului. Prin urmare, Duhul cel 

bun, câtă vreme lasă neatinsă lbertatea, îndeamnă pe 
luptător, pe de o parte să lupte pentru sporirea iubirii de 
Dumnezeu iar pe de altă parte să creadă că “celui ce are 1 se 
va da şi-i va prisosi” (Mt. 25, 29). 

Lucrarea celui rău este, de asemenea, vrednică de 
atenţie din pricina, între altele, tendinței lui înrudite şi 
asemănătoare. Producând prin apropierea sa de suflet în 
vremea somnului o “adiere dulce”, încearcă “să fure de la 
simțirea minţii sănătoase pomenirea lui Dumnezeu”. Aici 
sunt descoperite “meşteșugurile” şi “adâncurile satanei” 
(Apoc. 2, 24), aceasta deoarece se arată că războiul lui nu se 
limitează la sfera gândurilor şi a cunoscutelor iscodiri, ci se 
întinde şi la contactele lu cu sufletul, pe care Sfântul 
Diadoh le numeşte altundeva “amestecul celui viclean”, 
deoarece “face sufletul să preacurvească”. Şi care este 
scopul lui? Să fure “experiența simţirii” care constituie 
criteriul statornic şi nerătăcit al minţii în aprecierea calităţii 
gândurilor şi faptelor. Această “experiență a simţirii” este o 
experiență duhovnicească, o stare a sufletului curat sau 
curățit. 

Fără această experienţă sufletul umblă în întuneric. 
Mulţămită ei umblă nerătăcit. De aceea, şi scopul satanei 
este să o schimonosească, astfel încât să nimicească acest 
criteriu. Cu siguranţă că acest lucru îl înțelege şi Sfântul 
Diadoh, zicând că mintea are ca armă împreună cu harul 
“lauda din experienţa simţirii”. Aceasta deoarece odată cu 
experienţa dobândită — simțirea duhovnicească — pe lângă 
faptul că sufletul rămâne într-o stare plină de pace, de 
bucurie şi de iubire şi judecă toate, este şi păzit în toată 
vremea de diferitele rătăciri ale minţii, provenite din exces 
sau din lipsă, din cele bune la înfățișare care “înşeală 
inimile celor fără de răutate”. 

Dacă cineva va cerceta cauzele diferitelor rătăciri, 
eresuri, înşelări, alunecări, fie în exces, fie în lipsă, în 
sferele teologiei, filosofiei, a vieții duhovniceşti sau morale 
cu siguranță că va găsi aceste cauze în lipsa simţirii 
duhovniceşti, care este o lumină a cunoştinţei, o lumină a 
Sfântului Duh. Fără aceasta, mintea goală de simțire este 
lăsată să viclencască prin imaginaţia ei oarbă şi prin 
“oândurile lașe”, prin aţâţarea patimilor, înşelat de arătările 
pe care le vede în întunecimea sa. Lipsind din suflete 
simțirea duhovnicească,  cădem victime diferitelor 


“evanghelii”””. 


capul 33 


Se întâmplă uneori că sufletul se aprinde spre 
dragostea lui Dumnezeu, fiind luat de o mişcare 
neşovăielnică şi lipsită de năluciri; el atrage atunci 
oarecum şi trupul în adâncul dragostei aceleia negrăite, fie 
că aceasta se întâmplă în vremea de veghe, fie, cum am zis, 
când cel care e stăpânit de lucrarea sfântului har ajunge în 
stare de somn. Atunci el nu mai cugetă la nimic, decât la 
aceea spre care e mişcat. Când i se întâmplă aşa ceva, 
trebuie să ştie că aceasta este lucrarea Duhului Sfânt. Căci 
îndulcindu-se atunci întreg de acea dulceaţă negrăită, nu 
mai poate cugeta la nimic altceva, fiind copleşit de o 
bucurie adâncă. Dar dacă mintea, aflându-se sub o astfel 
de lucrare, zămisleşte vreo îndoială sau vreun înţeles 
întinat, şi se foloseşte de sfântul Nume spre a se apăra de 
cel rău, şi nu numai spre a primi dragostea lui Dumnezeu, 


” Experienţa comună în Duhul Sfânt a Părinților constituie baza 
“simfoniei Părinților” care reprezintă cel mai înalt criteriu al adevărului 
şi al sobornicităţii Bisericii. Şi Sfinții au avut această simţire comună 
prin care au judecat şi au ales toate. 

trebuie să înțeleagă că acea mângâiere cu înfăţişare de 
bucurie este de la înşelătorul. Bucuria aceasta este lipsită 
de calitate şi de intimitate, fiind produsă de vrăjmaşul care 
vrea ca sufletul să preacurvească. Căci atunci când vede 
mintea lăudându-se cu experiența Simţirii sale, el îmbie 
sufletului anumite mângâieri bune la aparenţă, ca acesta, 
distrat de dulceața aceea moale şi umedă, să nu poată 
cunoaşte amestecul celui viclean. Din aceasta să cunoaş- 
tem, prin urmare, Duhul adevărului şi duhul înşelăciunii. 
Căci este cu neputinţă să guste cineva cu Simţirea din 
dulceața dumnezeiască sau să experimenteze prin Simţire 
amărăciunea dracilor, dacă nu s-a umplut de încredințarea 
că harul s-a sălăşluit în adâncul minţii, iar duhurile rele 
petrec în jurul mădularelor inimii, lucru care dracii nu vor 
să fie niciodată crezut de oameni, ca nu cumva, ştiind 
aceasta sigur, să se înarmeze împotriva lor cu pomenirea 
lui Dumnezeu. 


Capul 33 aparține unităţii celor trei capete 
precedente. Din nou Sfântul Diadoh, tainicul vieţii duhov- 
niceşti, descoperă “adâncurile satanei” şi ale meşteşugurilor 
lui împotriva celor ce se luptă. În prezentul cap, descoperă 
un alt mod al “amestecului preacurvesc” al duhurilor rele în 
suflet şi arată acelaşi discernământ uimitor al lucrărilor 
Sfântului Duh de lucrările demonilor. 

Lucrarea Sfântului Duh, în stare de veghe sau de 
somn uşor, se caracterizează printr-o dragoste negrăită şi 
foarte dulce care se transmite şi sufletului. Se deosebeşte 
însă prin statornicie, adică prin siguranţa sufletului care 
primeşte simţirea duhovnicească, şi prin faptul că imagi- 
nația nu lucrează şi prin lipsa gândurilor, a înțelesurilor. Şi 
aceasta, deoarece sufletul stăpânit de harul sfânt în belşugul 
bucuriei şi al desfătării duhovniceşti, ne mai fiind limitat de 

lucrările altor energii, petrece în desăvârşită fericire. Ar 
putea cineva să spună că, în acest timp, sufletul se găseşte 
în răpire dumnezeiască, “pătimind cele dumnezeieşti, 
pătimind răpirea”. 

Lucrarea lui satana este însoțită de simţirea 
îndoielii, de gânduri murdare şi de imaginaţii curveşti, chiar 
dacă în timpul acesta mintea păstrează numele lui lisus — 
“rugăciunea” — atât din iubirea mijlocie pe care o simte, cât 
şi din dorinţa de a se apăra de lucrările demonilor. În 
această fază, cel rău produce o simţire de bucurie, dar 
această bucurie este de o calitate vagă, mohorâtă și fleşcă- 
ită, prin intermediul căreia îşi săvârşeşte preacurvia sa cu 
sufletul. Fără aceste asemănări şi înrudiri cu lucrările 
Duhului Sfânt, diavolul nu reuşeşte în scopul său. De aceea, 
când observă că mintea a dobândit experiența simțirii 
duhovniceşti, înşelătorul încearcă prin lucrări dulci şi 
plăcute să schimonosească simţirea sufletului, iar după 
distrugerea discernământului şi moleşirea sufletului prin 
dulceața umedă şi păcătoasă, demonul se uneşte în chip 
preacurvesc cu sufletul, fără ca acesta să-şi dea seama la 
vreme. Din această diferență, aşadar, sufletul distinge 
lucrările Sfântului Duh de lucrările celui rău. 

Sfântul Diadoh aduce aici şi o împotrivire faţă de 
mesalieni, împotrivire în care arată că cel ce se va afla sub 
lucrarea mângâierii Duhului Sfânt sau va fi amărât de 
lucrarea satanei, este cu neputinţă să nu priceapă cu simțirea 
sufletului că, pe de o parte, Sfântul Duh este ascuns în 
adâncul minţii, iar pe de altă parte, duhurile rele se învârt în 
jurul inimii. Într-adevăr, demonii nu vor ca oamenii să afle 
acest lucru, pentru a nu-i arde prin rugăciune, şi de aceea îi 
înşeală că s-ar afla în afara trupului de unde şi-ar arunca 

săgețile lor. Capete antimesaliene vom vedea şi în 
continuare“€. 


3% Experiența comună a Părinților nu distruge specificul fiecărui Sfânt. 
Specificul Sfântului Diadoh este accentuarea importanței simțirii 
duhovniceşti ca element nerătăcitor pentru deosebirea adevărului de 
minciună. 

capul 34 


Alta este dragostea naturală a sufletului şi alta cea 
care vine în el de la Duhul Sfânt. Cea dintâi e moderată şi e 
pusă în mişcare şi de voința noastră, atunci când vrem. De 
aceea e şi răpită cu ușurință de duhurile rele, când nu 
ținem cu tărie la hotărârea noastră. Cealaltă aşa de mult 
aprinde sufletul de dragostea către Dumnezeu, încât toate 
părțile lui se lipesc de dulceața neprăită a acestei iubiri, 
printr-o afecțiune de o simplitate infinită. Căci mintea, 
umplându-se atunci de lucrarea duhovnicească, se face ca 
un izvor din care ţâşnesc dragostea şi bucuria. 


Aici se disting două feluri de iubire, firească şi 
duhovnicească. Prima se mişcă pe o scară a intensității şi 
calității. În cea mai bună expresie a ei, această iubire, ca 
firească, nu primeşte încercări. Se preface sub influenţa 
diferitelor cauze şi se schimbă prin lucrarea duhurilor celor 
rele când nu este însoțită de atenţie şi bărbăție, chiar dacă 
demonii nu pierd prea mult din pricina iubirii fireşti dintre 
oameni şi nici nu câştigă mult din distrugerea ei, în afara 
urii care de obicei o urmează. 

Iubirea duhovnicească se mişcă pe o scară a tăriei şi 
a curățeniei şi este cea întru Hristos. Forma ei cea mai 
înaltă este cea despre care vorbeşte Sfântul Diadoh şi care, 

două Apostol, “nu cade niciodată” (1 Cor. 13, 1-13). Este 
limpede că Sfântul Diadoh a trăit în flacăra acestei iubiri, 
având caracteristicile pe care le-a descris şi care se mişcă 
spre Dumnezeu, dar în mod analog se mişcă şi spre oameni. 
Măsura acestei iubiri este cu adevărat izbitoare, fiindcă este 
inexprimabilă şi se întâlneşte numai la Sfinți, în care 
lucrează Sfântul Duh. 

“Părțile sufletului” despre care vorbeşte sunt toate 
laturile care compun unitatea cugetătoare a sufletului, a 
mâniei, a poftei şi a raţiunii. În această stare mintea 
îngreuiată, adică plină de vederi duhovniceşti, de lumina 
Sfântului Duh şi de “vederea Celui nevăzut”, devine un 
izvor din care ţâşnesc dragostea şi bucuria. Putem zice 
împreună cu Sfântul Grigorie Teologul aceasta: “acestea le 
ştie Dumnezeu şi cei care le pătimesc”"?. 


capul 35 


Precum se linişteşte marea tulburată când se varsă 
untdelemn în ea, furtuna ei fiind biruită de calitatea 
aceluia, aşa şi sufletul nostru se umple de o linişte fericită 
când se toarnă în el dulceața Duhului Sfânt. Căci se lasă 
biruit cu bucurie de nepătimirea şi de dulceața negrăită 
care-l umbreşte, potrivit cu Sfântul care zice: “Suflete al 
meu, supune-te lui Dumnezeu '. De aceea, oricâte întărâ- 
tări ar încerca atunci dracii să aducă în suflet, el rămâne 


5% Vezi Imnul iubirii al dumnezeiescului Apostol (1 Cor. 13, 1-13). 
Iubirea este un rod al Sfântului Duh, este însuși Dumnezeu care intră în 
inima Sfinților. De aceea Sfântul Nicodim Aghioritul, când a simțit 
prezența Domnului în lăuntrul său, a strigat în tăcere: “O, Preaînalte 
Impărate al cerului, cine Te-a adus în inima mea care sunt sărac, orb şi 
gol. O, Iubire nezidită! O Iubire dulce! Ce vrei de la mine?” (Războiu/ 
nevăzut). 

fără mânie şi plin de toată bucuria. Dar la această stare nu 
va veni şi nu va rămâne cineva, fără numai dacă îşi va 
indulci sufletul său neîncetat cu frica lui Dumnezeu. Pentru 
că celor ce se luptă frica Domnului lisus le dă un anumit fel 
de curăţie. Căci “frica Domnului, zice, e fără prihană; ea 
rămâne în vecii vecilor ”. 


Trăind în blândeţe sub lucrările Sfântului Duh, 
Sfântul Diadoh ne descoperă încă o experienţă a sa. Vechu 
navigatori, atunci când vasul lor era în primejdie din pricina 
furtunii, aruncau în mare untdelemn pentru a-i linişti 
suprafața agitată. Din această imagine Sfântul Părinte ia o 
pildă pentru a face o analogie cu lucrarea Sfântului Duh în 
suflet, care se bucură în această pace mai presus de fire din 
pricina “înfrângeri” pe care a suferit-o sufletul de către 
Sfântul Duh, care îi dăruieşte o nepătimire negrăită. De 
aceea, în bucurie vesteşte psalmistul: “lui Dumnezeu 
supune-te, suflete al meu, că de la El vine răbdarea mea” 
(Ps. 61, 5). În timpul cercetării harului, toate încercările 
demonice de a vătăma sufletul dau greş. Acesta rămâne 
netulburat şi plin de bucurie, deoarece este umbrit de 
Sfântul Duh. 

Sfântul Diadoh cunoaşte din experiență că această 
stare se termină, lar sufletul rămâne în continuare în ea, 
dacă cel ce lucrează sub influenţa harului îşi îndulceşte 
mereu sufletul cu frica de Dumnezeu, fiindcă această frică îl 
curăță. 

La prima vedere, acest lucru pare ciudat. În primul 
rând însă, trebuie să reținem că Sfinții, învățând din 
experiența lor duhovnicească sfântă, nu spun nimic 
neadevărat. Într-adevăr, frica de Domnul curăță, aşa cum se 
învaţă de către toţi Sfinții Părinţi. Trebuie însă să spunem 
că există diferite calități ale fricii: a robului, şi frica 


95 


O SUTĂ DE CAPETE DESPRE CUNOȘTINȚĂ 


Sfinților. La prima se referă cuvântul: “începutul 
înțelepciunii frica de Domnul”. La a doua, “cântaţi 
Domnului cu frică şi vă bucuraţi de EI cu cutremur”. Există 
însă între acestea două şi o frică despre care vorbeşte 
Sfântul Diadoh. Prin urmare, prima curăţă, iar a doua, a 
Sfinților, este fnca-rugăciune în fața măririi dumnezeieşti 
lar a treia “îndulceşte”. Despre diferitele feluri de frică s-a 
vorbit în capul 16%. 


capul 36 


Auzind despre simţirea minţii, nimenea să nu 
creadă că i se va arăta slava lui Dumnezeu în chip văzut. 
Căci zicem că sufletul simte, când e curat, printr-o anumită 
gustare negrăilă, mângâierea dumnezeiască, dar nu că i se 
arată ceva din cele nevăzute. “Fiindcă acum umblă prin 
credință şi nu prin vedere”, cum zice fericitul Pavel. Deci 
dacă i se va arăta vreunuia dintre cei ce se nevoiesc, fie 
vreo lumină, fie vreo figură în chip de foc, fie vreun glas, 
nicidecum să nu primească o astfel de arătare. Căci este o 
înşelăciune vădită a vrăjmaşului, care a amăgit pe mulți 
prin neştiință, făcându-i să se abată de la calea adevărului. 
Noi însă ştim că, până ce petrecem în trupul acesta 
stricăcios, suntem departe de Dumnezeu, adică nu putem 
să-L vedem în chip văzut nici pe EI, nici altceva din 
minunile cereşti. 


Capul 36 cere multă atenție. Refuzul vederii simțite 
a luminii dumnezeieşti nu este o învăţătură ortodoxă. De 


*0 Frica-rugăciune şi iubirea țin sufletul într-un echilibru “ca nici frica 
să nu se desprindă de afecțiune și să devină ură, nici afecțiunea, dispreţ, 
ceea ce se întâmplă când nu are unită cu ea frica ce cumpătează” 
(Sfântul Maxim Mărturisitorul, Tâ/cuire la “Tată! nostru”). 

aceea, se naşte întrebarea dacă acest cap exprimă experienţa 
adâncă a Sfântului Diadoh sau, ocolind-o, Sfântul urmăreşte 
pur şi simplu ferirea de anumite rătăciri. Atunci când a 
purces la alcătuirea acestui cap, cu siguranță că a avut în 
vedere faptul că problema luminii dumnezeieșşti era 
discutată între monahi, lucru care se vede şi din expresia 
“nimeni să nu creadă ...”. Nu trebuie să se uite faptul că în 
vremea Sfântului Diadoh erezia mesalienilor era foarte 
întinsă, ei susținând că pot vedea în mod sensibil ființa lui 
Dumnezeu, împotriva cărora acest Sfânt Părinte a mai scris 
3-4 capete, aşa cum vom vedea. 

Scriind acestea, exprimăm simpla presupunere că în 
timpul Sfântului Diadoh se formulase deja învățătura despre 
lumina dumnezeiască pe care el nu o cunoştea, lucru nu 
puţin probabil. Oricum, vom vedea şi în celelalte capete ale 
sale, precum şi în puţinele lucrări ce ni s-au mai păstrat de 
la el, “împunsăturile” aduse lă adresa vederii luminii 
dumnezeiești nezidite. 

Este însă cunoscută învăţătura Bisericii statornicită 
ŞI Sinodal, avându-l ca exponent pe Sfântul Grigorie 
Palama, care se sprijină pe literatura patristică de până 
atunci pe marginea acestei teme. Iar învăţătura Bisericii este 
că lumina dumnezeiască, nu fiinţa lui Dumnezeu, ci lucră- 
rile Lui nezidite, se pot vedea şi în chip sensibil cu ochii 
preschimbaţi de către har, aşa cum s-a întâmplat cu Apos- 
tolii care au văzut lumina nezidită a Schimbări: la față a 
Domnului pe muntele Taborului. 

Cât despre poziția Sfântului Diadoh faţă de această 
problemă teologică, conchidem că el s-a ferit în mod 
intenţionat să vorbească monahilor despre lumina dumneze- 
1ască pentru a-i feri de satana, cel ce poate lua chip de înger 
de lumină, deoarece spune că acesta “a amăgit pe mulți din 

“nu trebuie să se apuce cineva de viaţa ascetică cu nădejdea 
aceasta ...”, că va vedea lumina dumnezeiască, descriind 
numai formele luminii ca de foc a dracilor, pentru a le face 
cunoscute. Tăinuirea putinței de a vedea lumina nezidită 
este de fapt o măsură de prevedere împotriva mesalienilor 
care susțineau şi ei aşa ceva. Căci dacă lumina dumne- 
zelască ar fi vizibilă, în felul în care învaţă mesalienii, 
atunci de ce ar mai fi €i1 eretici şi cum ar mai putea fi 
stăvilită afluenţa monahilor ortodocşi către aceştia?“ 


“1 În Cateheza sa Sfântul Diadoh punând întrebarea: “Ce văd, aşadar, 
cei curăţiți cu mintea şi cu inima?”, răspunde: “Fiindcă Dumnezeu este 
lumină şi încă lumina cea mai înaltă, cei care-L văd pe El nimic altceva 
nu văd decât lumina. Aceasta o mărturisesc cei care au văzut strălucind 
fața lui Hristos ca soarele şi veşmintele Sale devenind ca lumina (Mt. 
17, 2), Sfântul Apostol Pavel care a văzut pe Dumnezeu lumină şi s-a 
întors la cunoaşterea Lui, precum și mii de alți Sfinţi”. (Cateheza, 7). 
Prin urmare Sfântul Diadoh acceptă vederea luminii dumnezeieşti și 
nezidite ca “slavă a Fiinţei lui Dumnezeu” lucru pe care s-a ferit să-l 
arate monahilor din motivele pe care le-am amintit. 

Visele de la fire — de la satana — de la 
Dumnezeu 


capul 37 


Visurile, care sunt trimise sufletului de iubirea lui 
Dumnezeu, sunt mărturiile neinșelătoare ale unui suflet 
sănătos. De aceea nu trec de la o înfăţişare la alta, nici nu 
ingrozesc simţirea, nici nu aduc râsul sau plânsul aşa 
deodată. Ci se apropie de suflet cu toată blândeţea, 
umplându-l de bucurie duhovnicească. De aceea şi după ce 
s-a trezit trupul din somn, sufletul caută cu mult dor să 
prelungească bucuria visului. Dar în nălucirile aduse de 
draci, totul se întâmplă dimpotrivă. Ele nici nu rămân la 
aceeaşi înfăţişare, nici nu arată multă vreme o formă 
netulburată. Căci ceea ce nu au dracii din voie liberă, ci 
împrumută numai din dorința de a amăgi, nu poate să-i 
îndestuleze pentru multă vreme. De aceea, spun lucruri 
mari şi amenință cumplit, luându-și adeseori chip de ostaşi, 
iar uneori şi cântă în suflet cu strigăt. Dar mintea, 
recunoscându-i din aceste semne, când e curată, trezeşte 
trupul, iar uneori se şi bucură fiindcă a putut cunoaşte 
viclenia lor. De aceea, vădindu-i adeseori chiar în vis, îi 
înfurie grozav. Dar se întâmplă uneori că nici visele bune 
nu aduc bucurie sufletului, ci aşează în el o întristare dulce 
şi lacrimi fără durere. lar acesta se întâmplă celor ce au 
inaintat mult în smerenia cugetării. 


99 


O SUTĂ DE CAPETE DESPRE CUNOȘTINȚĂ 


Sfântul Diadoh, dascălul monahilor, trebuia să-i 
asigure pe aceștia împotriva rătăcirilor demonilor care 
lucrează prin intermediul imaginaţiei în vise. Fiindcă era 
cunoscut faptul că “visele pe mulți i-au dus la rătăcire” şi îi 
duc, în toate timpurile, — iar monahii în chip firesc sunt mai 
expuşi decât mirenii la pericolul de a rătăci din pricina 
viselor, deoarece în trezvia lor îi războiesc pe demoni prin 
rugăciunea neîncetată şi prin smerenie. Sfântul Părinte, ca 
unul ce cunoaşte prin îndelungă experienţă şi prin Duhul 
Sfânt meşteşugurile satanei, descoperă în capul de faţă şi în 
următoarele două vicleniile demonilor și clasifică din punct 
de vedere duhovnicesc visele după calitatea lor. În capul 36 
se referea la un fel de vise care se nasc în sufletul care-L 
iubeşte pe Dumnezeu. Caracteristica acestora este atmos- 
fera lor paşnică, statornicia şi veselia duhovnicească. Cu 
adevărat, cei ce cunosc acest fel de vise, ştiu să deosebească 
gustul bucuriei duhovniceşti de bucuria lălâie şi tâmpă pe 
care o produc demonii şi despre care am însemnat câte ceva 
la capetele 30-33. Visele duhovniceşti, de asemenea, 
constituie dovezi ale curăției sufletului, iar bucuria ce o 
produc o gustăm după vis. 

Caracteristicile viselor drăceşti, însă, sunt: aspectul 
schimbător al figurilor pe care le iau demonii, lipsa păcii, 
chipul milităros pe care îl iau, cântări necuvenite şi 
absurditățile pe care le rostesc. Sfântul Diadoh consideră 
toate cele lucrate de demoni în fanteziile viselor ca ştirbite 
în ființa lor din care lipseşte pacea, bucuria și cuviința. 

De asemenea este vrednic să notăm că sufletul care 
este izbăvit de patimile grele, deosebește cu partea sa 
rațională că jocurile hpsite de consistență ale imaginaţiei 
provin de la demoni. De aceea şi mintea, fiind umplută de 
idoli drăceşti în vis, trezeşte şi trupul din somn şi încearcă o 
satisfacție şi se bucură fiindcă a priceput meșteșugurile 

drăceşti împotriva sa. Acest lucru se întâmplă desigur cu o 
minte puternică şi curată, curăție mulțumită căreia, în 
timpul visului, mintea poate supraveghea pe demonii care 
meşteşugesc pentru a întina sufletul. Sfântul Diadoh ne mai 
descoperă şi faptul că aceasta le provoacă dracilor mare 
furie. 

În afara viselor drăceşti, dumnezeiescul Părinte mai 
recunoaşte şi pe cele “folositoare”, care deşi nu bucură 
sufletul, produc totuşi “o întristare dulce şi lacrimi fără 
durere”. Aceste lucrări, notează Sfântul Diadoh, se petrec 
cu cel înaintați în smerenie. 

Ar trebui să observăm că avem de-a face cu stări 
care nu sunt numai de bucurie sau de tristeţe. E o stare 
amestecată pe care Sfinţi Părinţi o numesc “bucurie tristă” 
(XAPUOAVTTN), care constituie o caracteristică a creştinilor 
care duc o viață duhovnicească. Tot aşa expresia “lacrimi 
fără durere” cuprinde şi lacrimile preadulci care curg din 
iubire şi plâns duhovnicesc în sufletele care au străbătut 
arena lacrimilor “amare” şi “arzătoare” ale pocăinţei, şi se 
găsesc în ţara smereniei şi iubirii, în care curg lacrimile care 
“răcoresc” şi “îngraşă”. 


capul 38 


Am arătat, precum am auzit de la cei ce au făcut 
experiența, deosebirea dintre visurile bune şi cele rele. Ne 
va ajunge însă pentru sporirea la cât de multă virtute, să nu 
ne încredem nicidecum în nici o nălucire. Căci visurile, de 
cele mai multe ori, nu sunt nimic altceva decât chipuri ale 
gândurilor, sau, precum am zis, batjocuri ale dracilor. 
Chiar dacă ni s-ar trimite vreodată de către bunătatea lui 
Dumnezeu vreo vedere şi n-am primi-o, nu S-ar supăra 
pentru aceasta preadoritul Domn lisus pe noi. Căci ştie că 

facem aceasta pentru vicleşugurile dracilor. Desigur, 
deosebirea arătată mai înainte este precisă. Dar se 
întâmplă că sufletul, întinându-se pe nesimţite, din pricină 
Că, furăt de vreun gând (lucru de care cred că nimenea nu e 
cruțat), nu mai poate distinge precis şi crede celor care nu 
sunt bune, ca şi cum ar fi bune. 


Se pare că monahii către care scrie Sfântul Diadoh 
doreau un sfat autorizat în problema viselor. De aceea, 
Sfântul Părinte dă în capul 38 soluția cea mai dreaptă. La 
început justifică visele ca provenind de la gânduri şi de la 
draci şi, din acest motiv, nu merită să li se dea atenţie. 
Există însă, mai rar, şi vise trimise de Dumnezeu. Apare 
astfel pericolul refuzului unui vis de la Dumnezeu. Sfântul 
Diadoh însă, pentru a-i feri pe monahi de orice pericol, îi 
încredințează că indiferența față de toate visele este o mare 
virtute. Cât despre rarele situaţii în care visele sunt trimise 
de Dumnezeu, insistă ca nici pe acestea să nu le primim, 
având încredințarea că “preadoritul Domn lisus” nu se va 
mânia pentru aceasta, deoarece facem aşa de teama de a nu 
rătăci. Fiindcă, chiar dacă monahii știu caracteristicile după 
care pot depista obârşia viselor, există totuşi pericolul ca ei 
să greşească atunci când mintea îşi pierde discernământul 
din pricina schimbărilor şi poate, aşadar, să pătimească o 
întinare neaşteptată, prin surprindere. 


capul 39 


Să luăm următoarea pildă pentru înţelegerea 
lucrului: o slugă e chemată de stăpân, noaptea, la poarta 
curții, după o lipsă îndelungată; dar ea, necunoscându-l 
precis, nu-i deschide uşa, căci se teme ca nu cumva, înşe- 
lând-o asemănarea glasului, să se facă pierzătoare a lucru- 

rilor ce i-au fost încredințate de stăpân. Domnul acesteia, 
nu numai că nu se va mânia pe ea când se va face ziuă, ci o 
va învrednici de multe laude, fiindcă a socotit că şi vocea 
stăpânului este înşelăciune şi n-a voit să piardă lucrurile 
lui. 


Pentru a-şi susține justeţea afirmației sale, potrivit 
căreia în cazul lepădări unui vis de la Dumnezeu 
preadoritul lisus nu se va mânia, Sfântul Diadoh aduce 
pilda din acest cap. Într-adevăr, este foarte vrednic de 
crezare. Robul credincios va fi lăudat de stăpânul său 
tocmai din pricina credincioşiei sale şi a asigurărilor pe care 
şi le-a luat. Aşa-i fereşte Sfântul Părinte pe monahi atât de 
pericolul rătăcirilor prin vise, rânduind desăvârşita nepăsare 
faţă de ele, cât şi faţă de nedumerirea şi îndoiala dacă nu 
cumva se stârneşte mânia lui Dumnezeu prin respingerea 
unui Vis trimis de EI”. 


“2 Trebuinţa ca începătorul în viața duhovnicească să discearnă lucrările 
Duhului Sfânt de cele ale lui satana este înțeleasă de la sine. De aceea, 
dacă începătorul nu întreabă, poate să cadă în rătăcire. Dar şi în cazul 
lucrării Sfântului Duh, fie în somn, fie în vedenie, fie direct în suflet, 
cel mai sigur mod este îndoiala. De aceea până la desăvârşita 
încredințare, nimeni nu trebuie să lepede diferitele lucrări pentru ca nu 
cumva să provină de la Sfântul Duh, dar nici să le primească pentru 
pericolul rătăcirii. 

capul 40 


Nu trebuie să ne îndoim că atunci când mintea 
incepe să se afle sub lucrarea puternică a luminii 
dumnezeieşti, se face întreagă străvezie, încât îşi vede cu 
imbelşugare propria ei lumină. Căci aceasta se întâmplă, 
zice, când puterea sufletului pune stăpânire asupra pati- 
milor. Dar că tot ce i se arată într-o anumită formă, fie ca 
lumină, fie ca foc, se întâmplă din uneltirea vrăjmaşului, ne 
învață dumnezeiescul Pavel, zicând că acela se preface în 
Chipul îngerului luminii. Prin urmare, nu trebuie să se 
apuce cineva de viața ascetică cu nădejdea aceasta, ca nu 
cumva să afle satana prin aceasta sufletul gata pentru 
răpire; ci cu nădejdea ca să ajungă numai să iubească pe 
Dumnezeu cu toată simţirea şi convingerea inimii, ceea ce 
înseamnă: din tot sufletul, din toată inima şi din tot cugetul. 
Căci cel ce e adus de lucrarea harului lui Dumnezeu la 
această stare a ieşit din lume, chiar dacă este în lume. 


Sfântul Diadoh cunoaşte din experiență personală 
tot ceea ce învață. Aşa se explică şi caracterul expozitiv al 
învățăturii lui. În capul 40, se pune o problemă fundamen- 
tală care a constituit şi obiectul discuțiilor teologice din vre- 
mea disputelor isihaste din veacul al XIV-lea. Este vorba de 
lumina minţii. Varlaam, oponentul Sfântului Grigorie 
Palama, în calitate de umanist autentic şi arhistrateg al con- 

cepţiei despre actus purus, conform căreia nu există altă 
lumină decât lumina firească a cunoştinţei, îi batjocorea pe 
isihaştii care susțineau că văd cu mintea lumina Sfântului 
Duh. 

În capul 40, Sfântul Diadoh vine să adeverească 
faptul că, dacă puterea sufletului stăpâneşte peste patimi, 
mintea va lucra continuu sub umbrirea Sfântului Duh; astfel 
încât poate ajunge (mintea) să vadă lumina Lui în străvezia 
ei. Tocmai acest lucru l-a susținut şi Sfântul Grigorie 
Palama, întemeiat atât pe experienţa sa personală, cât şi pe 
tradiția duhovnicească. “Când mintea s-a dezbrăcat de omul 
cel vechi şi s-a îmbrăcat în omul cel nou al harului, atunci 
va vedea în ea în timpul rugăciunii o stare asemănătoare 
culorii safirului sau cerului”, scrie Sfântul Nil“5. 

Sfântul Diadoh revine, în continuare, la îndrumările 
date monahilor care trebuie să se ferească de luminile 
simţuale care iau formă, deoarece provin din “uneltinile 
vrăjmaşului”. De aceea, interzice asceţilor să dorească a 
vedea în chip sensibil vreo lumină. Din ce motiv spune 
acestea am văzut în scolia capului 36, unde îl trimitem pe 
prietenul cititor. Ceea ce trebuie urmărit este să-l iubim pe 
Dumnezeu potrivit poruncii, din tot sufletul nostru (Mt. 22, 
37). Cu adevărat, această iubire desăvârşită care se întinde 
şi asupra aproapelui constituie “legătura desăvârşirii”, 
potrivit Apostolului Pavel, şi e dovadă sigură a sfinţeniei, 
alături de diferitele lucrăni ale Sfântului Duh însoţite de 
diferite harisme. Cel ce ajunge la iubirea necăzută a lui 
Dumnezeu se îndumnezeieşte şi se află în lumina 
dumnezeiască şi nezidită. De aceea, după cum zice şi 
Sfântul Diadoh, cel ce lucrează în această stare de culme a 


“ Vezi Dialoguri la Athos, monah Theoclit Dionisiatul, p. 47 

iubirii pentru Dumnezeu, chiar dacă trăieşte în lume, se 
simte pe sine afară de lume, în cer. 


capul 41 


Se ştie că ascultarea este bunul cel dintăi în toate 
virtuțile începătoare, fiindcă nimiceşte părerea de sine şi 
naşte în noi smerita cugetare. De aceea, celor ce stăruiesc 
în ea cu bucurie li se face intrare şi uşă spre dragostea lui 
Hristos. Pe aceasta nesocotind-o Adam, s-a rostogolit în 
adâncul iadului, şi pe aceasta iubind-o Mântuitorul, în 
scopul mântuirii, a ascultat până la cruce şi moarte pe 
Părintele Său. lar făcând aceasta, nu s-a aflat întru nimic 
mai prejos de măreția Sa. Căci Stingând vina neascultării 
omeneşti prin ascultarea Sa, a adus iarăşi la viaţa fericită 
şi veşnică pe cei ce viețuiesc în ascultare. Prin urmare, 
aceasta trebuie să se îngrijească să o aibă în primul rând 
cei ce pornesc lupta cu părerea de sine, adusă de diavolul. 
Căci mergând aceasta înainte, ne va arăta fără rătăcire 
toate cărările virtuţilor. 


Baza şi temelia vieții duhovniceşti, potrivit 
Sfântului Părinte, este ascultarea, fiindcă nu numai că 
omoară îngâmfarea lumească, dar şi aduce smerenia. Toţi 
dascălii monahismului insistă asupra acestui punct. Fără 
ascultare, sufletul e cu neputinţă să se izbăvească de 
patimile mândriei, ale slavei deşarte, a părerii de sine şi de 
toate cele care aparțin părţii irascibile a sufletului. 

Sfântul Diadoh consideră ascultarea ca pe cheia care 
deschide poarta iubirii de Dumnezeu și de aproapele. 
Urmarea păcatului lui Adam e cunoscută tuturor credincio- 
şilor, şi de asemenea vindecarea ei, prin ascultarea 
Domnului lisus față de Tatăl Său până la “moarte pe cruce”. 

Doar prin ascultare era posibilă ştergerea acuzaţiei şi vinei 
pentru neascultare şi numai prin ascultare de voia lui 
Dumnezeu omul se va putea mântui. Din întreaga învăţătură 
a Domnului, din epistolele Apostolilor, din scrierile 
dumnezeieştilor Părinţi, din imnologia Bisericii, nimic ru 
subliniază atât de mult care este valoarea ascultării ca 
premisă a mântuirii cât viața răstigmită a monahilor. De 
aceea, monahii obişnuiesc să spună: “ascultare = viaţă, 
neascultare = moarte”. E de altfel destul de expresiv faptul 
că în “Scara” Sfântului loan Sinaitul, cel mai mare capitol, 
întins pe 22 de pagini, este cel “despre fericita şi pururea 
pomenita ascultare”, unde Sfântul învățător analizează 
importanţa ei“. 


capul 42 


Înfrânarea este un nume de obşte, care se adaugă la 
numele tuturor virtuţilor. Deci cel ce se nevoieşte trebuie să 
se înfrâneze în toate. Căci precum oricare mădular al 
omului, chiar dintre cele mai mici, de va fi tăiat, face urâtă 
întreaga înfăţişare a omului, fie cât de mic mădularul care 
lipseşte, tot aşa cel ce neglijează chiar şi numai o singură 
virtute, strică toată frumusețea înfrânării, fără să ştie. Se 
cuvine deci să ne ostenim nu numai pentru virtuțile trupeşti, 
ci şi pentru cele care pot curăţi omul nostru cel dinlăuntru. 
Căci ce folos va avea cel ce-şi păzeşte trupul feciorelnic, 
dacă sufletul şi-l lasă să se desfrâneze cu dracul neascul- 
tării? Sau cum se va încununa cel ce s-a înfrânat de la lă- 
comia pântecelui şi de la toată pofia trupească, dar n-a 
avut grijă de închipuirea de sine şi de iubirea de slavă şi n- 


“4 Ca exemplu de învățătură experimentală despre ascultare, trimitem la 
capitolul cu pricina din Scară. 

a răbdat nici cel mai mic necaz, care e măsura cu care se 
va măsura lumina dreptăţii celor ce au împlinit faptele 
dreptății în duh de smerenie? 


Sfinții Părinți au cunoscut, atât pe baza mărturiilor 
biblice cât şi din experienţa lor personală, că sfințenia 
constituie o unitate a tuturor virtuţilor, o plinătate a lucrării 
duhovnicești. Precum într-un lanţ inelele sunt legate unul de 
altul, tot aşa şi în sufletul Sfântului e cu neputinţă de 
întâlnit vreun rău. Sufletul este unitar şi de aceea ori este tot 
sănătos, ori o parte a lui boleşte și, prin urmare, tot sufletul 
se împărtăşeşte de boală. De aceea, sufletul Sfinţilor nu este 
de conceput ca putând fi lipsit nici chiar de cea mai mică 
virtute. 

Sfântul Diadoh transferă starea trupului la cea a 
sufletului. După cum trupul se urâțeşte când un mădular al 
său îi este mutilat, tot aşa şi sufletul se hidoşeşte când este 
îmbrăcat cu toate virtuțile, dar îi lipseşte una. lar când una 
din puterile sufleteşti se întinează, întinăciunea trece la 
întregul suflet. În acest cap, Sfântul Părinte vrea să 
sublinieze exact această nevoie de dobândire a tuturor 
virtuţilor. Insistă mai ales asupra smerenie! şi a răbdării ce 
izvorăşte din ea în diferitele nedreptăți întâlnite. Mulțumită 
răbdării, Dumnezeu va acoperi toate căderile noastre, şi va 
plini lipsurile “faptelor dreptăţii” la judecata viitoare”. 


* Sfântul Diadoh pune în acest cap pe lucrătorii virtuţii într-o 
frământare folositoare, deoarece mulți dintre aceștia nu pot să prezinte 
armonia zidirii tuturor virtuţilor. 

capul 43 


Cei ce se nevoiesc trebuie să urască toate patimile 
neraționale în aşa fel, încât să ajungă ura faţă de ele o 
adevărată obişnuință. Dar înfrânarea de mâncări trebuie 
să o păzească în aşa fel, ca să nu câştige careva vreo 
scârbă faţă de vreuna din ele. Acesta ar fi un lucru vrednic 
de osândă şi cu totul drăcesc. Căci nu ne înfrânăm de la ele 
fiindcă ar fi vrednice de ocară (să nu fie), ci, ca depăr- 
tându-ne de multele mâncări, să pedepsim cu dreaptă mă- 
sură mădularele aprinse ale trupului; apoi, ca să avem 
destul prisos ca să-l putem da săracilor, drept semn al 
dragostei adevărate. 


Fiecare virtute este o deprindere, o aşezare 
statornică a unui bine, a unei porunci a lui Hristos. De 
aceea, şi Marele Vasilie spune: “măsura virtuții e ura față 
de păcat”. Tot aşa şi Sfântul Diadoh ne îndeamnă să 
ajungem la ura față de orice poftă trupească şi iraţională. 
Deoarece luptătorul se sileşte întotdeauna pe sine însuşi, 
există pericolul să urască din motive de înfrânare mâncările 
de care se fereşte. De aceea, e nevoie să nu se lase târât de 
repulsia lăuntrică, ci să se afle mereu în marginile cunoş- 
tinţei cu care lucrăm înfrânarea şi care, în ultimă analiză, o 
săvârşim pentru a domol fierbinţeala trupului. Ca o urmare 
logică sau ca intenție bună, ascetul poate să cugete că ceea 
ce el refuză din motive de înfrânare nu va defăima, ci va da 
la săraci. Într-adevăr, a reduce cheltuielile proprii de dragul 
altora este un semn al adevăratei iubiri“€. 


% Acest cap a fost scris împotriva maniheilor epocii Sfântului Diadoh 
care considerau anumite mâncăruri ca păcătoase. In acelaşi timp, a vrut 

capul 44 


A mânca -şi a bea din toate cele puse înainte, 
mulțumind lui Dumnezeu, nu este ceva care se împotriveşte 
canonului cunoştinței. Căci toate, zice, erau bune foarte. 
Dar a te înfrâna cu bucurie de la cele multe şi dulci este un 
lucru şi mai potrivit cu dreapta socoteală şi cu cunoştinţa. 
Însă n-am putea disprețui cu bucurie lucrurile dulci de aici, 
dacă n-am gusta cu toată simțirea şi încredințarea dulceața 
lui Dumnezeu. 


În acest cap, Sfântul Diadoh îl urmează pe Sfântul 
Pavel care rânduieşte creştinilor să mănânce fără deosebire 
din cele puse înainte (1 Cor. 10, 27-31), fiindcă toate sunt 
“bune foarte”. În ciuda acestor lucruri însă, ceea ce face 
mâncările bune şi băuturile plăcute, fără pericol din punct 
de vedere duhovnicesc, este mulţumirea adusă din suflet lui 
Dumnezeu. Împărtăşirea din ele nu se opune canonului 
cunoştinței atunci când se face astfel. Dacă însă din suflet 
lipseşte mulțămirea, mâncările plăcute vatămă, mai puțin, 
desigur, decât dacă aceleaşi mâncări le-am alege singuri 
după criteriile poftei proprii. 

Totuşi cel mai plin de cunoştinţă şi de discernământ 
este a se înfrâna omul şi de la mâncările şi băuturile plăcute 
puse înainte-i. E absolut sigur însă că e cu neputinţă să se 
înfrâneze cineva fără silire şi cu mulțumire, dacă sufletul nu 
gustă cu simţirea duhovnicească dulceaţa lui Dumnezeu. 
Dumnezeiescul Diadoh nu fără motiv spune că: “disprețuim 
cu bucurie lucrurile dulci de aici”. Aceasta deoarece cu 
silire, din frica de Dumnezeu şi pentru sporul nostru 


să îndepărteze o imperceptibilă atitudine “vrăjmaşă” a monahilor 
ortodocși față de alimente. 

duhovnicesc, ne înfrânăm, însă nu “cu bucurie”. Oamenii 

cu adevărat duhovniceşti au deplina experiență a acestor 
aie A i aaa 47 

observaţii ale Sfântului Diadoh . 


+ Într-adevăr “cel ce gustă din cele nădăjduite leapădă pe cele prezente 
că întreaga sa poftă a deșertat-o întru acelea”. 

capul 45 


Precum trupul îngreunat de mulțimea mâncărilor 
face mintea molâie şi greoaie, tot aşa, când e slăbit de prea 
multă înfrânare, face partea contemplativă a sufletului 
posomorâtă şi neiubitoare de cunoştinţă. Deci mâncările 
trebuie să se potrivească cu starea trupului. Când trupul e 
sănătos, trebuie să fie chinuit atât cât trebuie, iar când e 
slăbit, să fie îngrijit, dar cu măsură. Căci cel ce se 
nevoieşte nu trebuie să-şi slăbească trupul decăt atâta cât 
trebuie ca să-i înlesnească lupta, ca prin ostenelile trupului 
şi sufletul să se curățească după cuviinţă. 


Constituie o experiență comună a asceţilor rezultatul 
postului fără discernământ şi fără înțelepciune, care îl 
vatămă pe monah întocmai ca şi multa mâncare. Mintea se 
întunecă în ambele situații. De aceea, mâncarea trebuie 
armonizată cu stările trupului. Sfântul Diadoh cunoştea bine 
toate schimbările trupului ce se ivesc din înfrânare sau din 
mâncări, care influenţează imediat asupra sufletului şi, de 
aceea, încearcă să-i păzească pe asceți de vătămarea celor 
două extreme. Întotdeauna echilibrul e folositor, adică 


“măsura e cea mai bună”. 


*% Discuţia despre calea de mijloc a înfrânării de la mâncăruri a fost 
întotdeauna o durere de cap a asceţilor. 


i În Ec, 

capul 46 


Când dracul slavei deşarte se aprinde puternic 
împotriva noastră, luând ca motiv venirea vreunor fraţi sau 
a oricărui alt străin la noi, bine este să lăsăm cu acest 
prilej ceva din asprimea dietei noastre obişnuite. Prin 
aceasta vom face pe drac să plece fără ispravă, ba mai 
degrabă plângându-și încercarea neizbutită. Totodată vom 
împlini cu dreapta judecată legea dragostei, păzind în 
aceeaşi vreme taina înfrânării nedezvăluită, prin pogoră- 
mântul ce l-am primit. 


După cum toate patimile sunt mişcate de obicei de 
satana, tot aşa şi în cazul postitorilor sau al celor ce se 
înfrânează, el aprinde patima slavei deşarte, pentru a-i face 
să-şi arate nevoinţa lor cu prima ocazie a vizitei fraților sau 
a altora, Pentru a alunga, aşadar, acest fel al diavolului 
slavei deşarte, Sfântul Diadoh îndeamnă părăsirea rânduielii 
obişnuite a dietei noastre. Astfel se ating trei scopuri: 
demonul e alungat, iubirea e plimtă şi fapta postului nostru 
rămâne ascunsă. Aceasta e măsura de aur a comportării într- 
o astfel de situaţie”. 


capul 47 


Postul are în sine laudă, dar nu la Dumnezeu. Căci 
este numai o unealtă, ducând spre cumpătare pe cei ce 
vreau. Deci cei ce se nevoiesc nu se cade să se fălească cu 
el, ci să aștepte numai cu credință în Dumnezeu sfârşitul 


* În Pateric se pot întâlni numeroase situații de purtare înţeleaptă 
pentru ascunderea postului, împlinirea canonului iubirii şi paza față de 
slava deşartă. 

după care o doresc. Căci meşterii nici unui meşteşug nu se 
laudă cu uneltele lor, ca şi când ar fi rezultatul meşteşu- 
gului lor, ci aşteaptă fiecare să isprăvească lucrul de care 
s-a apucat, ca din el să arate destoinicia meşteşugului lor. 


Oamenu sunt supuşi, desigur, înşelării şi mulți 
rătăcesc în diferite lucruri. O formă de înşelare este şi 
identificarea mijloacelor cu scopul. Aceasta li se întâmplă 
adesea şi asceților, anume să identifice mijloacele ascetice 
cu scopul sau să izoleze mijloacele şi să le transforme în 
scop. Sfântul Diadoh semnalează acest pericol în capul de 
față. Ispita de a se lăuda cu faptele ascetice se află mereu 
lângă cei ce se luptă, una dintre ele, foarte necesară, fund 
postul. Sfântul Diadoh restrânge aici folosul postului la 
feciorie, în timp ce lucrarea lui are un caracter general. Într- 
adevăr, Sfinți Părinți au închinat umne întregi acestei 
virtuți. Oricum, fecioria, a trupului şi a duhului, deoarece 
depinde şi de alți factori şi în principal de harul lui 
Dumnezeu, nu se dobândeşte decât cu timp şi osteneală 
multă, şi de aceea laude pentru postirile noastre constituie 
neînţelepție”. 


capul 48 


Precum pământul udat cu măsură face să răsară cu 
cel mai mare spor sămânța curată semănată în el, dar 
inecat de multe ploi aduce numai spini şi mărăcini, aşa şi 
pământul inimii, de vom folosi vinul cu măsură, va scoate 
la iveală, curate, semințele ei fireşti, iar pe cele semănate 
de Duhul Sfânt în ea le va face să răsară foarte înfloritoare 


5 O cauză a descreştinării oamenilor şi, în general, a decăderii morale a 
oamenilor în toate straturile Bisericii este disprețuirea postului. 

şi cu mult rod; dar de o vom scălda în multă băutură, va 
preface în spini şi mărăcini toate gândurile ei. 


În acest cap, Sfântul Diadoh exprimă cugetul 
sobornicesc al Bisericii. Folosirea vinului nu e rea, ci reaua 
lui folosire. Întrebuinţarea lui echilibrată spre slava lui 
Dumnezeu lasă lucrarea duhovnicească a sufletului 
neatinsă. Semințele fireşti continuă să rodească şi lucrarea 
Sfântului Duh nu este împiedicată în a dărui sufletului 
luptătorului sporirea “roadelor” Lui. Depăşirea măsuri la 
vin, dimpotrivă, aduce gânduri murdare, pe care Sfântul 
Diadoh le aseamănă cu mărăcinui şi cu buruienile, împru- 
mutând din natură o imagine duhovnicească asemănă- 
toare”l. 


capul 49 


Când mintea noastră înoată în valurile băuturii, nu 
numai că vede în somn cu patimă chipurile zugrăvite de 
draci, ci îşi plăsmuieşte şi în sine anumite vederi frumoase, 
îimbrățişând cu foc nălucirile sale, ca pe nişte amante. Căci 
înfierbântându-se mădularele ce servesc la împreunarea 
trupească de căldura vinului, mintea e silită să-şi înfățişeze 
vreo umbră plăcută a patimei. Se cuvine deci ca, folosindu- 
ne de dreapta măsură, să ne ferim de vătămarea ce vine din 
lăcomie. Căci dacă nu s-a născut în minte plăcerea, care să 
O împingă spre zugrăvirea păcatului, ea rămâne întreagă 
lipsită de năluciri şi, ceea ce-i mai mult, neafemeiată. 


5! Nici unul dintre Sfinţii Părinţi nu a vorbit sau a scris împotriva 
folosirii cu măsură a vinului pe care Domnul Iisus l-a binecuvântat în 
Cana atunci când Maica Sa a spus: “nu mai au vin”. 

Cele spuse în capul 48, 49 şi 50 despre folosirea 
vinului şi a băuturilor au o unitate lăuntrică. Sfântul Diadoh 
dă cu un discernământ adânc, izvorât din experiența 
duhovnicească, soluţiile corespunzătoare pentru înălțarea 
neîmpiedicată a sufletului. Arată cu precizie consecinţele 
fiecărei lucrări a omului, prin urmare şi a folosirii vinului, 
ferind de extreme desigur, dar şi descoperind cu amănun- 
țime rezultatele consumului de vin. 

În starea de trezvie, din pricina aprinderilor trupului 
cauzate de folosirea în exces a vinului, mintea e predată 
imaginațiilor erotice desfrânate, care în vreme de somn sunt 
întreținute fără voie de demoni, când patima trupească nu a 
fost încă mortificată. De aceea, toți Sfinţii Părinți spun cu o 
gură: “tânărul să nu guste deloc vinul”. Desigur că nu 
numai vinul produce aţâțarea curviei. Este şi excesul de 
mâncare şi odihna trupului, precum şi alţi factori psihoso- 
matici despre care au scris dumnezeieştii Părinți. 

În tot cazul, este fundamental să cunoaştem în linii 
generale că, atunci când nu e influenţată de materie, mintea 
“rămâne întreagă hpsită de năluciri şi, ceea ce-i mai mult, 
neafemeiată”""?. 


52 Înţelepciunea în Duhul Sfânt a Dascălilor Bisericii constă în 
înţeleapta rânduială a bunurilor în petrecerea vieții celei întru Hristos. 


11:4 

Medicii 


capul 50 


Cei ce vor să-și înfrâneze părțile trupului care se 
umflă, nu trebuie să umble după băuturile drese, pe care 
meşterii acestei născociri le numesc aperitive, fiindcă 
deschid drumul spre pântece belşugului de mâncări. Căci 
nu numai calitatea lor e vătămătoare pentru trupurile celor 
ce se nevoiesc, ci şi însăşi amestecarea lor prostească ră- 
neşte foarte tare conștiința temătoare de Dumnezeu. Ce-i 
lipseşte doar vinului, ca să fie muiată asprimea lui prin 
amestecarea cu felurite dulcegării? 


Din acest cap se vede că în epoca Sfântului Diadoh 
se preparau diferite băuturi în amestec, pe bază de vin, 
numite aperitive, folosite pentru stimularea poftei. Probabil 
că au băut din ele monahii care n-au dobândit încă simţire 
duhovnicească, astfel încât să simtă paguba sufletească pe 
care o produc aceste băuturi. De aceea, insistă asupra 
atenţiei pe care trebuie s-o aibă monahii, cărora le scrie să 
se ferească de aceste preparate, fundcă ele sunt atât de 
potrivnice conştiinţei care aduce lucrarea dumnezeiască. 
Într-adevăr, antinomia constă în aceea că, în timp ce 
monahii depun eforturi să depăşească toată scara plăcerilor 
trupeşti, prin folosirea aperitivelor pentru sporirea îndulcirii 
fac tocmai contrariul. În continuare, le reaminteşte de 
întrebuințarea cu măsură a vinului, care conţine toate cele 

necesare pentru folosire. Prin urmare, sub nici un motiv 
vinul să nu fie stricat prin amestecare cu alte elemente“?. 


capul 51 


Domnul nostru lisus Hristos, învățătorul acestei 
sfințite vieţuiri, a fost adăpat cu oțet în vremea patimilor de 
către cei ce slujeau poruncii diavoleşti, ca să ne lase (imi 
pare mie) o pildă învederată despre dispoziția ce trebuie să 
o avem în timpul sfinţitelor nevoinţe. Căci nu trebuie să se 
folosească, zice, de mâncări şi băuturi dulci cei ce se luptă 
împotriva păcatului, ci să rabde mai degrabă, fără şovăire, 
acreala şi amărăciunea luptei. Dar s-a mai adăugat și isop 
în buretele ocării ca să ni se arate deplin modul în care ne 
putem curăţi. Căci acreala este proprie nevoinţelor, iar 
curățirea e proprie desăvârşirii. 


Ca şi culme a capetelor ce privesc mâncarea şi 
băutura, Sfântul Diadoh aminteşte de oţetul pe care l-a băut 
Domnul, dându-ne în chip simbolic o învățătură: nu numai 
că trebuie să se ferească de orice fel de plăcere toţi cei care 
se luptă împotriva păcatului şi pentru dobândirea virtuților, 
dar trebuie şi să guste cu plăcere din amărăciunea pe care o 
produce războiul împotriva diavolului şi, în general, asceza. 
Dar buretele nu conţinea numai oțet, ci şi fiere (cf. In. 19, 
29). Ca dascăl, deci, al monahilor, Domnul ne învață să 
răbdăm cu bucurie nu doar iuțimea luptelor duhovniceşti, 
simbolizată de oţet, ci şi amărăciunea fierii care simbolic 
curăță sufletul de patimi, potrivit cu psalmul 50 “stropi-mă- 
vei cu isop şi mă voi curăţi; spăla-mă-vei şi mai vârtos 


*% În purtarea.adevăraţilor monahi orice gând pentru prepararea unor 
mâncăruri desfătătoare este cu desăvârşire străin. 

decât zăpada mă voi albi”. Concluzia este conformă cu 
tradiția duhovnicească: folosirea mâncărilor şi a vinului nu 
se împotriveşte vieţii duhovniceşti. În mod corespunzător 
însă cu statura duhovnicească se procedează şi la scăderea 
calității şi a cantității până ce sufletul va fi stăpânit de către 
Duhul Sfânt şi simțirea sa se va preschimba de către harul 
dumnezeiesc. Gustând neîncetat cele duhovniceşti şi înru- 
dite, nu mai doreşte mâncănile stricăcioase, şi chiar împărtă- 
şindu-se de ele nu simte, ca ceilalți, dulceaţa lor. Până 
atunci însă, e bine să ne străduim să depăşim dorinţele iraţi- 
onale, chiar şi nevoind inima”. 


capul 52 


Acum, despre trebuința evitării îmbăierii (publice) 
de către cei duhovniceşti. 

Nimeni n-ar putea spune că a te duce la baie este un 
păcat sau străin de rațiune. Totuşi, ținând seama de 
cuviința înfrânării, eu cred că a te abține de la aceasta este 
şi bărbăteşte şi mai cu seamă firesc celui cumpătat. Pentru 
că astfel nici o îmbăiere care aduce desfătare nu va moleşi 
trupul nostru şi nici nu va readuce în minte pe Adam în 
ruşinoasa goliciune, încât să ne îngrijorăm de frunzele lui 
spre a ne acoperi şi noi goliciunea ruşinii; aceia, mai ales, 
care, indepărtându-ne de mai-nainte prin castitatea 
trupului nostru de stricăciunea acestei vieți, ne învață să 
fim uniţi cu frumusețea cumpătării. 


Se minunează oricine de discernământul “bine deo- 
sebitor” al Sfinților Părinţi, care sub iluminarea Sfântului 


*4 Întotdeauna icoana Răstignirii a fost înfăţişată de către Sfinţii Părinți 
ca principalul exemplu de urmat pentru călugări. 

Duh, evită extremele şi dau soluții adevărate diferitelor 
probleme duhovniceşti. Problema îmbăierilor publice se 
pune, desigur, pentru monahi, către care se adresează 
Sfântul Diadoh. Îmbăierea, în ea însăşi, nu este nici 
iraţională, nici păcătoasă. Dar nu e şi cea mai indicată. 
Pentru monahi, care tind spre desăvârşire, folosirea băii 
publice nu se potriveşte cu lupta lor care se deosebeşte prin 
acrivia faptelor. 

Oricât ar părea de ciudată această concepţie pentru 
vremea noastră, totuşi este sigur că experiența generală 
arată că îmbăierea este cu scădere pentru virtutea întregii 
înțelepciuni a monahilor, care se înțelege ca “feciorie 
ncîntinată” deoarece nu-i “moleşeşte acea desfătare 
umedă”. | 

Cât despre goliciune trebuie să spunem că, dacă ne- 
am găsi în starea de dinainte de cădere, nici nu s-ar mai 
pune problema, deoarece nu ar exista răutatea şi 
împătimirea, după cum vedem şi la prunci. După cădere a 
intrat în om răutatea şi ruşinea ce vine din ea. Aşa şi-a cusut 
omul “frunzele de smochin”, conform Scripturii, la care se 
referă Sfântul Diadoh, care consideră vătămarea pricinuită 
de îmbăiere analogă cu modul viețuirii dinainte. Cu cât mai 
pătimaşă a fost, cu atât mai vătămătoare e îmbăierea””. 


capul 53 


Nimic nu te împiedică să chemi doctorul la vreme 
de boală. Căci trebuia ca experiența omenească să dea 
odată naştere acestui meşteşug. De aceea au şi existat 


* Pentru ca cineva să priceapă cuvintele Sfântului Diadoh despre 
îmbăieri trebuie să dobândească simțirea fecioriei neîntinate. Fără 
această simţire cele spuse aici vor fi considerate absurde. 

leacurile, mai înainte de a fi aflate. Dar nu trebuie să ne 
punem nădejdea vindecării în ei, ci în lisus Fristos, 
Mântuitorul şi Doctorul nostru cel adevărat. lar aceasta o 
spun celor ce urmăresc ţinta înfrânării în chinovii şi în 
cetăți, pentru faptul că nu pot să aibă neîncetat credința 
lucrătoare prin dragoste, datorită împrejurărilor ce li se 
întâmplă; dar şi pentru ca să nu cadă în slava deşartă şi în 
ispita diavolului, din care pricini unii dintre ei se laudă 
adeseori că nu au trebuință de doctori. Dacă însă cineva îşi 
duce viaţa retrasă în locuri mai pustii, numai între doi sau 
trei fraţi de acelaşi fel, să se lase pe sine cu credință numai 
în grija Domnului, care ne lămăduieşte toată boala şi toată 
neputința, în orice pătimire ar cădea. Căci după Domnul, îi 
ajunge pustia ca să-l mângăie în boala lui. Fiindcă unul ca 
acesta nu e lipsit niciodată de lucrarea credinţei, nici nu 
are prilej să se fălească cu virtutea răbdării, ci se foloseşte 
de pustie ca de o bună acoperitoare. De aceea, 
“sălăşluieşte Domnul în casă pe cei ce viețuiesc în 
singurătate”. 


Și în acest cap domneşte discernământul. Monahii 
pot să recurgă la medici când sunt bolnavi. Dar fiindcă “nu 
toate bolile sunt ale firii, ci sunt şi biciuri ale lui 
Dumnezeu”, şi fiindcă Dumnezeu ştie dinainte în amănunt 
cele trebuincioase pentru mântuirea noastră, nu trebuie să 
ne punem nădejdea vindecării în medici, ci în El. De ce e 
permisă atunci mergerea la doctori? Pentru neputinţa cre- 
dinţei noastre şi pentru acoperirea noastră dinspre războiul 
slavei deşarte pe care îl stârneşte diavolul. 

Sfântul Diadoh e limpede. Distinge două categorii 
de monahi: cei din chinovie sau care viețuiesc în oraşe — 
până în veacul al V-lea existau monahi ce se nevoiau în 
cetăți — şi cei ce vieţuiau în pustie singuri sau împreună cu 

2-3 frau nevoitori. Primii sunt mai slabi în credință decât 
ceilalți deoarece prin petrecerea împreună cu oamenii li se 
întrerupe legătura lor cu Dumnezeu. Printre altele se 
primejduiesc şi să cadă în slavă deşartă dacă nu apelează la 
cei mai apropiaţi doctori. 

Pustnicii însă, au tăiat orice legătură de ajutor din 
partea oamenilor, s-au dat lui Dumnezeu sufleteşte şi 
trupeşte şi trăiesc cu lucrarea necurmată a credinței prin 
iubire. Prin urmare, şi în caz de boală, nădejdea tămăduirii 
lor şi-o pun în întregime în Domnul. Folosesc însă ca 
acoperitoare a virtuții răbdării lor pustia, ferindu-se de 
săgețile slavei deşarte pe care le trage diavolul. 

“Cei ce locuiesc în singurătate” (monotropi) sunt 
numiți monahii, spre a fi deosebiți de laicii “politropi” și cu 
multe griji. Pe aceia, aşadar, îi aşează Domnul “în casă”, în 
sihăstrii şi îi îngrijeşte ca un Tată iubitor, cu contemplații 
duhovniceşti şi cu iubire arzătoare pentru Dumnezeu şi 


56 
pentru oameni . 


* Deosebirea formelor de însingurare, cinstirea gradului lor de duhov- 
nicie şi posibilitățile pe care le are fiecare formă este deosebit de 
folositoare. 

capul 54 


Când din pricina unor boli trupeşti ce ni se 
întâmplă, ne scârbim de noi înşine, trebuie să ştim că 
sufletul nostru este încă rob poftelor trupului. De aceea, 
doreşte el fericire pământească şi nu vrea să se despartă de 
bunătățile vieţii, ci socoteşte un mare neajuns să nu se 
poată folosi, din pricina bolilor, de frumusețile vieţii. Dar 
de va primi cu multumire supărările bolii, va cunoaşte că 
nu e departe de hotarele neprihănirii. Drept aceea, atunci 
şi moartea o aşteaptă cu bucurie, ca fiind mai degrabă 
pricină a vieţii adevărate. 


Cum este posibilă cercetarea măsurii în care sufletul 
este sănătos, nepătimaş, mai presus de patimile trupeşti, 
nerobit, liber? Văzând care e starea lui în cazurile diferitelor 
boli. Gradul scârbirii sau al bucuriei măsoară starea lui. Cu 
cât cineva se scârbeşte de durerile sale trupeşti, pe atât e 
iubitor de plăcere. Durerea trupului, desigur, este o energie 
pe care sufletul o gustă ca atare, dureros. Dacă însă sufletul 
dintr-o neştiință îndelungată, s-a obişnuit să fie iubitor de 
plăcere, atunci el îşi găseşte savoarea în plăcerile simţurilor 
şi fuge de reaua pătimire, fiind vădit că boleşte de iubirea 
de plăcere. Sufletul care, dimpotrivă, s-a obişnuit prin 
cunoştinţa duhovnicească să-şi găsească plăcerea în simţi- 
rile fără de plăcere, se află în stare de sănătate duhovniceas- 
că, este nepătimaş şi doreşte însăşi moartea pentru a se 
muta la viaţa cea adevărată. 


125 


O SUTĂ DE CAPETE DESPRE CUNOȘTINȚĂ 


Pentru ca cineva să poată constata practic cele de 
mai sus, precum şi toate celelalte realități duhovniceşti 
trebuie să dobândească experienţe duhovniceşti, aşa cum au 
avut toţi creştinii sfinţiți. Doar atunci când îşi mută cineva 
viețuirea în ceruri, când trăieşte în iubire dumnezeiască, 
când nu trăieşte singur, ci trăieşte în el Hristos şi el în 
Hnistos, atunci poate prin experienţă să înţeleagă învățătura 
Sfântului Diadoh din acest cap”. 


capul 55 


Sufletul nu va dori să se despartă de trup până nu-şi 
va pierde orice plăcere pentru lumea de aici. Căci toate 
simțurile trupului se împotrivesc credinţei, fiindcă ele sunt 
numai pentru lucrurile de acum, iar aceea vesteşte măreția 
bunurilor viitoare. Se cuvine deci ca cel ce se nevoieşte să 
nu se gândească niciodată la pomi cu ramuri bogate şi 
umbroase, la izvoare cu ape curgătoare, la grădini felurite 
şi înflorite, la case împodobite şi la petreceri cu rudeniile; 
de asemenea, să nu-şi amintească de ospețele care s-ar 
întâmpla la praznice, ci să se folosească numai de cele 
strict trebuincioase cu toată mulțumirea, iar încolo să soco- 
lească viața ca o cale străină, pustie de orice plăcere tru- 
pească. Căci numai strâmtorând astfel cugetarea noastră, o 
vom îndrepta întreagă pe urmele vieții veşnice. 


Deoarece Sfântul Părinte a vorbit la sfârşitul capului 
precedent despre dorinţa sufletului de a muri din pricina 
nepătimirii sale, în capul de faţă revine asupra problemei 
pentru a o lămuri. Se ştie că sufletul are o ființă unitară. Nu 


* Sfinţii Părinţi, când se îmbolnăveau, se bucurau deoarece se găseau 
pe treapta ascetică a relei pătimiri. 

ajunge, aşadar, să fie deasupra plăcerilor trupeşti pentru a 
dori moartea ca slobozire către viața cea adevărată. Trebuie 
să fie şi “strâmtorat”. Adică să nu fie împrăştiat către cele 
dinafară prin frumuseţile naturii sau ale artei — “case 
împodobite” — şi, mai ales, prin întâlnirea cu rudeniile şi 
participarea la petreceri, care toate aduc împrăştierea minții. 

Dacă sufletul nu s-a izbăvit de energiile care i se 
transmit prin simţuri, este cu neputinţă să dorească să se 
despartă de trup pentru viața cea veşnică. Sfântul Diadoh se 
găseşte şi prin învăţătura din acest cap în curentul tradiției 
duhovniceşti a  monahismului. Deşi arată vrednicia 
frumuseţii firii înconjurătoare, subliniază nevoia îndepăr- 
tării din minte a imaginilor şi a chipurilor amintind trebu- 
inţa de a avea un cuget neîmprăştiat”€. 


capul 56 


Că vederea, gustul şi celelalte simţuri slăbesc 
ținerea de minte a inimii, când ne folosim de ele peste 
măsură, ne-o spune cea dintâi, Eva. Căci până ce n-a privit 
la pomul oprit cu plăcere, îşi amintea cu grijă de porunca 
dumnezeiască. De aceea, era acoperită de aripile dragostei 
dumnezeieşti, nedându-şi seama din această pricină de 
goliciunea ei. Dar când a privit la pom cu plăcere şi s-a 
atins de el cu multă poftă şi în sfârşit a gustat din rodul lui 
cu o voluptate puternică, îndată s-a pătruns de dorința 
după împreunarea trupească, aprinzându-se de patimă prin 
faptul că era goală. Și astfel toată pofta ei şi-a întors-o spre 
gustarea lucrurilor de aici, amestecând, din pricina fruc- 


% Editorii textului grecesc, Ed. des Places și P. Hristou, consideră că 
descrierea Sfântului Diadoh despre izvoarele bine curgătoare 
corespunde obiceiurilor din Foticeea. Probabil. 

tului plăcut la vedere, în greşeala ei şi greşeala lui Adam. 
De atunci, cu anevoie îşi mai poate omul aduce aminte de 
Dumnezeu, sau de poruncile Lui. Deci noi, privind pururea 
în adâncul inimii noastre cu necontenita pomenire a lui 
Dumnezeu, să petrecem în această viață înșelătoare ca 
nişte lipsiți de vedere. Căci e propriu înțelepciunii duhov- 
niceşti să păzească pururea neiînaripat dorul privirilor. La 
aceasta ne îndeamnă şi mult încercatul Iov, zicând: “Inima 
mea nu s-a luat după ochii mei”. Lucrul acesta este cu ade- 
vărat semnul celei mai de pe urmă înfrânări. 


Constituie un loc comun faptul că folosirea 
exacerbată a celor cinci simţuri produce o preschimbare în 
mai rău a sufletului feciorelnic. Are importanță doar ceea ce 
Sfântul Diadoh sublimază: Eva a fost prima care a pătimit 
şi prima care a fost învățată şi, prin urmare, aşa se explică 
proveniența “metafizică” şi puterea înclinației către cele 
sensibile. Adică, în firea primilor zidiți a pătruns împă- 
timirea care a fost transmisă ca moştenire întregului neam 
omenesc. Şi astfel, prin înşelare, firea a fost îmbolnăvită. 
Aşa se adevereşte cuvântul clasic: “din vedere se naşte 
dragostea”, ce formează experienţa generală a oamenilor. 

Aşadar în faţa acestei legi a păcatului, la fel ca toţi 
Sfinții Părinţi, şi Sfântul Diadoh învaţă că e nevoie de 
atenție în ceea ce priveşte vederea. Adresându-se mona- 
hilor, arată ca mijloc de prevenire a pericolului ce se naşte 
din vedere întoarcerea minţii în adâncurile inimii însoţită de 
pomenirea neîncetată a lui Dumnezeu. Este vorba în mod 
clar de rugăciunea minţii care se întâlneşte şi în alte capete 
ale dumnezeiescului Părinte. 

Subliniind puterea vederii ca intrare a păcatului în 
suflet, Sfântul Diadoh rânduieşte ca cel ce iubeşte lepădarea 
de lume să umble ca un lipsit de vedere. Lucrul acesta nu 

este valabil, desigur, pentru toate stările duhovniceşti. 
Pentru că oamenii se găsesc pe o scară cu diferite trepte de 
nepătimire şi împătimire. Atitudinea necesară față de peri- 
colul ce se naşte din vedere o arată Sfântul Isidor Pelu- 
siotul, tâlcuind cuvintele “din vedere”: “dacă văzând, nu 
iubește sau iubind, nu vede”. 
Într-adevăr răul nu se găseşte în afară, ci în lăuntrul 
sufletului. Până la tămăduirea patimilor e nevoie de atenție 
şi păzirea de diferitele stârniri exterioare sau lăuntrice. Apoi 
se împlineşte cuvântul Apostolului “toate sunt curate pentru 
cei curați” (Tit 1, 15). Fraza: “e propriu înțelepciunii du- 
hovniceşti să păzească pururea neînaripat dorul privirilor” 
aminteşte de “iubirea înaripată” din mitologia greacă. 
Această “înaripată”, noi însă trebuie să o dobândim fără 
pericol, adică în mod neînaripat, neprimind săgețile ei”. 


59 Într-adevăr “iubirea din vedere”, dorința de a vedea chipuri frumoase 
constituie mărturia împătimirii şi semnul că mintea este revărsată prin 
simțuri către lume, potrivit Marelui Vasilie. 

capul 57 


Cel ce petrece pururea în inima sa e departe de 
toate lucrurile frumoase ale vieţii. Căci umblând în duh, nu 
poate cunoaşte poftele trupului. Unul ca acesta făcându-şi 
plimbările în cetatea întărită a virtuţilor, le are pe acestea 
ca păzitori la porțile cetăţii curăţiei. De aceea, uneltirile 
dracilor împotriva lui rămân fără reuşită, chiar dacă ar 
ajunge săgețile poftei josnice până la ferestrele firii. 


Deoarece în capul precedent dumnezeiescul Diadoh 
a pus problema curăției şi a arătat diferitele mijloace de 
apărare în faţa săgeților vrăjmaşului, acum reia mai pe larg 
consecințele afirmațiilor sale legate de adâncirea “în 
adâncurile inimii”. Asemănând locul inimii cu o cetate 
înconjurată de ziduri în care mintea se mişcă în siguranţă, 
adevereşte faptul că maşinaţiile felurite ale demonilor se 
dovedesc neputincioase mulțumită virtuților care păzesc 
porțile. 

Se vede, aşadar, că cea mai sigură cale pentru 
păzirea fecioriei sufletului este afundarea minții în inimă, 
unde se găsesc “ascunse toate vistieriile înțelepciunii şi ale 
cunoștinței” (Col. 2, 3). Cu simțirea frumuseţii lăuntrice se 
combate frumuseţea exterioară. Găsindu-se cineva înlăun- 
trul său, potrivit tradiției duhovniceşti, simte că “umblă” în 
Duhul Sfânt nefiind influențat de pofte trupeşti şi de 

plăceri, chiar dacă momelile vrăjmaşului — săgețile pentru 
stârnirea poftelor trupeşti — ajung “până la ferestrele firii”, 
adică ating simțurile trupeşti prin intermediul cărora începe 


războiul gândurilor“. 


capul 58 


Când sufletul nostru începe să nu mai pofiească 
lucrurile frumoase ale pământului, se furişează de cele mai 
multe ori în el un gând de trândăvie, care nu-i îngăduie să 
stea cu plăcere nici în slujba cuvântului şi nu-i lasă nici 
dorinţa hotărâtă după bunurile viitoare; ba îi înfăţişează şi 
viața aceasta trecătoare ca neavând nici un rost şi fiind cu 
totul incapabilă de vreo faptă vrednică de-a fi numită 
virtute, şi însăşi cunoştinţa o disprețuiește, ca pe una ce a 
fost dată şi altor mulţi oameni, sau ca pe una ce nu ne 
făgăduieşte nimic desăvârşit. De această patimă moleşi- 
toare şi aducătoare de toropeală vom scăpa de ne vom ține 
cu tărie cugetul nostru între hotare foarte înguste, căutând 
numai la pomenirea lui Dumnezeu. Căci numai întorcându- 
se astfel mintea la căldura ei, va putea să se izbăvească 
fără durere de acea împrăştiere nesocotită. 


Acest cap nu se referă la starea numită în graiul 
ascetic akidie. Potrivit Sfinţilor Părinţi akidia este rezultatul 
întreruperii contactului sufletului cu Dumnezeu. În afară de 
aceasta, constituie şi o lucrare demonică, care, spre deose- 
bire de diferitele patimi pe care demonii le stârnesc separat, 
una câte una, stăpâneşte întregul suflet pe care îl paralizează 
cu adevărat. În această situaţie, cel aflat sub influenţa 
aceasta demonică nu poate să se împotrivească. De aceea şi 


*0 Cap foarte didactic împreună cu cel precedent. 

Sfinți Părinți rânduiesc pentru cel atacat astfel să-şi 
înfăşoare capul cu camilafca şi să doarmă. 

În acest cap însă, Sfântul Diadoh vorbeşte despre 
akidia firească ce exprimă o stare duhovnicească mijlocie a 
sufletului, stare în care, în timp ce s-a izbăvit de cele 
dinafară, totuşi nu s-a încălzit în cele dinăuntru. Sau iarăşi, 
în timp ce având o oarecare căldură, sufletul se răceşte din 
pricina vinovăţiei sale, este doborât de akidia care, para- 
lizând puterile sufleteşti, ca o patimă ucigătoare, face ca 
omul să simtă dispreţ față de toate şi chiar şi pentru cele 
dumnezeieşti. 

Ce legătură au diferitele gânduni cu fiecare din 
dispozițiile sufletului se vede şi din prezentul cap. Faptul că 
sufletul a avut mai înainte căldură duhovnicească e arătat de 
cuvântul: “întorcându-se mintea la căldura ei”. Pentru tămă- 
duire este rânduită “pomenirea lui Dumnezeu” şi păzirea 
“cu tărie a cugetului nostru între hotare foarte înguste”, 
arătându-se prin aceasta că pricina akidiei este uitarea lui 
Dumnezeu şi împrăştierea gândurilor“!. 


capul 59 


Când îi închidem minţii toate ieşirile cu pomenirea 
lui Dumnezeu, ea cere o ocupaţie care să dea de lucru 
hărniciei ei. Trebuie să-i dăm deci pe: „Doamne lisuse”, 
prin care își poate ajunge deplin scopul. “Căci nimenea nu 
numeşte Domn pe lisus, fără numai în Duhul Sfânt”. Dar 
aşa de strâns şi de neîncetat să privească la acest cuvânt în 
cămările sale, încât să nu se abată nicidecum spre niscai 
năluciri. Căci toți aceia care cugetă neincetat la acest 


S! Akidia îi luptă mai ales pe isihaşti. De aceea şi Sfântul loan Sinaitul 
zice: “Akidia a văzut ușa isihastului şi a zâmbit”. 

nume Sfânt şi Slăvit în adâncul inimii, vor putea vedea 
odată şi lumina minţii lor. Pentru că dacă e ţinut strâns în 
amintire, el arde toată pata de pe fața sufletului, printr-o 
simțire puternică. “Căci Dumnezeul nostru este foc mistu- 
itor” ce arde toată răutatea. Ca urmare, Domnul atrage 
sufletul la iubirea puternică a slavei Sale. Căci zăbovind 
numele acela slăvit şi mult dorit prin pomenirea minții în 
căldura inimii, sădeşte în noi numaidecât deprinderea de-a 
iubi bunătatea Lui, nemaifiind nimic care să ne împiedice. 
Acesta este mărgăritarul cel de mult preţ, pe care-l poate 
agonisi cineva vânzând toată averea sa, ca să aibă o 
bucurie negrăită de aflarea lui. 


Din .nou dumnezeiescul Părinte ne dă învățături 
despre rugăciunea minţii şi aproape că desăvârşeşte învă- 
țătura referitoare la ea în linii dense. Învățătura Părinților 
mai vechi şi mai noi despre rugăciunea minții este, în 
fundamentele ei, în desăvârşită armonie cu cele din capul 
59: părăsirea tuturor înțelesurilor şi imaginaţiilor în prima 
fază. Lucrarea minţii, în continuare, concentrată în 
repetarea neîncetată a numelui Domnului lisus, chiar dacă 
se folosesc şi forme mai lungi de patru-cinci cuvinte, 
potrivit altor Părinți, fără să se lepede cele două cuvinte 
principale. Înţelesul frazei: “dar aşa de strâns ... spre niscai 
năluciri””, este comun. Mintea trebuie să vadă şi să înțeleagă 
doar cele două cuvinte. După aceea urmează şi roadele. 
Dacă rugăciunea zăboveşte în inimă împreună cu viaţa 
grijulie şi cu împlinirea poruncilor, se naşte iubirea de 
Dumnezeu şi de aproapele, după ce mai întâi flacăra 
Duhului Sfânt — cu harul Căruia putem să-L numim pe lisus 
Domn (1 Cor. 12, 3) — arde murdăria existentă în suflet. 

De asemenea, există mărturia comună a Sfinţilor 
Părinți că cei ce se îndeletnicesc cu rugăciunea minții “vor 

putea vedea odată şi lumina minţii lor”. Într-adevăr, mintea 
noastră — în care se păstrează cel mai pregnant chipul lui 
Dumnezeu — zidită de Dumnezeu şi eliberată de imaginații, 
de chipuri şi de gânduri murdare, dezlegată de patimile 
sufletului, îşi vede lumina sa firească, curată, întâi zidită, 


strălucind în mod corespunzător prin lucrările nezidite ale 
Duhului Sfânt“?. 


“ Minunat acest cap în care este subliniată atât de autentic vrednicia 
rugăciunii minţii. 

Mânia 


capul 60 


Alta este bucuria începătoare şi alta cea 
desăvârşitoare. Cea dintâi nu e lipsită de lucrarea 
inchipuirii (de năluciri); cealaltă are ca putere smerita 
cugetare. lar la mijlocul lor se află întristarea iubitoare de 
Dumnezeu şi lacrima fără durere. “Căci întru înmulțirea 
înțelepciunii stă spor de amărăciune şi cine-şi înmulțeşte 
cunoştinţa îşi sporeşte suferința ”. De aceea, sufletul trebuie 
imbiat întâi la nevoinţe prin bucuria începătoare, ca apoi 
să fie mustrat şi probat de către adevărul Duhului Sfânt 
pentru relele pe care le-a făcut şi pentru împrăştierile de 
care se mai face vinovat. “Căci întru mustrări, zice, ai 
pedepsit pe om pentru fărădelege şi ai subțiat ca pe o pânză 
de păianjen sufletul lui”. lar după ce mustrarea aceasta va 
fi probat sufletul ca într-un cuptor, acesta va primi bucuria 
fără năluciri, în pomenirea fierbinte a lui Dumnezeu. 


Bucuria este un fenomen duhovnicesc din viaţa 
monahilor şi a creştinilor ce se luptă duhovniceşte. Este 
unul din “roadele Duhului”. Însă în afara bucuriei Sfântului 
Duh, care se dă sufletului curățit de patimile sale păcătoase, 
există şi bucunia firească pe care sufletul o zămisleşte întru 
sine în mod firesc, analog obiectului care-l desfătează şi-l 
mulțumește. Și iarăşi, bucuria care e lucrată de către Sfântul 
Duh, intrând în sufletul ce încă nu e curat, suferă un fel de 

schimbări din partea lucrării patimilor, mai exact a slavei 
deşarte. Acum această bucurie se ia la harţă în minte cu 
lucrările (energiile) slavei  deşarte din închipuire. 
Entuziasme, săltări ale sufletului, încălziri mincinoase ale 
inimii, fenomene extatice, fantasme, schimbări bruşte de 
stare, lacrimi nesănătoase de bucurie, şi altele formează 
caracteristicile începătorilor. Treptat însă tânărul, educat de 
Dumnezeu, acuzându-se pentru păcatele vechi şi pentru 
toate relele pe care încă le face, se întristează după Dumne- 
zeu şi plânge cu lacrimi dulci. Aşa ajunge în starea mijlocie 
a autocunoaşterii nedesăvârşite şi la o anumită măsură de 
smerenie. Şi pe cât se smereşte şi plânge, pe atât sporeşte în 
cunoaştere duhovnicească. După ce Duhul Sfânt educă 
mulți ani sufletul, îl va subția “ca pânza de păianjen” prin 
ispitele ce le îngăduie, îl va curăți şi-i va dărui bucunia 
desăvârşită, “fără nălucirr”, adică smerenia desăvârşită”. 


capul 61 


Când sufletul se tulbură de mânie, sau se 
încețoşează de aburii vinului, sau se supără de o întristare 
grea, mintea nu poate să țină pomenirea lui Dumnezeu 
(oricât de mult s-ar sili). Căci fiind întunecată întreagă de 
furia patimilor, se înstrăinează cu totul de simţirea sa. De 
aceea, lucrul dorit nu are unde să-şi întipărească pecetea 
sa, ca mintea să poarte fără uitare chipul întărit, dat fiind 
că memoria cugetării s-a învârtoşat din pricina asprimii 
patimilor. Dar izbăvindu-se sufletul de acestea, chiar dacă 
lucrul bun a fost furat pentru scurtă vreme de uitare, 
folosindu-se mintea îndată de agerimea ei, se prinde iarăşi 
cu căldură de lucrul acela mult dorit şi mântuitor. Fiindcă 


“ Vezi capitolul Despre plânsul cel de bucurie făcător din Scară. 

are atunci harul însuşi, care cugetă împreună cu sufletul şi 
strigă împreună cu el: “Doamne lisuse Hristoase. Căci 
harul învaţă sufletul cum învață mama copilul, străduindu- 
se împreună cu el să spună numele tată, până când îl aduce 
la deprinderea de a rosti limpede, în loc de orice altă vorbă 
copilărească, numele tatălui, chiar când doarme. De aceea 
zice Apostolul: “Asemenea şi Duhul stă într-ajutor neputin- 
felor noastre. Căci a ne ruga precum trebuie nu ştim, ci 
însuşi Duhul se roagă pentru noi cu suspine negrâăite”. 
Pentru că fiind noi prunci față de desăvârşirea virtuţii, 
avem trebuință numaidecât de ajutorul Lui ca, unind şi 
îndulcind EI toate gândurile noastre cu dulceața Sa, să ne 
putem mişca din toată inima spre pomenirea şi spre dra- 
gostea lui Dumnezeu şi Tatăl nostru. De aceea întru 
Dânsul, cum zice tot dumnezeiescul Pavel, strigăm neînce- 
fat, când suntem călăuziţi de El să numim pe Dumnezeu 
Iată: “Avva Părinte. 


Patimile sunt caracterizate de către Sfinții Părinți ca 
“materii dure”. Sfântul Diadoh cercetează cazul răzvrătirii 
patimilor (mânia, beţia, trândăvia) în legătură cu lucrarea 
rugăciunii lui lisus. Tema cercetată se referă desigur la un 
monah ce lucrează “rugăciunea”, care rugăciune leneveşte 
din pricina lucrării patimilor numite mai sus. Este foarte 
folositor să se înțeleagă în continuare legătura dintre starea 
sufletului şi patimă. lar dacă scurta iritare a patimilor 
întrerupe harul lucrării rugăciunii este evident că inima 
robită patimilor nu poate să simtă rugăciunea pe care o 
poate lucra mintea. Și dacă mintea numai din cauza 
răzvrătirii neregulate a patimilor “se înstrăinează cu totul de 
simţirea sa”, cu cât mai departe se află de simţirea duhovni- 
cească mintea care este stăpânită timp îndelungat de 

patimi? lată unde se află dificultatea rugăciunii: în duritatea 
INIMII. 

Atunci, însă, când mintea neglijează pentru puţin 
rugăciunea lui lisus, poate iarăşi cu uşurinţă să-şi revină, 
chemând numele lui lisus, pe care tainicul rugăciunii minții, 
dumnezeiescul Diadoh, îl numeşte “vânatul acela mult dorit 
şi mântuitor”, ceea ce înseamnă că cineva trebuie să-l 
“vâneze”. 

Prea plină de teologie este tâlcuirea Apostolului 
(Rom. 12, 1), potrivit căreia harul “cugetă împreună şi 
strigă împreună” cu sufletul preadulcele nume al Domnului 
lisus Hristos. Prea plină de gingăşie e şi asemuirea harului 
Duhului Sfânt cu mama care încearcă să-şi învețe pruncul 
să rostească cuvântul “tată”, “până îl aduce la deprinderea 
de a-l rosti limpede”. Fraza “învaţă să cheme numele tatălui 
chiar când doarme” are un înţeles aparte. Exprimă o stare a 
sufletelor sfinte a căror inimă chiar şi în somn repetă cu 
dragoste numele lui Iisus, potrivit cu versetul din Cântarea 
Cântărilor: “eu dorm şi inima mea veghează”. 

Trebuie să stăruim asupra capului 61 pentru a vedea 
cu câtă gingăşie “Sfântul Duh stă în ajutor neputințelor 
noastre” şi cum “Se roagă pentru noi cu suspine negrăite”, 
precum şi ca să cunoaştem câtă nevoie avem de ajutorul Lui 
ca să ne întoarcem la pomenirea lui Dumnezeu şi Tatăl. Şi 
în ce fel? Prin negrăita dulceaţă a Sfântului Duh care va 
aduna toate gândurile noastre într-unul singur, ne va 
conduce şi ne va ajuta să repetăm cu o simţire gingaşă a 
Duhului înfierii noastre: “Avva, Părinte” şi “Doamne 
lisuse” (Rom. 8, 15)%. 


“ Exemplul mamei cu pruncul ca şi chip al îndrumării pline de dragoste 
a sufletului de către har este foarte fericit ales. 

capul 62 


Mânia obişnuieşte, mai mult decât celelalte patimi, 
să tulbure şi să zăpăcească sufletul. Dar uneori îi şi 
foloseşte cât se poate de mult. Căci când ne folosim de ea 
fără tulburare împotriva celor necuvioși, sau într-un fel sau 
altul neînfrânaţi, ca, sau să se mântuiască, sau să se 
ruşineze, prilejuim sufletului un spor de blândeţe: fiindcă 
lucrăm potrivit cu scopul dreptăţii şi al bunătăţii lui 
Dumnezeu. Pe lângă aceasta, adeseori, mâniindu-ne tare 
împotriva păcatului, dăm sufletului vigoare, scăpându-l de 
moleşeală. De asemenea, nu încape nici o îndoială că, 
mâniindu-ne împotriva duhului stricăciunii, când suntem în 
mare întristare şi descurajare, ne aflăm cu cugetul mai 
presus de lauda cea spre moarte. Ca să ne învețe aceasta, 
Domnul s-a mâniat şi s-a tulburat de două ori împotriva 
duhului iadului, deşi făcea toate câte voia cu o voință 
netulburată. Aşa a întors sufletul lui Lazăr în trup. Încât 
mie îmi pare că mânia neprihănită a fost dăruită firii 
noastre de Dumnezeu, care ne-a zidit, mai degrabă ca o 
armă a dreptăţii. Dacă s-ar fi folosit Eva de ea împotriva 
şarpelui, nu ar fi fost robită de plăcerea aceea pătimaşă. 
Astfel, mie mi se pare că cel ce se foloseşte cu neprihănire 
de mânie, din râvna cuvioşiei, se va afla mai cercat în 
cumpăna răsplătirilor, decăt cel ce nu se mişcă nicidecum 
la mânie, pentru greutatea de a se mişca a minții. Fiindcă 
cel din urmă se dovedeşte a nu-şi fi deprins vizitiul să 
stăpânească frânele simţurilor omeneşti. lar celălalt luptă 
strunind caii virtuții şi e purtat în mijlocul bătăliilor cu 
dracii, conducând neîntrerupt cu frica lui Dumnezeu carul 
cel cu patru cai al înfrânării. Pe acesta îl aflăm numit în 
Scriptură, la înălțarea dumnezeiescului Ilie, “carul lui 
Israil”, pentru motivul că Dumnezeu a vorbit întâia oară 

iudeilor despre cele patru virtuţi în chip deosebit. lar cel ce 
s-a hrănit aşa de mult cu neprihănirea a fost înălțat la cer 
pe un car de foc, pentru că s-a folosit, socotesc, de virtuțile 
sale ca de nişte cai, viețuind întru Duhul care l-a răpit pe el 
într-un vârtej de foc. 


Despre mânie şi despre partea irascibilă a sufletului, 
am scris în capul 10. Acum Sfântul Diadoh cercetează și 
din altă latură modul în care lucrează mânia. Și în timp ce 
ne încredinţează că această patimă este cea mai zguduitoare 
dintre toate, tulburând întregul suflet, recunoaşte însă 
folosul ei. Într-adevăr, nici o putere a sufletului nu a fost 
zidită de Dumnezeu fără a fi “bună foarte” şi să împlinească 
un anume scop. Aşa şi mânia, lucrând “potrivit firiv, 
urmăreşte să fie mişcată de către minte în trei situaţii 
concrete: a). împotriva “necuvioşilor” ca să se mântuiască 
sau să se ruşineze; b). împotriva “moleşelii” sufletului; c). 
împotriva “demonului stricăciuni” adică al mâhnirii. 
Trebuie ca şi în aceste cazuri să luăm aminte, aşa cum 
scriem și în capul 10, să nu amestecăm folosirea înţeleaptă 
a mâniei cu izbucnirile ei pătimaşe sau formele ei de 
manifestare mai blândă, din patimă totuşi. Expresia 
Sfântului Diadoh este grăitoare: “folosirea fără tulburare” a 
mâniei. Aceasta înseamnă că judecăm noi mânia, nu suntem 
stăpâniți de ea şi o folosim în mod netulburat, în timp ce 
inima rămâne în starea ei de iubire faţă de cel “necuvios”. 
Câtă vreme mânia se mişcă din iubire pentru Dumnezeu și 
pentru om, atunci se găseşte în lucrarea ei firească bună. 
Chiar dacă nu reuşim întoarcerea şi  pocăinţa 
“necuviosului”, cel puţin îi producem ruşine care înseamnă 
conştientizarea pe termen lung a răului pe care-l face şi, 
prin urmare, poate să se pocăiască. 


142 


FELURILE BUCURIEI - POMENIREA LUI IISUS - MÂNIA 


“Moleşeala” sufletului este, pentru Sfântul Diadoh, 
opusul bărbăției şi o stare duhovnicească bolnăvicioasă, o 
afemeiere sau paralizare a sufletului. Este evident că, 
ridicându-se mânia împotriva acestei “blândeți” păcătoase, 
cu adevărat îmbărbătăm sufletul, îi dăm vigoare şi îi legăm 
la un loc puterile mai înainte paralizate şi dezbinate. 

De asemenea, este o dovadă experimentală faptul că 
cea mai puternică armă contra “demonului stricăciunii” este 
mânia împreună cu rugăciunea. Este amintită “mânierea şi 
tulburarea” Domnului la învierea lui Lazăr, ca exemplu 
tipic. Dar şi în cazul ispitirii Evei, dacă aceasta s-ar fi întors 
cu mânie, cu siguranță că s-ar fi opus lucrării plăcerii care a 
pătimit-o prin vederea fructului. lar aceasta constituie o 
învățătură pentru toți creştinii nevoitori. Profetul Ilie în 
carul său e adus de Sfântul Diadoh, din pricina celor patru 
cai, ca simbol al celor patru virtuţi generale (cumpătarea, 
înțelepciunea, dreptatea şi bărbăţia) pentru a arăta folosul şi 
trebuinţa bărbăţiei“”. 


s% Reprezintă o învățătură comună a Sfinților Părinţi semnificaţia 
mâniei ca element important în lupta împotriva diavolului şi pentru 
dobândirea virtuţilor. Sfântul Diadoh, însă, foloseşte expresiile 
“moleşeala sufletului” şi “bărbăția”. 

capul 63 


Cel ce s-a împărtăşit de sfânta cunoştinţă şi a gustat 
din dulceața lui Dumnezeu, nu mai trebuie să judece pe 
nimeni niciodată. Fiindcă dreptatea căpeteniilor lumii 
acesteia e copleșită cu totul de dreptatea lui Dumnezeu, 
mai bine zis nu e nimic față de dreptatea lui Dumnezeu. 
Căci care ar fi deosebirea între fiii lui Dumnezeu şi 
oamenii veacului acestuia, dacă dreptul acestora n-ar 
apărea ca nedesăvârşit Jață de dreptatea acelora? De 
aceea cel dintâi se numeşte drept omenesc, iar cea de-a 
doua dreptate dumnezeiască. Astfel Mântuitorul nostru 
fiind ocărât nu răspundea cu ocară, dat la chinuri nu 
amenința, ci răbda în tăcere să fie dezbrăcat şi de haine şi 
pentru mântuirea noastră a suferit durere; ba, mai mult, se 
ruga Tatălui pentru cei care îl chinuiau. Dar oamenii lumii 
nu încetează să se judece până ce nu-şi iau cu adaos înapoi 
lucrurile de la cei cu care se judecă, mai ales când îşi 
primesc dobânzile înainte de a li se plăti datoria. Aşa încât 
dreptul lor se face adeseori început de mare nedreptate. 


La prima vedere sfatul Sfântului Diadoh pare puţin 
ciudat. De ce, adică, cel ce se împărtășeşte din cunoştinţa 
duhovnicească şi sfântă şi gustă din dulceaţa negrăită a lui 
Dumnezeu nu ar avea discernământul izvorât din practică 

de a nu recurge la dreptatea omenească atunci când este 
nedreptăţit. Totuşi, e cu putință să existe şi vreun om 
“duhovnicesc”, şi chiar monah, care să creadă că e obligat 
să recurgă la dreptatea omenească nu din răutate, ci din 
anumite motive, chipurile folositoare. 

Sfântul Diadoh, la fel ca şi în capul următor, 
deosebeşte dreptatea dumnezeiască de cea omenească. 
Prima este desăvârşită, duhovnicească, cealaltă este nedesă- 
vârşită şi urmăreşte scopuri omeneşti, adică vremelnice, 
pătimaşe şi materiale. Creştinii însă, având pilda vieţii lui 
Hristos, dumnezeieştile Lui porunci şi fiind încredinţați de 
sfânta cunoştinţă şi din gustarea dulceţii lui Dumnezeu, se 
fac străini şi superiori dreptului uman care funcționează 
potrivit învârtoşării inimii oamenilor. Atunci când sufletul 
lucrează din sfânta cunoştinţă, ce constituie rod al Sfântului 
Duh şi trăieşte în Dumnezeu întru simţirea sufletului, e cu 
neputinţă să nu aibă lumina deosebiri, astfel încât să 
primească cu bucurie şi pace orice nedreptate şi să se roage 
pentru cei ce-l nedreptăţesc. Când Sfântul Părinte îl arată pe 
Domnul ca pildă de urmat, arată în acelaşi timp şi faptul că 
creştinii pot să-L imite. Și aceasta este mărirea credin- 
cioşilor: să poată, ajutați de Sfântul Duh, să împlinească în 
însăşi viaţa lor viaţa lui Hristos în toate treptele suferinței 
Lui. De aceea, Apostolul zice: “Căci vouă vi s-a dăruit, 
pentru Hristos, nu numai să credeţi în EI, ci să şi pătimiţi 
pentru EI” (Fil. 1, 29). 


* Acest cap reprezintă o invitaţie pentru lămurirea poziţiei creştinilor 
epocii noastre față de “cei ce nedreptățesc”. 

capul 64 


Am auzit pe unii oameni evlavioşi zicând că nu 
trebuie să îngăduim să ni se ia lucrurile ce le avem pentru 
susținerea noastră sau pentru ajutorarea săracilor, ca să 
nu ne facem pricină de păcat celor ce ne nedreptățesc pe 
noi prin faptul că răbdăm, mai ales dacă se întâmplă să 
pătimim aceasta de la creştini. Dar aceasta nu înseamnă 
altceva decât a ţine cineva la ale sale mai mult decât la 
sine însuşi, pentru o pricină nerațională. Pentru că dacă 
părăsesc rugăciunea şi paza inimii şi încep puţin câte puțin 
să umblu după judecăți împotriva celor ce voiesc să mă 
păgubească şi să aştept pe la uşile judecătoriilor, vădit este 
că cele pentru care mă judec le socotesc mai însemnate 
decât mântuirea mea, ca să nu zic şi decât însăşi porunca 
mântuitoare. Căci cum mai ascult atunci în întregime de 
cuvântul evanghelic, care-mi porunceşte: “Și de la cel ce ia 
ale tale nu cere îndărăt”, dacă nu rabd cu bucurie, după 
cuvântul apostolic, răpirea lucrurilor mele, sau dacă, 
judecându-mă şi primind inapoi cele ce mi-au fost luate cu 
sila, cu aceasta nu-l izbăvesc de păcat pe acel lacom? Deci 
dat fiind că judecătoriile stricăcioase nu judecă potrivit cu 
judecata nestricăcioasă a lui Dumnezeu, căci vinovatul are 
toată încrederea în legile acestea în faţa cărora îşi apără 
pricina sa, bine este să suferim sila celor ce vor să ne 
nedreptățească şi să ne rugăm pentru ei ca, prin pocăință şi 
nu prin întoarcerea lucrurilor ce le-au răpit de la noi, să fie 
izbăviți de păcatul lăcomiei. Căci aceasta o vrea dreptatea 
lui Dumnezeu, ca să primim nu lucrul lăcomit, ci pe 
lacomul însuşi, izbăvit de păcat prin pocăință. 

Deoarece în capul precedent dumnezeiescul dascăl a 
lămurit problema pe o bază evanghelică şi cu discernă- 
mântul pe care-l dă experienţa duhovnicească, acum se 
referă la argumentele unor ““oarecari evlavioşi” ce susțin că 
trebuie să recurgem la dreptatea omenească. lar aceste 
argumente sunt două: iubirea de sărăcie şi grija pentru cei 
ce nedreptățesc. Pe ambele însă, Sfântul Diadoh le consi- 
deră ca pretexte pentru iubirea de bani. 

Trecând sub tăcere diferitele silogisme sofistice 
aduse în sprijinul ideilor antievanghelice şi antiduhov- 
niceşti, el se referă la consecinţele acestora: dacă urmez, 
zice, aceste susțineri, atunci trebuie să renunţ la “rugăciune 
şi paza inimii” şi să-mi cheltuiesc vremea prin tribunale. 

Acest argument împreună cu altele este zdrobitor. 
Să las, aşadar, rugăciunea din inimă şi să alerg ...? Cei ce 
se roagă “în inimă” cunosc cu precizie ce înseamnă aceasta. 
Într-adevăr, dumnezeiescul Diadoh, ca lucrător al rugă- 
ciunii minții, nu putea să conceapă aşa ceva, câtă vreme cel 
ce se roagă astfel — zice el altundeva — simte iubire şi față 
de Dumnezeu şi față de aproapele. Iubirea nu insuflă 
gânduri de apărare, ci moduri de mântuire a fratelui ce 
nedreptățeşte. Iubirea, aşadar, e cel mai înalt criteriu de 
comportare, singurul canon al legăturii dintre Dumnezeu şi 
oameni. 

Prin toate poruncile, Domnul ne conduce spre iubire 
şi spre libertatea de toate cele pământeşti. Acest lucru îl 
înțeleseseră primii creştini şi “se bucurau pentru răpirea 
averilor lor” (Evr. 10, 34). Prin urmare trebuie să ne luptăm 
nu pentru întoarcerea lucrurilor noastre răpite, ci ca să 
câştigăm pe “răpitor”, eliberat de păcat prin pocăință. 

capul 65 


E foarte potrivit şi cât se poate de folositor ca o 
dată ce am cunoscut calea evlaviei să vindem îndată toate 
avuţiile noastre, iar banii de pe ele să-i împărțim după 
porunca Domnului, ca nu cumva, pe motiv că vrem să 
implinim poruncile totdeauna, să nesocotim porunca 
mântuitoare. Căci făcând aşa, vom dobândi întâi negrija 
cea bună şi apoi sărăcia nepândită de curse, care ne ţine 
cugetul mai presus de orice nedreptate şi de orice judecată, 
dat fiind că nu mai avem materia care aprinde focul din cei 
lacomi. Dar, mai mult decât celelalte virtuţi, ne va încălzi şi 
ne va odihni la sânul ei, pe noi cei rămaşi goi, smerita 
cugetare. Ea ne va fi ca o mamă care își încălzeşte copilul, 
luându-l în braţele sale, când din simplitate copilărească 
acela şi-a aruncat departe de el haina de care s-a dezbră- 
cat, găsind plăcere, din pricina nerăutăţii, mai degrabă în 
goliciune, decăt în culoarea pestriță a hainei. Căci zice 
Scriptura: “Domnul păzeşte pe prunci; de aceea m-am 
smerit, iar El m-a mântuit”. 


Scriind pentru monahi, dumnezeiescul Părinte, 
atinge o temă ce e firesc să intereseze pe mulți din cei ce 
voiau să devină monahi sau deja erau: ce trebuie să facă cu 
averile lor pe care le-au părăsit călugărindu-se, cum să le 
administreze mai bine? Sfântul Diadoh dezleagă problema 
în Chip evanghelic, chemând porunca Domnului: “Dacă 
voieşti să fii desăvârşit, du-te, vinde averea ta, dă-o 
săracilor şi vei avea comoară în cer; după aceea, vino şi 
urmează-M:” (Mt. 19, 21). Bunurile ce rămân după ce odată 
ne-am lepădat de cele ce sunt pământeşti sunt: sărăcia de 

bună voie, prin care ne asigurăm de pericole şi de tribunale, 
“neîngrijirea cea bună”, prin care sufletul se eliberează de 
socotelile interminabile legate de cea mai bună folosire a 
averii ŞI smerenia, care va veni din deşertarea de materie. 

Nu încape nici o îndoială că aceasta e singura cale a 
desăvârşirii. Cealaltă — ca monahul să-şi administreze 
averea — având ca motiv “că vrem să împlinim poruncile 
totdeauna”, adică să dea regulat milostenie, e plină de 
pericole şi stăvileşte mersul către desăvârşire. Încântătoare, 
însă, sunt toate cele pe care le zice dumnezeiescul Părinte, 
punând în paralel odihna pe care o dă smerenia celor ce se 
leapădă de bună voie de materie, cu purtarea iubitoare a 
mamei față de pruncul ei şi care se bucură de goliciunea lui, 
după cum sufletul nestricăcios se întoarce la libertatea sa 
faţă de orice chip al zidirii“. 


“7 Câţi monahi nu au pierdut orientarea lor duhovnicească din cauza 
“împlinirii” poruncii de a împărți bunurile. 

Domnul ne va cere socoteală despre milostenia ce- 
am făcut-o după cât avem, nu după cât nu avem. Dacă deci 
ceea ce avem de dat vreme îndelungată voi cheltui de frica 
lui Dumnezeu în vreme scurtă, mânat de o pornire fierbinte, 
cum voi mai fi învinuit eu care nu am nimic? Dar va zice 
cineva: de unde vor fi miluiţi în viitor săracii, care s-au 
obişnuit să fie ajutați cu măsură şi pe rând din ale noastre? 
Să înveţe unul ca acesta să nu hulească pe Dumnezeu, din 
pricina iubirii sale de bani. Doar nu va lipsi lui Dumnezeu 
puterea să poarte de grijă de zidirea Sa, cum a făcut-o de 
la început, nici n-au fost lipsiţi săracii de hrană sau de 
îmbrăcăminte, înainte de a fi fost stârnit acesta sau acela la 
milostenie. Bine este deci când cineva, impărțind ale sale 
într-o slujire bună şi în deplină cunoştinţă, îşi leapădă 
cugetul nesocotit şi lauda ce vine din bogăție, urându-şi 
poftele sale. lar aceasta înseamnă să ne urâm sufletul 
nostru, întrucât nemaiputându-ne bucura de împărțirea de 
bani, ne disprețuim sufletul nostru foarte, ca unii ce nu mai 
facem nici un bine. Căci până ce suntem plini de bani, ne 
bucurăm mult (dacă se întâmplă să săvârşim binele) de 
împărțirea lor, ca unii ce Slujim cu bucurie poruncii 
dumnezeieşti. Dar după ce am dat tot ce am avut, vine 
asupra noastră o întristare şi o umilință fără margini, ca a 
unora ce nu fac nimic vrednic de dreptate. Prin aceasta, 

sufletul se întoarce asupra sa cu multă smerenie, ca ceea ce 
nu poale câștiga în fiecare zi prin milostenie să-şi 
agonisească prin rugăciunea ostenitoare, prin răbdare şi 
prin smerită cugetare. “Căci săracul şi lipsitul, zice, vor lă- 
uda numele Tău, Doamne”. Nici darul (harisma) cuvântării 
lui Dumnezeu nu va fi dat cuiva de Dumnezeu, de nu se va 
fi pregătit pe sine astfel, încât să se fi lepădat de toate ave- 
rile sale pentru slava Evangheliei lui Dumnezeu, ca în 
sărăcie iubitoare de Dumnezeu să vestească bogăția Împă- 
răției lui Dumnezeu. Căci aceasta vrea să o arate, desigur, 
cel ce a zis: “Gătit-ai întru bunătatea Ta săracului, Dum- 
nezeule ”, adăugând: “Domnul va da cuvânt celor ce ves- 
fesc cu putere multă”. 


Acest cap constituie continuarea celui precedent. În 
el, Sfântul Diadoh răspunde obiecției pe care i-ar putea-o 
face un monah ce doreşte să-şi îndreptăţească administrarea 
averii personale, cum că trebuie să-i miluim pe săraci după 
porunca lui Hristos. Răspunsul fără obiecții este că 
Dumnezeu va cere socoteală dacă am miluit sau nu în cazul 
în care avem ce să împărțim. Dacă însă, urmând îndemnului 
Lui, am împărțit toate ale noastre săracilor, de ce ar mai 
putea să ne ceară socoteală? 

Cât despre săracii care s-au obişnuit să fie miluiți de 
către cei care au devenit apoi monahi, cine îi va mai milui 
pe ei, Sfântul Părinte ca un creştin desăvârşit ce a trăit 
creştinismul în toate fazele lui, consideră întrebarea drept o 
ocară adusă lui Dumnezeu care hrăneşte întreaga zidire de 
la facerea ei. 

Dincolo de toate acestea, dumnezeiescul Diadoh 
consideră milostenia făcută de monahi din “bunurile lor” ca 
aducându-i încetul cu încetul la slavă deşartă. Neagonisirea 
de bună voie însă, o priveşte ca o pricină a eliberării de 

bucuria plină de slavă deşartă şi aducătoare în suflet a 
smereniei şi a întristării, monahul privindu-se pe sine însuşi 
“ca unul ce nu face nimic vrednic de dreptate”. Acum 
sufletul se strânge în el însuşi şi se zideşte prin rugăciunea 
minţii neîncetată şi ostenitoare, prin răbdare şi smerenie, 
lucru ce nu l-ar fi putut face dacă ar fi făcut milostenie 
continuu. 

Urmărind să vorbească despre teologie în capetele 
următoare, Sfântul Diadoh îl încheie pe cel prezent cu 
încredințarea că harisma teologiei nu se dă de către 
Dumnezeu decât celui dispus să trăiască în neagonisire şi 
“sărăcie de Dumnezeu iubitoare”, ca să binevestească astfel 
bogăția împărăției lui Dumnezeu, adică în chip apostolic, 
după cum zice şi psalmistul. Prin sărăcie şi neagonisire ca 
premise pentru a primi cineva harisma teologiei, Sfântul 
Diadoh, el însuşi teolog tainic, înțelege asceza în mod 
general şi depăşirea poftelor pământeşti după care urmează 


3) e RB- e. [] A . 8 
viaţa duhovnicească şi experienţele în HristosS%. 


capul 67 


1oate darurile (harismele) Dumnezeului nostru sunt 
bune foarte şi dătătoare de toată bunătatea. Dar nici unul 
nu ne aprinde şi nu ne mişcă inima aşa de mult spre iubirea 
bunătății Lui, cum o face harisma cuvântării de Dumnezeu 
(teologia). Căci aceasta, fiind un rod timpuriu al bunătăţii 
lui Dumnezeu, dăruieşte sufletului cele dintâi daruri. Ea ne 
face mai întâi să disprețuim cu bucurie toată dragostea de 
viață, ca unii ce avem, în locul poftelor stricăcioase, ca 


s Acest cap este teocentric şi dezleagă în mod creștin orice problemă 
omenească prin Proma dumnezeiască care “face soarele să răsară ...” 
(Mt. 5, 45). 

bogăție negrăită, cuvintele lui Dumnezeu. Apoi luminează 
mintea noastră cu focul care o preschimbă, încât o face să 
fie în comuniune cu duhurile slujitoare. Să păşim deci, 
iubiților, cu toată inima spre această virtute, cei ce ne-am 
pregătit pentru ea. Căci ea este frumoasă, atotvăzătoare şi 
depărtează toată grija, hrănind mintea cu cuvintele lui 
Dumnezeu în fulgerările luminii negrăite; ca să nu spun 
multe, ea pregăteşte sufletul raţional pentru comuniunea 
nedespărțită cu Dumnezeu, prin Sfinţii Proroci, ca şi între 
oameni (0 minune!) să se cânte limpede stăpânirea lui 
Dumnezeu, în sunete dumnezeieşti, armonizate de această 
dumnezeiască aducătoare a miresei la mirele ei. 


Sfântul Părinte a fost un mare ascet, dar şi un teolog 
mistic. Din învăţătura lui se vede că avea multe harisme. În 
prezentul cap face deosebirea harismelor între ele. 
Recunoaşte, pe de o parte, că toate harismele lui Dumnezeu 
sunt “bune foarte” şi că alcătuiesc omul bun şi fericit. Din 
experienţa sa personală însă, Sfântul Diadoh susține că nici 
o harismă nu aprinde sufletul spre dragostea de Dumnezeu 
ca teologia. 

Prin harismele lui Dumnezeu, Sfântul Diadoh 
înțelege desigur cele la care se referă textul din 1 Cor. 12, 
8-10. La teologie însă, Apostolul nu se referă ca la o 
harismă, dar nici Sfântul Diadoh nu lămureşte că ar fi vorba 
de o harismă. În acest cap teologia e caracterizată ca “un 
rod timpuriu al bunătăţii lui Dumnezeu” şi apoi se trece la 
descrierea lucrărilor ei. Prima lucrare a teologiei (cuvântării 
de Dumnezeu), după Sfântul Diadoh, este disprețuirea cu 
bucurie a celor “frumoase” ale vieţii, datorită “bogăției 
negrăite” care o reprezintă “cuvintele lui Dumnezeu”. Apoi 
teologia luminează mintea cu schimbarea dumnezeiască, pe 
care o produce vederea dumnezeiască izvorâtă din 

cugetarea la Dumnezeu, după cuvintele lui David: 
“înfierbântatu-s-a inima mea înlăuntrul meu şi întru 
cugetarea mea se va aprinde foc”. 

Dar ce înţelege Sfântul Diadoh exact prin teologie? 
În capetele 9 şi 68 există câteva indicii. În capul 9, 
“înțelepciunea” constă din meditarea “cuvintelor Duhului” 
şi din harul lui Dumnezeu. În al doilea, teologia e înfăţişată 
ca mişcare a minții în “vederi dumnezeieşti”, lucru pe care 
Sfântul Diadoh nu-l consideră cu desăvârşire drept în afara 
anumitor premise, precum vom vedea. De asemenea, în 
capetele 69, 71 şi 72 se vorbeşte despre “sufletul cuvântător 
de Dumnezeu” şi “minte cuvântătoare de Dumnezeu”. 

Din analiza tuturor acestora se vede că Sfântul 
Diadoh înţelege prin teologie gustarea pe care o are mintea 
în tărâmul teologiei (cuvântări de Dumnezeu), adică 
împărtăşirea sufletului, prin cugetarea Sfintei Scripturi, la 
lucrarea iconomiei dumnezeieşti sau mişcarea contempla- 
tivă a minţii, fără Scripturi, “întru simțirea sufletului”, în 
tărâmul celor din jurul lui Dumnezeu. 

Din lucrările teologiei (cuvântării de Dumnezeu) — 
care fac sufletul “feciorelnic” şi care “hrănesc mintea cu 
cuvintele lui Dumnezeu în lumina negrăită” ce fac 
“Scriptura să cânte stăpânirea lui Dumnezeu” — rezultă că 
sufletul deja e curat şi că primeşte aceste lucrări ale 
Sfântului Duh. 

Mintea noastră adeseori se simte îngreunată la 
rugăciune, din pricina marii îngustimi şi concentrări a 
acestei virtuți. Dar îmbrățișează cu bucurie contemplarea 
şi cuvântarea de Dumnezeu, dată fiind lărgimea şi liber- 
tatea de mişcare ce i-o procură vederile dumnezeieşti. Ca 
să nu-i dăm, așadar, minţii putinţa să spună multe sau 
chiar să zboare peste măsură, să ne îndeletnicim cel mai 
mult cu rugăciunea, cu cântarea psalmilor şi cu citirea 
Scripturilor, netrecând cu vederea nici tâlcuirile bărbaţilor 
învățați, a căror credință se cunoaşte din cuvinte. Pentru 
că, făcând aceasta, nu lăsăm mintea să amestece cuvintele 
sale în cuvintele harului, precum nu-i îngăduim să fie 
furată de slava deşartă şi să fie împrăştiată de multa 
plăcere a vorbăriei, ci o păzim în vremea contemplaţiei în 
afară de orice lucrare a închipuirii şi facem prin aceasta ca 
aproape toate cugetările ei să fie întovărăşite de lacrimi. 
Căci odihnindu-se în ceasurile de liniştire (isihie) şi 
îndulcindu-se mai ales cu dulceaţa rugăciunii, nu numai că 
se va elibera de neajunsurile mai sus pomenite, ci va prinde 
şi mai multă putere spre a se deda cu agerime şi fără 
osteneală contemplațiilor dumnezeieşti, sporind totodată cu 
multă smerenie în darul deosebirii. Dar trebuie să ştim că 
este şi o rugăciune mai presus de orice lărgime. Acesta este 

proprie numai acelora care sunt plini în toată simțirea şi 
încredințarea lor de harul Duhului Sfânt. 


Deoarece dumnezeiescul dascăl a vorbit în capul 
premergător despre lucrările teologiei asupra sufletului, 
acum subliniază câteva abateri ale minţii ce se mişcă liber 
în întinderile teologiei, ce apar atunci când nu e întrunită 
premisa necesară a curăției sufletului. La o privire super- 
ficială, s-ar părea că există o contradicție între capul prece- 
dent şi cel de faţă. În adâncime însă, nu există nici o contra- 
dicție, ci o lămurire. 

Sfântul Diadoh, lăudând frumuseţea teologiei şi a 
lucrărilor ei în Sfântul Duh, a avut în vedere sufletul curat, 
aşa cum am scris deja. Acest suflet a trecut în mod necesar 
prin toate stadiile urcușului duhovnicesc şi, prin urmare, şi 
ale rugăciunii minţii. Referindu-se în capul de față la greu- 
tatea pe care o simte mintea la rugăciune “din pricina marii 
îngustimi şi concentrări a acestei virtuți”, nu vorbeşte cu 
siguranță despre un suflet aflat în aceeaşi stare pe care o 
avea în vedere în capul premergător, ci despre un suflet mai 
nedesăvârşit. Altfel nu s-ar putea tâlcui lucrănle duhov- 
niceşti înalte pe care le-a descris acolo. 

Într-adevăr, sufletul care se mişcă sub influenţa 
patimilor nu simte odihnă prin “adunarea” puterilor lui, 
Fapta de temelie a adunării este întoarcerea minții către 
inimă, limitarea zborurilor minţi şi, în locul multelor 
înțelesuri şi noțiuni teologice, repetarea rugăciunii “de un 
singur gând”; Doamne lisuse Hristoase miluieşte-mă. 
Aşadar, mintea, în locul acestei “mari îngustimi” a rugă- 
ciunii, cere “lărgimea şi libertatea de mişcare pe care i-o 
procură vederile dumnezeieşti”. Însă potrivit cu învățătura 
tuturor Sfinților Părinți neptici, această mişcare este 
rătăcită, nefiind la vremea el. 

De aceea, aşadar, Sfântul Diadoh subliniază 
automărginirea la rugăciune, la psalmodiere, la citirea 
Sfintei Scripturi şi a lucrărilor Sfinţilor Părinţi. Astfel, 
mintea va evita slava deșartă şi multa grăire ce se nasc din 
bucuria fără măsură — care nu este duhovnicească, ci este un 
entuziasm al unui suflet sentimental — şi care au ca urmare 
amestecare cuvintelor harului cu cuvintele sale neadevărate 
— provenite din zborurile sale “teologice” — şi în continuare 
pierde și puţina simțire duhovnicească pe care o avea. 
Împreună cu aceste bunuri sufletul nu doar că preîntâmpină 
feluritele închipuiri în vremea în care se întoarce spre 
vederi (contemplaţii) duhovniceşti, ci se şi face astfel primi- 
tor al unor înțelesuri care aduc străpungere. 

Sfântul Diadoh, de asemenea, mai descoperă din 
experiențele sale personale că, atunci când mintea se sileşte 
pe ea însăși la rugăciunea minții, din pricina dulceţii pe care 
o simte în vremea odihnei în liniştea minţii, se face nu doar 
mai presus de abaterile pe care le-am însemnat, ci se și 
împuterniceşte, astfel încât să se mişte uşor în vederile 
duhovnicești şi să progreseze în dreapta socoteală şi discer- 
nământul feluritelor probleme duhovniceşti. În această 
situație vine şi smerenia din cunoaşterea ticăloşiei sale, 
smerenie ce o dobândeşte treptat. 

Deoarece Sfântul Părinte a vorbit despre îngustimea 
“rugăciunii”, ca să arate că îngustimea aceasta nu este 
obiectivă, ci subiectivă, datorată patimilor, arată din 
experiență că prin rugăciune, cei care au libertate în suflet 
se mişcă spre întinderi nemărginite, deoarece sunt plini de 
harul dumnezeiesc, lucru pe care-l trăiesc cu fiecare dintre 
simţurile duhovniceşti. 

capul 69 


Harul obişnuieşte la început să umple sufletul de 
lumină prin Simţire multă. Dar înaintând omul în nevoințe, 
adeseori harul lucrează nesimţit tainele sale în sufletul 
contemplativ (văzător) şi cuvântător de Dumnezeu. Făcând 
la început aşa, el vrea ca, bucurându-ne, să ne mâne spre 
contemplațiile dumnezeieşti, ca pe unii ce suntem chemați 
de la neştiință la cunoştinţă. La mijlocul nevoinţelor însă, 
vrea să ne păstreze cunoştinţa nepătată de slava deşartă. 
Prin urmare trebuie să ne lase să ne întristăm într-o anu- 
mită măsură, ca unii ce am fi părăsiţi, ca şi mai mult să ne 
smerim şi să ne supunem slavei Domnului, dar totodată să 
ne şi bucurăm cu măsură, într-aripați de nădejdea cea 
bună. Căci precum multă întristare învăluie sufletul în 
deznădejde şi necredinţă, aşa şi multă bucurie îl îmbie la 
părerea de sine. Desigur, este vorba despre cei ce sunt încă 
prunci. lar la mijloc, între iluminare şi părăsire, se află 
incercarea; precum la mijloc între întristare şi bucurie se 
află nădejdea. “Căci aşteptând, zice, am aşteptat pe 
Domnul şi a căutat spre mine”; şi iarăşi: “După mulțimea 
durerilor mele în inima mea, mângâierile Tale au veselit 
sufletul meu”. 


Cei care se nevoiesc duhovniceşte şi “luptă după 
lege” întâlnesc lucrări ale harului pe care, dacă nu au un 
îndrumător iniţiat în acestea şi cunoscător al diferitelor 
stadii ale felunitelor lucrări, nu vor şti nici măcar ei înşişi ce 
se întâmplă cu exactitate, şi nici ce trebuie să facă. Tocmai 
pentru lipsa de îndrumători Domnul a luminat pe Sfinţii 
Părinți ca să ne lase experienţa lor în Duhul Sfânt. Sfântul 

Diadoh ne învață, aşadar, că harul “obişnuieşte” să 
lumineze cu lumina sa dumnezeiască, pe care o simte în 
chip viu sufletul celor care tocmai au început lupta contra 
diavolului, a patimilor şi a înşelăciunii lumii. Acest fapt al 
legăturii dintre har şi suflet la intrarea noului monah în 
arena luptei duhovniceşti nu este descris doar în învățătura 
a numeroşi Părinţi, ci este şi mărturisit mereu în viaţa 
călugărilor începători. 

Câtă vreme durează luptele, atâta şi harul descoperă 
în sufletul hrănit cu cuvântul lui Dumnezeu noi stări 
duhovniceşti de cunoaştere, într-un mod care rupe ordinea 
logică a cugetării. ŞI aceasta se lucrează din înţelepciunea 
Sfântului Duh pentru a preîntâmpina înfiriparea în suflet a 
slavei deşarte. Fiindcă dacă sufletul ce dobândeşte o 
cunoaștere duhovnicească nu are şi smerenia corespunză- 
toare, atunci este târât spre semeţire, potrivit Apostolului: 
“cunoştinţa îngâmfă”. Astfel, aşadar, harul dăruind sufle- 
tului în mod pedagogic, puţin câte puţin, cunoştinţa experi- 
mentală, urmărește să zidească în suflet conştiinţa că, fiind 
nedesăvârşit, se află încă în întunericul necunoştinţei din 
care îl scoate în dar “lumina minunată” a cunoștinței 
dumnezeieşti. 

Un mijloc care menţine sufletul între țărmurile 
smereniei este și întristarea cu măsură, ca fiind părăsit de 
Dumnezeu, în vreme ce, în paralel, trebuie să simtă o 
bucurie cu măsură, gândindu-se că Dumnezeu îl va milui şi 
îi va dărui întru cele din urmă şi cunoştinţă şi mântuire. 
Această însoţire a întristării şi a bucuriei asigură un 
echilibru în sufletul care e încă prunc. Din această pricină 
nici bucuria lui, nici întristarea lui nu sunt încă 
duhovniceşti, astfel încât să se ferească de deznădejdea şi 
de necredinţa provenite din întristare, ori de îngâmfarea 
izvorâtă din bucurie. Ceea ce echilibrează, aşadar, cele două 

extreme, a iluminării dumnezeieşti şi a părăsirii, este simțul 
duhovnicesc, iar între bucurie și întristare e nădejdea“?. 


capul 70 


Precum uşile băilor, deschizându-se necontenil, 
imping căldura dinlăuntru afară, aşa şi sufletul când vrea 
să vorbească multe, chiar dacă le-ar spune pe toate bune, 
imprăştie şi slăbeşte puterea ţinerii de minte prin poarta 
grăitoare. Prin aceasta, mintea uită să spună lucrurile care 
se cuvin la vreme potrivită şi împărtăşeşte de-a-valma 
oricui se nimereşte o amestecătură de gânduri, nemaiavând 
nici pe Duhul Sfânt, care să-i păzească cugetarea ferită de 
năluciri. Căci lucrul bun scapă totdeauna vorbăriei, fiind 
străin de orice vălmăşag şi imaginaţie. Bună este deci 
lăcerea la vreme, ea nefiind decât mama gândurilor prea 
înțelepte. 


În sânul tradiţiei neptice şi isihaste este o experiență 
obișnuită faptul că simţirea duhovnicească sau pomenirea 
lui Dumnezeu slăbeşte din cauza multei vorbiri. Este însă 
caracteristic şi didactic să notăm că acest rezultat al multe: 
vorbiri nu se schimbă, dacă sufletul ce doreşte să spună 
multe grăieşte cuvinte duhovniceşti. Fenomenul devine 
înţeles dacă se ia în considerare că desăvârşirea cea mai 
mare a sufletului se află în unitatea puterilor lui întru 
împărtăşirea din lucrările necreate ale Sfântului Duh, în 
care se bucură de Domnul său. Prin urmare fiece ieșire spre 
afară a sufletului prin cuvânt aduce cu ca scăderea căldurii 


s9 În metodologia ascetică toți Sfinţii Părinţi învață măsura şi însoţirea 
faptelor ascetice cu virtuțile, astfel încât sufletul să crească echilibrat şi 
să se ferească de excese, fie în lipsă fie în depăşirea măsurii. 

lăuntrice, în mod corespunzător cu calitatea cuvintelor şi a 
trebuinţei de a le rosti. 

Aici trebuie să luăm aminte la expresia plină de 
discernământ a Sfântului Diadoh: “când vrea să vorbească 
multe”. Se vede cum sufletul neizbăvit de nedesăvârşiri, în 
mod firesc, se află într-o stare păcătoasă şi, prin urmare, 
paguba lui sporeşte. Aşa urmează lipsa simţirii înţelesurilor 
duhovniceşti puternice şi ridicarea gândurilor nelalocul lor 
care necăjesc sufletul, iar mintea este asediată de imaginații 
şi închipuiri. Toate acestea nu au existat atâta timp cât 
Sfântul Duh a lucrat în sufletul care tăcea întru smerenie. 
Aceasta pentru că, după cum zice Sfântul Diadoh şi toți 
dascălii neptici, Sfântul Duh evită totdeauna multa vorbire 
deoarece din fire este în afară de orice tulburări şi închipuiri 
care apar în suflet din nemăsura cuvintelor. De aceea şi 
dumnezeiescul Părinte îndeamnă la tăcerea cu discernă- 
mânt, care este izvorul înțelesurilor preaînțelepte. Şi, 
precum învață Sfântul loan Scărarul: “nu fu tăcut lăuntric 
fără înțelegere, ci cuvântător lăuntric cu înțelegere”. 

capul 71 


Însuşi cuvântul cunoştinței ne învață că multe 
patimi supără la început sufletul contemplativ (văzător) şi 
cuvântător de Dumnezeu. Dar mai mult decât toate, mânia 
şi ura. lar aceasta o pătimeşte nu atât pentru dracii care le 
stârnesc pe acestea, cât din pricina înaintării sale. Pentru 
că până ce sufletul e dus de cugetul lumii, chiar dacă vede 
că ceea ce e drepl e călcat în picioare de unii şi de alţii, 
rămâne nemișcat şi netulburat, căci îngrijindu-se de poftele 
sale, nu-l interesează ceea ce e drept în ochii lui Dumne- 
zeu. Dar când începe să se ridice deasupra patimilor, dis- 
prețul lucrurilor de aici şi dragostea lui Dumnezeu nu-l mai 
lasă să sufere a vedea nesocotit ceea ce este nedrept, nici în 
sine nici în altul, ci se mânie şi se tulbură împotriva Jăcă- 
forilor de rele, până ce nu vede pe batjocoritorii dreptății 
că se fac apărătorii ei cu cuget cuvios. De aceea pe cei 
nedrepți îi urăște, iar pe cei drepți îi iubeşte peste măsură. 
Căci ochiul sufletului nu mai poate fi înșelat când 
acoperemântul lui, adică trupul, a devenit prin înfrânare o 
țesătură foarte subțire. Totuşi este cu mult mai bun lucru a 
plânge nesimţirea celor nedrepți decât a-i uri. Căci deşi 
aceştia sunt vrednici de ură, dar rațiunea nu vrea ca 
sufletul iubitor de Dumnezeu să fie tulburat de ură. Fiindcă 
până ce se află ura în suflet, nu lucrează în el cunoştinţa. 

Împotrivirile sufletului faţă de stârnirile şi 
fenomenele exterioare sunt analoge cu starea lui. În capul 
71, Sfântul Diadoh ne prezintă starea unui suflet care, cu 
frică de Dumnezeu, se îngrijeşte de mântuirea sa şi care în 
ciuda acestui lucru este tulburat de patimi, mai ales de 
mânie şi ură. Dacă se gândeşte cineva la faptul că una este 
intenția sufletului şi alta ““esențele dure” ale patimilor, poate 
în Chipul cel mai bun să tâlcuască acest fenomen 
paradoxal. Aceasta deoarece patimile sunt deja existente, în 
timp ce intenţia “sufletului teolog (cuvântător de Dumne- 
zeu)” şi lupta sa au început ulterior. Aşadar “nu fac ceea ce 
voiesc, ci fac ceea ce urăsc” (Rom. 7, 15). 

Sfântul Diadoh lămureşte că mânia şi ura pe care le 
simte sufletul aflat într-o stare mijlocie nu sunt ațâţate atât 
de obişnuiții draci care stârnesc patimile, cât de însăşi 
starea sufletului. Adică atât timp cât sufletul a trăit în 
negrijă de mântuire, nu a arătat nici un interes pentru ceea 
ce se petrecea în jurul său. Însă cum a început să se 
elibereze de întunericul său şi să desluşească ce e drept de 
ce nu e drept, şi fiindcă a rupt orice legătură cu lumea şi 
iubeşte deja pe Dumnezeu, nu rabdă încălcarea a ce este 
drept. Se înalţă şi se tulbură contra feluriţilor nedreptăţitori, 
până ce se vor pocăi şi-şi vor mărturisi greşeala lor. În 
această stare sufletul urăşte pe cei ce fac nedreptăţi şi pe cei 
drepți îi iubeşte peste măsură. 

Acest cap este foarte lămuritor asupra unor 
fenomene înşelătoare şi pentru deprinderea unor criterii 
autentice care nu rătăcesc. Dacă nu uităm cele câte ne 
învaţă capul 7l vom putea să apreciem faptele şi 
manifestările noastre şi ale altora, astfel încât să nu 
considerăm drept zel dumnezeiesc acele fapte care nu sunt 
decât urmări ale nedesăvârşirii sufletului ce pătimeşte rău. 

Între altele, cuvântul duhovnicesc al sufletului nu poate să 
existe împreună cu mânia şi cu ura, care alungă această 
cunoştinţă duhovnicească. Acum îşi poate da seama oricine 
cu uşurinţă ce consecinţe înfricoşătoare urmează faptelor 
noastre săvârşite din zelul cel nebunesc, fapte pe care întru 
neştiinţa noastră le privim drept bineplăcute lui Dumnezeu 
şi folositoare Biserici. 

În acest cap Sfântul Diadoh ne mai dă încă o 
învăţătură. Dacă trupul s-a subțiat de asceză, “ochiul 
sufletului”, adică mintea, nu va fi târât de mânie, fapt ce 
arată influenţa reciprocă dintre suflet şi trup, dar şi lucrarea 
binefăcătoare pe care o săvârşeşte trupul supus ascezei. 


capul 72 


Mintea cuvântătoare de Dumnezeu (teologică), 
îndulcindu-şi şi încălzindu-şi sufletul cu înseși cuvintele lui 
Dumnezeu, dobândeşte nepătimirea în măsură potrivită. 
Căci “cuvintele Domnului, zice, sunt cuvinte curate, argint 
lămurit în foc pe seama pământului ”. lar mintea cunoscă- 
oare (gnostică), întărită prin experiența cu lucrul, se ridi- 
că mai presus de patimi. Dar şi mintea cuvântătoare de 
Dumnezeu gustă din experienţa celei cunoscătoare, dacă se 
face pe sine mai smerită, precum şi mintea cunoscătoare 
gustă din virtutea contemplativă (văzătoare), dacă îşi 
păstrează nerătăcită puterea de discernământ a sufletului. 
Căci nu se întâmplă ca să se dea amândouă darurile în 
întregime fiecărei minţi. lar pricina este ca amândouă să se 
minuneze de ceea ce are mai mult cealaltă decât ea şi aşa 
să sporească în ele smerita cugetare, împreună cu râvna 
dreptății. De aceea zice Apostolul: “Unuia prin Duhul i s-a 
dat cuvânt de înțelepciune, altuia cuvânt de cunoştinţă în 
acelaşi Duh. 

Prezentul cap este o variantă a capului al nouălea; 
prin cele spuse aici se deosebesc una de cealaltă lucrările 
harismelor Sfântului Duh, a cunoştinței şi a înţelepciunii. 
Aşa cum am văzut în tâlcuirea capului 68, Sfântul Părinte 
1dentifică harisma înțelepciunii cu teologia, în vreme ce, 
fireşte, o deosebeşte radical de harisma cunoştinţei, cum se 
observă şi în tâlcuirea la capul al nouălea. 

Teologul, aşadar, care are harisma înţelepciunii şi O 
“aprinde” prin viață duhovnicească şi ascetică şi prin 
meditarea “cuvintelor lui Dumnezeu”, nu este altul decât 
monahul ce se roagă în 1sihie (linişte), a cărui minte e 
receptacul al înţelesurilor teologice prin pogorârea harului. 
Acesta lucrând duhovniceşte în asemenea chip şi mişcat de 
dulceaţa teo-logiei până la înflăcărarea sufletului — după 
cuvântul davidicesc: “înfierbântatu-s-a inima mea înlăuntrul 
meu şi întru cugetarea mea se va aprinde foc” (Ps. 38, 4) — 
se apropie de hotarele nepătimirii, desigur după timp 
îndelung. Aceasta o spune Sfântul Diadoh deoarece, 
precum arată şi în capul al nouălea, el consideră harisma 
înțelepciunii ca lucrând în partea rațională a sufletului și, 
prin urmare, neavând legătură cu starea celei pătimitoare, 
spre deosebire de harisma cunoştinței care tămăduieşte 
partea pătimitoare a “gnosticilor” (“cunoscătorilor”), dar “la 
cuvinte dumnezeiești ei nu vin”, deoarece “cunoştinţa 
luminează prin trăire iar înțelepciunea prin cuvânt” (capul 
9). 

Odată cu capul 72, dumnezeiescul Părinte lămureşte 
că, în ciuda faptului că amândoi harismaticii primesc lucrări 
diferite ale Sfântului Duh, totuşi ambii participă şi la 
lucrarea harismei pe care nu o au, după cuvântul: “mintea 
cuvântătoare de Dumnezeu gustă din experiența celei 
cunoscătoare, dacă se face pe sine mai smerită, precum şi 

mintea cunoscătoare gustă din virtutea contemplativă, dacă 
îşi păstrează nerătăcită puterea deosebitoare a sufletului”. 

Sfântul Diadoh repetă ceea ce a mai spus şi în capul 
al nouălea, anume că cele două harisme nu se dau la una şi 
aceeaşi persoană în întregime. lar aceasta se întâmplă din 
înţelepciunea lui Dumnezeu, ca să se minuneze unul de 
harisma celuilalt şi astfel să nu se mândrească, ci 
dimpotrivă să se smerească 9. 


'9 Nu ştim dacă există un studiu special despre harismele Sfântului Duh 
şi despre caracteristicile lucrărilor lor. Această temă însă este de foarte 
mare interes în viața Bisericii. În principal, păzeşte mădularele Bisericii 
de alunecările mistice cum că “ar şti toate”, deoarece fiecare harismă 
reprezintă O lucrare separată. 

capul 73 


Când sufletul e plin de belșugul rodurilor sale 
fireşti, îşi face cu glas mai mare şi cântarea de psalmi şi 
vrea să se roage mai mult cu vocea. Dar când se află sub 
lucrarea Duhului Sfânt, cântă şi se roagă întru toată 
destinderea şi dulceața, numai cu inima. Stării de suflet 
celei dintâi îi urmează o bucurie amestecată cu închipuiri, 
iar celei din urmă, lacrimi duhovniceşti şi după aceea o 
mulțumire iubitoare de linişte. Căci pomenirea, rămânând 
fierbinte din pricina glasului domol, face inima să 
izvorască anumite cugetări înlăcrimate şi blânde. Atunci se 
poate vedea cum se seamănă semințele rugăciunii cu 
lacrimi în pământul inimii, în nădejdea bucuriei secerişului 
ce va urma. Totuşi, când suntem apăsați de multă tristeţe, 
trebuie să facem cântarea rugăciunii cu glas puțin mai 
mare, lovind sufletul cu sunete, în nădejdea bucuriei, până 
ce nourul acela greu va fi împrăştiat de valurile melodiei. 


Străbătând toată scara experienţei duhovniceşti şi 
cunoscând cu simţirea sufletului toate variațiile lucrărilor 
patimilor şi ale Sfântului Duh, dumnezeiescul Diadoh a fost 
în măsură să ne facă deosebiri foarte subțiri şi să le 
analizeze. În capul prezent, descoperă două lucrări diferite 
în vremea psalmodierii, precum şi pricinile lor: când 
sufletul se află în starea lui firească şi petrece întru bucurie, 
atunci vrea să se roage şi să cânte cu voce tare. Când, 

dimpotrivă, lucrează sub înrâurirea Sfântului Duh, atunci 
cântă şi se roagă cu toată destinderea şi dulceaţa înlăuntrul 
INIMII. 

Printre Părinții  neptici această învățătură şi 
experiență este comună, precum şi mulțimea de texte 
filocalice ce vorbesc despre rugăciunea şi psalmodia 
înlăuntrul inimii prin lucrarea harului, după cum spune 
despre aceasta şi Apostolul (Ef. 5, 19, Col. 3, 16). În timp 
ce din psalmodierea şi rugăciunea făcute în starea firească 
urmează o bucurie sentimentală, care botează (afundă) 
mintea în închipuiri înşelătoare, invers se întâmplă atunci 
când sufletul este lucrat binefăcător de energiile necreate 
ale Sfântului Duh: curg fericitele lacrimi, care rourează 
sufletul, ce simte o bucurie duhovnicească în taina liniştirii, 
pomenirea lui Dumnezeu rămâne fierbinte, producând 
înţelesuri preadulci şi plâns duhovnicesc şi aşa se 
împlineşte cuvântul lui David: “cei ce seamănă cu lacrimi, 
cu bucurie vor secera” (Ps. 125, 5). 

Sfântul Diadoh, ca şi mulți alţi Părinţi, recomandă 
psalmodierea cu voce doar în cazuri de tristeţe şi de akidie, 
până ce norul acela gros se va fi împrăştiat de către adierea 
melodiei, fază în care revenim la  psalmodierea 


duhovnicească”!. 


capul 74 


Când sufletul ajunge la cunoştinţa de sine, produce 
şi din sine o oarecare ardoare şi sfială iubitoare de 
Dumnezeu. Căci nefiind tulburat de grijile vieţii, naşte o 


"1 O bună orientare dă acest canon pentru psalți şi pentru modul în care 
se face cântarea. De asemenea în legătură şi cu învățătura celorlalți 
Părinți, poate să dea valoare şi diferitelor forme de psalmodie. 

anumită dragoste plină de pace, care caută cu măsură pe 
Dumnezeul păcii. Dar e desfăcut degrabă de la acest gând, 
fie pentru că pomenirea lui Dumnezeu e furată de simţuri, 
fie pentru că firea îşi cheltuieşte repede virtutea sa din 
pricină că e săracă. De aceea, înțelepții Elinilor nu aveau 
cum trebuie ceea ce credeau că au dobândit prin înfrânare, 
deoarece mintea lor nu stătea sub înrâurirea înțelepciunii 
netrecătoare şi adevărate. Dar ardoarea venită în inimă de 
la Preasfântul Duh este întreagă numai pace. Apoi ea nu 
slăbeşte nicidecum şi cheamă toate părțile sufletului la 
dorul după Dumnezeu. Ea nu iese afară din inimă şi 
înveseleşte tot omul cu o dragoste şi cu o bucurie fără 
margini. Se cuvine deci, ca după ce o cunoaştem, să căutăm 
să ajungem la ea. Căci dragostea naturală este un semn al 
firii însănătoşite prin înfrânare. Dar ea nu poate duce 
mintea la nepătimire, ca dragostea duhovnicească. 


Din puţinele scrieri ale Sfântului Diadoh care ni s- 
au păstrat se vede că el era educat în cele clasice. Termenii 
folosiți de el amintesc de platonism, aristotelism, neoplato- 
nism Şi stoicism, însă transferați în cele duhovniceşti. Ace- 
laşi lucru se vede şi din vocabularul său foarte bogat. El 
cunoştea, aşadar, sărăcia filosofiei, precum şi luptele filoso- 
filor moralişti pentru a se izbăvi de relele vieţii. 

În capul 74 este descrisă starea firească a sufletului 
cu lucrările lui şi cu neputinţa lui şi e comparat cu cel ce 
lucrează sub înrâurirea Sfântului Duh şi cu bogăția lui. 
Dacă sufletul — botezat desigur — singur, fără lucrarea 
Sfântului Duh îşi înțelege vrednicia, se fereşte să 
păcătuiască şi să se împletească în grijile lumii, atunci 
dobândeşte de la el însuşi o oarecare căldură a dragostei de 
Dumnezeu şi o iubire măsurată pentru pacea sufletească pe 
care caută să o afle la Dumnezeul păcii. Deoarece însă 

sufletul nu-L are împreună luptător pe Sfântul Duh ca să-l 
întărească şi să dobândească cele dorite, ci dimpotrivă este 
sub influenţa simţurilor şi a firii, dorinţa lui se desfrunzeşte 
şi dispare. Aşa se explică nereuşita filosofilor greci care n- 
au putut să ajungă la scopul pentru care au luptat. Mitul 
Daneilor constituie o expresie simbolică a acestei nereuşite 
veşnice a lor. 

La antipodul tragediei acelora care rămân în starea 
firească, sufletul condus de harul dumnezeiesc este 
înflăcărat în întregime, simte o puternică şi neschimbată 
pace ““mai presus de minte”, rămâne în sine însuşi fără să se 
împrăştie, se mişcă iubitor spre Dumnezeu întru unitatea 
minții şi a laturii pătimitoare şi se veseleşte întreg în 
simţirea iubirii şi a bucuriei. 

Când ne găsim, deci, în starea firească, trebuie să 
luptăm pentru dobândirea Sfântului Duh. Deoarece char 
dacă şi dragostea firească se naşte dintr-o mică măsură de 
sănătate a firu, fiindcă e numai fire, este cu neputinţă să dea 
minții nepătimirea care e duhovnicească. De aceea şi 
Hristos a luat firea omenească. Dacă tămăduirea şi îndum- 
nezeirea firii bolnave ar fi fost posibilă prin mijloace 
naturale, fireşti atunci şi Întruparea Cuvântului ar fi fost 
fără rost'2. 


capul 75 


Aerul din jurul nostru se face curat când suflă 
vântul de la Miazănoapte, din pricina naturii subțiri şi 
îinseninătoare a acestui vânt. Dar când suflă cel de la 


"? În acest cap sunt acuzați admiratorii umanismului. Firea singură este 
săracă şi neputincioasă să-l îmbunătățească pe om. Întotdeauna firea a 
avut nevoie de har, să fie împreună-lucrătoare cu harul fără de care 
omul se aseamănă cu un trup mort. 

Miazăzi, se încarcă, datorită naturii ceţoase a acestui vânt, 
care aduce, în virtutea oarecărei înrudiri, din ţinuturile 
sale nouri peste tot pământul. Aşa şi sufletul, când stă sub 
suflarea Duhului adevărat şi Sfânt, se află întreg în afară 
de păâcla diavolească. Dar când stă sub suflarea viforoasă 
a duhului amăgitor, se acoperă întreg de nourii păcatului. 
Deci trebuie să fim pururea hotărâți de a sta întorși cu 
toată puterea spre adierea curățitoare şi de viaţă făcătoare 
a Duhului Sfânt, adică spre vântul pe care l-a văzul 
Proorocul Ezechil întru lumina cunoştinței, venind de la 
Miazănoapte. Să facem aceasta, pentru ca partea contem- 
plativă (văzătoare) a sufletului nostru să rămână pururea 
senină, ca să ne putem îndeletnici fără rătăcire cu vederile 
dumnezeieşti, privind în văzduh de lumină cele ale luminii. 
Căci aceasta este lumina cunoștinței adevărate. 


Din nou Sfântul Diadoh foloseşte comparații. Acum 
nu între fire şi Duhul în legătură cu curăția, ci între Duhul şi 
duhurile necurate. Și în acest cap se dau dimensiunile 
dramatice ale primejdiilor care învăluie sufletul omenesc şi 
se subliniază trebuinţa prezenţei Sfântului Duh în viaţa lui. 
Din capul precedent şi din cel de față se înțelege că sufletul 
rațional şi nemuritor are putinţa să se mişte în trei spaţii: 
firesc, drăcesc şi al Sfântului Duh. 

Despre neputința spaţiului firesc de a dărui sufle- 
tului nepătimirea am scris în capul precedent. În capul 75 
sunt descrise sinoptic consecințele asupra sufletului a 
celorlalte două sfere: când sufletul lucrează sub har, atunci 
se află în întregime în afara întunericului drăcesc. Când 
sufletul este iarăşi bântuit cu putere de duhul cel rău, atunci 
este acoperit de norii păcatului. 

De aici se vede, aşa cum scriam şi altundeva, că 
gradul lucrării Sfântului Duh şi al duhurilor rele asupra 

sufletului este analog cu înaintarea omului: firea are puţină 
sau multă curăție, lucrează mult sau puțin sub înrâurirea 
Sfântului Duh, precum şi a lui satana, continuu sau trecător. 

Există un mijloc de a ne feri de influențele 
diavolului şi a ne acoperi de către Sfântul Duh: să ne 
întoarcem cu toată puterea şi cu tot sufletul spre adierea 
harului, care risipeşte toți norii patimilor, pentru ca să se 
menţină partea contemplativă a sufletului mereu senină, 
astfel încât să se întindă fără rătăcire spre vederi 
dumnezeieşti şi întru lumină să vadă lumină, precum scrie 
David “întru lumina Ta vom vedea lumină” (Ps. 35, 9). Şi 
aceasta este lumina  cunoştinţei adevărate, potrivit 
dumnezeiescului Diadoh 5. 


75 Firea fără har nu numai moare, adică este lhpsită de viață, de lumină, 
de iubire, de dragoste dumnezeiască, dar şi intră în stăpânirea lui satana 
şi este târâtă spre toate răutățile, patimile, bezna, deznădejdea și 
moartea veşnică. 

capul 76 


Unii au născocit că atât harul, cât şi păcatul, adică 
atât Duhul adevărului, cât şi duhul rătăcirii se află ascunse 
în mintea celor ce s-au botezat. Ca urmare, zic că o 
persoană îmbie mintea spre cele bune, iar cealaltă îndată 
spre cele dimpotrivă. Eu însă am înţeles din dumnezeieştile 
Scripturi şi din însăşi simțirea minţii că înainte de Sfântul 
Botez harul îndeamnă sufletul din afară spre cele bune, iar 
satana foieşte în adâncurile lui, încercând să stăvilească 
toate ieşirile dinspre dreapta ale minții. Dar din ceasul în 
care renaştem, diavolul e scos afară, iar harul intră 
înăuntru. Ca urmare, aflăm că precum odinioară stăpânea 
rătăcirea asupra sufletului, aşa după Botez stăpâneşte 
adevărul asupra lui. Lucrează desigur satana asupra 
sufletului şi după aceea ca şi mai-nainte, ba de multe ori 
Chiar mai rău. Dar nu ca unul ce se află de față împreună 
cu harul (să nu fie!), ci învăluind prin mustul trupului 
mintea, ca într-un fum, în dulceaţa poftelor neraţionale. Iar 
aceasta se face din îngăduirea lui Dumnezeu, ca trecând 
omul prin furtună, prin foc şi prin cercare, să ajungă astfel 
la bucuria binelui. “Căci am trecut, zice, prin foc şi prin 
apă, şi ne-ai scos pe noi la odihnă”. 


Capul 76 deschide o serie de capete antimesaliene. 


După cum se ştie, mesalienii, pe lângă alte păreri eretice, 
credeau că harul există împreună cu satana în acelaşi loc al 

sufletului, în minte. Sfântul Diadoh, în acest cap, dă o 
lovitură acestor eretici care în vremea sa făceau ravagii şi 
pe care îi întâlnim şi în secolul al XIV-lea. Două sunt 
izvoarele pe care le invocă Sfântul Diadoh: Scripturile şi 
experienţa în Sfântul Duh. Atât din Sfintele Scripturi, cât şi 
din simţirea minţii rezultă că harul şi satana nu au acelaşi 
loc drept sălaş. 

Este şocant, desigur, ca omul să afle că în lăuntrul 
lui lucrează şi Dumnezeu şi diavolul, fapt pe care 
necredinţa și umanismul nu doar că îl resping, dar nici nu-l 
bănuiesc. Totuşi, dumnezeieştile Scripturi sunt pline de 
îndemnuri, dovezi şi mărturii ale faptului că “împărăția 
cerurilor este înlăuntrul nostru” şi că duhul necurat ne 
războieşte înlăuntru şi acolo sălășşluieşte. Doar din cei 
botezați iese din adâncul sufletului, unde satana a intrat ca 
stăpânitor după căderea primilor zidiți şi acolo intră harul 
Sfântului Duh, în vreme ce satana războieşte cu gânduri, în 
jurul inimui, şi cu plăceri şi cu atingeri trupul. 

Pentru ca cineva să cinstească monahismul ajunge 
să ia în considerație această tragedie ascunsă a omului. 
Dacă va neglija cineva lucrarea poruncilor şi rugăciunea 
neîncetată, se află în pericol de a deveni unealta satanei, în 
timp ce harul îl îndeamnă în paralel să biruiască pe 
vrăjmaşul său, să se elibereze de patimi şi în sfârşit să se 
umple de har. Doar din această perspectivă pot fi apreciate 
valoric diferitele moduri de viaţă şi de lucrare duhovniceas- 
că, dar şi pentru că monahismul exprimă cu putere viața 


Bisericii/?. 


'+ Expresia “mustul trupului”, obișnuită la Sfântul Diadoh, nu însemnă 
numai opusul uscăciunii, ci şi iubirea de plăcere. 

capul 77 


Harul se ascunde, cum am zis, din însăşi clipa în 
care ne-am botezat în adâncul minţii. Dar îşi acoperă 
prezența față de simțirea minţii. Din moment ce începe însă 
cineva să iubească pe Dumnezeu cu toată hotărârea, o 
parte din bunătățile harului intră într-un chip negrăit în 
comunicare cu sufletul prin simțirea minții. Prin aceasta, 
cel ce vrea să ţină cu tărie lucrul pe care l-a aflat vine la 
dorința să vândă cu multă bucurie toate bunurile cele de 
aici, ca să cumpere cu adevărat țarina în care a aflat 
ascunsă comoara vieții. Căci când va vinde cineva toată 
bogăția lumească, va afla locul în care stătea ascuns harul 
lui Dumnezeu. Fiindcă pe măsura înaintării sufletului, îşi 
descoperă şi darul dumnezeiesc bunătatea lui în minte. Dar 
atunci îngăduie Domnul şi dracilor să supere sufletul, ca 
să-l învețe să facă deosebirea între bine şi rău şi să-l facă 
mai Smerit prin aceea Că, pe măsură ce se curățeşte, simte 
fot mai multă ruşine de urâciunea gândurilor drăceşti. 


În acest cap aflăm cu câtă înţelepciune, dreptate şi 
iubire Dumnezeu “lucrează până în sfârşit” pentru 
mântuirea sufletului. E foarte important să cunoaştem că 
harul se dă numai prin Sfântul Botez. Dar nu ajunge numai 
primirea harului. E nevoie de mişcarea liberă a omului spre 
Dumnezeu. Dacă sufletul uită de darul primit, nu se va 
deosebi de cel care nu a primit nimic. Aşa se explică de ce 
nu vedem nici o diferenţă între botezați şi nebotezați. 

Harul dumnezeiesc se ascunde în adâncul minţii şi 
nu îngăduie minţii să-i simtă prezența decât atunci când 
omul începe să dorească iubirea lui Dumnezeu. Dar ca să se 
mişte cineva spre iubirea lui Dumnezeu, moment în care va 
simţi duhovnicește şi harul, trebuie ca cineva să-i spună că 

a primit harul, că trebuie să-l păzească de păcate şi că există 
un mijloc de păstrare a purității şi de sporire a darului: 
împlinirea poruncilor. Dacă cineva s-a botezat la o vârstă la 
care înțelege taina ce se săvârşeşte cu el, există nădejdea că, 
de vreme ce vrea, va împlini poruncile. Dar dacă însă, 
pentru cei botezați prunci, naşul sau părinții şi-au pierdut 
credința şi împlinesc prin Botez doar un simplu obicei? 
Atunci omul urmează să înainteze pe calea pierzaniei pe 
care merg mulți. Vedem popoare ortodoxe întregi botezate 
ajunse în stare de demonizare, în timp ce în adâncul inimii 
lor rămâne în nelucrare comoara harului. Ce altceva poate fi 
mal tragic şi mai înfricoşător decât această nebunie 
diavolească prin care cineva refuză înfierea lui Dumnezeu, 
ŞI vrea să fie fiu al diavolului sau ceva “neutru”? 

Sfântul Diadoh, urmărind mersul legăturii dintre har 
și suflet, spunc că atunci când cineva se mişcă cu iubire, cu 
toată dispoziția lui lăuntrică spre Dumnezeu, atunci harul se 
uneşte cu sufletul în mod simţit de simțirea minţii, iar 
sufletul gustă din comorile sale. Sufletul care petrece sub 
influenţa iubirii hotărăşte, pentru ca să nu piardă mărgărita- 
rul cel de mult preţ pe care l-a descoperit, să vândă toate 
averile sale pentru a cumpăra “țarina” în care a aflat ascun- 
să comoara vieții (Mt. 13, 44). Este, de altfel, o premisă 
fundamentală a vieţii duhovniceşti faptul că, de voieşte 
cineva să afle locul unde este ascuns harul lui Dumnezeu, 
trebuie să-şi elibereze sufletul de greutatea tuturor voilor şi 
a poftelor lui. 

Acestea sunt etapele succesive prin care trece 
sufletul pentru a dobândi “mărgăritarul cel de mult preţ”. Se 
înţelege însă că, urmărind să dobândească harul, sufletul va 
îndura multe încercări, iar Dumnezeu, în pedagogia Sa, îl 
va lăsa să se mâhnească şi să sufere necazuri de la demoni 

pentru a-şi simți neputinţa şi aşa să se smerească cu o 
adâncă simţire”. 


capul 78 


Suntem după chipul lui Dumnezeu prin mişcarea 
cugetătoare (mintală) a sufletului. Căci trupul este ca o 
casă a sufletului. Deci fiindcă prin greşeala lui Adam nu 
numai trăsăturile sufletului s-au întinat, ci şi trupul nostru 
a căzut în stricăciune, Cuvântul cel Sfânt al lui Dumnezeu 
s-a întrupat, dăruindu-ne ca un Dumnezeu apa mântuitoare 
prin Botezul Său, ca să ne naştem din nou. Căci renaştem 
prin apă, cu lucrarea Sfântului şi de viaţă făcătorului Duh. 
Prin aceasta, îndată ne curățim şi sufletul şi trupul, dacă 
venim la Dumnezeu din toată inima. Căci Duhul Sfânt, 
sălăşluindu-se în noi, alungă păcatul. Fiindcă nu este cu 
putinţă ca, odată ce faţa sufletului este una şi simplă, să fie 
prezente în el două persoane, cum au socotit unii. Căci 
dacă harul dumnezeiesc se împreună prin Sfântul Botez cu 
trăsăturile chipului ca o arvună a asemănării, unde mai 
poate încăpea persoana celui rău, mai ales dat fiind că nu 
există nici o împărtăşire între lumină si întuneric? Deci 
noi, alergători pe drumul sfintelor nevointe, credem că 
şarpele cel cu multe înfățişări e scos, prin baia nestrică- 
ciunii, afară din cămările minţii. Nu trebuie să ne mirăm că 
după Botez gândim iarăşi cele rele împreună cu cele bune. 
Căci baia sfințeniei şterge pata noastră de pe urma 
păcatului, dar nu preschimbă acum putinţa de a se hotări în 


"5 Cineva care doreşte să-L găsească pe Hristos, să-L cunoască pe 
Hristos, să-L iubească pe Hristos, să-L zidească în sine pe Hristos, 
“mărgăritarul cel de mult preţ”, trebuie să ia aminte la acest cap în care 
se vede cât de necesară este sărăcia. Aceasta trebuie să sc întindă până 
la lepădarea voințelor sufletului, aşa cum învață monahismul. 

două feluri a voinței noastre şi nici nu opreşte pe draci să 
ne războiască, sau să ne grăiască cuvinte înșelătoare. 
Acesta, pentru ca cele ce nu le-am păzit când eram în 
starea naturală, să le păzim, cu puterea lui Dumnezeu, 
după ce am luat armele dreptăţii. 


Acest cap reprezintă o expunere sinoptică a 
învăţăturii dogmatice a Bisericii despre zidirea omului 
“după chip”, despre căderea primilor zidiți şi consecințele 
ei, despre necesitatea dumnezeiescului Botez şi a lucrărilor 
harului. De asemenea, cu prilejul descrierii rezultatelor 
Sfântului Botez asupra sufletului, Sfântul Diadoh reia tema 
înşelării mesalienilor, care-şi întemeiau eroarea lor pe 
experiența comună a războiului pe care satana îl dă în 
inimile noastre. 

În capul 78 dumnezeiescul Părinte compară 
suficiente elemente mesaliene cu privire la împreună 
existența harului şi a demonului în acelaşi loc al inimii. 
Reia cele spuse deja, dar sub o altă formă, pentru a sfârşi în 
învăţătura dogmatică potrivit căreia Sfântul Botez, în vreme 
ce naşte din nou pe om, curăță murdăria păcatului strămo- 
şesc din suflet, sălăşluieşte pe Sfântul Duh înlăuntrul nostru 
şi izgoneşte prin prezenţa sa păcatul, nu anulează voința 
noastră de a alege binele sau răul, dar nici pe diavol nu-l 
împiedică să războiască sufletul. Toate acestea sunt îngădu- 
ite de Dumnezeu pentru a păstra libertatea omului — fiindcă 
“suntem după chipul lui Dumnezeu prin mişcarea cugeţă- 
toare a sufletului” — şi pentru a da putinţa arătării acestei 
sau acelei hotărâri a noastre. 

Prin urmare, odată cu dumnezeiescul Botez harul 
dumnezeiesc se uneşte cu toate laturile celui “după chip”, 
aducând putinţa asemănări cu Dumnezeu, a îndumnezeirii, 

dar lasă de asemenea liberă voința, ca posibilitate a sa, 
lucru pe care azi îl numim “înclinație păcătoasă”'€. 


' Din acest cap se vede că în vremea Sfântului Diadoh creștinii se 
botezau ln o vârstă adultă. Dar se vede şi că lucrarea Duhului Stânt era 
analogă dispoziției cu carc se apropiau de Botez, întocmai ca în cazul 
celorial:ce Taine ale Bisericii. 

capul 79 


Precum am zis, satana prin Sfântul Botez e scos 
afară din suflet. Dar i se îngăduie, pentru pricinile mai- 
nainte pomenite, să lucreze în el prin trup. Căci harul lui 
Dumnezeu se sălăşluieşte în însuşi adâncul sufletului, adică 
în minte. Pentru că “toată slava fiicei împăratului, zice, e 
dinăuntru”, nearătată dracilor. De aceea, din adâncul 
inimii însuşi simțim oarecum izvorând dragostea dumne- 
Zeiască, când ne gândim fierbinte la Dumnezeu. lar 
duhurile rele de aici înainte se mulă şi se încuibează în 
simţurile trupului, lucrând prin natura uşor de influențat a 
trupului asupra celor ce sunt încă prunci cu Sufletul. Astfel, 
mintea noastră se bucură pururea, cum zice dumnezeiescul 
Apostol, de legea Duhului, iar simţurile trupului sunt atrase 
de lunecuşul plăcerilor. De aceea harul, lucrând prin 
simțirea minţii, înveseleşte trupul celor ce sporesc în 
cunoştinţă cu bucurie negrăită, iar dracii, lucrând prin 
simţurile trupului, robesc sufletul, îmbiindu-l, ucigașii, cu 
sila spre cele ce nu vrea, mai ales când se află umblând 
fără grijă şi cu nepăsare pe calea credinţei. 


Capul 79 aparține celor antimesaliene. Stăruința 
Sfântului Diadoh de a se ocupa de rătăcirea mesalienilor nu 
exprimă numai interesul lui de a nu fi schimbată învăţătura 
ortodoxă, ci şi dorința sa de a învăţa pe monahi, cărora li se 
şi adresează, lucrările tainice pe care le simțim în adâncul 
sufletului nostru de la har şi de la duhurile rele. De aceea şi 

reia subiectul, pentru a limpezi lucrurile şi a arăta, pe de o 
parte, măreţia nevăzută a prezenței Duhului Sfânt în 
adâncul inimii noastre, dar şi, pe de altă parte, tragedia 
omului, al cărui suflet, datorită vredniciei libertăţi sale, 
adesea devine cuib demonilor, lucru pe care-l vedem într-un 
grad atât de înfricoşător. 

În acest cap, preadumnezeiescul dascăl încearcă să 
facă o despicare a problemei “împreună existenței” harului 
cu satana. În continuarea celor spuse de el deja, aici ade- 
vereşte că harul Sfântului Botez se sălăşluieşte în adâncul 
sufletului, adică în minte şi e nevăzut de demoni. Tocmai 
de aceea susține că, atunci când avem o pomenire fierbinte 
a lui Dumnezeu, simțim că în adâncul inimii noastre se 
aprinde dorul dumnezeiesc. 

Cât despre războiul dus de duhurile rele, Sfântul 
Diadoh ne descoperă, conglăsuind cu el şi toți Părinţii 
neptici ulteriori, că acest război se localizează la mwvelul 
simţurilor trupeşti unde dracii se încuibează şi robesc sufle- 
tul prin lucrările plăcerilor, pe cei care sunt încă fără expe- 
riența războiului. Aşa deci se arată un fel de diarhie, o anti- 
nomie, un conflict în unul şi acelaşi om, despre care a 
vorbit Apostolul (Rom. 7, 22). Şi în vreme ce mintea 
întotdeauna se bucură de legile Sfântului Duh, în mod opus 
simțurile trupeşti vor să urmeze plăcerile. 

În plus, se mai întâmplă şi acest fapt dumnezeiesc 
uimitor: harul, prin lucrarea lui în mintea celor care au o 
oarecare curăție, se transmite şi trupului care simte de aici o 
veselie negrăită, după cum suntem încredința şi în alt 
cap'7. 


"7 Concepţia Sfântului Diadoh despre harul care se bucură împreună cu 
trupul a fost susținută teologic cu multă putere de Sfântul Grigorie 
Palama fiindcă reprezintă o experiență comună a Sfinților. 

capul 80 


Cei ce spun că cele două puteri, a harului şi a 
păcatului, se află împreună în inimile credincioşilor, vor 
să-şi sprijine născocirea lor pe faptul că Evanghelistul a zis 
că: “lumina luminează în întuneric şi întunericul nu o a 
cuprins pe ea". Ei zic că strălucirea dumnezeiască nu se 
întinează nicidecum prin impreuna petrecere cu cel rău, 
oricăt ar fi de apropiată în suflet lumina dumnezeiască de 
intunericul diavolului. Dar ei sunt vădiţi că cugetă alăturea 
de Sfintele Scripturi, prin însuşi cuvântul evanghelic. Căci 
leologul a scris acestea ca să arate că Cuvântul lui 
Dumnezeu, lumina cea adevărată, a binevoit să se arate 
zidirii prin trupul Său, aprinzând, printr-o nemăsurată 
iubire de oameni, în noi focul sfintei cunoştinţe, dar cugetul 
lumii nu a cuprins în sine gândul lui Dumnezeu, adică nu |- 
a cunoscut, deoarece “cugetul trupului este vrăjmaş lui 
Dumnezeu '. De aceea, după ce a mai spus puţine cuvinte, 
dumnezeiescul Evanghelist a adăugat: "Era lumina cea 
adevărată, care luminează pe tot omul, venind în lume (în 
loc de: îl călăuzeşte şi-l face viu). În lume era şi lumea 
printr-însul s-a făcut şi lumea pe El nu L-a cunoscut. Întru 
ale Sale a venit şi ai Săi pe Dânsul nu L-au primit. lar căţi 
L-au primit le-a dat lor putere ca să se facă fii ai lui 
Dumnezeu, celor ce cred în numele Lui". Dar spune şi prea 
înțeleptul Pavel, tâlcuind cuvântul: “nu a cuprins: “Nu că 
am şi luat răsplata sau că sunt desăvârşit, dar alerg ca să o 
cuprind, întrucăt şi eu am fost cuprins de lisus Hristos". 
Aşadar, nu de satana zice Evanghelistul că nu a cuprins 
lumina cea adevărată. Căci de la început a fost străin de 
ea. Fiindcă nici nu luminează în el. Ci prin cuvântul Său îi 
ceartă cu dreptate pe oamenii care aud despre puterile şi 
lucrurile minunate ale lui Dumnezeu, dar nu vor să se 

apropie de lumina cunoștinței Lui pentru inima lor 
întunecată. 


Sfântul Diadoh continuă polemica sa antimesaliană 
şi în capul 80. Mesalienii răstălmăceau locuri scripturistice 
pentru a-şi sprijini rătăcirea. Două din ele erau ale 
Evanghelistului loan, din primul capitol, versetul al cincilea 
şi, respectiv, 9-ll. Prin dreapta tâlcuire a acestor locuri, 
acestor eretici li se închide gura, fiind dovedit că nu există 
în om o diarhie ontologică, Dumnezeu şi satana, ci o împo- 
trivire care cere consimțământul voinței într-o parte sau 
alta. Tensiunea presiunii exercitate atât de către har, cât şi 
de către satana, este analogă cu fiecare stare duhovnicească 
a omului, care este teatrul neîncetatei lupte. 

Dincolo de inexprimabila grozăvie pe care o 
subliniază cuvântul evanghelic după care cea mai mare 
parte a oamenilor — să se gândească cineva la aceasta şi e 
cuprins de adâncă întristare şi durere — nu au cunoscut pe 
Dumnezeu întrupat, cei care L-au primit s-au făcut prunci ai 
lui Dumnezeu şi dumnezei după har, fiindcă au avut 
simţurile “cunoştinței” mistice nestricate. În timp ce 
neîncrezătorii şi necredincioşii nu vor să se apropie de 
lumina cunoştinţei dumnezeieşti. De ce? “Din pricina inimii 
lor întunecate”, adică a “cugetului lumesc” şi “a cugetului 


trupesc”, care sunt vrăjmăşie faţă de Dumnezeu *£. 


'% Într-adevăr, clipa alegerii, a primirii sau a respingerii lui Dumnezeu 
Care ne cheamă este cea mai importantă clipă a omului care judecă 
viața lui veşnică. 

capul 81 


Cuvântul cunoştinţei ne învață că sunt două feluri 
de duhuri rele. Unele dintre ele sunt oarecum mai subțiri, 
iar altele mai materiale. Cele mai subțiri războiesc sufletul. 
Celelalte obişnuiesc să ducă trupul în robie prin anumite 
îmboldiri stăruitoare. De aceea, dracii care războiesc 
sufletul şi cei care războiesc trupul îşi sunt mereu potriv- 
nici, cu toate că au acelaşi scop de-a vătăma pe oameni. 
Când deci harul nu locuieşte în om, aceştia Joiesc ca nişte 
şerpi în adâncurile inimii, neîngăduind câtuşi de puțin 
sufletului să caute spre dorința binelui. Dar când harul e 
ascuns în minte, se strecoară ca nişte nouri întunecoşi prin 
părțile inimii, spre patimile păcatului, sau iau chipul 
feluritelor imprăştieri ca, furând mintea de la pomenirea 
lui Dumnezeu, să o desfacă de convorbirea cu harul. Când 
deci dracii, care supără sufletul nostru, ne aprind spre 
patimile sufleteşti şi mai ales spre înalta părere de sine, 
care este maica tuturor relelor, să ne gândim la moartea 
trupului nostru şi vom ruşina umflarea iubirii de slavă. Dar 
acelaşi lucru trebuie să-l facem şi când dracii, care ne 
războiesc trupul, ne împing inima să se aprindă spre pofte 
de ruşine. Căci singur acest gând, însoţit cu pomenirea lui 
Dumnezeu, poate opri feluritele lucrări ale duhurilor rele. 
Dar dacă dracii, care războiesc sufletul, vor să se 
folosească şi de acest gând, punându-ne în minte nimic- 
nicia nemărginită a firii omeneşti, ca neavând nici un preț 
din pricina trupului (căci aceasta iubesc să o facă, când 
vrea cineva Să-i chinuiască cu acest gând), să ne amintim 
de cinstea şi de slava Împărăției Cereşti, netrecând cu 
vederea nici amărăciunea şi întunecimea osândei veşnice, 

ca printr-una să ne mângâiem tristețea, iar prin cealaltă să 
întristăm uşurătatea inimii noastre. 


“Cuvântul înțelepciunii” potrivit Părinților neptici 
este experienţa duhovnicească ce devine obiectul 
cuvântului. Diversitatea cunoştinţelor, schimbările simţiri- 
lor experienţei duhovniceşti devin accesibile cuvântului, 
sunt deosebite după fel şi lucrări. Experienţa ascetică a 
lucrărilor duhurilor rele asupra omului a deosebit două 
“neamuri”. Unele sunt subțiri şi războiesc în suflet, altele 
grele, al căror câmp de influență este trupul. 

De asemenea, prin experiența duhovnicească a 
războiului îndelungat şi a lucrărilor harului, Sfântul Diadoh 
a deosebit următoarea năpastă nevăzută, dar şi realitatea 
dumnezeiască ascunsă: când omul nu are harul Sfântului 
Duh, demonii sunt încuibați în adâncul sufletului, pe care 
cu stăpânire nu-l lasă să vadă şi să dorească ceva 
nedemonic, ceva bun: În cazul în care însă omul e botezat 
ortodox și harul se sălăşluieşte în mintea lui, demonii se 
mișcă precum nişte nori întunecaţi în jurul inimii, nu în 
lăuntrul ei, preschimbându-se în diferite chipuri ațâţătoare 
sau în imaginații şi vederi mincinoase, cu scopul de a 
desprinde mintea din unitatea ei gu harul. 

Nu putem să dăm cifre, dar dacă vrea cineva să facă 
o statistică în sânul poporului nostru ortodox, nu ştim la 
câte mii va fi găsit unul care să nu trăiască sub lucrarea 
înşelăciunii demonilor, de care vorbeşte Sfântul Diadoh. 
Această asuprire de către satana nu se datorează numai 
necunoaşterii noastre, cu privire la influenţa sa ucigătoare 
asupra sufletelor noastre, ci şi înseşi patimilor sufletului 
care, aţâțate îndeajuns, provoacă imaginații şi gânduri 
corespunzătoare, care despart de harul lui Dumnezeu. Și aşa 
omul se află în toată vremea în afara sinelui său, lar această 

situație se împlinește pentru lucruri iraționale şi nebunii. 
După criteriile creştine, cel robit patimilor este nebun, fără 
rațiune (rapă-Aoyoc), fiindcă patimile sunt iraționale 
(&-Aoya). 

capul 82 


Domnul nostru ne învaţă în Evanghelii că, atunci 
când satana, întorcându-se, află casa lui măturată şi goală, 
adică inima fără rod, ia alte şapte duhuri mai rele decât el 
şi intră şi se încuibă în ea, făcând cele de pe urmă ale 
omului mai rele decât cele dintâi. De aci trebuie să înţele- 
gem că atăta vreme cât este Duhul Sfânt în noi, satana nu 
poate intra ca să rămână în adâncul sufletului. Dar şi 
dumnezeiescul Pavel ne explică limpede înțelesul acestei 
icoane. Căci privind lucrul acesta din punctul de vedere al 
luptei, zice: “Mă bucur după omul dinlăuntru de legea lui 
Dumnezeu. Dar văd altă lege în mădularele mele, oştindu- 
se impotriva legii minţii mele şi robindu-mă legii păcatului, 
care este în mădularele mele”. lar privindu-l din latura 
desăvârşirii, zice: "Aşadar nu mai este nici o osândă 
pentru cei ce umblă în lisus Hristos, nu după trup, căci 
legea Duhului vieții m-a slobozit de legea păcatului şi a 
morţii. Dar zice şi altundeva, ca iarăşi să ne arate că 
satana războieşte sufletul ce se împărtăşeşte de Duhul 
Sfânt, din trup: “Staţi deci bine, încingându-vă mijlocul 
vostru cu adevărul şi îmbrăcând platoşa dreptăţii şi încăl- 
fându-vă picioarele spre gătirea Evangheliei păcii, luând 
peste toate pavăza credinței, întru care veți putea stinge 
toate săgețile cele aprinse ale vicleanului; luaţi coiful mân- 
izirii şi sabia Duhului, care este cuvântul lui Dumnezeu”. 
Dar a lupta este altceva decăt a fi dus în robie. Fiindcă 
lucrul al doilea arată o ducere cu sila, iar cel dintâi o luptă 

cu puteri egale. De aceea, Apostolul zice că diavolul se 
năpusteşte asupra sufletelor purtătoare de Hristos cu săgeți 
aprinse. Căci cel ce nu este stăpân pe protivnicul său are 
trebuință numaidecât de săgeți, ca să-l poată birui şi 
supune pe cel ce se luptă cu el din depărtare, prin trimi- 
terea săgeților. Deci satana, fiindcă nu se poate încuiba în 
mintea celor ce se nevoiesc, ca mai-nainte, dată fiind 
prezența harului, călăreşte pe mustul cărnii, ca unul ce e 
cuibărit în trup, ca prin firea uşor de mânuit a acestuia să 
amăgească sufletul. De aceea, trebuie să uscăm trupul cu 
măsură, ca nu cumva prin mustul lui să se rostogolească 
mintea pe lunecuşul plăcerilor. Deci se cuvine ca din însuşi 
cuvântul Apostolului să ne încredințăm că mintea celor ce 
se nevoiesc stă sub lucrarea luminii dumnezeieşti; de aceea 
şi slujeşte legii dumnezeieşti şi se veseleşte cu ea. lar trupul 
primeşte cu plăcere, pentru firea lui uşor de mânuilt, 
duhurile rele; de aceea şi alege să slujească răutăților. De 
aci se vede și mai mult că mintea nu este un sălaş comun al 
lui Dumnezeu şi al diavolului. Căci cum ar zice atunci 
Pavel: “Slujesc cu mintea legii lui Dumnezeu, iar cu trupul 
legii păcatului '? De aci iarăşi se vede că mintea mea stă 
întru toată libertatea în luptă cu dracii, slujind cu bucurie 
bunătății harului, iar trupul primeşte aburul dulce al 
plăcerilor neraţionale, pentru faptul că îngăduie, cum am 
zis, duhurilor rele să stea cuibărite în el. “Căci ştiu, zice, 
că nu locuieşte în mine, adică în trupul meu, binele”. E 
vorba de cei ce se împotrivesc păcatului, dar se află pe la 
mijlocul nevoinţelor. Căci nu spune despre sine aceasta. 
Deci cu mintea se războiesc dracii, iar trupul încearcă să-l 
povârnească spre lunecuşul plăcerilor prin îmboldiri 
stăruitoare. Căci li se îngăduie, după o dreaptă judecată, 
să petreacă în adâncurile trupului, chiar şi al celor ce luptă 
întins împotriva păcatului, pentru faptul că voia slobodă a 

cugetului omenesc este pururea sub cerere. lar dacă cineva 
poate să moară prin osteneli încă pe când trăieşte, ajunge 
în întregime locaşul Duhului Sfânt. Căci unul ca acesta a 
înviat încă înainte de a muri. Aşa a fost cu fericitul Pavel şi 
cu toți cei ce s-au luptat sau se luptă în chip desăvârșit 
împotriva păcatului. 


Sfântul Diadoh, continuând analiza realității tainice 
a sufletului — care nu are nici o legătură cu ateista şi în întu- 
neric umblătoarea psihanaliză — revine la tema actuală în 
vremea sa a necucernicei învățături mesalienc. 

Plecând de la locul evanghelic Mt. 12, 44-45, în 
care Domnul a descoperit în chip adevărat tragedia 
sufletului, dumnezeiescul Părinte trage concluzia, legată şi 
de cuvântul Apostolului (Rom. 7, 22-23), că de vreme ce 
Sfântul Duh se sălăşluieşte în suflet, satana nu poate intra în 
adâncul sufletului şi, prin urmare, nici să rămână acolo. 
Aducând încă un text apostolic (Efes. 6, 14-17), dovedeşte 
că diavolul, neputând să înşele sufletele purtătoare de 
Hristos, foloseşte săgețile sale aprinse pe care le trage de la 
distanță. De asemenea, satana, fundcă nu poate să intre în 
mintea luptătorilor, ca înaintea Sfântului Botez, încearcă să 
ademenească sufletul cu plăcerile trupului, în care are 
putere să intre. 

Reprezintă o experienţă ascetică generală, cum deja 
am mai scris, faptul că trupul uscat şi descarnat nu este un 
bun purtător al energiilor duhurilor rele, spre deosebire de 
trupul rotofei, care prin mustul său predispune sufletul la 
primirea “lunecuşului plăcerilor”. De aceea şi Sfântul 
Diadoh învaţă că “trebuie să uscăm trupul cu măsură”, chiar 
dacă nu este rău şi nici răspunzător şi nu reprezintă un 
principiu independent de suflet, cum cugetau mesalienii şi 
maniheii, ci este supus schimbărilor în mod analog cu 

gradul stării lui de bunăstare. Altfel se împotriveşte 
momelilor plăcenilor când este numai piele şi os, descarnat 
şi uscat, şi altfel când este rotofei şi gras. De ce asceţii se 
luptă să-şi păstreze trupul slab şi toți sfinții sunt puţintei la 
trup, cu feţe slabe şi ochi adânciţi? 

Din aceste motive, dumnezeiescul ascet Diadoh 
arată că cel ce, încă fiind viu, a murit prin reaua pătimire 
ascetică, se face întreg sălaş al Sfântului Duh şi a înviat 
deja încă înainte de a fi murit cu trupul. 


79 B caracteristic firii luptătoare a monahismului faptul că după tunderea 
în călugărie se citește Apostolul Ef. 6, 14-17 cu terminologia sa de 
război, iar noul monah primește de la preot simbolurile luptei. 


196 


Capete antimesaliene — Contemplaţia dreaptă 


capul 83 


E drept că inima izvorăşte şi din sine gânduri bune 
şi rele. Dar nu rodeşte prin fire cugetările rele, ci amintirea 
răului i s-a făcut ca un fel de deprindere din pricina 
rătăcirii dintâi. Însă cele mai multe şi mai rele dintre 
gânduri le zămisleşte din răutatea dracilor. Dar noi le 
simțim pe toate ca ieşind din inimă. Și de aceea au bănuit 
unii că în minte se află împreună cu harul şi păcatul. De 
aceea socotesc ei că a zis şi Domnul “că cele ce ies din 
gură purced din inimă şi acelea spurcă pe om. Căci din 
inimă purced gânduri rele, curvii” şi cele următoare. Ei nu 
știu însă că mintea noastră, având o simţire foarte fină, îşi 
însuşeşte lucrarea gândurilor şoptite ei de duhurile rele, 
oarecum prin trup, dat fiind că firea lunecoasă a acestuia 
duce prin starea lui umorală (6iă Tric ovykpăcewG) şi mai 
mult sufletul la această stare, într-un chip în care nu ştim. 
Numai fiindcă trupul iubeşte pururea şi fără măsură 
mângâierea amăgirilor ni se pare că şi gândurile semănate 
de draci în suflet purced din inimă. Fapt e că noi ni le 
însuşim atunci când vrem să ne îndulcim cu ele. Acest lucru 
l-a osândit Domnul când a spus cuvântul de mai înainte. 
Căci cel ce se îndulceşte cu gândurile insuflate lui de 
răutatea satanei şi înscrie oarecum amintirea lor în inima 
sa, e vădit că de aci înainte le rodeşte din cugetul său. 


Chiar dacă şi acest cap slujeşte în lupta 
antimesaliană a Sfântului Părinte, totuşi este foarte impor- 

tant datorită subțirimii tâlcuiru cuvintelor Domnului Iisus 
(Mt. 15, 18-19). Într-adevăr, dacă cineva nu trăieşte 
dramatismul luptei piept la piept, al războiului nevăzut cu 
“duhurile răutăui care sunt în văzduhuri” şi contra 
“vicleniilor diavolului”, e cu neputinţă să desluşească adân- 
cimea acestui loc evanghelic. 

Sfântul  Diadoh, dincolo de îndelungata sa 
experienţă, era şi plin de înţelepciune şi de har, astfel încât 
se împlineşte în el cuvântul de-Dumnezeu-insuflat: “căci 
cuvântul lui Dumnezeu e viu şi lucrător şi mai ascuțit decât 
orice sabie cu două tăişuri, şi pătrunde până la despărțitura 
sufletului şi duhului, dintre încheicturi şi măduvă, şi 
destoinic este să judece simţirile şi cugetările inimii” (Evr. 
4, 12). De aceea, cu maximă subțirime “disecă” sufletul şi 
clasifică cu precizie diferitele lucrări ale firii a căror 
întindere este un ocean fără fund. 

Sfântul Diadoh deosebeşte gândurile “ce izvorăsc 
din inimă” în bune şi rele. Se grăbeşte însă să arate că 
gândurile rele nu se nasc din firea sufletului, care fire este 
bună, ci din înclinația ei păcătoasă, provenită din păcatul 
protopărinților, care a căpătat putere. Dar cele mai multe 
gânduri rele, care se dezvoltă în cugetări şi fapte, sufletul le 
primeşte de la demoni. Deoarece însă simțim gândurile ca 
provenind din inimă mesalienii credeau că împreună cu 
harul, care locuieşte în minte, se află şi păcatul, adică 
lucrarea diavolului. 

Pentru a înlătura rătăcirea “evhiților”, adică a 
mesalienilor, dumnezeiescul Diadoh aduce o experiență 
adâncă a sa, anume că mintea noastră are o simțire foarte 
fină, astfel încât să îşi însușească gândurile demonice pe 
care le stârnesc ei cu lucrările lor plăcute în trup şi care 
simțiri trec în suflet, datorită amestecului cu trupul, într-un 
mod cu neputinţă de cercetat. Şi dat fiind că “trupul iubeşte 

pururea fără măsură mângâierea amăgirilor”, gândurile 
semănate de demoni în suflet devin ale sale proprii, atunci 
când vrea să se “îndulcească” de ele. Aşa se vădeşte faptul 
că cel ce se îndulceşte de gândurile sataniceşti le naşte el 


însuşi din inima sa. 


capul 84 


Domnul zice în Evanghelii că nu poate fi scos cel 
tare din casa Sa, dacă nu-l va scoate unul şi mai tare, după 
ce l-a legat şi jefuit. Cum poate deci cel scos cu atâta 
ruşine Să intre iarăşi şi să petreacă împreună cu Stăpânul 
adevărat, care se odihneşte în casa Sa cum vrea? Căci nici 
împăratul nu se va gândi să lase împreună cu el în curțile 
împărăteşti pe tiranul, care i-a stat cândva împotrivă şi pe 
care l-a biruit. Mai de grabă îl va omori îndată sau îl va 
lega pentru o lungă pedeapsă şi-l va preda oștilor sale spre 
o moarte de ocară. 


Capul 84 se referă la locul în care Domnul vorbeşte 
despre roada Sfântului Botez (Mt. 12, 29), în care Sfântul 
Duh, ca Unul ““mai tare”, scoate din inima omului pe “cel 
tare”, adică pe diavolul. Sfântul Diadoh foloseşte acest loc 
biblic pentru a-i ruşina pe mesalienii care credeau în 
împreună existenţa lui Dumnezeu şi a satanei în inimă. 

Cu simple demonstraţii logice Sfântul Diadoh 
dovedeşte, prin comparația cu un împărat biruitor asupra 
unui tiran învins, faptul că împreună locuirea lor în acelaşi 

loc este de neacceptat, dar şi comportarea vrăjmaşă a 
diavolului robit“”. 


capul 85 


Dacă cineva presupune, din pricină că gândim 
împreună atât cele bune cât şi cele rele, că Duhul Sfânt şi 
diavolul locuiesc laolaltă în minte, să afle că aceasta se 
întâmplă pentru că încă n-am gustat şi n-am văzut “că bun 
este Domnul”. Căci la început, precum am spus şi mai 
înainte, harul işi ascunde prezența sa în cei botezați, 
așteptând hotărârea sufletului, ca, atunci când omul se va 
întoarce cu totul spre Domnul, să-şi arate, printr-o negră- 
ită simţire, prezența în inimă. Pe urmă iarăşi aşteaptă 
mişcarea sufletului, îngăduind săgeților drăceşti să ajungă 
până în adâncul acestei simţiri, ca printr-o hotărâre şi mai 
caldă şi prin cuget smerit să caute pe Dumnezeu. Deci dacă 
omul va începe de aci înainte să sporească în păzirea 
poruncilor şi să cheme neîncetat pe Domnul lisus, focul 
sfântului har se va revărsa şi peste simțurile mai de din 
afară ale inimii, arzând cu totul neghina pământului 
omenesc. Drept urmare cursele diavoleşti se vor depărta de 
acest loc, înțepând de aci înainte mai domol partea pătimi- 
foare a sufletului. lar când nevoitorul se va îmbrăca cu 
toate virtuțile şi mai ales cu desăvârşita sărăcie, atunci 
harul îi va lumina toată firea printr-o oarecare simţire mai 
adâncă,  încălzindu-l spre mai multă dragoste de 
Dumnezeu. Din această pricină săgețile drăceşti se vor 
stinge înafară de simţirea trupului. Căci adierea Duhului 


50 Cât de necesară este această demonologie în epoca noastră care e 
stăpânită de începătorul întunericului, în timp ce nu-şi cunoaşte deloc 
tiranul! 

Sfânt, mişcând inima spre suflarea păcii, stinge săgețile 
dracului purtător de foc, încă pe când sunt în aer. Dar şi pe 
cel care a ajuns la această măsură îl părăseşte Dumnezeu 
uneori în mâna răutății dracilor, lăsând mintea lui nelumi- 
nată, ca voia noastră slobodă să nu fie câtuşi de puţin 
legată de lanţurile harului. Aceasta nu numai pentru că 
păcatul se biruieşte prin lupte, ci şi pentru că omul e dator 
să mai sporească încă în experiența duhovnicească. Căci 
ceea ce pare lucru desăvârşit celui povățuit, este încă 
nedesăvârşit față de bogăția lui Dumnezeu, care povățu- 
ieşte cu dragoste largă, chiar dacă ar putea cineva sui 
toată scara arătată lui lacov. 


Mesalienii își susțineau învăţătura eretică despre 
împreuna locuire, invocând fenomenul gândurilor bune şi 
rele care se nasc în minte. Deşi acest cap combate eroarea 
lor, are valoare mare pentru noi deoarece tâlcuieşte în chip 
autentic stări lăuntrice duhovniceşti ale sufletului. 

Sfântul Diadoh justifică ieşirea gândurilor curate şi 
necurate din acelaşi izvor cu nedesăvârşirea curăției inimii, 
motiv pentru care sufletul nici nu a văzut, nici nu a gustat 
lubirea dumnezeiască (Ps. 33, 9). Să încercăm să urmărim 
stadiile lucrării Sfântului Duh, aşa cum le descrie Sfântul 
Diadoh, şi cum se descriu şi în prezentul cap alături de 
schimbările analoge ale sufletului. Harul care ni se 
dăruieşte în Sfântul Botez se ascunde pe sine însuși spre a 
lăsa liberă intenția omului de a se exprima, aşa cum se arată 
şi în capetele 76 şi 77. Când omul se întoarce din tot 
sufletul spre Dumnezeu, atunci harul îşi descoperă prezenţa 
sa prin lucrări dumnezeieşti. Cu toate. acestea îngăduie 
demonului să războiască sufletul ca să-l facă şi mai 
fierbinte, mai experimentat şi mai smerit. Dacă omul, deci, 
stăruie în păzirea poruncilor şi în rugăciune neîncetată (a 

minții), atunci flacăra harului arde gândurile cele rele 
semănate de demoni, săgețile lor ascuţite, imediat ce se 
apropie de latura pătimaşă a sufletului. 

Când luptătorul dobândeşte toate virtuțile şi mai ales 
devine cu desăvârşire sărac, atunci harul luminează cu o 
simţire adâncă întreaga sa fire şi naşte în el o negrăită iubire 
de Dumnezeu, iar săgețile aprinse demonice se sting 
imediat ce se apropie de trup. Dar şi în această stare înaltă 
Dumnezeu îngăduie demonilor să războiască sufletul şi de 
aceea din timp în timp ia harul Lui, astfel încât luptătorul să 
învingă păcatul cu puterile lui şi să capete experienţa 
neputinței sale şi a războiului demonilor. Astfel, potrivit 
Sfântului Diadoh, harul învaţă sufletul până ce sufletul va 
epuiza capacităţile ce le are ca să ajungă la desăvârşire“!. 


capul 86 


Însuşi Domnul zice că satana a căzut din cer, ca să 
nu privească cel sluțit la locaşurile sfinților îngeri. Cum 
deci va putea să aibă la un loc cu Dumnezeu drept locaş 
mintea omenească cel ce nu s-a învrednicit de împreuna 
petrecere cu slugile cele bune? lar de vor zice că aceasta se 
întâmplă prin îngăduința lui Dumnezeu, nu vor spune cu 
nimic mai mult. Căci părăsirea (îngăduința) în scop de 
povățuire nu lipseşte nicidecum sufletul de lumina dumne- 
zeiască, ci harul își ascunde numai, cum am zis, de multe 
ori, prezenţa din fața minţii, ca să împingă oarecum sufletul 
înainte prin răutatea dracilor, spre a căuta cu toată frica şi 


5! Câtă recunoştinţă trebuie să simțim faţă de Dumnezeu -— în afara 
nenumăratelor Sale binefaceri — pentru împreună-lupta Sa cu noi în 
vederea educării părinteşti pe care o face! Dacă am avea bogăția luminii 
harului, am vedea cât de aproape e de noi Dumnezeu pentru a ne 
deprinde cu binele şi să ne desăvârşească. 

cu multă smerenie ajutorul lui Dumnezeu, cunoscând câte 
puțin răutatea vrăjmaşului său. Este ceea ce face mama 
care depărtează puțin copilul de la sânul său, dacă se 
poartă cu neorânduială față de regulile alăptării, ca speriat 
de niscai oameni cu fețe urâte ce stau împrejur, sau de 
niscai fiare, să se întoarcă cu frică multă şi cu lacrimi la 
sânul maicii. Dar părăsirea în sens de lepădare predă 
sufletul ce nu vrea să aibă pe Dumnezeu legat dracilor. Noi 
însă nu suntem fiii lepădării, să nu fie, ci credem că suntem 
prunci adevăraţi ai harului lui Dumnezeu, alăptaţi cu mici 
părăsiri şi cu dese mângâieri, ca prin bunătatea Lui să 
ajungem la bărbatul desăvârşit şi la măsura vârstei plinirii 
lui Hristos. 


Și acest cap e antimesalian. Condensându-și 
argumentele contra mesalienilor, Sfântul Diadoh se referă 
la locul în care Domnul zice “Am văzut pe satana ca un 
fulger căzând din cer” (Lc. 10, 18). Dacă deci, zice 
dumnezeiescul Părinte, satana a fost aruncat din ceruri ca să 
nu vadă corurile luminoase ale îngerilor, cum este cu 
putință să aibă locaş comun cu Dumnezeu? 

Mesalienii ne dau răspunsul lor stângaci un exemplu 
de teologie a părăsirilor. Ei răspund, deci, la întrebare 
astfel: împreuna locuire se face prin părăsirea lui Dumne- 
zeu. Dar Sfântul Diadoh deosebeşte două feluri de părăsiri: 
cea spre învăţare şi cea spre îndreptare. Prima nu lipseşte 
sufletul de lumina dumnezeiască, ci harul se ascunde în 
chip simplu de minte, ca să lase sufletul să fie încercat în 
războiul dracilor, astfel încât să devină smerit prin cunoaş- 
terea neputinței sale. E adică spre învăţare (pedagogică). A 
doua părăsire, deoarece sufletul nu vrea să recunoască pe 
Dumnezeu ca Tată, dă sufletul legat oarecum demonilor, ca 
să-l supere spre înţelepţire. 

Prin urmare, nu există nici o putință de a primi 
concepția mesaliană despre împreuna locuire a harului cu 
demonul. De aceea, primim tradiția duhovnicească 
ortodoxă, potrivit căreia “suntem prunci adevăraţi ai 
harului”, uneori prin mici părăsiri, alteori prin dese 
mângâieri până ce vom ajunge la desăvârşire“?. 


“2 Locul se referă, potrivit Sfântului Diadoh, la căderea îngerilor (Lc. 
10, 18). Și credem că acesta este sensul cuvintelor Domnului. 

capul 87 


Părăsirea povățuitoare aduce sufletului întristare 
multă; de asemenea o anumită smerenie şi deznădejde 
măsurată. Aceasta pentru ca partea lui iubitoare de slavă şi 
fricoasă să ajungă, după cuviinţă, la smerenie. Ea produce 
în inimă îndată frica de Dumnezeu şi lacrimi de mărturi- 
sire, precum şi multă dorință de tăcere. Dar părăsirea în 
sens de lepădare lasă sufletul să se umple de deznădejde, 
de necredință, de fumul mândriei şi de mânie. Deci având 
noi experiența ambelor părăsiri, suntem datori să ne 
apropiem de Dumnezeu după cum o cere fiecare. În cazul 
celei dintâi, suntem datori să-l aducem multumire însoţită 
de rugăciuni de iertare, ca Unuia ce ne pedepseşte neînfră- 
narea voii noastre cu certarea acestei părăsiri, ca să ne 
învețe, asemenea unui Tată bun, deosebirea dintre virtute şi 
păcat. În cazul celei din urmă, trebuie să-l aducem mărturi- 
sirea neîncetată a păcatelor şi lacrimi nelipsite şi retragere 
şi mai multă, ca doar vom putea astfel, prin sporirea 
ostenelilor, să ni-L facem pe Dumnezeu milostiv, ca să 
caute ca mai înainte la inimile noastre. Dar trebuie să ştim 
că atunci când se dă lupta între suflet şi satana, ciocnindu- 
se ca două ființe, datorită părăsirii povățuitoare, harul se 
ascunde pe sine, precum am mai spus, dar conlucrează cu 
sufletul, dându-i un ajutor nesimţit, ca să arate vrăşmaşilor 
sufletului că biruinţa este numai a lui. 

Continuându-şi învățătura despre “părăsiri” şi în 
acest cap, Sfântul Diadoh înfăţişează şi mai limpede 
caracteristicile celor două feluri de părăsire şi arată modul 
în care trebuie să le primim. Multa întristare, smerenia cu 
măsură şi deznădejdea constituie mărturiile ce anunţă 
părăsirea pedagogică. Harul ascuns şi care exersează pe 
ascet produce această stare cu multă înțelepciune şi 
dragoste, pentru a smeri sufletul. Acesta, sub presiunea 
întristării, începe să se teamă de Dumnezeu, să mărturi- 
sească păcatele sale cu lacrimi şi să dorească tăcerea. 

Deznădejdea, necredinţa, mânierea şi mândria care 
umplu sufletul sunt caracteristicile părăsirii spre înțelepțire. 
Împotriva acestei stări rele sufletul trebuie să-şi 
mărturisească mereu cu zdrobire şi lacrimi multe păcatele, 
să se îndepărteze mai mult de oameni și să înteţească 
asceza, cu nădejdea că va determina mila dumnezeiască şi 


reaşezarea sa în iubirea lui Dumnezeu”. 


capul 88 


Când cineva Stă în vreme de iarnă într-un loc 
oarecare sub cerul liber, privind la începutul zilei întreg 
spre Răsărit, partea de dinainte a sa se încălzeşte de soare, 
iar cea din spate rămâne nepărtaşă de căldură, dat fiind că 
soarele nu se află deasupra capului său. 1ot aşa şi cei ce 
sunt la începutul lucrării duhovniceşti îşi încălzesc în parte 
inima prin harul sfânt, din care pricină şi mintea începe să 
rodească cugetări duhovniceşti; dar părțile de din afară ale 
ei rămân de cugelă după trup, deoarece încă nu sunt 


* Şi aici se vede pedagogia lui Dumnezeu asupra sufletului potrivit cu 
starea sa. Pavel e învăţat prin “ghimpele din trup”, dar e învăţat şi 
incestuosul din Corint. Unul printr-o părăsire spre mai multă învățătură, 
celălalt spre întoarcere din păcat. 

luminate de sfânta lumină, printr-o simţire adâncă, toate 
mădularele inimii. Neînţelegând unii aceasta, au socotit că 
în mintea celor ce se nevoiesc sunt două ipostasuri ce se 
impotrivesc unul altuia. Dar dacă în aceeaşi clipă se 
nimereşte ca sufletul să gândească şi bune şi rele, aceasta 
se întâmplă în chipul în care omul dat mai înainte ca pildă 
simte totdeodată şi gerul şi căldura. Căci de când mintea 
noastră s-a rostogolit la chipul îndoit al cunoştinței, e 
silită, chiar dacă nu vrea, să poarte în aceeaşi clipă şi 
gânduri bune şi gânduri rele, mai ales la cei ce ajung la o 
subțirime a puterii de deosebire. Căci cum se grăbeşte să 
înțeleagă binele, îndată îşi aminteşte şi de rău. Fiindcă de 
la neascultarea lui Adam ţinerea de minte a omului s-a 
sfâşiat în două. Când vom începe însă să împlinim cu râvnă 
fierbinte poruncile lui Dumnezeu, harul, luminând toate 
simţurile noastre printr-o adâncă simţire, va arde pe de o 
parte amintirile noastre, iar pe de alta, îndulcind inima 
noastră cu pacea unei iubiri statornice, ne va face să 
izvorâm gânduri duhovniceşti, nu după trup. lar aceasta se 
întâmplă foarte des celor ce s-au apropiat de desăvârşire, 
având în inimă neîntreruptă pomenirea Domnului. 


În mod direct Sfântul Diadoh respinge rătăcirea 
mesaliană, care porneşte de la un aşa-zis izvor ce izvorăşte 
şi gândurile bune şi pe cele rele. Prezentul cap reprezintă o 
variantă a capului 85 şi în care dumnezeiescul dascăl dă o 
nouă tâlcuire a acestui fenomen, tâlcuire care, în esenţă, 
este aceeaşi însă înfăţişată diferit. 

Acest cap este de un interes deosebit, deoarece arată 
că în timp ce sufletul este o natură unitară inteligibilă, nu 
doar că se deosebesc în el “părți”, dar când harul lucrează 
asupra lui, această lucrare nu acționează asupra tuturor 
“părților” sale. Despre “părțile” sufletului, Sfântul Diadoh 

vorbeşte şi în alte capete cu mai puțină insistență însă. E 
vorba de împărțirea aristotelică a sufletului în partea 
rațională, în mânie şi în poftă, cunoscută şi primită de toți 
Sfinţu Părinţi, însă mult mai analizată. 

Într-adevăr, pentru un Părinte neptic care a trăit 
toate prefacerile sufletului de la lucrările patimilor, ale 
harului şi ale demonilor şi a văzut cu claritate toate tainiţele 
şi ascunzişurile lumii mistice sufleteşti, psihice şi 
duhovniceşti, sufletul nu se epuizează în categorule întreitei 
împărțiri. Sfântul Grigorie Palama ne încredințează de 
existența multor alte “părți”, pe care el le numeşte “puteri”. 
“Căci deşi un singur lucru este sufletul cel cu multe puteri, 
totuşi se murdăreşte în întregime de răutatea care se 
lucrează, fie şi numai printr-o singură putere a sa, căci se 
împărtăşesc una de alta prin unitatea sufletului”. 

Cu alte cuvinte, puterile sufletului se influențează 
reciproc atunci când una din ele e întinată de vreun păcat. 
Adică în cazul în care mânia se mişcă împotriva firii, se 
întinează şi partea rațională şi cea poftitoare. Se pune însă 
întrebarea: de ce acest lucru nu se petrece și în sens invers, 
potrivit Sfântului Diadoh? Aici s-ar putea susține că Sfântul 
Diadoh se exprimă ca un mistic al “adâncului”. Fără să 
excludă influenţa reciprocă dintre puterile sufletului sub 
lucrările Sfântului Duh şi ale satanei, el priveşte sufletul din 
perspectiva adâncimii lui. Tocmai de aceea vorbeşte, de 
obicei, despre o lucrare “în parte” sau “totală”, puțină sau 
mai multă, la arătare sau în adânc, despre o simțire slabă 
sau adâncă. 

Dacă harul luminează, sau încălzeşte, sau bucură, 
sau aduce pace sau naşte iubire şi altele, e clar că gradul sau 
măsura lucrărilor e analogă cu capacitatea sufletului de 
primire, pe care o determină gradul lui de curăție sau de 
necurăție. Acest lucru este valabil şi pentru lucrările 

demonice. E cu neputinţă ca demonii să intre în aceeaşi 
măsură în sufletele în care curăţia şi lucrarea harului 
constituie o piedică pentru apropierea demonilor, în mod 
corespunzător, repetăm, gradului de curăție. Alteori Sfântul 
Diadoh se mişcă cu explicațiule în spațiul împărțirilor în 
“prade” sau “măsuri”**. 


5 Doar tainicii adânci în Sfântul Duh, dumnezeieşti şi de Dumnezeu 
purtători Părinţi, văd cu subțirime că noi cunoaştem “ca în oglindă, în 
ghicitură”. Ei sunt adevărații psihanalişti şi psihoterapeuți cu ajutorul 
harului. 

capul 89 


Două bunuri ne aduce nouă harul cel sfânt prin 
Botezul renaşterii, dintre care unul covârşeşte nemărginit 
pe celălalt. Cel dintâi ni se dăruieşte îndată, căci ne 
innoieşte în apa însăşi şi luminează toate trăsăturile 
sufletului, adică “chipul” nostru, spălând orice zbârcitură 
a păcatului nostru. lar celălalt aşteaptă să înfăptuiască 
impreună cu noi ceea ce este “asemănarea. Deci când 
incepe mintea Să guste intru multă simţire din dulceaţa 
Preasfântului Duh, suntem datori să ştim că începe harul 
să zugrăvească, aşa zicând, peste chip, asemănarea. Căci 
precum zugravii desenează întâi cu o singură culoare figu- 
ra omului, apoi, înflorind puţin câte puţin culoarea prin 
culoare, scot la arătare chipul viu al celui zugrăvit până la 
firele părului, aşa şi sfântul har al lui Dumnezeu readuce 
întâi prin Botez “chipul omului la forma în care era când 
a fost făcut, iar când ne vede dorind cu toată hotărârea 
frumusețea “asemănării ” şi stând goi şi fără frică în atelie- 
rul lui, înfloreşte o virtute prin alta şi înalță chipul sufle- 
tului din strălucire în strălucire, dăruindu-i pecetea asemă- 
nării. Aşa încât Simţirea ne arată cum ia formă în noi 
asemănarea, dar desăvârşirea asemănării o vom cunoaşte 
abia din iluminare. Căci toate virtuțile le primeşte mintea 
prin Simţire, înaintând după o măsură şi rânduială negră- 
ilă. Dar dragostea duhovnicească nu o poate câştiga cineva 
până ce nu va fi iluminat întru toată încredințarea de 
Duhul Sfânt. Căci până ce nu primeşte mintea în chip desă- 

vârşit asemănarea prin lumina dumnezeiască, poate avea 
aproape toate celelalte virtuți, dar este încă lipsită de 
dragostea desăvârşită. lar când se va asemăna cu virtutea 
lui Dumnezeu (vorbesc de asemănare, cât e cu putință 
omului), atunci va purta şi asemănarea dragostei dumneze- 
ieşti. Căci precum în cazul portretelor pictate, dacă se 
adaugă chipului culoarea cea mai vie, se scoate la iveală 
până şi asemănarea zâmbetului celui pictat, aşa şi la cei 
zugrăviți după asemănarea dumnezeiască de către harul 
dumnezeiesc, dacă se adaugă lumina dragostei, “chipul” e 
cu totul ridicat la frumusețea “asemănării”. Nici nepătimi- 
rea nu poate dărui sufletului altă virtute, fără numai dra- 
gostea. Căci dragostea “este plinirea legii”. Încât “omul 
nostru cel dinlăuntru se innoieşte zi de zi” în gustarea 
dragostei, dar se împlineşte abia întru desăvârşirea ei. 


Ca Părinte mistic precum este, Sfântul Diadoh vede 
consecințele imediate ale Sfântului Botez în suflet. Sfântul 
har înnoieşte toate elementele chipului, îl înfrumuseţează şi 
îl curăță de orice urmă a păcatului. E vorba de o învățătură 
ortodoxă despre prototipul întipărit în om. “Elementele“ 
sufletului în totalitatea lor constituie “chipul”. Şi harul le 
curăţeşte, astfel încât chipul lui Dumnezeu se vede curat şi 
strălucitor cu “elementele” lui care se văd clar, aşa cum se 
petrece cu vechile icoane bizantine care sunt curățate. 

Al doilea dar al harului Botezului e lucrarea 
Sfântului Duh care îndeamnă voinţa la împlinirea porun- 
cilor, pentru ca sufletul să dobândească asemănarea. Lucra- 
rea harului e asemănată cu zugravul. E nevoie doar de 
intenția noastră, fierbinte desigur, pentru a nu se întrerupe 
lucrarea de “zugrăvire” a harului în suflet. De aceea, trebuie 
să ne oferim harului pe noi înşine în mod liber şi goi de 
poftele lumii. Aşa, cu ““pensulele” de care vorbeşte Sfântul 

Diadoh, harul desăvârşeşte imaginea cu toată frumuseţea 
duhovnicească pe care doar Dumnezeu ştie s-o dăruiască. 
Această frumuseţe constă din totalitatea virtuţilor, lucru pe 
care-l simțim duhovnicește. Ca să ne încredințăm însă că 
am ajuns la desăvârşita asemănare cu Dumnezeu, după har 

“atât cât primeşte firea omenească” — e nevoie de 
iluminare dumnezeiască. 

Dar există şi un stadiu mai înalt. Mintea noastră are 
putinţa şi capacitatea să dobândească treptat virtuțile şi să 
cunoască aceasta cu simţirea duhovnicească. Virtuţile însă 
nu se identifică cu desăvârşirea. Desăvârşirea constă în 
zidirea iubirii duhovniceşti, care e urmarea iluminării 
personale de către Sfântul Duh asupra sufletului. Şi cu 
adevărat iubirea este o lucrare dumnezeiască neobosită, în 
timp ce virtuțile sunt urmări ale binelui, înfrumuseţează 
sufletul, dar nu strălucesc şi nu energizează sufletul prin 
altoirea lor pe iubirea sfântă. 

Desăvârşita asemănare cu Dumnezeu, deci, potrivit 
tainicului iubirii dumnezeieşti, Sfântul Diadoh, se înfăptu- 
ieşte prin iubire duhovnicească, fără de care nici la nepăti- 
mire nu putem să ajungem. Însă e trebuință de iluminarea 
Sfântului Duh. Exact acest lucru l-a cerul Sfântul Grigorie 
Palama în rugăciunile lui neadormite: “luminează-mi întu- 
nericul, luminează-mi întunericul”. Capul 89 al Sfântului 
Diadoh nu trebuie niciodată uitat, mai ales de către noi 
monahii. 

Sfântul Duh şi libertatea — Iubirea 
dumnezeiască 


capul 90 


La începutul înaintării, dacă iubim cu căldură 
virtutea lui Dumnezeu, Preasfântul Duh face sufletul să 
guste cu toată simţirea şi încredințarea din dulceaţa lui 
Dumnezeu, ca mintea să afle printr-o cunoştinţă exactă 
răsplata desăvârşită a ostenelilor iubitorilor de Dumnezeu. 
Dar pe urmă ascunde pentru multă vreme bogăția acestui 
dar de viaţă făcător, ca, chiar de vom împlini toate celelal- 
(e virtuți, să ne socotim că nu Suntem nimic, întrucât nu 
avem încă dragostea sfântă ca o deprindere. Drept aceea 
dracul urii tulbură atunci sufletele celor ce se nevoiesc, 
incât îi face să vorbească de rău chiar şi pe cei ce-i iubesc 
pe ei şi să ducă lucrarea stricăcioasă a urii până la a-şi 
face din ea aproape o îndeletnicire plăcută. 

Din pricina aceasta, sufletul se întristează şi mai 
mult, purtând în el amintirea dragostei dumnezeieşti, dar 
neputând-o dobândi în simţire, pentru lipsa ostenelilor 
celor mai desăvârşite. E de trebuință deci să o împlinim 
totuşi măcar de silă, ca să ajungem la gustarea ei întru 
toată simţirea şi încredințarea. Căci desăvârşirea ei nimeni 
nu o poate câştiga până ce se află în trupul acesta, decât 
numai Sfinții care au ajuns până la mucenicie şi la 
mărturisirea desăvârşită. Fiindcă cel ce ajunge la ea se 
preface întreg şi nu mai doreşte cu uşurinţă nici măcar 
hrană. Căci ce poftă va mai avea de bunătățile lumii cel ce 

e hrănit de dragostea dumnezeiască? De aceea 
preaînțeleptul Pavel, marele vas al cunoştinței, binevestin- 
du-ne din convingerea sa deplină, zice: “Împărăția Ceruri- 
lor nu este mâncare şi băutură, ci dreptate, pace şi bucurie 
în Duhul Sfânt”, care sunt roada dragostei desăvârşite. Aşa 
încât cei ce înaintează până la desăvârşire pot să guste aici 
des din ea, dar desăvârşit nimenea nu o poate câştiga, 
decât numai când “se va înghiți desăvârşit ce este muritor 
de viață”. 


Constituie o experiență generală a monahilor 
iubitori de Dumnezeu faptul că Sfântul Duh dă sufletelor 
începătorilor să guste străpungerea şi bucuria şi lacrimile 
preadulci şi iubirea şi rugăciunea, toate înainte de vremea 
lor şi mai înalte decât statura lor duhovnicească, fiind de 
ajuns ca ei să aibă inimă bună şi dispoziție să se lupte 
pentru a se face locaş lui Dumnezeu. lar această simțţire 
preadulce a sufletului, intensă şi dominatoare, o dă 
Dumnezeiescul Duh pentru ca monahul să dobândească o 
cunoaştere limpede a măririlor care-i aşteaptă pe sfinții 
asceţi. 

Această stare de schimbare dumnezeiască durează 
atât cât vrea harul, însă de regulă lucrarea ei încetează 
repede, încât monahul să creadă că a fost părăsit de 
Dumnezeu. În realitate nu este însă aşa, deoarece tânărul 
monah doar a revenit la starea sa duhovnicească, simțind 
puternic lucrarea demonilor şi a patimilor sale. Gustarea 
Sfântului Duh a fost de fapt o pregustare, iar el nu era încă 
vrednic de ea. De aceea, Duhul s-a retras şi “s-a ascuns” de 
el. 

“Jocul” acesta al harului poate să dureze ani în şir, 
în mod analog smereniei şi înstrăinării pe care le-a dobândit 
sufletul din cunoaşterea neputinței sale. lar când sufletul 

dobândeşte toate celelalte virtuţi, acea lucrare bogată a 
harului iarăşi încetează ca să nu creadă monahul că a 
realizat ceva, fiindcă nu a ajuns încă la consolidarea deplină 
a sfintei iubiri în el. 

În această stare, ne spune Sfântul Diadoh, diavolul 
supără sufletele monahilor luptători atât de tare, încât să-i 
împingă spre fapte incredibil de rele şi încă îndreptate 
împotriva celor pe care îi iubesc. Această experiență produ- 
ce în suflet durere cu atât mai multă, cu cât amintirea 1ubirii 
duhovniceşti este mai puternică, iubire a cărei pregustare a 
avut-o şi pe care încă nu poate să o ajungă. 

Dumnezeiescul Părinte leagă nereuşita sufletului de 
a ajunge la iubirea desăvârşită de neepuizarea încă a tuturor 
formelor de asceză. Această concepție este importantă 
pentru întreaga problemă a iubirii. Aminteşte nu numai de 
Sfinţii martiri, care au ajuns la țelul sfintei iubiri, ci şi, în 
general, de toate câte relatează Sfânta Evanghelie despre 


iubirea dumnezeiască”. 


capul 91 


Mi-a povestit careva dintre cei ce iubesc pe Domnul 
cu 0 voință nesăturată: “Dorind eu să cunosc lămurit 
dragostea lui Dumnezeu, mi-a dăruit aceasta Bunul întru 
simţire şi încredințare multă. Şi aşa de mult am simțit 
această lucrare, încât sufletul se grăbea cu o negrăită 
bucurie şi dragoste să iasă din trup şi să ajungă la Domnul, 
nemaiştiind parcă chipul vieţii acesteia trecătoare ”. Cel ce 
a ajuns la trăirea acestei iubiri, chiar dacă ar fi ocărăât sau 
păgubit de nenumărate ori de cineva (căci se întâmplă să 


% Tema poate fi aprofundată din vieţile Sfinţilor şi mai ales a Asceţilor 
precum și din textele filocalice. 

aibă acesta încă pe cineva care să-l necăjească), nu se 
mânie împotriva lui, ci rămâne oarecum lipit de sufletul 
celui ce-l ocărăşte sau îl păgubeşte. Numai împotriva 
acelora se aprinde, care se pornesc împotriva săracilor sau 
grăiesc nedreptate împotriva lui Dumnezeu, cum zice 
Scriptura, sau viețuiesc altcumva în răutate. Căci cel ce 
iubeşte pe Dumnezeu mai mult decât pe sine însuşi, mai 
bine zis cel ce nu se mai iubeşte pe sine, ci numai pe 
Dumnezeu, nu-şi mai răzbună cinstea sa, ci vrea să fie 
cinstită numai dreptatea Celui ce l-a cinstit pe el cu cinste 
veșnică. lar aceasta nu o face numai cu o voință mai slabă, 
ci ca unul ce şi-a făcut o deprindere dintr-o astfel de 
aplecare, fiindcă a cercat mult dragostea lui Dumnezeu. Pe 
lângă acestea trebuie să ştim că cel ce a fost dus la o aşa 
de mare dragoste de către Dumnezeu se află mai presus şi 
de credință în vremea lucrării ei, ca unul ce are de acum 
intru Simţirea inimii, prin marea lui dragoste, pe Însuşi Cel 
cinstit prin credință. Aceasta ne-o arată lămurit Sfântul 
Pavel, zicând: “lar acum rămân acestea trei: credinţa, 
nădejdea şi dragostea; iar mai mare dintre ele este 
dragostea”. Căci cel ce are, cum am zis, în bogăția 
dragostei pe Dumnezeu este cu mult mai mare decât 
credința sa, ca unul ce se află întreg în dragostea sa. 
' În capul, precedent dumnezeiescul Părinte a arătat 
că iubirea desăvârşită o dobândesc doar Sfinții Martiri şi 
acei în care “moartea a fost înghițită de viaţă”. ŞI aceasta se 
petrece astfel. Deoarece cât timp există lucrarea “morţii” în 
suflet, cu necesitate nu va putea să existe şi desăvârşirea 
iubirii, care e lucrul nemuririi. | 

În capul acesta, Sfântul Diadoh ne dă câteva 
caracteristici ale celui al cărui suflet a fost înviat prin 
iluminarea harului. Desigur, e vorba de însuşi Sfântul 

Diadoh. Sufletul aprins de iubirea dumnezeiască uită toate 
cele prezente, suie mai presus de zidire, nu pofteşte nimic 
afară de Dumnezeu, iar iubirea a străbătut şi sufletul şi 
trupul, precum focul fierul înroşit şi, prin urmare, întregul 
om e cu Dumnezeu şi doreşte cu nerăbdare să se libereze de 
trup ca să se apropie de Stăpânul Hristos şi să primească 
mai desăvârşit frumuseţea negrăită. 

Urmarea e că un astfel de suflet e “lipit” de iubirea 
fraților în Hristos, astfel încât nu simte nici un rău care se 
face împotriva lui. Şi fundcă această stare nu e o nesimţire 
sau o lipsă de tulburare datorată morții sufletului, ca la 
stoici sau budiști, ci urmarea iubirii în Hristos dată de 
Duhul Sfânt, omul, chiar de e nedreptăţit sau jignit, nu 
încetează să vadă în om pe “cel pentru care a murit Hristos” 
(1 Cor. 9, 11). Şi nu numai atât, dar lucru încă mai 
paradoxal, în ciuda iubirii mai presus de fire şi a desăvâr- 
şirii în care se află acest suflet, totuşi nu se consideră 
nevrednic de jignin şi nedreptăţi, datorită adâncu smerenii 
pe care o are în măsura iubirii. Aşa el simte o armonizare cu 
jignirile. 

De asemenea, e vrednic de însemnat că această 
nepătimire a sufletului, deoarece nu se iubeşte pe sine, ci pe 
Dumnezeu şi pe om, se ridică împotriva celor ce calcă legea 
lui Dumnezeu şi nedreptăţesc pe cei slabi, deoarece crede 
că aşa Îl jignesc pe Dumnezeu. Cum se împacă acestea, 
încât o lucrare să nu o anuleze pe cealaltă, “Dumnezeu ştie 
ȘI cei în care acestea lucrează”. Trebuie să avem experienţe 
asemănătoare pentru ca, având ca îndrumător evlavia 
noastră faţă de învățăturile Sfinților Părinţi, să înţelegem pe 


deplin că “cunoaştem în ghicitură”*€. 


5 Această stare duhovnicească a oamenilor sfinți, dăruită de Domnul 
slavei, se apropie de limitele necredinţei. 

capul 92 


Faza de mijloc în lucrarea sfintei cunoştinţe ne 
pricinuieşte nu puţină întristare când, ocărându-l pe cineva 
dintr-o întărâtare oarecare, ni l-am făcut duşman. Fiindcă 
ea nu încetează de-a împunge conştiinţa noastră, până ce, 
prin multă rugare de iertare, nu aducem pe cel ocărăât la 
cugetul de odinioară. Dar cea mai desăvârşită înțelegere 
nu face foarte multă grijă şi mustrare chiar când careva 
dintre oamenii lumii s-ar mânia pe noi pe nedreptul, pentru 
faptul că suntem peste tot sminteală cuiva din veacul 
acesta. Atunci mintea e stingherită şi de la contemplarea 
lui Dumnezeu şi de la cuvântarea despre El. Căci temeiul 
cunoştinței fiind dragostea, nu lasă cugetarea să se lăr- 
gească în zămislirea de contemplaţii dumnezeieşti, până nu 
vom recâștiga mai întâi în dragoste şi pe cel ce s-a mâniat 
în deşert pe noi. lar dacă acela nu vrea să se întâmple 
aceasta sau s-a depărtat de locul unde viețuim noi, se cuvi- 
ne ca, aşezându-i chipul feţei lui în afecțiunea largă a sufle- 
tului, să plinim astfel în adâncul inimii legea dragostei. 
Căci cei ce vreau să aibă cunoştinţa lui Dumnezeu trebuie 
să privească spiritul şi fețele celor ce s-au mâniat fără 
temei, cu un cuget nemânios. Împlinindu-se aceasta, mintea 
noastră nu numai că se va mişca fără greşeală spre 
contemplarea lui Dumnezeu, ci se va înălța şi spre 
dragostea Lui cu multă îndrăznire, ca una ce se zoreşte 
neimpiedicată de la treapta a doua la cea dintâi. 

Aici tainicul vieţii duhovniceşti în Hristos ne 
descoperă cât de mult împiedică lipsa iubirii la dobândirea 
cunoștinței duhovnicești, a contemplației şi a teologiei. 
Deja a arătat că “lucrarea mijlocie a sfintei cunoştinţe” 
înseamnă starea sufletului aflătoare între experienţele 
duhovniceşti mică şi de vârf. Din experienţa sa duhovni- 
cească, Sfântul Diadoh ne informează că atunci când sufle- 
tul gustă oarecum din har, nu poate să fugă de mustrările 
conştiinţei, dacă a întristat pe vreun frate. Dacă deci nu ne 
îngrijim să refacem legătura dragostei, mintea îşi pierde 
strălucirea ei, “cunoştinţa” lâncezeşte, înțelesurile teologice 
nu ma! țâşnesc din suflet, iar partea contemplativă a sufletu- 
lui nu mai primeşte vedeni duhovmceşti. Aceste urmări vin 
şi în cazul în care un frate se mânie fără temei contra 
noastră. 

Deoarece cuvântul duhovnicesc, cuvântul cunoştin- 
ței e urmare a iubirii şi e în întregime iubire, e clar că el nu 
poate să se miște decât prin simțirea iubirii netulburată de 
neînțelegerea din pricina noastră sau nu a fraților întristaţi. 
Restabilirea iubirii tulburate are atâta importanță pentru 
sufletul care simte duhovniceşte, încât şi atunci când, în 
ciuda eforturilor noastre de a-l readuce pe fratele în iubire, 
totuşi nu reuşim, trebuie ca în chip mental să înconjurăm cu 
iubire chipul celui întristat. Aşa mintea, eliberându-se de 
împunsăturile conştiinţei, se suie cu îndrăzneală spre iubi- 
rea lui Dumnezeu, deoarece l-a iubit mai întâi pe fratele 
său, precum spune loan, evanghelistul iubiru (1 In. 4, 20). 
Concluzia este că, fără iubirea lucrătoare spre Dumnezeu şi 
spre frați, nu putem să fim “duhovniceşti” şi, cu atât mai 


puţin “contemplativi” şi “teologi”*”. | 


* Toţi, clerici, laici, teologi sau nu, trebuie să se ocupe serios de 
conținutul acestui cap. 

capul 93 


Calea virtuţii li se arată celor ce încep să iubească 
evlavia, aspră şi posomorătă. Nu fiindcă aşa este ea, ci 
fiindcă firea omenească îndată ce-a ieşit din pântece la 
larg se dă în tovărăşia plăcerilor. Dar celor ce au răzbit 
dincolo de mijlocul ei, li se arată plăcută şi uşoară. Căci 
obișnuinţele rele fiind supuse celor bune prin împlinirea 
binelui, s-au pierdut odată cu amintirea plăcerilor nesoco- 
tite. Drept urmare sufletul umblă de aci înainte cu bucurie 
pe toate cărările virtuților. Pentru aceasta Domnul, adu- 
cându-ne la începutul căii mântuirii, zice: “Strâmtă şi 
anevoioasă este calea care duce la viaţă şi puţini umblă pe 
ea. lar către cei ce vreau să se apuce cu multă hotărâre 
de păzirea sfintelor Sale porunci, zice: “Jugul Meu este 
bun şi sarcina Mea uşoară”. Deci la începutul nevoințelor 
trebuie să împlinim Sfintele porunci ale lui Dumnezeu cu o 
voință oarecum silită, ca, văzând Domnul cel bun scopul şi 
osteneala noastră, să ne trimită voia Lui cea gata de ajutor, 
ca să slujim apoi cu multă plăcere poruncilor Sale slăvite. 
Căci atunci ni se întăreşte de la Domnul voința, ca să 
facem cu multă bucurie, neîncetat, binele. Atunci vom simţi 
cu adevărat că Dumnezeu este “Cel ce lucrează în noi şi să 
vrem şi să lucrăm pentru bunăvoință ”. 


Și acest cap exprimă experiența comună între Sfinţi 
a legăturii dintre suflet şi poruncile lui Hristos, dar şi tâlcui- 
rea a două locuri evanghelice care în aparenţă se contrazic. 
Domnul zice: “calea ce duce la împărăție e strâmtă şi 
îngustă”, iar în alt loc caracterizează “jugul” Său ca “bun”, 
iar “povara” Sa “uşoară”. Cum se împacă aceste două texte 
dacă în prima situaţie “puţini sunt cei ce intră”? 

Putem să susţinem că experiența duhovnicească 
adevereşte cum calea spre împărăție nu e “strâmtă” prin 
firea ei, ci prin starea “împotriva firii” a omului. Jugul lui 
Hristos e prin firea lui bun şi uşor. Aşa scrie şi tainicul 
iubirii: “şi poruncile Lui nu sunt grele” (1 In. 5, 3). Doar 
Sfinții cunosc cât de “bun” e “jugul” Domnului. 

Ce este însă acel ceva care diferențiază calea? 
Patimile. Sfântul Diadoh spune exact acest lucru: calea 
virtuților, pentru cei ce abia au început să iubească viața 
duhovnicească, pare “aspră şi posomorâtă”. lar aceasta nu 
deoarece virtutea ar fi aşa. Ci pentru că firea omenească e 
obişnuită din pruncie cu plăcerile. Accentucază zicând 
“largul plăcerilor”, ca să arate contrastul faţă de 
“îngustimea” şi greutatea căii. 

În continuare, Sfântul Diadoh foloseşte termenul 
“plăceri” într-un sens general. Aceasta deoarece chiar dacă 
pare că nu toate patimile sunt legate de plăceri, totuşi în 
esența lor toate patimile, mai puțin a poftei, a mâniei şi a 
rațiunii care produc o mulțumire, implică un fel de plăcere 
în lucrare. Armonizarea voinței, a libertății cu obiectul 
oricărei patimi pentru a fi împlinită produce plăcere. Însuşi 
faptul de a avea “voința” spre ceva conține o plăcere care se 
preface apoi;în durere. De aceea, Sfinții Părinţi privesc ca 
pe o mare virtute tăierea de bună vote a “voii proprii” şi 
supunerea prin ascultare față de voia altuia. 

Până ce sufletul va ajunge la acea stare de libertate 
de la patimile care-l robesc, este de trebuinţă să se silească 
să depăşească lucrările şi energiile împotrivitoare ale 
patimilor sale, harul venindu-i acum ca împreună luptător în 
război, până când sufletul se va smeri şi va intra în țara 

“libertăţii fiilor lui Dumnezeu”, adică în starea “după fire”. 
In acest scop a venit Fiul lui Dumnezeu pe pământă 


s Acest cap aminteşte cuvântul Marelui Vasilie: “Calea spre virtuți e 
plină de sudori, de durere şi osteneală la început ... Până ce suntem în 
pătimiri, credem că virtutea constă în acestea, iar dacă puţin ne 
întoarcem de la ele, răutatea se arată”. 

capul 94 


Precum ceara, dacă nu e încălzită şi înmuiată multă 
vreme, nu poate primi pecetea întipărită în ea, așa şi omul 
nu poate primi pecetea virtuţii lui Dumnezeu, dacă nu e 
cercat prin dureri şi neputinţe. De aceea zice Domnul către 
dumnezeiescul Pavel: “iţi este de ajuns harul Meu. Căci 
puterea Mea in nepulințe se desăvârșeşte”. Dar însuşi 
Apostolul se laudă zicând: “Cu mare plăcere, deci, mă voi 
lăuda întru neputințele mele, ca să se sălăşluiască în mine 
puterea lui [Hristos . Dar şi în Proverbe s-a scris: "Pe 
care-l iubeşte Domnul îl ceartă; şi bate pe tot fiul pe care-l 
primeşte ”. Apostolul numeşte neputinţe năpustirile vrăşma- 
şilor crucii, care se întâmplau necontenit lui şi tuturor 
Sfinților, ca să nu se înalțe, cum însuși zice, de bogăția 
covârșitoare a descoperirii, ci să stăruiască mai degrabă 
prin smerenie în chipul desăvărşirii, păzind prin desele 
umiliri, cu evlavie, darul dumnezeiesc. lar noi numim 
neputințe gândurile rele şi slăbiciunile trupeşti. Căci atunci 
trupurile Sfinţilor ce se nevoiau împotriva păcatului, fiind 
predate bătăilor aducătoare de moarte şi altor felurite 
chinuri, erau cu mult deasupra patimilor intrate în firea 
omenească prin păcat. Dar acum bisericile având pace 
multă din mila Domnului, trebuie să fie cercat trupul celor 
ce se nevoiesc pentru evlavie cu multe slăbiciuni, iar 
sufletul cu gânduri rele. Aceasta se întâmplă mai ales celor 
în care cunoştinţa lucrează întru multă simţire şi 
încredințare, ca să fie feriți de toată slava deşartă şi 

mândria, şi să poată primi, cum am Zis, cu multă smerenie, 
pecetea frumuseţii dumnezeieşti, după Sfântul care zice: 
“însemnatu-s-a peste noi lumina feței Tale, Doamne”. Deci 
lrebuie să răbdăm cu multumire voia Domnului. Căci în 
felul acesta ni se va socoti drept a doua mucenicie 
necontenita supărare din partea bolilor şi lupta cu 
gândurile drăceşti. Căci cel ce zicea atunci sfinţilor 
mucenici prin acele căpetenii nelegiuite să se lepede de 
Hristos şi să dorească slava lumească spune şi acum 
neincelat aceleaşi lucruri robilor lui Dumnezeu. Cel ce 
aducea atunci chinuri peste trupurile drepţilor şi ocăra 
cumplit pe cinstiții dascăli prin cei ce slujeau socotințelor 
sale diavoleşti, aduce şi acum felurite pătimiri mărturi- 
sitorilor evlaviei,: împreună cu multe ocări şi umiliri, mai 
ales când aceştia ajută cu multă putere săracilor ce suferă 
pentru slava Domnului. De aceea trebuie să împlinim 
mucenicia conştiinţei cu multă hotărâre şi răbdare, 
înaintea lui Dumnezeu. Căci “răbdând, zice, am aşteptat pe 
Domnul, şi a căutat spre mine”. 


| Acest cap este foarte cuprinzător în învățătură. 
Înaintând în didascalia sa, Sfântul Diadoh se referă deja la 
nevoia “de dureri şi neputințe” pentru ca sufletul să suie la 
bunătatea sa de dinainte de cădere şi descoperă faptul că 
Domnul, iconomisind mântuirea pruncilor Săi, îngăduie 
felurite ispite în mod analog cu starea sufletului, astfel încât 
“să se desăvârşească prin pătimiri”, adică să-l desăvârşească 
cu ajutorul necazurilor de tot felul. Ca unealtă pentru 
aceasta şi spre pedagogia aceasta nedorită, îl lasă pe satana 
care, în timp ce necăjeşte cu răutăți felurite pe creştini, 
căutând să-i arunce în pierzare, în realitate săvârşeşte 
lucrarea Pedagogului celui Bun, însă cu condiția ca cei 
povăţuiți aşa să ducă întru cunoştinţă şi să profite cu 

înțelepciune de ispitele aduse peste ei: boli, prigoniri, 
nedreptăți, gânduri rele, năpaste, războaie, neşanse. 

“Căci cel ce zicea atunci (...) sfinților mucenici prin 
acele căpetenii nelegiuite să se lepede de Hristos şi să 
dorească acum slava lumească ... “ este el însuşi, diavolul, 
care e prezent nemijlocit şi războieşte pe robi lui 
Dumnezeu cu aceleaşi mijloace: dureri şi bol pentru trup, 
cu gânduri rele pentru suflet. Dar precum am spus, 
Dumnezeu îngăduie războaiele diavolului în mod 
corespunzător puterii de împotrivire a fiecărui creştin. Prin 
bărbăție, creştinii schimbă feluritele necazuri în cununi 
nestricăcioase prin “împreună prezenţa harulur”. 

Cuprinsul capului pe care-l tâlcuim reprezintă o 
învăţătură comună a Părinților, însă îi vizează în detalii pe 
monahi, al căror principal război se duce în minte ca 
“război al gândurilor”. E vrednic de notat că şi Sfinţii, 
dintre care unul e Pavel, au nevoie de ispite şi de pedagogie 
pentru ca să păstreze în smerenie comoara harismelor lor. 
Împotrivirea față de ademenirile diavolului vor fi socotite 
de Dumnezeu ca martiriu“”. 


capul 95 


Smerita cugetare este un lucru greu de câştigat. Cu 
cât este mai mare, cu atăt se cer mai multe strădanii pentru 
dobândirea ei. Ea se iveşte în cei părtaşi de sfânta cunoş- 
tință în două cazuri şi chipuri: când luptătorul pentru 
evlavie se află în mijlocul drumului experiențelor duhovni- 
ceşti, el are un cuget mai smerit din pricina neputinței 


5 Oamenii vedeau doar pe tiranii care-i chinuiau pe Sfinții martiri, iar 
istoricii tâlcuiesc doar faptele exteroare ce sunt, după ei, cauze ale 
prigonirii creştinilor. 

trupului, sau a celor ce duşmănesc fără temei pe cei ce se 
îngrijesc de dreptate, sau a gândurilor rele, apoi când 
mintea e luminată de harul dumnezeiesc întru simţire şi 
siguranță multă, sufletul are smerita cugetare ca pe 0 
însușire firească, întrucât, fiind plin de bunătate 
dumnezeiască, nu mai poate să se umple de slavă deşartă, 
chiar dacă ar împlini neincetat poruncile Domnului, ci se 
socoteşte pe sine mai smeril decât toţi, în urma împărtăşirii 
de bunăvoința dumnezeiască. Cea dintâi smerită cugetare 
cuprinde de multe ori întristare şi descurajare. lar cea din 
urmă cuprinde bucurie împreunată cu o sfială plină de 
înțelepciune. Fiindcă cea dintâi se iveşte, cum am zis, în cei 
ce se află la mijlocul nevoințelor, iar cea de-a doua se 
trimite celor ce s-au apropiat de desăvârşire. Cea dintăi se 
întristează adeseori când e lipsită de fericirile pământeşti. 
Cea de-a doua, chiar dacă i-ar oferi cineva toate impără- 
fiile pământului, nu se impresionează şi nu simte săgețile 
cumplite ale păcatului. Căci fiind cu totul duhovnicească, 
nu mai cunoaşte deloc slava trupească. Dar tot cel ce se 
nevoieşte a trebuit să treacă prin cea dintâi ca să ajungă la 
cea de-a doua. Căci dacă nu ne-ar înmuia harul, aducând 
asupra noastră pătimirile povățuitoare, ca să lămurească 
voia noastră cea slobodă, nu ne-ar dărui strălucirea 
smereniei de pe urmă. 


Nucleul acestui cap îl reprezintă smerenia care se 
dobândeşte, potrivit Sfântului Diadoh, ca o mare virtute 
după multe lupte. Există însă două stări: una mai jos şi alta 
mai înaltă. Prima se dobândeşte de cei ce au o virtute 
mijlocie cu diferite necazuri, este nedesăvârşită, e carac- 
terizată de tristeţe şi de necinste şi, datorită nedesăvârşirii 
ei, nu este statornică, se schimbă şi se retrage, dacă în locul 

necazurilor care o păstrează se întâmplă ca sufletul să fie 
încercat cu desfătări trupeşti. 

Smerenia cea mai înaltă se naşte din iluminarea 
harului. Mintea străluceşte, iar sufletul, care s-a curățit prin 
lupte, simte smerenia ca pe ceva firesc al său. Sufletul care 
lucrează întotdeauna sub înrâurirea harului dumnezeiesc nu 
simte că e sfânt, chiar dacă are conştiinţa că lucrează toate 
poruncile lui Hristos. ȘI cu cât sufletul are simţirea legături 
sale cu Dumnezeu, pe atât simte duhovniceşte nimicnicia 
sa. 

Această stare antinomică a sufletului potrivit căreia 
cu cât sufletul se apropie de Dumnezeu, pe atât se vede pe 
sine nevrednic, o putem vedea la toți Sfinţii, care în ciuda 
apropierii lor de Dumnezeu, în ciuda simțirii lor că înoată în 
lumea dumnezeiască, simt cu putere că nu sunt nimic şi că 
toate harismele ce le au sunt “străine”, aparțin lui 
Dumnezeu şi un singur lucru le aparține: păcatele lor! 

Prin urmare este sigur că în această stare fericită mai 
presus de minte şi de cuvânt, sufletul rămâne nesimţitor la 
toate măririle lumeşti. Deoarece sufletul s-a înduhovnicit, 
adică s-a preschimbat şi simte doar cele duhovniceşti, 
simţirea sa duhovnicească pentru cele pământeşti e moartă. 
Aceasta este omorârea de care vorbeşte Apostolul (2 Cor. 4, 
10). Dar pentru a ajunge cineva la aceste înălțimi ale 
smereniei e de trebuință să îndure cu răbdare şi bucurie 
multe necazuri povăţuitoare, pe care le rânduieşte harul”. 


% Acest fel de viețuire dorit și rar l-a făcut pe Avva Isaac Sirul să se 
întrebe: “Cine a văzut om strălucind de virtuți și de oameni bine văzut, 
luminat cu viaţa, înțelept cu cunoștința şi smerit cu cugetul?” 

capul 96 


Cei ce iubesc plăcerile vieții de aici trec de la 
gânduri la greşeli. Căci fiind purtați de o judecată 
nesocotită, doresc să prefacă aproape toate gândurile lor 
pătimaşe în cuvinte nelegiuite şi în fapte necuviincioase. lar 
cei ce încearcă să ducă o viață de nevoințe, scăpând de 
greşeli, trec uşor la gânduri rele, sau la cuvinte rele şi 
vătămătoare. Căci dacă dracii văd pe aceştia ținându-se cu 
plăcere de ocări, sau grăind lucruri deşarte şi nelalocul 
lor, sau râzând cum nu trebuie, sau mâniindu-se fără 
măsură, sau poftind slava goală şi deşartă, se înarmează cu 
grămada împotriva lor. Pentru că luând mai ales iubirea de 
slavă ca prilej pentru răutatea lor şi sărind prin ea 
înlăuntru, ca printr-o oarecare portiță întunecoasă, ei 
izbutesc să răpească sufletele. Deci cei ce vor să vieţuiască 
la un loc cu mulțimea virtuţilor sunt datori să nu dorească 
nici slavă, nici întâlniri multe, nici să facă ieşiri dese, sau 
să defaime pe cineva, chiar dacă ar fi vrednic de defăima- 
re, nici să vorbească multe, chiar dacă ar putea să le spună 
toate bune; căci vorba multă împrăştiind fără măsură 
mintea, nu numai că o opreşte de la lucrarea duhovniceas- 
că, ci o şi predă dracului trândăviei, care, slăbind-o peste 
măsură, o predă apoi dracului întristării şi pe urmă celui al 
mâniei. Deci se cuvine ca mintea să se ocupe pururea cu 
păzirea sfintelor porunci şi cu pomenirea adâncă a 
Domnului slavei. “Căci cel ce păzeşte, zice, porunca, nu va 
cunoaşte cuvânt rău”, adică nu se va abate la gânduri sau 
la cuvinte rele. 

Aici e înfăţişată calea diferită a oamenilor iubitori 
de plăceri, în opoziție cu cea a luptătorilor întru cunoştinţă 
pentru virtute. Cei ce iubesc plăcerile, fiind deja schimo- 
nosiți de patimă, numai ce le vine un gând păcătos, fie de la 
sufletul lor stricat, fie de la diavolul, se grăbesc să-l 
împlinească. Forţa şi elanul patimii nu lasă loc împotrivirii 
ori amânării. Întotdeauna însă premerge gândul sau 
imaginarea păcatului. 

Spre deosebire de asemenea cazuri, luptătorii 
împotriva păcatului se împotrivesc mereu ispitei de a 
păcătui în faptă sau în cuvânt şi se apără în sfera de luptă a 
gândurilor deoarece ştiu că dacă ajung la consimțirea cu 
gândurile, vor trece şi la păcatul cu fapta. În ciuda acestor 
lupte, cad totuşi în păcate datorită neatenţiei lor. 

Aşadar, pentru a-i feri pe luptătorii pentru virtute de 
marile alunecări pricinuite de pricini imperceptibile şi 
aparent mici, Sfântul Diadoh subliniază pericolele pe care 
le reprezintă convorbirile obişnuite, dar şi cele duhovniceşti 
în care apar judecări, grăiri în deşert, râsete şi glume, 
mânieri, slăviri în deşert, etc. Acestea sunt de ajuns spre a 
arăta că în aceste momente sufletul se află fără 
autosupraveghere, fără paza gândurilor şi fără lucrarea 
harului, iar demonii întristăru, ai akidiei şi apoi cei ai 
mâniei, atacând acum sufletul, îl pustiesc şi de binele pe 
care-l are. 

Monahii deci, care vor să trăiască în tărâmul 
luminos al virtuților, nu trebuie să iubească slava deşartă 
sau convorbirile sau grăirile în deşert sau întâlnirile, ci 
dimpotrivă, zice dumnezeiescul Părinte, trebuie să lucreze 
poruncile dumnezeieşti, să aibă necurmată pomenirea 

adâncă a lui Dumnezeu şi dorul după Domnul slavei prin 


rugăciunea neîncetată a minții”!. 


”! Diavolul îndeamnă pe creștini, laici şi monahi și clerici la fapte în 
aparență mici sau neutre, prin care zădărniceşte buna lor luptă. 

Rugăciunea — Nepătimirea — Lupta cea de pe 
urmă — Judecata 


capul 97 


Când inima primeşte cu o oarecare durere fierbinte 
săgetăturile dracilor — încât îi pare celui războit că 
primeşte chiar săgețile înseși, — sufletul urăşte cu amar 
patimile, ca unul ce se află la începutul curăţirii. Căci dacă 
nu S-ar îndurera mult de neruşinarea păcatului, nu ar putea 
să se bucure imbelşugat de bunătatea dreptăţii. Cel ce vrea, 
prin urmare, să-şi curățească inima, să o încălzească 
necontenit cu pomenirea Domnului lisus, neavând decât 
acest cuget şi acest lucru, fără încetare. Căci cei ce vor să 
se lepede de putreziciunea lor nu se cade ca uneori să se 
roage, iar alteori nu, ci pururea să petreacă cu rugăciune 
în păzirea minţii, chiar dacă s-ar afla undeva afară de casa 
de rugăciune. Căci precum cel ce vrea să curățească aurul, 
dacă lasă să înceteze oricât de scurtă vreme focul din 
cuptor, face să se aşeze iarăşi zgura pe aurul curățit, aşa şi 
cel ce uneori pomeneşte pe Dumnezeu, alteori nu, pierde 
prin întrerupere ceea ce socoleşte să câștige prin 
rugăciune. E propriu bărbatului iubitor de virtute să țină 
pururea pământul inimii în focul pomenirii lui Dumnezeu, 
ca aşa, curățindu-se răul puțin câte puțin sub dogoarea 
bunei pomeniri, sufletul să se întoarcă cu desăvârşire la 
strălucirea sa firească, spre şi mai multă slavă. 

Capul 97 e afierosit în întregime semnificației şi 
trebuinței rugăciunii neîncetate, împreună cu înfăţişarea 
unei experienţe a monahilor ce se află pe calea curățirii de 
patimi. E vorba de o “oarecare durere fierbinte” pe care o 
simte inima de la săgețile aprinse ale lui satana trase 
împotriva inimii încă împătimite. Această durere fierbinte e 
o experienţă obişnuită printre monahii care s-au lepădat de 
voia proprie şi se luptă pentru curățirea de patimi. E înscris 
în fiziologia sufletului pătimitor ca să simtă o durere caldă 
la începutul curățirii lui, atunci când săgețile satanei îl ating 
și el nu vrea păcatul, a cărui patimă însă o poartă în sine. 
Într-adevăr, dacă sufletul nu va suferi de durere cu 
fierbințeală, e cu neputinţă să se slobozească de patimi. 
Ciocnirea ațâţârii oricărei patimi cu cuvântul de împotrivire 
produce ““durerea fierbinte”. 

Legat de cele de mai jos, dumnezeiescul didascal se 
referă la rugăciunea neîncetată a minții ca mijloc de 
curățire. Am scris şi în alte capete despre insistența 
Sfântului Diadoh asupra lucrării îndumnezeitoare a 
rugăciunii minţii. Cu adevărat, toți dascălii neptici 
mărturisesc folosul rugăciunii neîncetate a lui lisus. Sfântul 
Diadoh făgăduieşte însă celor ce vor “să se lepede de 
putreziciunea” patimilor că vor reuşi, cu condiţia ca 
rugăciunea să nu se curme, astfel încât să nu piardă prin 
nelucrare ceea ce câştigă cu lucrarea. Doar aşa, ajutând 
desigur harul lui lisus, al Cărui nume îl chemăm, focul pe 
care-l aprinde pomenirea lui Dumnezeu va arde “pământul 
inimi”, după Profetul: “întru meditarea mea se va aprinde 
foc”. Şi treptat sufletul se întoarce “cu şi mai multă slavă” 


la starea sa de strălucire firească, la starea “după fire”*?. 


” Sfântul Nicodim Aghioritul insistă: “Te rog ca lisus să fie dulcea 
cugetare a inimii tale, lisus să fie delectarea limbii tale, lisus să fie 

capul 98 


Nepătimirea nu înseamnă a nu fi războiţi de draci, 
căci atunci ar trebui să ieşim, după Apostol, din lume, ci, 
războiţi fiind de ei, să rămânem nebiruiţi. Căci şi luptătorii 
îmbrăcaţi în fier sunt ținta săgeţilor trimise de vrăjmaşi şi 
aud sunetul săgeților şi văd săgețile trimise, dar nu sunt 
răniți de ele, pentru tăria îmbrăcăminţii de război. Pentru 
că fiind acoperiţi cu fier, ei rămân nebiruiți când sunt 
războiţi. Deci şi noi, fiind înarmați cu toate armele sfintei 
lumini şi cu coiful mântuitor al tuturor faptelor bune, să 
(ăiem cetele întunecoase ale dracilor. Căci curăţia nu vine 
numai din a nu mai face cele rele, ci şi din a stinge cu totul 
relele, prin împlinirea cu grijă a celor bune. 


Nepătimirea, în graiul Sfinţilor Părinţi, nu este 
omorârea laturii pătimitoare a sufletului, aşa cum susțin 
ideile budiste şi stoice. Nepătimirea e omorârea 
păcătoşeniei sufletului, adică starea sufletului care prin 
obişnuinţă îndelungată nu vrea să păcătuiască, stare care 1-a 
devenit a doua fire potrivit autorilor clasici, iar potrivit 
învățăturii Bisericii sufletul a revenit acum la starea 
dinainte de cădere. În budism şi stoicism, sufletul este 
nimicit prin nelucrarea laturii poftitoare şi a celei irascibile, 
stare la care ei se silesc să ajungă. În creştinism însă, aceste 
laturi sunt aduse în starea potrivită cu firea. Aşa sufletul 
întreg, cu toate puterile lui duhovniceşti, “funcționează” în 
Sfântul Duh cu iubire dumnezeiască şi cu bărbăţie, care 
corespund poftei şi irascibilității. 


îndeletnicirea şi lucrarea minţii tale”. Un bun ajutor pentru rugăciunea 
lui lisus este cărțulia “Povestirile unui pelerin rus”. 

În acest cap Sfântul Diadoh, în deplin acord cu toţi 
Părinții, arată că nepătimirea nu opreşte războiul demonilor, 
ci că aceştia nu pot să vateme nepătimirea sufletului. Iar 
aceasta se datorează platoşei sale lucrate din dumnezeiasca 
lumină a harului care-l înconjoară. Înnebunesc demonii 
roind în jurul inimii, dar lumina Domnului îi pârjoleşte. 
Sufletul uneori simte prezența neruşinată şi războiul 
demonilor, alteori nu simte nimic din pricina desăvârşitei 
nepătimiri. Un exemplu tipic e prorocul David care zice: 
“Nu s-a lipit de mine inima îndărătnică; pe cel rău, care se 
depărta de mine, nu l-am cunoscut” (Ps. 100, 5). Adică a 
venit şi a plecat fără să priceapă acest lucru”. 


capul 99 


Când va birui omul lui Dumnezeu aproape toate 
patimile, rămân să-l mai războiască doi draci. Dintre 
aceştia, unul supără sufletul, ducându-l de la multa iubire 
de Dumnezeu la o râvnă nelalocul ei, încât acesta nu mai 
vrea să placă şi altul lui Dumnezeu, afară de el. lar celălalt 
supără trupul, stârnindu-l printr-o anumită aprindere spre 
pofta împreunării. Aceasta se întâmplă trupului din pricină 
că o atare plăcere e proprie firii în scopul naşterii de 
prunci şi de aceea e uşor de biruit; dar şi din pricina 


* A nu săvârşi răul, fireşte, nu conduce pe nimeni la dumnezeiasca 
prefacere a sufletului. E necesar ca poruncile dumnezeiești să fie 
împlinite. “Nepătimitor este şi se cunoaşte propriu-zis cel ce şi-a făcut 
trupul nestricăcios, şi-a înălțat mintea deasupra zidirii şi toate simțurile 
şi le-a supus minții, iar sufletul şi l-a pus în fața Domnului. Prin aceasta 
se întinde spre El peste puterea sa. Unii iarăşi spun că nepătimirea este 
învierea sufletului înainte de cea a trupului. Iar alții, că e a doua, după a 
îngerilor, cunoştinţă desăvârşită a lui Dumnezeu” (Sfântul loan 
Scărarul, c. XXIX, 2). 

îngăduinței (părăsirii) din partea lui Dumnezeu. Căci când 
vede Domnul pe vreun nevoitor înflorind bogat în mulțimea 
virtuților, îl lasă să fie întinat de acest drac, ca să se 
socolească pe sine mai nevrednic decăt toți oamenii din 
viață. Supărarea din partea acestei patimi sau urmează 
isprăvilor de vrednicie, sau chiar le premerge uneori, ca fie 
într-un fel, fie într-altul, să dea sufletului părerea că e 
netrebnic, oricât de mari ar fi isprăvile lui. Cu primul drac 
ne vom lupta folosind multă smerenie şi dragoste, iar cu al 
doilea, prin înfrânare, nemâniere şi gândire adâncă la 
moarte. Simţind astfel neîncetat lucrarea Duhului Sfânt, ne 
vom ridica şi deasupra acestor patimi, întru Domnul. 


Continuând capul precedent despre nepătimirea 
sufletului şi războirea sa de către demoni, Sfântul Diadoh 
lămureşte că demonii nu încetează să războiască sufletul 
care a biruit patimile. Aceasta se petrece, desigur, din 
îngăduinţa dumnezeiască, pentru ca sufletul să fie ținut în 
stare de smerenie şi de aceea e lăsat de har uneori să fie 
întinat de demon. Atunci când, în afara altor situații, îşi 
aminteşte cineva de Sfântul Pavel care a îndurat pentru 
smerenie ispite, se explică cum Domnul îngăduie acest fel 
de întinăciune a sufletelor iubitoare de Dumnezeu care au 
atins măsuri înalte. 

La o primă vedere pare ciudat cum un suflet 
nepătimitor poate să fie luptat de acest fel de invidie, căci 
ce altceva înseamnă dorinţa sa ca numai el să placă lui 
Dumnezeu şi nu altul dintre frați? Nedumerirea credem că 
se dezleagă dacă ne amintim capul 91. Câtă vreme sufletul 
nu a ajuns încă la starea iubirii celei mai înalte, nu e de 
mirare acest fapt deoarece el mai are unele nedesăvârşiri. 
Acest lucru e valabil şi pentru aprinderea trupească la care 

se referă în acest cap. Sfântul Diadoh arată în ambele cazuri 
leacurile potrivite”. 


capul 100 


Câţi ne facem părtaşi de sfânta cunoştinţă vom avea 
parte fără îndoială şi de împrăştierile fără de voie. “Am 
însemnat, zice dumnezeiescul lov, şi ceea ce am greşit fără 
voie ”. Și a făcut aşa cu dreptate. Căci dacă nu ar înceta 
cineva de a pomeni pururea pe Dumnezeu şi dacă n-ar uita 
uneori sfintele Lui porunci, nu ar cădea în greşeala de voie 
sau fără de voie. Trebuie, prin urmare, să aducem îndată 
Stăpânului mărturisire întinsă şi despre greşelile fără de 
voie, adică să implinim cu prisosință canonul obişnuit (căci 
nu este om care să nu făcă greşeli omeneşti), până se va 
încredința conştiinţa noastră prin lacrimile dragostei 
despre iertarea acestora. “Căci de vom mărturisi, zice, 
păcatele noastre, credincios este şi drept ca să ne ierte 
păcatele noastre şi să ne curățească de toată nedreptatea”. 
Trebuie să luăm aminte la simţirea cu care facem 
mărturisirea, ca nu cumva conştiinţa noastră să se mintă pe 
sine, cugetând că s-a mărturisit de ajuns lui Dumnezeu. 
Fiindcă judecata lui Dumnezeu este cu mult mai bună decăt 
conştiinţa noastră, chiar dacă ar fi cineva deplin 
încredințat că nu mai ştie nimic necurățit in Sine. 
Preaiînţeleptul Pavel ne învață zicând: “Dar nici pe mine 


% Câtă vrednicie are smerenia se vede și din grija Domnului de a-i 
înveşmânta pe iubiții Săi cu “veşmântul dumnezeirii”, smerema. Cu 
acest cap e adeverit cuvântul Părinților care zice că “desăvârşirea celor 
desăvârşiţi e  nedesăvârșită” şi tâlcuieşte  nedesăvârşirile celor 
desăvârşiţi ca pe o exersare din partea lui Dumnezeu care-i povăţuieşte 
până la sfârşit “ca să nu se mândrească cu măreția descoperirilor” (2 
Cor. 12, 7) 

nu mă judec. Căci deşi nu ştiu nimic întru mine, dar nu mă 
îndreptez întru aceasta. lar Cel ce mă judecă pe mine este 
Domnul". Dacă deci nu ne vom mărturisi cum trebuie şi 
pentru greşelile fără voie, vom afla în noi în vremea ieşirii 
noastre o oarecare frică nelămurită. Trebuie să ne rugăm 
şi noi cei ce iubim pe Domnul, ca să ne aflăm atunci în 
afară de orice frică. Căci cel ce se va afla atunci în frică nu 
va trece slobod peste căpeteniile iadului. Fiindcă are, ca şi 
aceia, în frica sufletului o mărturie a păcatului său. Dar 
sufletul ce se veseleşte în dragostea lui Dumnezeu, în 
ceasul dezlegării, se înalță atunci cu îngerii păcii deasupra 
oștilor întunecate. Căci dragostea duhovnicească parcă îl 
într-aripează, dat fiind că a implinit fără lipsuri legea. De 
aceea, cei ce ies cu o astfel de îndrăznire din viață vor fi 
răpiți până în prezența Domnului împreună cu toți Sfinţii. 
lar cei ce se tem chiar şi numai puţin în ceasul morții vor fi 
lăsați în grămada celorlalți oameni, ca unii ce se află sub 
judecată; căci ei vor trebui să fie cercaţi prin focul 
judecății şi aşa să primească partea ce li se cuvine după 
faptele lor, de la Bunul nostru Dumnezeu şi împăratul Iisus 
Hristos. Fiindcă EI este Dumnezeul dreptății şi a Lui este 
bogăţia bunătăţii Împărăției, de care ne va face parte nouă 
celor ce-L iubim pe El, în veac şi în toți vecii vecilor. Amin. 


Aşezământ dumnezeiesc: “cei puternici vor fi 
cercetaţi cu putere” (cf. Lc. 12, 48). În mod analog cu 
cunoştinţa şi cu starea duhovnicească, e repartizată şi 
răspunderea. Câţi au ajuns, deci, la înălțimi duhovniceşti şi 
au gustat bogăţia harului vor da cuvânt şi pentru păcatele 
lor fără de voie. Sfântul Diadoh consideră păcatele fără de 
voie ca rezultat al uitării de Dumnezeu şi a întreruperii 
rugăciunii neîncetate, chiar şi pentru puţin. 

Greşelile fără de voie sunt privite de Sfântul Diadoh 
ca unele ce influenţează în chip important starea sufletului 
în ultimele clipe ale acestei vieţi şi ale judecății sale de 
către “căpeteniile iadului”, adică de către demoni, care 
înfăţişează sufletului ce iese din trup diferitele sale păcate şi 
încearcă să-l ia cu ei. Câtă vreme sufletul nu simte 
îndrăzneală către Dumnezeu, nu are bucurie în Sfântul Duh, 
ci dimpotrivă se află în frică, înseamnă că e vinovat, iar 
acesta e semnul victoriei demonilor. 

ȘI, în timp ce sufletul care a ajuns la desăvârşire e 
purtat de îngerii sfinți mai presus de oştirile demonice, 
fiindcă a fost întraripat cu sfânta iubire, sufletele celor care 
simt o oarecare frică rămân spre a fi judecate împreună cu 
mulțimea duhurilor celor ce s-au săvârşit. 

Nu putem înţelege de ce fraza “vor trebui să fie 
cercaţi prin focul judecății” din acest cap a fost considerată 
în epoca Sfântului Diadoh drept condamnabilă, ca o 
expresie timpurie a unui “foc purificator”. Dacă luăm în 
considerare felurimea exprimărilor Scripturii care se referă 
la eshatologie, la judecată şi la învierea morților, nu credem 
că această frază disputată  îndreptăţeşte  neliniştea 
contemporanilor dumnezeiescului Părinte. Un semn al 
bunului simţ ortodox al epocii, dar şi al conţinutului 
ortodox al acestei fraze, îl reprezintă tâlcuirea Sfântului 
Maxim Mărturisitorul ataşată la sfârşitul capului 100 de 
editorii Filocaliei. Redăm această tâlcuire spre ştiinţa 
cititorilor: “Cei ce au câştigat dragostea desăvârşită față de 
Dumnezeu şi şi-au înălţat aripile sufletului prin virtuţi se 
răpesc în nori şi la judecată nu vin, cum zice Apostolul. Iar 
cei ce n-au câştigat cu totul desăvârşirea, ci au păcate şi 
isprăvi bune laolaltă, vin la locul judecății şi acolo, fiind 
oarecum arşi prin cercetarea faptelor bune şi rele, dacă se 
va îngreuia cumpăna celor bune se vor izbăvi de munci”. 

Dar şi în afara tâlcuirii pe care o dă Sfântul Maxim 
Mărturisitorul focului, însuşi Apostolul vorbeşte limpede 
despre încercarea faptelor omeneşti prin foc (1 Cor. 3, 13- 
15), şi de care se vede că depinde și fraza Sfântului Diadoh. 
Ea nu cuprinde, prin urmare, nici o aluzie la vreun “foc 
purificator”. Putinţa izbăvirii sufletului din pedepse e o 
învățătură a Bisericii, exprimată şi în rugăciunile şi 
milosteniile şi parastasele pentru cei adormiţi”* 


” Cuvântul despre cei desăvârşiţi reprezintă o învățătură a Bisericii. 
Despre elementul discutat în acest cap credem că Sfântul Maxim dă 
soluția. Părerea patrologului Hristou nu e îndreptățită. 

